
Evanghelia şi Apostolul zilei 


Evanghelia 


Ev. loan 3,13-17 


13. Și nimeni nu S-a suit în cer, decât Cel ce S-a coborât din cer, Fiul Omului, 
Care este în cer. 

14. Şi după cum Moise a înălțat şarpele în pustie, aşa trebuie să se înalțe Fiul 
Omului, 


15. Ca tot cel ce crede în EI să nu piară, ci Să aibă viaţă veşnică. 

16. Căci Dumnezeu aşa a iubit lumea, încât pe Fiul Său Cel Unul-Născut L-a 
dat ca oricine crede în El să nu piară, ci să aibă viaţă veşnică. 

17. Căci n-a trimis Dumnezeu pe Fiul Său în lume ca să judece lumea, ci ca să 
se mântuiască, prin EL, lumea. 


Apostol 


11. Vedeţi cu ce fel de litere v-am scris eu, cu mâna mea. 

12. Câţi vor să placă în trup, aceia vă silesc să vă tăiaţi împrejur, numai ca Să nu 
fie prigoniţi pentru crucea lui Hristos. 

13. Căci nici ei Singuri, cei ce se taie împrejur, nu păzesc Legea, ci voiesc Să vă 
tăiaţi voi împrejur, ca să se laude ei în trupul vostru. 

14. lar mie, Să nu-mi fie a mă lăuda, decât numai în crucea Domnului nostru 
Iisus Hristos, prin care lumea este răstignită pentru mine, şi eu pentru lume! 

15. Că în Hristos lisus nici tăierea împrejur nu este ceva, nici netăierea 
împrejur, ci făptura cea nouă. 

16. Și câţi vor umbla după dreptarul acesta, - pace şi milă asupra lor şi asupra 
Israelului lui Dumnezeu! 

17. De acum înainte, nimeni Să nu-mi mai facă supărare, căci eu port în trupul 
meu semnele Domnului lisus. 

18. 


Acatistul Sfintei Cruci 


Editura Institutului Biblic și de Misiune Ortodoxă 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte Tare, Sfinte fără de moarte, miluieşte-ne pe noi. 
Sfinte Dumnezeule, Sfinte Tare, Sfinte fără de moarte, miluieşte-ne pe noi. 
Sfinte Dumnezeule, Sfinte Tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 


Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 


adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

O, de trei ori fericită şi prea cinstită Cruce, ţie ne închinăm credincioşii şi te 
mărim, veselindu-ne de dumnezeiasca ta înălţare. Ca o pavază şi armă nebiruită, 
ocroteşte şi acoperă cu darul tău pe cei ce cântă: Bucură-te, cinstită Cruce, 
păzitoare a creştinilor! 


Icosul 1 

Îngerii din cer în chip nevăzut înconjoară cu frică Crucea cea de viață purtătoare şi 
văzând-o cum împarte acum cu strălucire credincioşilor har de lumină dătător, se 
înspăimântează şi-i stau înainte zicând către dânsa unele ca acestea: 

Bucură-te, cinstită Cruce, păzitoare a lumii; 

Bucură-te, slava Bisericii; 

Bucură-te, căci izvorăşti tămăduiri cu îndestulare; 

Bucură-te, căci luminezi marginile lumii; 

Bucură-te, Lemn de viaţă mirositor şi vistieria minunilor; 

Bucură-te, prea fericită şi de daruri dătătoare; 

Bucură-te, căci eşti dumnezeiesc aşternut picioarelor; 

Bucură-te, căci te-ai aşezat spre închinarea tuturor; 

Bucură-te, pahar plin de curată băutură; 

Bucură-te, luminător al strălucirii celei de sus; 

Bucură-te, cea prin care se binecuvântează zidirea; 

Bucură-te, cea prin care este închinat Ziditorul,; 

Bucură-te, cinstită Cruce, păzitoare a creştinilor! 


Condacul al 2-lea 


Văzându-se Elena pe sineşi întru dorire, a zis împăratului cu îndrăznire: lucrul cel 
prea dorit sufletului tău se arată prea de bucurie osârdiei mele; căutând însă arma 
cea biruitoare pentru tine, precum zici, cântă: Aliluia! 


Icosul al 2-lea 

Cunoştinţa cea necunoscută mai înainte, împărăteasa, cunoscând-o, a strigat către 
cei ce slujeau: “Din sânurile pământului siliţi-vă în grabă a afla şi Crucea a mi-o 
da!”, către care privind cu frică a zis, cântând aşa: 

Bucură-te, semnul adevăratei bucurii; 

Bucură-te, izbăvirea vechiului blestem; 

Bucură-te, comoară, pentru zavistie în pământ ascunsă; 

Bucură-te, ceea ce te-ai arătat cu stele închipuită; 

Bucură-te, cinstită Cruce cu împătrite raze în chipul focului; 

Bucură-te, scară pe înălțime rezemată, mai înainte oarecând arătată; 

Bucură-te, lumina îngerilor cea cu alinare închipuită; 

Bucură-te, rana demonilor cea mult suspinată; 

Bucură-te, odor veselitor al Cuvântului; 

Bucură-te, stingătoarea focului rătăcirii; 

Bucură-te, cinstită Cruce, apărătoare a deznădăjduiților; 

Bucură-te, tare apărătoare a celor ce bine călătoresc; 

Bucură-te, cinstită Cruce, păzitoare a creştinilor! 


Condacul al 3-lea 

Puterea Lemnului s-a arătat atunci, spre adevărata încredințare a tuturor şi pe cea 
fără de glas şi moartă, spre viaţă a sculat-o şi iată înfricoşătoarea privire a celor ce 
vor a culege mântuire, când cântă: Aliluia! 


Icosul al 3-lea 

Având Elena arma cea nebiruită, a alergat către fiul său, iar el, tare săltând îndată, 
Crucea cea prea mare cunoscând-o, se bucura şi cu săltările ca şi cu nişte cântări, 
zicea către dânsa unele ca acestea: 

Bucură-te, cinstită Cruce, vasul Luminu; 

Bucură-te, cinstită Cruce, vistieria Vieţii; 

Bucură-te, dătătoarea darurilor Duhului; 

Bucură-te, limanul cel neînviforat al celor ce călătoresc pe mare; 

Bucură-te, masă care ţii ca pe o Jertfă pe Hristos; 

Bucură-te, viţă care porţi Strugurele cel copt care dă vinul cel tainic: 

Bucură-te, căci păzeşti sceptrurile împăraţilor; 

Bucură-te, căci zdrobeşti capetele balaurilor; 

Bucură-te, strălucită cunoştinţă a credinţei; 


Bucură-te, păzitoarea a toată lumea. 

Bucură-te, binecuvântarea lui Dumnezeu către muritori; 
Bucură-te, mijlocirea către Dumnezeu a celor muritori; 
Bucură-te, cinstită Cruce, păzitoare a creştinilor! 


Condacul al 4-lea 

Dumnezeiasca râvnă întru sineşi luând Elena, cu osârdie a căutat şi a aflat Crucea 
care în pământ era ascunsă şi pe cer împăratului se arătase, pe care lăudând-o a zis: 
Aliluia! 


Icosul al 4-lea 

În chipul soarelui s-a arătat Crucea în lume şi toţi de luminare umplându-se şi ca şi 
către o stea alergând, o văd pe aceasta ca pe o pricinuitoare de bunătăţi, în mâinile 
cele sfinte înălţată, pe care lăudând-o au zis: 

Bucură-te, raza Soarelui Celui gândit; 

Bucură-te, izvorul Mirului Celui nedeşertat; 

Bucură-te, chemarea lui Adam şi a Evei; 

Bucura te, omorârea stăpânitorilor iadului; 

Bucură-te, căci înălțându-te, împreună acum şi pe noi ne înalți; 

Bucură-te, căci închinându-te pe suflete le sfinţeşti; 


Bucură-te, lauda apostolilor cea în lume propovăduită; 
Bucură-te, tăria nevoitorilor cea prea iubită; 
Bucură-te, cinstita Cruce, mustrarea evreilor; 
Bucură-te, lauda credincioşilor; 

Bucură-te, cea prin care s-a surpat iadul; 

Bucură-te, cea prin care a răsărit Darul; 

Bucură-te, cinstită Cruce, păzitoare a creştinilor! 


Condacul al 5-lea 

Lemnul cel de Dumnezeu dăruit, privindu-l noi toţi, la acoperământul lui acum să 
alergăm şi ca pe o armă ţinându-l, printr-însul să biruim taberele vrăjmaşilor şi 
pipăind pe Cel nepipăit, cu bucurie să cântăm Lui: Aliluia! 


Icosul al 5-lea 

Văzut-a lumina din cer marele Constantin, arătându-se semnul Crucii cu stele, întru 
care şi biruind mulțimea vrăjmaşilor, s-a sârguit de a descoperit lemnul Crucii şi a 
zis către dânsul unele ca acestea: 

Bucură-te, marginea sfatului celui negrăit; 

Bucură-te, tăria poporului celui binecuvântat; 

Bucură-te, cel ce înfrângi taberele vrăjmaşilor; 


Bucura te, cel ce arzi cu văpaia pe demoni; 
Bucură-te, sceptrul ceresc al împărăteştii oşti; 
Bucură-te, arma nebiruită a iubitoarei de Hristos oşti; 
Bucură-te, ceea ce dobori sprânceana barbarilor; 
Bucură-te, ceea ce ocârmuieşti sufletele oamenilor; 
Bucură-te, izbăvitoarea multor răutăţi; 

Bucură-te, dăruitoarea multor bunătăţi; 

Bucură-te, cea prin care saltă purtătorii de Hristos; 
Bucură-te, cea prin care iudeii se tânguiesc; 
Bucură-te, cinstită Cruce, păzitoare a creştinilor! 


Condacul al 6-lea 

Scară până la cer s-a făcut Crucea Domnului, pe toţi suindu-i de la pământ către 
înălțimea cerului, ca să locuiască împreună şi totdeauna cu cetele îngerilor, lăsând 
pe cele ce sunt acum ca pe cele ce nu sunt şi ştiind ei a cânta: Aliluia! 


Icosul al 6-lea 

Lumină, Mântuitorule, strălucind peste toţi cei din iad, ai luminat pe cei ce zăceau 
Jos; iar portarii iadului, nesuferind raza Ta, ca nişte morţi au căzut şi cei ce s-au 
izbăvit de dânşii, acum, văzând Crucea, cântă aşa: 

Bucură-te, învierea celor omorâţi; 

Bucură-te, izbăvirea celor ce se tânguiesc; 

Bucură-te, deşertarea vistieriilor iadului; 

Bucură-te, câştigarea desfătării Raiului; 

Bucură-te, toiag care ai afundat oastea egipteană; 

Bucură-te, căci iarăşi pe poporul israelit l-ai adăpat; 

Bucură-te, lemn însufleţit, a tâlharului mântuire; 

Bucură-te, trandafir bine mirositor, a binecredincioşilor mirosire; 

Bucură-te, hrana celor ce flămânzesc întru Duhul; 

Bucură-te, pecetea pe care oamenii au luat-o; 

Bucură-te, cinstită Cruce, uşa tainelor; 

Bucură-te, cea prin care se revarsă râuri dumnezeieşti,; 

Bucură-te, cinstită Cruce, păzitoare a creştinilor! 


Condacul al 7-lea 

Lui Moise te-ai dat ca un toiag, vrând a mântui prea mult truditul neam din 
stricăciune, dar te-ai cunoscut lui şi semn dumnezeiesc. Pentru aceea s-a 
înspăimântat de tăria ta, Cruce cinstită, cântând: Aliluia! 


Icosul al 7-lea 


Cel ce de demult a dat lege văzătorului de Dumnezeu în Sinai, de voie pe Cruce s-a 
pironit pentru cei fără de lege, de bărbaţii cei fără de lege şi blestemul cel vechi al 
legii l-a dezlegat, ca puterea Crucii văzând-o toţi acum să cânte: 

Bucură-te, ridicarea celor căzuţi; 

Bucură-te, îndreptarea celor robiţi de patimile lumești; 

Bucură-te, înnoirea învierii lui Hristos; 

Bucură-te, dumnezeiasca desfătare a monahilor; 

Bucură-te, copac bine înfrunzit sub care se adăpostesc credincioşii; 

Bucură-te, Lemn de prooroci grăit a fi pe pământ sădit; 

Bucură-te, ajutorul Împărăției împotriva vrăjmaşilor; 

Bucură-te, apărare tare a cetăţii; 

Bucură-te, a Dreptului Judecător arătare; 

Bucură-te, a greşiţilor osândire; 

Bucură-te, cinstită Cruce, sprijinirea sărmanilor; 

Bucură-te, cinstită Cruce, îmbogățirea săracilor; 

Bucură-te, cinstită Cruce, păzitoare a creştinilor! 


Condacul al 8-lea 
Străină minune văzând, străină viaţă să vieţuim, mintea la cer înălţând-o; că pentru 
aceasta Hristos pe Cruce s-a pironit şi cu trupul a pătimit, vrând a-i trage la Sine pe 


cei ce cântă Lui: Aliluia? 


Icosul al 8-lea 

Întreg a venit din înălţime, avându-și cu Sine Dumnezeirea, singur Cuvântul cel 
mai înainte de veacuri şi născându-Se din Fecioara Maică şi lumii arătându-Se om 
smerit şi Crucea primind, a făcut vii pe cei ce cântă Lui: 

Bucură-te, cinstită Cruce, arma păcii; 

Bucura te, semnul călătorilor; 

Bucură-te, înţelepciunea şi întărirea celor ce se mântuiesc; 

Bucură-te, nebunia şi sfărâmarea celor ce dosădesc; 

Bucură-te, răsad bine rodit, nemuritor şi de viaţă purtător; 

Bucură-te, floare, care ai înflorit mântuirea noastră; 

Bucură-te, căci împreunezi pe cele de pe pământ cu cele de sus; 

Bucură-te, căci luminezi inimile celor de jos; 

Bucură-te, cea prin care stricăciunea s-a stricat; 

Bucură-te, cea prin care mâhnirea s-a pierdut; 

Bucură-te, bogăţia bunătăţilor celor înmiite; 

Bucură-te, lauda credincioşilor cea de mii de ori numită; 

Bucură-te, cinstită Cruce, păzitoare a creştinilor! 


Condacul al 9-lea 

A căzut tabăra demonilor cea cu tot felul de săgeți întrarmată şi neamul evreilor s-a 
ruşinat, văzând ei că de către toţi cu dor Crucea este închinată şi că de-a pururea 
izvorăşte tămăduiri celor ce cântă: Aliluia! 


Icosul al 9-lea 

Râurile cugetelor celor de rea credință s-au oprit, fiind pironit pe lemn Tu, 
Hristoase, căci, cu adevărat nu se pricep cum şi cruce ai suferit şi de stricăciune ai 
scăpat, iar noi, Învierea slăvind-o, cântăm: 

Bucură-te, înălțimea înţelepciunii lui Dumnezeu; 

Bucură-te, adâncimea Proniei Lui; 

Bucură-te, necunoştinţa necuvântătorilor bârfitori; 

Bucura te, pierderea nebunilor de stele vrăjitori; 

Bucura te, câci arăţi învierea lui Hristos; 

Bucură-te, câci pătimirile Lui le înnoieşti; 

Bucură-te, ceea ce călcarea de poruncă a celor dintâi zidiți ai dezlegat-o; 

Bucură-te, ceea ce intrările Raiului le-ai deschis; 

Bucură-te, cinstită Cruce, cea de toţi cei drepteredincioşi cinstită; 

Bucură-te, a neamurilor celor necredincioase potrivnică; 

Bucură-te, cinstită Cruce, doctorul celor ce bolesc; 


Bucură-te, de-a pururea ajutătoare a celor ce se roagă ţie; 
Bucură-te, cinstită Cruce, păzitoare a creştinilor! 


Condacul al 10-lea 

Lumea vrând a o mântui, împodobitorul lumii la dânsa S-a pogorât în chip de 
negrăit şi întrupat fiind, Crucea a suferit şi pentru noi pe toate ca noi le primeşte; 
pentru aceea şi izbăvindu-ne pe noi, de la toţi aude: Aliluia! 


Icosul al 10-lea 

Zid nebiruit şi dumnezeiesc al lumii te înţelegem, o, purtătoare de viaţă Cruce, că 
Făcătorul cerului şi al pământului pe tine gătindu-te, Îşi întinde mâinile — străină 
auzire — şi pe toţi învaţă a cânta: 

Bucură-te, temeiul dreptei credinţe; 

Bucură-te, biruinţa creştinilor; 

Bucură-te, căci pe Amalec cel gândit l-ai înfrânt; 

Bucură-te, căci de mâinile lui Iacov mai înainte te-ai închipuit; 

Bucură-te, căci tu umbrele cele prea vechi le-ai înnoit; 

Bucură-te, căci tu glasurile cele de prooroci grăite le-ai împlinit; 

Bucură-te, căci ai purtat pe Mântuitorul tuturor; 

Bucură-te, căci ai stricat pe stricătorul sufletelor; 


Bucură-te, cea prin care cu îngerii ne-am unit; 
Bucură-te, cea prin care cu lumina ne-am strălucit; 
Bucură-te, căci cinstindu-te, ţie ne închinăm; 
Bucură-te, căci strigând, ţie glăsuim; 

Bucură-te, cinstită Cruce, păzitoare a creştinilor! 


Condacul al 11-lea 

Cântarea toată se micşorează, vrând a urma mulţimii minunilor tale, fiindcă de-ţi 
vom aduce ţie, o, prea cinstită Cruce, mulțime de laude, nimic vrednic nu 
împlinim, faţă de cele ce ne-ai dat nouă, dar cântăm: Aliluia! 


Icosul al 11-lea 

Strălucire de lumină dătătoare, celor ce sunt întru întuneric se dăruieşte Crucea 
aceasta de viață dătătoare, căci lumina cea nematerialnică a primit-o şi spre 
dumnezeiasca cunoştinţă pe toţi povăţuieşte şi înălțându-se acum, pe mintea 
noastră o înalță a cânta acestea: 

Bucură-te, luminătorul cel ce te arăţi celor ce sunt întru întuneric; 

Bucură-te, stea, care străluceşti lumea; 

Bucură-te, fulger, care orbeşti pe ucigaşii lui Hristos; 

Bucură-te, trăznet, care slăbănogeşti pe cei necredincioşi; 

Bucură-te, căci ai strălucit cetele dreptmăritorilor; 

Bucură-te, căci ai risipit capiştele idolilor; 

Bucură-te, cea al cărei chip din cer s-a arătat; 

Bucură-te, cea al cărei dar pe vicleşuguri le-a gonit; 

Bucură-te, ceea ce însemnezi omorârea trupului; 

Bucura te, ceea ce omori pornirea patimilor; 

Bucură-te, pe care Hristos s-a răstignit; 

Bucură-te, prin care toată lumea s-a mântuit,; 

Bucură-te, cinstită Cruce, păzitoare a creştinilor! 


Condacul al 12-lea 

Har voind Hristos a da oamenilor, mâinile pe lemn îşi întinde şi neamurile toate 
împreună le cheamă şi Împărăţia Cerurilor o dă tuturor celor ce cu vrednicie şi cu 
credinţă cântă cântarea: Aliluia! 


Icosul al 12-lea 

Cântând cântarea ta, te lăudăm cu dor pe tine Lemnul Domnului ca pe un însuflețit,; 
căci pironindu-se cu trupul pe tine, Cel ce stăpâneşte peste puterile cele de sus ne-a 
sfințit, ne-a mărit şi ne-a învăţat a zice acestea: 

Bucură-te, cinstită Cruce, arma cea înţelegătoare; 


Bucură-te, sfânta privire a Sfinților; 

Bucură-te, înainte-propovăduirea proorocilor şi a drepţilor; 
Bucură-te, purtătoare de lumină, meşteşugire a lui Hristos; 
Bucură-te, frumuseţea şi cununa drepteredincioşilor ocârmuitori; 
Bucură-te, stăpânirea şi întărirea cuvioşilor preoţi; 
Bucură-te, podoaba cea prea lăudată a adevărului; 
Bucură-te, începutul cel prea bun al mântuirii; 

Bucură-te, strălucirea cea luminată a tuturor; 

Bucură-te, izgonirea agarenilor; 

Bucură-te, făclie a luminii celei nestricate; 

Bucură-te, veselia sufletului meu; 

Bucură-te, cinstită Cruce, păzitoare a creştinilor! 


Condacul al 13-lea (de trei ori) 


O, întru tot cântat Lemn, pe care a fost răstignit Hristos, Cuvântul cel mai sfânt 
decât toți Sfinţii, primind rugăciunile noastre, de toată primejdia pe toţi izbăveşte- 
ne şi de chinurile veşnice scapă pe cei ce cântă lui Dumnezeu: Aliluia! 


Apoi se zice iarăşi: 
Icosul 1 


Ingerii din cer în chip nevăzut înconjoară cu frică Crucea cea de viaţă purtătoare şi 
văzând-o cum împarte acum cu strălucire credincioşilor har de lumină dătător, se 
înspăimântează şi-i stau înainte zicând către dânsa unele ca acestea: 


Bucură-te, cinstită Cruce, păzitoare a lumii; 
Bucură-te, slava Bisericii; 

Bucură-te, căci izvorăşti tămăduiri cu îndestulare; 
Bucură-te, căci luminezi marginile lumii; 

Bucură-te, Lemn de viaţă mirositor şi vistieria minunilor; 
Bucură-te, prea fericită şi de daruri dătătoare; 
Bucură-te, căci eşti dumnezeiesc aşternut picioarelor; 
Bucură-te, căci te-ai aşezat spre închinarea tuturor; 
Bucură-te, pahar plin de curată băutură; 

Bucură-te, luminător al strălucirii celei de sus; 
Bucură-te, cea prin care se binecuvântează zidirea; 
Bucură-te, cea prin care este închinat Ziditorul,; 
Bucură-te, cinstită Cruce, păzitoare a creştinilor! 


Condacul 1 


O, de trei ori fericită şi prea cinstită Cruce, ţie ne închinăm credincioşii şi te 


mărim, veselindu-ne de dumnezeiasca ta înălțare. Ca o pavază 


şi armă nebiruită, 


ocroteşte şi acoperă cu darul tău pe cei ce cântă: Bucură-te, cinstită Cruce, 
păzitoare a creştinilor! 


iar la urmă se citeşte această rugăciune: 


Rugăciune 


ACATISTUL 
SFINTEI CRUCI 


Doamne lisuse Hristoase, dulce Mântuitorul sufletului meu, mărturisesc înaintea 
Ta, întru această zi a răstignirii Tale, în care ai pătimit şi ai luat moarte pe Cruce 
pentru păcatele noastre, că eu sunt cel ce Te-am răstignit cu păcatele mele cele 
multe şi cu fărădelegile mele cele rele. De aceea mă rog bunătății Tale celei 
nemărginite, ca să mă faci şi pe mine părtaş sfintelor Tale Patimi, cinstitelor răni şi 
morţii Tale celei de viaţă făcătoare, pentru ca să mă învrednicesc, prin darul Tău, 
să câştig şi eu asemenea ie, pentru dragostea Ta, precum Tu cel milostiv le-ai 
răbdat pentru mântuirea mea, întărindu-mă pururea cu aceeaşi putere şi răbdare ce 
ai avut când Te-au răstignit nemulţumitorii evrei. 


De aceea întăreşte-mă, Doamne, ca să pot ridica cu bucurie de astăzi înainte 
Crucea Ta cu deplină pocăință, întristarea morţii Tale să o simt, precum au simţit-o 
Preasfânta Ta Maică, ucenicii Tăi şi mironosiţele femei. Şi-mi înviază simţirile 
mele cele sufleteşti, ca să cunoască moartea Ta, precum ai făcut de Te-au cunoscut 
şi zidirile cele neînsufleţite, care s-au mişcat la răstignirea Ta, precum Te-a 
cunoscut tâlharul cel credincios pe care, rugându-se Ție, l-ai primit în Rai. Dă-mi, 


Doamne şi mie, tâlharului celui rău, darul Tău, precum ai dat atunci aceluia şi iartă 
păcatele mele pentru sfintele Tale Patimi şi mă primeşte prin pocăință împreună cu 
el în Rai, ca un Dumnezeu şi ziditor ce-mi eşti. 


Asemenea fă cu toți creştinii, vii şi morți, precum se roagă Ție în toate zilele Sfânta 
Biserică şi le lasă lor toate păcatele şi-i învredniceşte pe ei de împărăția Ta şi să 
vadă lumina Ta şi să mărească slava Ta. 


Mă închin Crucii Tale, Hristoase şi zic către dânsa: Slavă ei pentru dragostea Ta! 
Bucură-te, prea cinstită Cruce a lui Hristos, căci prin tine s-a mântuit lumea, 
ridicând asupra ta pe Iisus țintuit. 

Bucură-te, pom prea mărit, pentru că Tu ai ţinut rodul vieţii ce ne-a mântuit din 
moartea păcatului. 

Bucură-te, toiagul cel tare ce ai sfărâmat uşile iadului. 

Bucură-te, cheia împărătească ce ai deschis uşa Raiului. 


Mă bucur şi eu, pentru că văd pe vrăjmaşii Tăi surpaţi, iar pe prietenii Tăi că 
împărăţesc în ceruri, pe vrăjmaşii Tăi biruiţi de puterea Ta, iar pe creştinii ce Ţi se 
închină, înarmaţi cu puterea Ta. 


O, Hristoase, Răstignitul meu, câte ai pătimit pentru noi, câte răni, câte scuipări, 
câte batjocuri şi ce necinste ai răbdat pentru păcatele noastre, pentru ca să ne dai 
pildă de adevărată răbdare! De aceea cum pot eu să fug de Cruce, văzând pe 
Hristos că este ridicat pe ea? Cum să-mi pară grele chinurile văzând pe Stăpânul 
meu că le iubeşte, le cere şi le socoteşte Lui de mare cinste? 


Ruşine-mi este, cu adevărat, de mă voi întrista de relele ce-mi pricinuiesc oamenii 
sau de ispitele ce-mi aduc diavolii sau de trupul şi gândurile mele cele rele sau 
pentru sărăcia şi bolile ce-mi vin din voia lui Dumnezeu pentru păcatele mele, 
deoarece acestea toate mi le trimite pentru ca să mă apropie mai mult de EI, pentru 
ca să-L slăvesc şi să mă pedepsesc în această viaţă pentru binele meu, pentru ca să 
mă odihnesc cu mai multă mărire întru Împărăţia Lui cea veşnică. 


Și de vreme ce este aşa, înmulţeşte-mi Doamne ostenelile, ispitele şi durerile, dar 
să-mi înmulţeşti împreună şi să-mi prisoseşti şi răbdarea şi puterea, ca să pot răbda 
toate câte mi s-ar întâmpla. Pentru că recunosc că sunt neputincios de nu mă vei 
întări, orb de nu mă vei lumina, legat de nu mă vei dezlega, fricos de nu mă vei 
face îndrăzneţ, rău de nu mă vei preface în bun, pierdut de nu mă vei ierta, rob de 
nu mă vei răscumpăra cu bogata şi dumnezeiasca Ta putere şi cu darul Sfintei Tale 
Cruci, căreia mă închin şi o măresc acum şi pururea şi în vecii vecilor. Amin. 


- __.. 


Comentarii patristice - Duminica dinaintea Inălțării Sfintei Cruci 


(In. 3, 13) Și nimeni nu S-a suit în cer, decât Cel ce S-a coborât din cer, Fiul 
Omului, Care este în cer. 


Având două firi, adică cea omenească şi cea dumnezeiască, Hristos a răbdat Patima 
în umanitatea Sa, pentru ca fără distincție, Cel care a suferit să fie numit deopotrivă 
Domnul Slavei şi Fiul Omului, chiar dacă este scris: Care S-a coborât din cer. 


(Sfântul Ambrozie al Milanului, Despre credința creștină 2.7.58, traducere 
pentru Doxologia.ro de Iosif Agaton) 


(In. 3, 13) Și nimeni nu S-a suit în cer, decât Cel ce S-a coborât din cer, Fiul 
Omului, Care este în cer. 


Unii oameni, desigur, găsesc foarte surprinzător ceea ce Domnul a zis în 
Evanghelie: Nimeni nu s-a suit la cer, decât cel care s-a coborât din cer, Fiul 
Omului care este în cer. Cum -— întreabă ei — poate fi spus că Fiul Omului s-a 
coborât din cer, când aici a sălăşluit în Pântecele cel fecioresc? Oamenii care spun 
asta nu trebuie respinşi, ci învăţaţi. Gândesc că ei ridică această întrebare din 
pietate, dar nu sunt capabili să înţeleagă acel lucru despre care întreabă. Ei nu îşi 
dau seama, vreau să spun, că dumnezeirea s-a îmbrăcat cu umanitatea în aşa fel 
încât a devenit o singură Persoană, Dumnezeu şi Om. Şi că umanitatea era unită cu 


dumnezeirea în aşa fel încât Cuvântul, suflet şi trup, era un singur Hristos. Şi de 
aceea poate fi spus: Nimeni nu s-a suit la cer, decât cel care s-a coborât din cer, 
Fiul Omului care este în cer. 


(Maxim din Torino, Predica 265b.2, traducere pentru Doxologia.ro de Iosif 
Agaton) 


(In. 3, 13) Și nimeni nu S-a suit în cer, decât Cel ce S-a coborât din cer, Fiul 
Omului, Care este în cer. 


Pogorât din cer se referă la originea Lui din Duhul. Căci, deşi Maria a contribuit la 
creşterea Lui în pântece şi a dat naştere la ceea ce este firesc pentru genul ei, 
Trupul Lui nu se datorează acestei origini. Fiul Omului se referă la naşterea din 
trup conceput în Fecioară; care este în cer implică puterea firii Sale veşnice — o fire 
infinită, care nu se poate restrânge pe Sine la limitele trupului, EI care este izvorul 
şi fundamentul trupului. Prin virtutea Duhului şi prin puterea lui Dumnezeu 
Cuvântul, deşi EI a petrecut în chip de rob, El a fost veşnic prezent ca Domn a 
toate şi înlăuntrul şi dincolo de cercul cerului şi al pământului. 


Deşi a coborât din cer şi este Fiul Omului, totuşi este în ceruri. Căci Cuvântul s-a 
făcut trup, dar n-a încetat să fie Cuvântul. Ca Cuvânt, EI este în ceruri şi ca trup, El 
este Fiul Omului. 


Ca şi Cuvânt făcut trup, EI este deodată din cer, şi Fiu al Omului şi în cer. Căci 
puterea Cuvântului, rămânând veşnic fără de trup, era prezentă încă în cer când EI 
s-a coborât. Trupul îi datorează Lui originea şi nimănui altcineva. Aşa că Cuvântul 
făcut trup, deşi era trup, totuşi niciodată nu a încetat să fie Cuvântul. 


(Ilarie de Poitiers, Despre Sfânta Treime 10.16, traducere pentru Doxologia.ro 
de Iosif Agaton). 


(loan 3, 14) Și după cum Moise a înălţat şarpele în pustie, aşa trebuie să se 
înalțe Fiul Omului. 


După ce a făcut menţiunea darului Botezului, El merge la izvorul (sau cauza) lui, 
adică Crucea... Aceste două lucruri, mai mult decât orice altceva, declară iubirea 
Lui cea de negrăit: aceea că a suferit deopotrivă pentru duşmanii Lui şi murind 
pentru ei, El le-a dăruit prin Botez întreaga iertare a tuturor păcatelor lor. 


(Sfântul loan Hrisostom, Omilii la Evanghelia după loan, 27.1, traducere pentru 
Doxologia.ro de Iosif Agaton) 


(loan 3, 14) Și după cum Moise a înălțat şarpele în pustie, aşa trebuie să se 
înalțe Fiul Omului. 


Cu meşteşug minunat al învăţăturii cereşti, Domnul ne orientează atenţia la 
Învățătorul Legii mozaice şi la înţelesul spiritual al acestei Legi, amintindu-ne 
vechea istorie şi explicând că ea este o imagine a Pătimirii Sale şi a mântuirii 
oamenilor. 


(Beda venerabilul, Omilii la Evanghelii, 2.15, traducere pentru Doxologia.ro de 
Iosif Agaton) 


(loan 3, 14) Și după cum Moise a înălțat şarpele în pustie, aşa trebuie să se 
înalțe Fiul Omului. 


A fost bine că Domnul a poruncit aceasta, căci prin ridicarea şarpelui de aramă, 
rănile celor care erau muşcaţi de şarpe se vindecau; căci şarpele de aramă este un 
chip al Crucii... În acelaşi fel, lumea a fost răstignită în ispitirile ei. De aceea, nu 


unul real, ci un şarpe de aramă a fost spânzurat. Aceasta s-a făcut aşa pentru că 
Domnul a luat asupra Lui asemănarea unui păcătos în trupul Lui, dar în realitate, 
era fără de păcat. În acest fel, el a imitat un şarpe prin aparenţa înşelătoare a 
slăbiciunii omeneşti, pentru ca atunci când va lăsa deoparte pielea trupului (aşa 
cum şarpele îşi schimbă pielea), EI să distrugă viclenia adevăratului şarpe. 


(Sfântul Ambrozie de Mediolanum, Despre Duhul Sfânt, 3.8.50, traducere 
pentru Doxologia.ro de Iosif Agaton) 


(loan 3, 14) Și după cum Moise a înălțat şarpele în pustie, aşa trebuie să se 
înalțe Fiul Omului. 


Crucea este ridicată şi apare deasupra pământului, pe care până acum răutatea o 
ținuse ascunsă. Este ridicată nu pentru a primi slavă (căci cu Hristos răstignit pe ea, 
ce altă slavă mai mare ar putea avea?), ci pentru a da slavă lui Dumnezeu care este 
închinat pe ea şi proclamat prin ea... Nu este surprinzător că Biserica se bucură în 
Crucea lui Hristos şi se îmbracă în veşminte de sărbătoare, descoperindu-şi 
frumuseţea ei de mireasă când cinsteşte această zi. Şi nici nu este surprinzător 
faptul că o mare mulţime de oameni s-au adunat împreună astăzi pentru a vedea 
Crucea înălţată sus şi a se închina lui Hristos, pe care Îl văd înălţat pe ea. 


Căci Crucea este arătată pentru a fi înălţată şi este înălțată pentru a fi arătată. Care 
Cruce? Crucea, care cu puţină vreme în urmă era ascunsă într-un loc numit al 
Căpățânii, dar acum este adorată pretutindeni. Acest lucru ne bucură astăzi; aceasta 
sărbătorim noi. Acesta este înţelesul sărbătorii prezente. Aceasta este arătarea 
Tainei... Căci această Cruce, ascunsă şi dătătoare de viaţă a fost arătată, pusă în 
înălţime ca o cetate pe un deal sau ca o lumină în sfeşnic, pentru ca lumea toată să 
o vadă. 


(Sfântul Andrei Criteanul, Omilia 11 la Înălţarea Cinstitei Cruci, traducere 
pentru Doxologia.ro de Iosif Agaton) 


(loan 3, 14) Şi după cum Moise a înălţat şarpele în pustie, aşa trebuie să se 
înalțe Fiul Omului 


Această istorie este un chip al întregii Taine a Întrupării. Căci şarpele semnifică 
păcatul cel amar şi aducător de moarte, care devora întreaga rasă de pe pământ... 
muşcând sufletul omului şi infuzându-l cu veninul vicleniei. Şi nu este altă cale 
pentru a scăpa de a fi cuceriţi de către el, decât prin vindecarea care vine doar din 
ceruri. Cuvântul lui Dumnezeu atunci a fost făcut în asemănarea trupului păcătos 
pentru ca să osândească păcatul în trupul Său (Romani 8, 3), aşa cum este scris. În 
acest fel, EI devine Dătătorul mântuirii nesfârşite a celor care înţeleg 
dumnezeieştile învățături şi privesc la EI cu credinţă statornică. Dar şarpele, fiind 
înălţat pe o temelie înaltă, semnifică faptul că Hristos a fost arătat clar prin 
Pătimirea Sa pe Cruce, pentru ca nimeni să nu poată să nu-L vadă. 


(Sfântul Chiril al Alexandriei, Comentariu la Evanghelia după loan 2.1, 
traducere pentru Doxologia.ro de Iosif Agaton) 


(Ioan 3, 14) Şi după cum Moise a înălţat şarpele în pustie, aşa trebuie să se 
înalțe Fiul Omului 


Pare că chipul şi semnul care a fost ridicat pentru a contracara pe şerpii cei ce 
muşcau pe Israel era făcut pentru mântuirea celor ce cred că moartea a fost 
declarată a veni după şarpe, prin Cel ce a fost răstignit. Dar mântuirea a fost 
pregătită pentru cei care au fost muşcaţi de el şi care s-a încredinţat Celui care a 
trimis pe Fiul Său în lume să fie răstignit. Căci Duhul profeției prin Moise nu ne 
învaţă să credem în şarpe pentru că ea ne arată că şarpele a fost blestemat de 
Dumnezeu dintru început. Şi în Isaia, ne spune că EI va aduce moartea vrăjmaşilor 
Lui prin Sabia sa cea prea puternică, care este Hristos. 


(Sfântul Iustin martirul, Dialog cu iudeul Trifon, 91, traducere pentru 
Doxologia.ro de Iosif Agaton) 


(loan 3, 14) Și după cum Moise a înălțat şarpele în pustie, aşa trebuie să se 
înalțe Fiul Omului. 


Prin ridicarea şarpelui, El a proclamat Taina prin care a declarat că va frânge 
puterea şarpelui, care a fost cauza căderii lui Adam. El va aduce mântuirea celor 
care cred în El pentru acest semn (Răstignirea), mântuire din colții şarpelui, care 
sunt faptele cele rele, idolatriile şi alte fapte necuvioase... Pentru că Dumnezeu a 
poruncit ca semn să fie făcut şarpele de aramă -— şi totuşi, EI este fără de vină — 
chiar aşa, prin blestemul care se află în Lege împotriva persoanelor care sunt 
răstignite, totuşi nu este nici un blestem asupra Hristosului lui Dumnezeu, prin care 
toţi cei care au făcut fapte vrednice de blestem sunt mântuiți. 


(Sfântul Iustin martirul, Dialog cu iudeul Trifon, 94, traducere pentru 
Doxologia.ro de Iosif Agaton) 


(loan 3, 14) Și după cum Moise a înălţat şarpele în pustie, aşa trebuie să se 
înalțe Fiul Omului. 


Păcatele care trag sufletul şi trupul către distrugere în acelaşi timp sunt 
reprezentate potrivit de către şerpi, nu numai pentru că ei erau cumpliţi şi veninoşi 
şi pricepuţi în a aduce moartea, ci şi pentru că primii noştri părinţi au fost duşi în 
păcat de către un şarpe. Şi de la starea de nemuritori, ei au devenit muritori, 
păcătuind. Domnul este făcut cunoscut prin şarpele de aramă, pentru că EI a venit 
în asemănarea trupului păcătos. Aşa cum şarpele de aramă avea asemănarea unui 
şarpe cumplit, dar nu avea absolut nici o putere de venin ucigător în mădularele 
sale — ci prin ridicarea sa a vindecat pe cei ce erau muşcaţi de şerpii cei vii — tot aşa 
şi Izbăvitorul neamului omenesc nu s-a îmbrăcat în trup păcătos, ci în asemănarea 
unui trup păcătos, pentru ca suferind moartea pe Cruce, în această asemănare să 
elibereze pe cei ce credeau în EI de tot păcatul şi chiar de moartea însăşi. 


Și aşa cum cei care priveau la şarpele de aramă care fusese înălțat ca un semn erau 
vindecaţi la acea vreme de moartea cea temporară şi de rănile făcute de muşcăturile 
de şarpe, tot aşa şi cei care privesc la Taina Pătimirii Domnului, crezând, 
mărturisind şi imitând-o sincer sunt mântuiţi pentru veşnicie de orice moarte de 
care s-au molipsit, păcătuind în minte şi în trup. 


(Beda venerabilul, Omilii la Evanghelii, 2.18, traducere pentru Doxologia.ro de 
Iosif Agaton) 


(loan 3, 14) Și după cum Moise a înălțat şarpele în pustie, aşa trebuie să se 
înalțe Fiul Omului 


De aceea, a fost descoperit prin şarpele de aramă, care prin fire nu poate suferi, că 
Cel care avea să sufere pe Cruce este Cel care prin fire nu poate muri. 


(Sfântul Efrem Sirul, Comentariu la Diatessaronul lui Taţian, 14.15, traducere 
pentru Doxologia.ro de Iosif Agaton) 


(loan 3, 14) Și după cum Moise a înălțat şarpele în pustie, aşa trebuie să se 
înalțe Fiul Omului 


Lăsaţi-mă să încerc să explic, atâta cât îmi va dărui Domnul, ce înseamnă aceste 
semne. Stâlpul (toiagul) înseamnă împărăția, şarpele mortalitatea. Prin şarpe, 
umanităţii i-a fost dat să bea moartea. Domnul a fost pregătit să ia moartea asupra 
Lui. Deci, atunci când stâlpul a coborât pe pământ, a luat chipul unui şarpe pentru 
că Împărăţia lui Dumnezeu, care este lisus Hristos, a venit pe pământ. El a 
îmbrăcat mortalitatea, pe care a răstignit-o pe Cruce. În milostivirea Sa, Domnul a 
adus şi un medicament care a restaurat sănătatea la vreme profețită şi a prevestit 
Înţelepciunea care va veni în viitor... Oricine a fost muşcat de şerpii păcatului are 
nevoie doar să privească fix la Hristos şi va primi vindecarea pentru iertarea 
păcatelor. Şi aşa, fraţilor, Domnul a îmbrăcat mortalitatea pentru ca Biserica să 
devină trupul Lui, şi El Capul ei, ca Om, în ceruri. Aşa că Biserica experiază 
mortalitatea care a fost impregnată în om prin seducția şarpelui. Noi trebuie să 
murim păcatului primului om, dar apoi vom primi viaţa cea veşnică prin lisus 
Hristos, Domnul nostru. Dar când va ajunge Biserica la viaţă şi se va întoarce în 
împărăție? La sfârşitul lumii. De aceea, El a luat şarpele de coadă, care este 
sfârşitul, pentru a restaura toiagul în condiţia sa originară. 


(Fericitul Augustin, Predici, 6.7, traducere pentru Doxologia.ro de Iosif Agaton) 
(Ioan 3, 15-16) Ca tot cel ce crede în EI să nu piară, ci să aibă viaţă veşnică. 
Căci Dumnezeu aşa a iubit lumea, încât pe Fiul Său Cel Unul-Născut L-a dat ca 


oricine crede în EI să nu piară, ci să aibă viaţă veşnică. 


EI spune că cel care a fost dat era Fiul lui Dumnezeu şi El este Cauza vieţii — a 
vieţii veşnice. EI, Cel care a dăruit viaţă pentru ceilalți prin moarte, nu este în mod 


continuu în moarte. Căci dacă cei care au crezut în Cel răstignit nu pier, cu atât mai 
puţin nu piere Cel ce a fost răstignit. El, Care a îndepărtat sărăcia celorlalți, este 
liber de ea. Cel care dăruieşte viaţă celorlalți aduce cu atât mai multă viaţă întru El. 


(Sfântul loan Hrisostom, Omilii la Evanghelia după loan, 27.2, traducere pentru 
Doxologia.ro de Iosif Agaton) 


(Ioan 3, 15-16) Ca tot cel ce crede în El să nu piară, ci să aibă viaţă veşnică. 
Căci Dumnezeu aşa a iubit lumea, încât pe Fiul Său Cel Unul-Născut L-a dat ca 
oricine crede în El să nu piară, ci să aibă viaţă veşnică. 


Textul “Atât a iubit Dumnezeu lumea” ne arată această intensitate a iubirii. Căci 
mare într-adevăr şi infinită este distanţa dintre cele două. Maiestatea nemuritoare, 
infinită, fără de început şi fără de sfârşit, a iubit pe cei ce nu erau decât praf şi 
cenuşă, care erau împovăraţi cu zeci de mii de păcate, dar care au rămas 
nerecunoscători, chiar atunci când în mod stăruitor L-au rănit. Acesta este Cel care 
a iubit. Căci Domnul nu a trimis un slujitor, nici un înger, nici chiar un arhanghel, 
ci pe Unul Născut Fiul Său. Şi totuşi, nimeni n-ar arăta o asemenea grijă nici 
pentru propriul copil, aşa cum a făcut Dumnezeu pentru slugile lui 
nerecunoscătoare... 


EI şi-a pus viaţa Lui şi şi-a vărsat Sângele Său cel scump pentru noi, chiar dacă nu 
este nimic bun în noi — în timp ce noi nu putem să ne vărsăm nici măcar banii 
noştri pentru binele nostru şi trecem cu vederea pe Cel ce a murit pentru noi, când 
el este gol şi străin... Noi purtăm brățări de aur asupra noastră şi chiar pe animalele 
noastre de companie, dar trecem cu vederea pe Domnul nostru care merge gol şi 
trece din uşă în uşă... EI cu bucurie rămâne flămând pentru ca noi să fim hrăniţi, 
gol pentru ca să ne dăruiască nouă materiale pentru veşmântul nestricăciunii, şi 
totuşi, noi nu putem să dăm ceva din mâncarea noastră şi din îmbrăcămintea 
noastră pentru El... Aceste lucruri le voi spune mereu şi nu voi înceta să le spun, 
nu atât pentru că am grijă de săraci, ci pentru că am grijă de sufletele voastre. 


(Sfântul Ioan Hrisostom, Omilii la Evanghelia după loan, 27.2-3, traducere 
pentru Doxologia.ro de Iosif Agaton) 


(Ioan 3, 15-16) Ca tot cel ce crede în El să nu piară, ci să aibă viaţă veşnică. 
Căci Dumnezeu aşa a iubit lumea, încât pe Fiul Său Cel Unul-Născut L-a dat ca 
oricine crede în El să nu piară, ci Să aibă viaţă veşnică. 


Să-L lăudăm pe Fiul în primul rând, venerând Sângele care a spălat păcatele 
noastre. El nu a pierdut nimic din dumnezeirea Lui când m-a mântuit, când ca un 
Bun Doctor s-a smerit la rănile mele purulente. El a fost un om muritor, dar EI era 
şi Dumnezeu. El era din neamul lui David, dar era Creatorul lui Adam. EL, Care era 
netrupesc, s-a îmbrăcat cu trup. El a avut o mamă, care cu toate acestea era 
Fecioară. El, Cel ce este fără de hotar, s-a legat pe sine cu frânghiile umanității 
noastre. EI era jertfă şi Arhiereu, şi totuşi era Dumnezeu. EI şi-a oferit Sângele Său 
şi a spălat întreaga lume. EI a fost ridicat pe Cruce, dar păcatul a fost răstignit pe 
ea. El a devenit ca unul dintre morţi, dar a înviat din moarte, ridicând la viaţă pe 
mulți care muriseră înaintea Lui. Pe de o parte, era sărăcia umanităţii Sale; pe de 
altă parte, bogăţiile dumnezeirii Sale. Nu lăsa ceea ce este omenesc în Fiul să îţi 
îngăduie în mod greşit să detractezi ceea ce este dumnezeiesc. De dragul 
dumnezeiescului, poartă în mare cinste umanitatea, pe care Fiul cel nemuritor a 
luat-o din iubire pentru tine. 


(Sfântul Grigorie de Nazianz, Poem, 2, traducere pentru Doxologia.ro de Iosif 
Agaton) 


(Ioan 3, 15-16) Ca tot cel ce crede în El să nu piară, ci să aibă viaţă veşnică. 
Căci Dumnezeu aşa a iubit lumea, încât pe Fiul Său Cel Unul-Născut L-a dat ca 
oricine crede în EI să nu piară, ci Să aibă viaţă veşnică. 


Dumnezeu, Care a iubit lumea, L-a dat pe Unul născut Fiul Său ca o dovadă 
(chezăşie) văzută a iubirii Lui. Dacă dovada acestei iubiri ar fi fost aceasta, aceea 
că EI ar fi dăruit o creatură pentru creaturi, dacă ar fi dat o ființă lumească pentru 
lume, dacă ar fi dăruit una născută din nimic pentru mântuirea celor creaţi din 
Nimic, un asemenea sacrificiu ieftin şi minor ar fi fost o asigurare săracă a iubirii 
Sale pentru noi. 


Darurile de preţ sunt dovada iubirii: măreţia dăruirii Sale este evidenţa măreției 
iubirii Sale. Dumnezeu, Care a iubit lumea nu a dat un fiu adoptat, ci pe propriul 
Fiu Unul Născut. 


Aici este câştigul personal, adevărata filiaţie, sinceritatea; nu creaţie sau adopţie, 
sau amăgire. 


Aici este dovada iubirii şi afecțiunii Sale, aceea că EI a dat pe propriul Fiu Unul 
Născut. 


(Ilarie de Poitiers, Despre Treime 6.40, traducere pentru Doxologia.ro de Iosif 
Agaton) 


(Ioan 3, 15-16) Ca tot cel ce crede în EI să nu piară, ci să aibă viaţă veşnică. 
Căci Dumnezeu aşa a iubit lumea, încât pe Fiul Său Cel Unul-Născut L-a dat ca 
oricine crede în El să nu piară, ci să aibă viaţă veşnică. 


Suma a toate este Dumnezeu, Domnul tuturor, Care din iubire pentru creaturi L-a 
dat pe Fiul Său morţii pe Cruce. Căci Dumnezeu atât a iubit lumea, încât a dat pe 
propriul Fiu pentru lume. Nu că nu ar fi putut să ne mântuiască în alt fel, ci în acest 
fel era posibil să arate iubirea Sa covârşitoare în mod abundent, adică să ne aducă 
pe noi aproape de EI prin moartea Fiului Lui. 


Dacă ar fi avut ceva mai drag, EI ni l-ar fi dat nouă, pentru ca prin aceasta, neamul 
nostru să fie neamul Lui. Şi grație acestei iubiri, El nu a ales să ne limiteze 
libertatea prin obligaţie, deşi era capabil să facă asta. Şi Domnul nostru a ascultat 
pe Tatăl Său tot din iubire pentru noi. 


(Isaac de Ninive, Omilie ascetică 74, traducere pentru Doxologia.ro de Iosif 
Agaton) 


(Ioan 3, 15-16) Ca tot cel ce crede în EI să nu piară, ci să aibă viaţă veşnică. 
Căci Dumnezeu aşa a iubit lumea, încât pe Fiul Său Cel Unul-Născut L-a dat ca 
oricine crede în EI să nu piară, ci să aibă viaţă veşnică. 


Avraam a avut mulţi slujitori. De ce Dumnezeu nu i-a poruncit să îl jertfească pe 
unul dintre aceştia? A fost pentru ca iubirea lui Avraam să nu fie descoperită 
printr-un slujitor. Fiul lui, însă a fost necesar pentru ca iubirea lui Avraam să se 
descopere. Erau deci şi alți slujitori ai lui Dumnezeu, dar EI nu şi-a arătat iubirea 
Sa pentru creaturi printr-unul dintre aceştia, ci prin Fiul Său, prin Care iubirea Lui 
pentru noi să fie proclamată... 


De la Avraam încoace, simbolurile lemnului şi ale mielului au început să fie 
descoperite. Căci Isaac era un simbol al mielului prins în tufiş (Facere 22, 1-13), în 
timp ce Iacov a arătat că lemnul poate să însufleţească apa (punând nuiele în apă 
pentru ca oile să zămislească) (Facere 30, 37 ş.u). Lemnul deci a fost vrednic să 
plutească pe ea, pentru că nici un os în el nu se zdrobeşte (loan 19, 33-36). 


Roadele pământului sunt stimulate de lemn, iar tezaurele mării sunt luate prin 
intermediul lemnului. Tot aşa în cazul trupului şi al sufletului (care au nevoie de 


lemnul Crucii). Lemnul Crucii a fost cel care a fost cioplit prin mânia mulţimii 
înfuriate. EI era ca un om mut în tăcerea lui şi în agilitatea lui, un izvor de creştere 
către înălțimile umanităţii. 


(Sfântul Efrem Sirul, Comentariu la Diatesaronul lui Taţian, 21.7, 9, traducere 
pentru Doxologia.ro de Iosif Agaton) 


(Ioan 3, 15-16) Ca tot cel ce crede în EI să nu piară, ci să aibă viaţă veşnică. 
Căci Dumnezeu aşa a iubit lumea, încât pe Fiul Său Cel Unul-Născut L-a dat ca 
oricine crede în EI să nu piară, ci să aibă viaţă veşnică. 


Dacă Tatăl, vedeţi, nu şi-ar fi dat viaţa, noi nu am fi avut viaţă. Şi dacă viaţa însăşi 
n-ar fi murit, moartea nu ar fi fost omorâtă. Domnul Hristos Însuşi, EI este viaţa, 
despre care loan Evanghelistul spune: Acesta este Dumnezeu cel adevărat şi viaţa 
cea veşnică (1 Ioan 5, 20). EL Însuşi, Care prin profet a ameninţat moartea cu 
moarte, a spus: Eu voi fi moartea ta, o moarte, Eu voi fi boldul tău (Osea 13, 14). 
Aceasta a fost ca şi cum ar fi spus: Eu te voi ucide murind. Eu te voi înghiţi. Eu voi 
lua toată puterea din mâna ta. Eu voi elibera pe cei înlănţuiţi, pe care îi ţineai. Tu ai 
vrut să mă supui, deşi sunt nevinovat. Este drept acum ca tu să pierzi pe toţi cei pe 
care îi aveai în puterea ta. 


(Fericitul Augustin, Predici, 265b.4, traducere pentru Doxologia.ro de Iosif 
Agaton) 


(Ioan 3, 15-16) Ca tot cel ce crede în EI să nu piară, ci să aibă viaţă veşnică. 
Căci Dumnezeu aşa a iubit lumea, încât pe Fiul Său Cel Unul-Născut L-a dat ca 
oricine crede în El să nu piară, ci să aibă viaţă veşnică. 


Mântuitorul şi Făcătorul nostru, Cel ce este Fiul lui Dumnezeu dinainte de veci, a 
devenit Fiul Omului la sfârşitul veacurilor. Astfel, Cel care prin puterea 
dumnezeirii Sale, ne-a creat pe noi să ne bucurăm de fericirea vieţii celei veşnice, 
acum ne restaurează prin slăbiciunea umanităţii Sale, pentru a redobândi viaţa pe 
care am pierdut-o. 


(Beda venerabilul, Omilii la Evanghelii, 2.18, traducere pentru Doxologia.ro de 
Iosif Agaton) 


(Ioan 3, 17) Căci n-a trimis Dumnezeu pe Fiul Său în lume ca să judece lumea, 
ci ca să se mântuiască, prin El, lumea. 


Atâta cât stă în puterea unui doctor, el a venit să vindece pe bolnav. Oricine nu 
ascultă de poruncile lui se distruge pe sine însușşi.... De ce este El numit 
Mântuitorul lumii, decât pentru că mântuieşte lumea? 


(Fericitul Augustin, Tratat la Evanghelia după loan 12.12, traducere pentru 
Doxologia.ro de Iosif Agaton) 


(loan 3, 17) Căci n-a trimis Dumnezeu pe Fiul Său în lume ca să judece lumea, 
ci ca să se mântuiască, prin EL, lumea. 


Mulţi dintre cei fără de grijă, folosind bunătatea iubitoare a lui Dumnezeu pentru a 
înmulți mărimea păcatelor lor şi prea plinul necinstei lor, vorbesc în acest fel, 
spunând: Nu există iad, nu există pedeapsă viitoare, Dumnezeu iartă toate păcatele 
noastre... 


Dar să ne amintim că sunt două veniri ale lui Hristos, una trecută şi alta viitoare. 
Prima nu a fost să judece, ci să ne ierte. Cea de-a doua va fi nu să ne ierte, ci să ne 
judece. Despre prima venire El spune: Nu am venit să judec lumea, ci să mântuiesc 
lumea. Dar despre cea de-a doua, El spune: când Fiul va veni întru slava Tatălui 
Său, atunci va despărţi oile de-a dreapta Sa şi caprele la stânga (Matei 25, 31).Şi 


oile vor merge întru viaţă şi caprele la osânda cea veşnică... Dar pentru că EI este 
milostiv, pentru o vreme, EI iartă în loc să judece... Căci dacă ar judeca imediat, 
toți ar fi condamnaţi la pierzare, căci Toţi am păcătuit şi am pierdut slava lui 
Dumnezeu (Romani 3, 23). 


(Sfântul loan Hrisostom, Omilii la Evanghelia după loan, 28.1, traducere pentru 
Doxologia.ro de Iosif Agaton) 


- __.. 


Părintele Cleopa Ilie - Predică la Duminica dinaintea Înălţării Sfintei Cruci - 
Despre semnul Fiului Omului 


Atunci Se va arăta pe cer semnul Fiului Omului (Matei 24, 30) 


Iubiţi credincioşi, unul din marile semne care vor vesti a doua venire a Domnului şi 
Mântuitorului nostru lisus Hristos pentru judecată va fi şi arătarea Sfintei şi de 
viaţă făcătoarei Cruci. Ea se va arăta pe norii cerului, adusă de îngerii lui 
Dumnezeu cu mare şi negrăită slavă, a cărei strălucire va întrece de mii de ori 
lumina soarelui. Această arătare a semnului Fiului Omului, adică a Sfintei Cruci, 
va aduce mare şi nespusă bucurie tuturor binecredincioşilor creştini care au cinstit- 
o şi s-au închinat ei, altarul cel sfinţit cu sângele lui Hristos. Însă mare spaimă şi 
cutremur va aduce peste cei răi şi necredincioşi care n-au cinstit semnul Fiului 
Omului, adică Sfânta Cruce. 


Cu o mie de ani înainte de întrupare, Duhul Sfânt a arătat că Sfânta Cruce este 
semnul de biruinţă al lui Hristos Dumnezeu, pe care îl va da creştinilor ca pe o 
puternică armă prin care creştinii vor birui pe nevăzuţii vrăjmaşi. lată ce zice 
psalmistul: Dat-ai celor ce se tem de Tine, Doamne, semn ca să fugă din faţa 
arcului (Psalm 59, 4). Preasfântul Duh a arătat, în acea vreme, că prin 
însemnarea Sfintei Cruci creştinii vor atrage asupra lor lumina feţei lui 
Dumnezeu, după cum scrie: Însemnatu-s-a peste noi lumina feţei Tale, Doamne 
(Psalm 4, 6). 


Sfânta Evanghelie ne spune că la plinirea vremii, înainte de înfricoşata Judecată de 
apoi, se va arăta Sfânta Cruce venind pe norii cerului, cum citim: Afunci se va 
arăta pe cer semnul Fiului Omului şi vor plânge toate neamurile pământului şi 
vor vedea pe Fiul Omului venind pe norii cerului cu putere şi cu slavă multă 
(Matei 24, 30). Da, fraţi mei, toate popoarele pământului vor plânge la arătarea 
Crucii lui Hristos pe cer şi la vederea venirii Lui să judece lumea. Ce vor zice 
atunci popoarele păgâne când vor vedea venirea Domnului nostru lisus Hristos, 
înconjurat de toate oştile îngereşti şi de arătarea Sfintei Cruci pe cer? Ce vor zice 
atunci cei ce L-au răstignit pe Hristos? Ce va zice Pilat care după ce L-a biciuit, 
a dat voie iudeilor şi ostaşilor lui ca să-L răstignească? (Marcu 15, 15). Ce vor 
face arhiereii Ana şi Caiafa? Ce vor zice atunci bătrânii şi fariseii şi toată 
adunarea iudeilor, la vederea Dreptului Judecător şi a Sfintei Cruci venind pe 
norii cerului? Ce vor zice atunci sectanţii care defaimă Sfânta Cruce, când vor 
vedea semnul Fiului Omului venind pe norii cerului? Ce vor zice toţi cei ce se 
numesc creştini, dar înjură şi hulesc Crucea lui Hristos? Vai şi amar celor orbi, 
răi şi necredincioşi că atunci fiecare va vedea ce a făcut în viaţă, dar va fi prea 
târziu şi nu va fi vreme de pocăință. 


Dumnezeieştii Părinţi ai Bisericii zic că împreună cu Crucea Domnului se vor 


arăta pe cer şi celelalte unelte şi semne ale pătimirii lui Hristos precum: Suliţa, 
piroanele, cununa de spini, buretele, trestia, bicele şi frânghiile. lar unii din 
Sfinţii Părinţi zic că odată cu arătarea Sfintei Cruci pe cer se va însemna Crucea 
pe fetele tuturor drepţilor, cum citim în Apocalipsă: Îngerii se sfătuiesc între ei 
unii cu alții şi zic: "Să însemnăm pe robii lui Dumnezeu pe frunţile lor” 
(Apocalipsa 7, 3). 


După semnul Sfintei Cruci care va fi pe frunţile celor drepţi, vor cunoaşte îngerii 
pe cei aleşi ca să-i adune, după mărturia Apostolului, "întru întâmpinarea 
Domnului în văzduh”. După acest semn va cunoaşte Păstorul oile Sale 
cuvântătoare. Voievodul va cunoaşte pe ostaşii Săi, Judecătorul pe drepţii Săi, 
Părintele pe fii Săi. 


Unii din Sfinţii Părinţi zic, că odată cu arătarea Sfintei Cruci pe cer, în văzduh, 
se va arăta şi sicriul Legii Vechi, ca unul ce a fost închipuire a Crucii, cum zice 
la Apocalipsă: "Și s-a deschis Biserica lui Dumnezeu în ceruri şi S-a arătat 
sicriul Legii în Biserica Lui" (Apocalipsa 11, 19). Aceasta va dovedi că Legea 
nouă a Harului este unită cu cea Veche şi că pe amândouă Legile acelaşi 
Dumnezeu le-a dat şi le-a aşezat. 


Despre plânsul popoarelor păgâne şi al sectelor la arătarea Crucii pe cer scrie şi 
DĂ cică: "Atunci se vor tângui şi vor plânge toate seminţiile 
pământului, văzând pe pârâşul lor Crucea. Căci Crucea îi va mustra pe ei şi cu 
arătarea sa se va cunoaşte păcatul lor şi vor mărturisi nebunia lor şi robirea lor, 
dar fără de folos. Vor plânge pentru că acolo nu va mai fi cu putinţă Să se 
pocăiască, nici să scape de dreptatea lui Dumnezeu, nici de hotărârea 
blestemului. De aceea se vor tângui pentru păcatele lor din trecut, pentru 
înfricoşările ce le vor sta în faţă la înfăţişarea Preadreptului Judecător şi pentru 
muncile şi pedepsele cele veşnice care urmează să-i cuprindă. Aşa vor plânge 
soarta lor cea ticăloasă şi jalnică. Crucea care mai înainte era semn al dragostei 
şi al păcii, nădejdea celor păcătoşi, mângâierea celor scârbiţi, scăparea celor 
deznădăjduiţi, atunci când se va arăta pe cer, va fi semn al tuturor pedepselor şi 
îngrozirea tuturor păgânilor şi necredincioşilor, spaima înfricoşată a celor 
păcătoşi spre pierzarea celor care au fost hulitori ai Crucii. 


Nu vor găsi atunci acei hulitori şi necredincioşi nici un loc de scăpare sau 
sprijin ca să se ascundă de vederea şi strălucirea cea prea înfricoşată a Crucii lui 
Hristos, care pe cer va străluci de mii de ori mai mult decât soarele. Atunci 
Crucea, copacul eliberării şi lumina vieţii, va străluci asupra lor, nu ca până 
acum, ca semn al eliberării şi al mântuirii prin lisus Hristos care S-a jertfit pe ea 
pentru a noastră mântuire, ci va Străluci ca un fulger şi ca un tunet spre 
pedeapsă şi răzbunare asupra şi răzbunare asupra celor necredincioşi şi hulitori. 
Şi dacă Crucea Domnului, biruinţa lui Hristos asupra iadului şi a morţii, va 
îngrozi lumea necredincioasă, cine altul o va mângâia şi mântui? Și dacă 
semnul milostivirii va fi semn de pieire, cine altul îi va mai învia? Și dacă 
Sângele lui Hristos vărsat pe altarul Crucii va striga asupra lor, cine va mai 
apăra atunci pe cei necredincioşi şi hulitori? 


Crucea atunci se va arăta spre mai mare bucurie şi veselie pentru cei credincioşi, 
care pentru dragostea Celui ce a sfinţit-o cu preascump Sângele Său, au purtat-o 
în viaţă împotriva necazurilor şi a scârbelor. Aceştia au sărutat semnul Sfintei 
Cruci cu mare evlavie, cu dragoste şi cu lacrimi spre Slava lui Dumnezeu şi spre 
mântuirea lumii”. 


DEAR, zice: Cuvântul Crucii, pentru cei ce pier, este nebunie; iar 
pentru noi, cei ce ne mântuim, este puterea lui Dumnezeu (I Corinteni 1, 18). 


Acest adevăr îl vor cunoaşte toți păgânii şi necredincioşii când vor vedea Sfânta 
Cruce, semnul Fiului Omului, venind pe norii Cerului cu slavă şi strălucire 
negrăită. Atunci vor cunoaşte necredincioşii şi sectanţii că Sfânta Cruce este arma 
prin care lisus Hristos, Mântuitorul nostru a zdrobit porțile iadului, a deşertat 


cămările cele dedesubt ale lui şi a deschis porţile cele cereşti; a surpat prin ea 
puterea vrăjmaşului şi boldul morţii şi a pierdut închinarea la idolii cei fără 
simţire. 


Acesta este semnul Fiului Omului, semnul purtător de biruinţă cu care Atotţiitorul 
Dumnezeu al creştinilor a supus şi tras la adevărata închinare a cinstitului şi 
slăvitului Său nume toată lumea creştină. Prin semnul Crucii se pleacă înaintea 
Lui tot genunchiul, al celor cereşti, al celor pământeşti şi al celor de dedesubt 
(Filipeni 2, 10). 


Insă în ziua cea mare a judecății de apoi nici unele din 


aceste daruri nu se vor afla la cruce. Unde este atunci deschiderea mâinilor lui 
Hristos? Unde este plecarea capului Său? Unde este coasta cea împunsă şi 
deschisă? Unde este Sângele Lui? Unde este Hristos cel înviat? Auzi pe proorocul 
Osea, care zice: Merge-vor ca să caute pe Domnul şi nu-L vor afla, că s-a 
depărtat de la ei (Osea 5, 6). O cuvânt amar, o, vorbă otrăvitoare! Noi însă, ca să 
ne arătăm veseli la arătarea slăvită şi purtătoare de biruințţă a Crucii să zicem 
fiecare cu Sfântul Apostol Pavel: Jar mie să nu-mi fie a mă lăuda, fără numai în 
Crucea Domnului nostru lisus Hristos (Galateni 6, 14). 


Deci de mare folos ne este să avem mare evlavie şi să cinstim Crucea lui Hristos, 
până când încă răsuflăm aerul acesta. Să ne întoarcem cu toată inima către 
semnul Fiului Omului, pe care L-a sfinţit cu Preasfânt Sângele Lui şi să zicem 
din toată inima noastră: "Tu, Doamne, care Te-ai ostenit să mă cauţi şi să mă 
afli şi Te-ai răstignit ca să mă izbăveşti de robia diavolului, mă rog şi mă 
cuceresc Ţie, pentru Crucea aceasta pe care ai fost întins şi pironit şi ai suferit 
cu atâta iubire de oameni pentru a noastră mântuire, pe care stropind-o cu 
sudorile Tale, cu lacrimi şi Sângele Tău, deasupra căreia ai rugat pe Tatăl 
pentru iertarea vrăjmaşilor Tăi, ai făgăduit tâlharului Raiul şi Ţi-ai dat duhul 
Tău Tatălui Tău, mă rog Ție şi cer de la Tine să se facă nouă, în ziua judecății, 


Crucea Ta, unealtă a vieţii şi nu a morţii şi pierzării; să ni se facă cheia Raiului 
în ceruri, ca Să împărăţim cu Fiul în veci”. 


lubiţi credincioşi, dacă citim cu atenţie Sfânta Scriptură, învăţăturile Sfinţilor 
Apostoli, Vieţile Sfinţilor şi cuvintele Sfinților Părinţi putem găsi mii de minuni 
care s-au făcut cu semnul Fiul Omului, adică cu Sfânta Cruce. 


Dintre acestea multe, la sfârşitul acestei predici vom aminti măcar una care s-a 
întâmplat în părțile Indiei. 


Într-un oraş de acolo unul din creştini s-a mutat din alt oraş şi a uitat în casa 
unde stătuse, o Cruce pe care era zugrăvit chipul Domnului nostru lisus Hristos. 
Această Cruce, găsind-o un închinător de idoli, a arătat-o multor oameni din 
partea locului de o credinţă cu el, zicând: "Acesta este Dumnezeul creştinilor”. 
Răspândindu-se vorba aceea printre locuitori, a ajuns vestea până la mai marele 
lor, care a chemat pe acela ce găsise Crucea şi i-a poruncit să i-o arate. Şi erau 
de faţă ca la trei sute de bărbaţi în jurul dregătorului. Deci, luând-o el în mâinile 
sale şi uitându-se la ea cu luare aminte a întrebat pe ai săi, dacă cu adevărat este 
Dumnezeul creştinilor. lar unul a răspuns: "Da, Acesta este cu adevărat!” 
Atunci a zis eparhul: "Acesta este Dumnezeul care ajută creştinilor, un osândit 
şi un spânzurat?” Şi au scuipat toţi Crucea şi au înapoiat-o în mâinile aceluia 
care o adusese. 


Dar, o prea slăvită minune! 


Deci cuprinzându-se toţi de mare frică, au căzut la pământ afară de acela 
care ţinea Crucea în mâinile sale. 


După un timp, venindu-şi toţi în simţire, sculându-se ca dintr-un somn adânc, a 
strigat eparhul cu glas mare: "Cu adevărat, mare este Domnul creştinilor!" 


Apoi a zidit o mică biserică în locul acela şi a împodobit-o, a pus în ea Crucea 
cea făcătoare de minuni a lui Hristos şi au început Să cinstească şi să i se 
închine cu toată evlavia. lar dregătorul acela împreună cu fiul său au primit 
Sfântul Botez de la un preot creştin şi trăind cu mare evlavie în credinţa cea 
dreptmăritoare a lui Hristos, la adânci bătrâneţe s-a odihnit în Domnul. 


Deci, fraţii mei creştini, dacă păgânii aceia, numai de la închipuirea Mântuitorului 
pe Cruce au pătimit acest fel de spaimă, încât au rămas fără glas ca nişte morţi, ce 


vor pătimi la înfricoşata Judecată de apoi, păgânii, sectanţii şi necredincioşii care 
hulesc semnul Crucii lui Hristos, când o vor vedea venind pe norii cerului cu 
negrăită slavă şi vărsare de lumină şi prea mare strălucire? Oare nu vor zice: 
"Acesta este lemnul care era iudeilor sminteală şi elinilor nebunie. Acesta este 
lemnul prin care Hristos a zdrobit porţile iadului şi a descuiat cămările cele 
dedesubt şi a deschis porţile cereşti şi a surpat toate puterile iadului şi ale 
morţii?" 


Iubiţi credincioşi, în încheierea acestei predici, vă rog să cinstiţi Sfânta Cruce cu 
mare evlavie şi să nu vă luaţi după oamenii cei rătăciți de la adevărata şi dreapta 
credinţă, care nu se închină Sfintei şi de viaţă făcătoarei Cruci a Domnului. Aceştia 
sunt oameni bolnavi la gândire şi la înţelegere şi fii ai pierzării, prin care diavolul 
depărtează de la Biserica lui Hristos pe cei slabi în credinţă şi necunoscători ai 
Sfintei Scripturi şi pe toţi cei nelămuriţi în dreapta credinţă. Fugiţi de aceşti oameni 
şi de învăţăturile lor, ţineţi minte că Biserica cea dreptămăritoare este mama 
noastră duhovnicească, care v-a născut la viaţă nouă prin apă şi prin Duh şi să 
nu vă rupeți de ea, căci Biserica este Trupul lui Hristos (Efeseni 4, 5) ale cărui 
mădulare sunteți. 

Amin. 


Sfântul loan Gură de Aur - Cuvânt la Duminica dinaintea Înălţării Sfintei 
Cruci - Propovăduirea învăţăturii dumnezeieşti este adevărata doctorie a 
sufletului 


» Dumnezeu a trimis pe Fiul Său, ca să se mântuiască prin El lumea” (loan 3, 
17) 


Vă laud, iubiţilor, pentru râvna cu care aţi venit aici în casa Părintelui vostru 
ceresc, căci această râvnă mă face să nădăjduiesc că voi sunteţi doritori de 
vindecarea sufletelor voastre. 


Într-adevăr, Biserica este un aşezământ vrednic de mirare şi iscusit pentru 
vindecarea celor bolnavi; un aşezământ de vindecare nu pentru trupuri, ci pentru 
suflete. Ea este un aşezământ de vindecare pentru duh, şi nu rănile trupului, ci 
păcatele inimii se tămăduiesc aici. lar doctoria pentru aceste păcate şi răni este 
învăţătura cea dumnezeiască. 


Această doctorie este alcătuită nu din plantele pământului, ci din cuvintele 
cerului; nu mâinile doctorilor le-au pregătit, ci limbile Proorocilor, Evangheliştilor 
şi Apostolilor. De aceea, doctoria aceasta este trainică, nu-şi pierde puterea prin 
lungimea timpului şi nu se biruieşte de nici o boală, oricât de puternică ar fi ea. 


Leacurile doctorilor pământeşti, dimpotrivă, suferă de amândouă aceste cusururi. 
Cât timp ele sunt proaspete, atât durează tăria lor; iar după trecerea unui timp mai 
îndelungat, ele îşi pierd puterea şi slăbesc, ca nişte trupuri rămase fără viaţă. 


Adeseori, ele şi pentru aceea sunt nelucrătoare, căci boala este prea tare. Afară de 
asta, ele sunt doctorii omeneşti. Dimpotrivă, doctoria cea dumnezeiască nu este 
astfel întocmită, ci poate să fi trecut oricât de mult timp, ea totdeauna păstrează 
propria sa putere şi tărie. 


Din timpurile lui Moise, căci atunci s-a început însemnarea învățăturii celei 
dumnezeieşti în Sfânta Scriptură, doctoria aceasta a însănătoşit nenumărați oameni, 
şi încă şi acum, după mai mult de trei mii de ani, puterea ei vindecătoare nu a 
pierit, încă nu a fost pentru dânsa nici o boală prea puternică. Şi pentru această 
doctorie nu aveţi trebuinţă a cheltui bani, ci oricine o doreşte sincer şi o caută 
serios, poate să o ia întreagă. 


De aceea, pot dobândi această doctorie săracii, ca şi bogaţi; căci numai unde se 
cere a se cheltui bani, bogatul are precădere înaintea celui sărac, şi acesta din urmă, 
adeseori, trebuie a se lipsi de o doctorie, neajungându-i banii, dar aici, trebuie 
numai să creadă în ea şi să arate râvnă pentru dânsa. ŞI cine înfăţişează amândouă 
aceste lucruri are cel mai mare folos de la această doctorie, care se primeşte numai 
cu astfel de preţ şi cu astfel de plată. 


Săracul şi bogatul pot, aşadar, să tragă din această doctorie acelaşi folos; ba încă, 
adeseori, săracul trage cel mai mare folos. Cum aceasta, şi pentru ce? Pentru că 
bogatul este încurcat şi împleticit în multe griji, adeseori este mândru şi îngâmfat, 
adeseori trăieşte în lenevire şi uşurătate a minţii şi nu primeşte nici cu grijă, nici cu 
râvnă acea doctorie care este ascultarea cuvântului dumnezeiesc. 


Dimpotrivă, săracul este slobod de îmbuibare, de desfătare şi de uşurinţa minţii, îşi 
întrebuinţează tot timpul său la lucrarea cu mâinile şi la îndeletniciri neprihănite; 
prin aceasta, sufletul lui dobândeşte multă înţelepciune, se face mai băgător de 
seamă şi mai tare, şi cu mai mare râvnă ascultă cuvântul lui Dumnezeu. Aşadar, 
fiindcă săracul dă un preţ mai mare pentru această doctorie, de aceea şi trage din ea 
un folos mai mare. 


Eu zic acestea nu pentru a face imputare bogaţilor îndeobşte, nici pentru a grămădi 
laudă sărăciei în sine. Căci nu bogăţia este un rău, ci reaua întrebuințare a ei este de 
la cel rău. De asemenea, şi sărăcia nu este singură în sine ceva bun, ci 
întrebuinţarea cea dreaptă a sărăciei. Bogatul acela, care se arată în istoria lui 
Lazăr, nu a fost pedepsit pentru că era bogat, ci pentru că a fost crud şi nemilostiv; 
şi Lazăr cel sărac, din sânul lui Avraam, nu a fost lăudat pentru că era sărac, ci 
pentru că a răbdat sărăcia sa cu un duh mulţumitor. 


Sunt lucruri — luaţi aminte bine la ceea ce zic, căci aceasta vă va da multă lumină, 
va depărta socotinţele cele mincinoase şi, îndeobşte, vă va învăţa să daţi o hotărâre 
dreaptă -, sunt aşadar, zic eu, lucruri, care sunt bune după firea lor, şi iarăşi altele, 
care sunt dimpotrivă. Mai sunt încă lucruri, care în sine nu sunt nici bune, nici rele, 
ci ţin un loc de mijloc. 


De pildă, cucernicia este în sine ceva bun, necucernicia este chiar în sine ceva rău; 
fapta bună este un bine, răutatea este un rău. însă bogăţia şi sărăcia nu sunt în sine 
nici bine, nici rău, ci se fac una sau alta, după cum este întocmită voia acelor 
oameni care sunt părtaşi de ele. întrebuinţezi bogăţia ta la fapte de binefacere, 
atunci ea îți va fi motiv de multe bunătăţi; iar dacă o întrebuinţezi la silnicii, la 
câştig nedrept, la răutate împotriva altora, atunci tu întorci întrebuințarea ei 
împotriva celei dinainte, adică la rău. însă nu bogăţia este vinovată aici, ci cel care 
o întrebuinţează rău, spre nedreptăţi. 


Tot aşa se întâmplă şi cu sărăcia. Când tu o porţi cu răbdare de suflet şi, pe lângă 
aceasta, mulțumeşti Domnului, atunci ea îți va fi motiv şi prilej pentru cununile 


cele cereşti. 


Dacă, dimpotrivă, pentru sărăcia ta huleşti pe Plăsmuitorul tău şi te tânguieşti 


asupra proniei dumnezeieşti, atunci ea te duce la rău. însă precum mai înainte, nu 
bogăţia era vinovată pentru nedreptate, aşa şi aici, nu putem învinovăţi sărăcia 
pentru hulirea lui Dumnezeu, ci ea cade asupra celui care n-a voit să sufere sărăcia 
cuminte. 


Lauda şi ocara stau aici cu totul în mâna voinţei şi alegerii noastre. Bogăția este un 
bine, însă nu în sine, ci în mâna celui drept. Pe de altă parte, sărăcia este ceva rău, 
însă nu după firea ei, ci prin gura celui necucernic, pentru că el, supărat pe ea, 
învinovăţeşte şi huleşte pe Făcătorul său. 


Aşadar, nici bogăţia să nu o învinovăţim, nici sărăcia de-a dreptul să nu o 
prihănim, ci pe cei care fac o rea întrebuințare din una sau din alta; căci bogăţia şi 
sărăcia, singure, sunt lucruri de mijloc. 


Dar să ne întoarcem de unde am pornit, că atât bogatul cât şi săracul, în acelaşi 
chip, pot dobândi doctoria care se capătă în Biserică, ba încă adeseori, cel sărac 
este mai cu râvnă şi mai sârguincios în întrebuinţarea acestui mijloc de vindecare. 
Dar această doctorie nu are unică întrebuințare. 


Pentru că ea vindecă sufletele, nu se pierde prin lungimea timpului, nu este prea 


slabă pentru nici o boală, se dă în dar şi stă la îndemână, atât săracului cât şi 
bogatului. însă ea are mai departe şi o altă însuşire slăvită, nu mai mică decât cele 
până acum numite. Şi care este aceasta? Aceea că noi nu declarăm ce fel de bolnavi 
aleargă aici spre însănătoşire. 


Cei care se duc în aşezămintele de vindecare lumeşti nu pot ascunde rănile şi 
vătămările lumeşti, ba încă doctorul nu poate să le dea nici o doctorie, dacă ei n-au 
descoperit mai întâi rana; aici însă nu este aşa. Noi vedem aici nenumărate 
persoane împrejurul nostru şi le vindecăm pe toate îndeobşte. Noi nu scoatem pe 
păcătos la iveală şi nu declarăm păcatele lui, ci propovăduim tuturor învăţătura 
cea dumnezeiască şi lăsăm conştiinţei ascultătorilor ca fiecare să-şi aleagă 
doctoria care se potriveşte la rana lui, adică cuvântul de învăţătură prin care 
prihana se osândeşte, fapta bună se laudă, îmbuibarea se mustră, cumpătarea şi 


Cuvântul învăţăturii iese la iveală cu îndrăzneală, dar prinzându-se de conştiinţa 
fiecăruia îndeosebi; puterea sa vindecătoare lucrează în ascuns, şi adeseori 
sănătatea se restatorniceşte înainte de a fi fost cunoscută boala. 


Când eu, de pildă, într-o predică am proslăvit puterea rugăciunii şi am dojenit pe 
cei leneşi la rugăciune, nu am numit în public pe nici unul dintre dânşii. Deci, celor 
cărora eu le-am dat mărturie că ei sunt sârguitori în rugăciune, aceia s-au făcut încă 
mai sârguitori decât înainte; iar cei pe care conştiinţa lor i-a dojenit pentru lenevire, 
şi-au însuşit critica mea, au părăsit răceala lor şi nebăgarea în seamă a rugăciunii. 


Eu, însă, nu pot să numesc nici pe unii nici pe alții, şi tocmai această necunoştință 
şi neştiinţă este la amândouă părţile potrivită. Voiţi să ştiţi pentru ce? Să vă spun. 
Cel ce a auzit lauda rugăciunii şi are cunoştinţa râvnei sale întru aceasta, dacă ar fi 
avut mulţi martori ai laudei sale, lesne ar fi căzut în semeţie şi în mândrie, dar 
fiindcă el şi-a însuşit această laudă numai în ascuns, el s-a asigurat împotriva a 
toată îngâmfarea. 


Dimpotrivă, cel ce se cunoaşte vinovat în lenevirea sa, auzind tânguirea mea, mai 
lesne se va îmbunătăţi prin această dojana care i s-a făcut în ascuns, fără de 
martori. Aceasta este pentru dânsul de un mare folos. Adică, fiindcă judecata 
mulțimii are mare putere asupra noastră, de aceea noi, păcătoşii, tindem a ne 
îndrepta câtă vreme noi credem că greşelile noastre sunt încă necunoscute; iar după 


ce ele s-au făcut cunoscute la arătare, noi atunci ne facem fără ruşine şi leneşi. 


Precum rănile cele dezgolite, fiind expuse pururea la asprimea aerului, se 
înrăutăţesc, tot aşa se întâmplă cu sufletul cel păcătos; el se face mai neruşinat, 
când dojenirea încălcărilor de lege ale lui se face înaintea multor martori. Ca să nu 
se întâmple una ca aceasta, de aceea propovăduirea cuvântului lui Dumnezeu a 
vindecat întru ascuns bolile voastre. 


Și ca să cunoaşteţi că acest chip de vindecare ascuns aduce roade bogate, ascultați 
ce zice Hristos: „De va greşi ţie fratele tău, mergi şi îl mustră pe dânsul”, nu zice: 
„între tine şi între cetate”, şi, cu atât mai puţin: „între tine şi între popor”, ci: „între 
ține şi între el singur” (Matei 18, 15). Pâra, zice EI, trebuie să se facă fără martori, 
pentru ca mai uşor să poată veni îndreptarea. 


Aşadar, este de lăudat când o astfel de sfătuire sau dojana nu se face cunoscută. 
Este destul când conştiinţa omului mărturiseşte împotriva lui; este îndeajuns acest 
judecător nemituit. Nu poți tu să pedepseşti pe păcătos mai aspru decât propria 
lui conştiinţă; pârâşul acesta este cel mai amarnic, şi nimeni nu cunoaşte 
încălcările de lege ale omului mai bine decât conştiinţa sa. 


De aceea, nu mai înmulţi rănile lui cu altele noi, prin descoperirea păcatelor sale, ci 
sfătuieşte-l fără martori. Aşa a făcut şi Sfântul Pavel, când el zicea către corinteni: 
„Acestea, fraţilor, le-am zis ca despre mine şi despre Apollo, dar ele sunt pentru 
voi” (| Corinteni 4, 6). 


Deci, el n-a numit pe cei păcătoşi dintre corinteni, ci i-a ascuns sub numele său şi 
al lui Apollo, şi prin aceasta le-a dat prilejul a se smulge de la nelegiuirile lor. In alt 
loc, el zice: „Nu cumva dacă voi veni iarăşi, să mă smerească Dumnezeul meu la 
voi şi să plâng pe mulţi care au greşit mai înainte şi nu S-au pocăit de necurăţia 
şi de desfrânarea şi de necumpătarea pe care le-au făcut” (Ul Corinteni 12, 21). 


Vezi cum el numeşte pe păcătoşi numai îndeobşte şi nu-i înseamnă mai de 
aproape, pentru ca nu cumva, prin pâra făţişă, să facă sufletele lor mai 
neruşinate? în acelaşi chip procedează şi predicatorul, cu multă băgare de seamă la 
mustrările şi pedepsirile sale, şi de aceea vă sfătuiesc şi cu să fiţi totdeauna cu luare 
aminte la propovăduirea cuvântului dumnezeiesc şi să lucraţi cu toată râvna la 
îndreptarea voastră. Amin. 


(sursa din “Predici la duminici şi sărbători”, Editura Bunavestire „Bacău 1997- 
2005) 


Sfântul Teofan Zăvorâtul - Tâlcuiri 


[Gal. 6, 11-18; În. 3,13-17] 


"După cum Moise a înălţat şarpele în pustie, aşa trebuie să fie înălțat Fiul 
Omului, ca tot cel ce crede în el să nu piară, ci să aibă viaţa veşnică." 


Credinţa în Fiul lui Dumnezeu, Care cu trupul S-a răstignit pentru noi, este 
puterea lui Dumnezeu spre mântuire, izvorul viu al năzuinţelor şi stărilor 
duhovniceşti dătătoare de viaţă, receptacolul harului atotcuprinzător al 
Sfântului Duh, care rămâne pururea în inimă, şi al cercetărilor tainice care sunt 
trimise de sus la bună vreme, în ceasul nevoii. 


Credinţa cuprinde convingerile ce atrag bunăvoirea lui Dumnezeu şi puterea de 
sus. Acestea două împreună aduc stăpânirea vieţii veşnice. Câră vreme această 
viață este păstrată în întregime, creştinul e de nebiruit, fiindcă, lipindu-se de 
Domnul, este un singur duh cu EL; iar pe Domnul nimic nu îl poate birui. 


Dar atunci, de ce cad creştinii? Din pricina slăbirii credinţei. Slăbesc convingerile 
creştineşti, slăbeşte şi energia duhovnicească. Pe măsură ce are loc această slăbire, 
harul este silit să părăsească inima, iar imboldurile rele înalță capul. Când apare 
prilejul, omul înclină spre acestea din urmă, şi gata căderea. 


Priveghează şi păzeşte credinţa în întreaga ei întocmire şi n-ai să cazi! De aceea 
zice că cel născut din Dumnezeu nu păcătuieşte. 

Ce lipseşte ?... 


„„„Lipseşte inima creştinească.... Lipseşte această râvnă, tare ca moartea, pentru a 
plăcea lui Dumnezeu şi pentru mântuire. Parcă am adormit şi am amorțit, şi ne 
mişcăm numai aşa cum ne mână curgerea vieţii." - Sfântul Teofan Zăvorâtul 


Mitropolitul Augustin de Florina — Predică la Duminica dinaintea Înălţării 
Sfintei Cruci — Dumnezeu te iubeşte 


„Căci aşa a iubit Dumnezeu lumea încât pe Fiul Său Cel Unul Născut L-a dat, 
ca tot cel ce crede în El să nu piară, ci Să aibă viaţa veşnică” (loan 3, 16) 


Inălţarea Cinstitei Cruci este în mijlocul lunii septembrie. Duminica de astăzi se 
numeşte „înainte de Inălţare”şi următoarea „după Inălţare”. Catavasiile sunt 
„Cruce însemnând Moise...”, Apostolul şi Evanghelia fac referire la Cruce. 


Ce ne spune Evanghelia? „Nimeni nu s-a suit în cer, decât Cel ce S-a coborât din 
cer” (loan 3, 13). Ba — ne vor spune necredincioşii — astăzi ştiinţa a avansat, 
privirile tuturor sunt întoarse spre spaţiu; cum spune Evanghelia că nimeni nu s-a 
suit în cer? Aici ştiinţa contrazice religia... Ce răspundem?Nu cunoaşteţi 
Scripturile. 


Când Evanghelia zice „cer”, nu se referă la acest cer fizic, în care s-a suit proorocul 
Ilie. Dincolo de acest cer, dincolo de Soare, de Lună, de stele şi de galaxii, există 
un alt cer, duhovnicesc, supranatural, nevăzut. Din acest motiv, Scriptura zice 
undeva „Lăudaţi-L pe EI cerurile cerurilor” (Psalmul 148, 4). Şi, de aceea, zice 
despre Apostolul Pavel că a fost răpit „până la al treilea cer”( II Corinteni 12, 2). 


Există deci şi un cer mai înalt, în care este adorat Dumnezeu. „Noi, care pe 
heruvimi cu taină închipuim şi făcătoarei de viaţă Treimi întreit-sfântă cântare 
aducem...” (Dumnezeiasca Liturghie). Despre acest cer, în care nu există nimic 
pământesc, ci locuieşte Sfânta Treime şi duhurile cele nematerialnice, vorbeşte 
Hristos când zice: "Nimeni nu S-a suit în cer”. 


Aşadar, din acel cer a venit pe pământ Domnul nostru lisus Hristos. Originea Sa 
este dumnezeiască, adică este Dumnezeu. Şi că este Dumnezeu, Hristos a 
demonstrat-o, printre altele, prin învăţătura Sa, care este dumnezeiască. Cărțile pe 
care le-au scris chiar şi cei mai mari înţelepţi sunt inferioare în comparaţie cu 
Evanghelia. 

"Niciodată vreun om n-a grăit ca Omul acesta” (loan 7, 
46). lar EI însuşi a spus despre învăţătura Sa: „Cerul şi pământul vor trece, dar 
cuvintele Mele nu vor trece” (Matei 24, 35; Luca 21, 33; vezi şi Marcu 13, 31). 


Din cerul din care a venit Hristos, El ne-a adus învățături cereşti — înalte. Care — 
veţi întreba — este cea mai înaltă dogmă, cea mai mare învăţătură a Lui? O spune 
astăzi Evanghelia. Măcar de-aş avea eu putere ca Gură de Aur şi Vasilie, ca s-o 
sădesc în sufletele voastre. Cea mai înaltă dogmă, cel mai mare adevăr, este că 
Dumnezeu iubeşte lumea — Dumnezeu îl iubeşte pe om (loan 3, 16). 


Îl iubeşte pe om înainte de toate pentru că EI l-a creat. Dacă mă vei convinge că a 
ta casă sau ceasul tău au apărut singure brusc, atunci voi accepta că şi acest mare 
ceas care se numeşte om a apărut singur. Dumnezeu l-a făcut pe om. El a făcut 
ochiul să vadă, urechea s-audă, mâinile să se mişte, picioarele să meargă, inima 
să bată, sângele să circule, mintea să aibă idei. Dumnezeu a dat acestora o 
funcţionare regulată, sănătatea. 

Şi nu doar că Dumnezeu l-a creat pe om, dar îi şi poartă de grijă. 


Nu l-a aruncat într-o insulă lipsită de vegetaţie sau pe Lună. L-a pus pe această 
planetă, căreia i-a dat toate primele materii, toate cele necesare ca să creeze 
civilizaţie. l-a dat soarele, care luminează şi încălzeşte. Fiecare rază, care 
călătoreşte atâtea mile şi vine şi cade pe obrazul copilului, pe mâna muncitorului, 
în case şi în colibe, trece chiar şi prin gratiile închisorii, ce este? Îmbrăţişare, 
sărutul lui Dumnezeu. Fiecare rază de soare, fiecare picătură de ploaie, fiecare 
suflare a aerului pe care îl respirăm, zefir, brize, copacii, florile, privighetorile, 
toate vorbesc şi-ţi zic: Dumnezeu te iubeşte! 


Și nu numai acestea. Dacă eşti creştin, lasă-i pe alţii să vorbească despre flori şi 
despre păsări. Vino în Ziua Crucii la biserică. Și când preotul înalţă Cinstita 


Cruce şi-L vei vedea cu gândul pe Hristos cu cununa de spini, cu mâinile şi 
picioarele rănite şi cu coasta împunsă, Stai puţin, meditează şi pune-ţi 
întrebarea: De ce a pătimit toate acestea Hristos? Şi atunci, vei auzi răspunsul, pe 
care-l dă Proorocul Isaia cu opt sute de ani înainte de Hristos: EI a luat asupră-Și 
durerile noastre şi cu suferinţele noastre S-a împovărat. Și noi Îl socoteam 
pedepsit, bătut şi chinuit de Dumnezeu, dar El fusese străpuns pentru păcatele 
noastre şi zdrobit pentru fărădelegile noastre. El a fost pedepsit pentru 
mântuirea noastră şi prin rănile Lui noi toţi ne-am vindecat” (Isaia 53, 4-5). 
Cu ce limbă vom descrie 
iubirea Hristosului nostru? Cine are doar un copil, cât de mult suferă pentru el! 


Veniţi deci, tu mamă şi tu tată, să ne spuneţi cât de mult îl iubiţi pe unicul vostru 
copil! Dacă acum, vă va spune cineva că trebuie să-l jertfiți pe copilul vostru 
pentru duşmanul vostru, care mamă şi care tată îl va jertfi? Şi mai ales pentru 
duşman? Sub nici un motiv. Nici pentru prieten; cu cât mai mult pentru duşman. ȘI 
totuşi, ce zice astăzi Evanghelia? „Dumnezeu a iubit atât de mult lumea, încât pe 
Fiul Său Cel Unul Născut L-a dat, ca tot cel ce crede într-Însul să nu piară, ci să 
aibă viaţă veşnică” (loan 3,16). Atât a iubit Dumnezeu lumea apostată, îndepărtată 
de EI, încât l-a predat pe Fiul Său, pe Domnul nostru lisus Hristos, ca tot cel ce 
crede într-Însul să nu se piardă, ci să aibă viaţa cea veşnică. 

Nu există îndoială, fraţii mei, că Dumnezeu îl iubeşte pe om. Dar această iubire a 
lui Dumnezeu ne creează şi nouă obligația să-L iubim. După cum tu, mamă, ai 
pretenția să te iubească copilul tău, aşa şi Dumnezeu aşteaptă să-L iubească 
oamenii. Este de datoria noastră să-L iubim pe Mântuitorul nostru. 


Și cu toate acestea nu există iubire pentru Dumnezeu. Astăzi inimile sunt reci — 
îngheţate pentru Dumnezeu. O profeție a Apostolului Pavel zice, că: „În zilele din 
urmă” — şi suntem în zilele din urmă — „vor fi oamenii... iubitori de plăceri mai 
mult decât iubitori de Dumnezeu” (Ul Timotei 3,1-4), oamenii adică vor iubi 
plăcerile, cele mici şi neînsemnate, mai mult decât pe Dumnezeu. Unul îşi va iubi 
copiii săi, altul femeia sa, unul banii, altul cărţile, unul ştiinţele, altul chefurile, 
unul sporturile!... Vor înnebuni pentru acestea, dar în inimile lor nu va exista 
iubirea faţă de Dumnezeu, a infinitului Dumnezeu. 


Asta nu se întâmplă astăzi? Pe Dumnezeu nu că doar că nu-L iubim, ci [l şi 
batjocorim. Il batjocorim cu limba şi cu cuvintele noastre, îl batjocorim şi cu 
faptele noastre. In fiecare zi, în fiecare ceas, în fiecare minut se aud înjurături. Şi 


apoi să aşteptăm progres, bunăstare materială? Aşa cum mergem — nu-mi spuneţi 
că-s pesimist, cântăresc societatea cu Evanghelia —, vă spun următoarele: Evreii o 
singură dată L-au răstignit pe Hristos, dar noi ÎL răstignim de mii de ori în fiecare 
zi. În case, în şcoli, în cazarme, în tribunale, în bărci, în maşini, pe plaje, pe 
țărmuri, pretutindeni, peste tot Îl răstienim. Nu există loc în care să nu ridicăm şi o 
cruce pentru Hristos. 


După toate acestea, eu mă minunez cum Dumnezeu continuă să ne iubească. Slavă 

Ar fi putut să spună soarelui: Coboară-te 
puţintel, apropie-te de pământ! Şi atunci, temperatura ar fi urcat de la 40 la 100, 
200, 300 de grade. Ar fi putut să spună mării: Nu suport adulterele şi curviile lor! 
Umflă-te, ridică-te, acoperă vârfurile, înălțimile, să nu rămână nici un vierme viu! 
Ar fi putut să spună apelor, izvoarelor, norilor şi râurilor: Secaţi!... Omule 
nemulțumitor, care bei apă şi-L înjuri pe Dumnezeu. Nu faci nici măcar ca găina, 
care bea şi apoi îşi înalță capul sus ca şi cum l-ar mulţumi lui Dumnezeu. Dacă ar 
seca apele, nu vei mai găsi nici un pahar ca să te răcoreşti; ţi se va lipi limba de 
marmura peşterilor. Și totuşi, Dumnezeu ne păstrează încă în lume pe noi, viermii. 
Slavă îndelung-răbdării Tale! 


Fraţii mei, câţi credeţi în Evanghelia lui Hristos, în acest veac al stricăciunii, veniți 
toţi, mici şi mari, la biserică în Ziua Înălţării Crucii. Postiţi, ca în Sfânta şi Marea 
Vineri. Gândiţi-vă la păcatele voastre, numărați binefacerile lui Dumnezeu. Şi în 
timp ce vom vedea Cinstita Cruce, să spunem toți: ,, 

” (Luca 23, 42). Amin. 


(Omilia Mitropolitului de Florina, Părintele Augustin Kandiotis, în Sfânta 
Biserică a Înălţării Drapetsona —Pireu 11.09.1960) 


Mitropolitul Augustin de Florina — Predică la Apostolul din Duminica 


dinaintea Înălţării Sfintei Cruci — Crucea învinge lumea 


„Iar mie să nu-mi fie a mă lăuda decât numai în crucea Domnului nostru lisus 
Hristos ” (Galateni 6, 14) 


Dacă, iubiții mei, dacă există ceva pentru care un creştin trebuie să se bucure, să se 
veselească şi să se laude chiar, acest lucru este crucea; crucea, pe care peste câteva 
zile Biserica ne va chema să o sărbătorim. 


Dar când zicem cruce nu înţelegem doar lemnul din care este confecţionată. ÎI 
înțelegem pe cel Răstignit, pe Domnul nostru lisus Hristos, care a suferit 
înfricoşata mucenicie a răstignirii, şi prin această jertfă, pe care a oferit-o pe 
lemnul crucii, a izbăvit neamul omenesc de păcat. Fiecare picătură a sângelui care 
s-a vărsat din rănile celui Răstignit, din mâinile, picioarele şi coasta Lui găurite, 
fiecare picătură a sângelui lui Hristos s-a făcut un râu -ce zic? -, s-a făcut o mare, 
un ocean, în care se spală şi se curăţesc milioanele de oameni păcătoşi. 

Crucea! Fără sângele lui Hristos nimeni, nici un om, oricât de bun şi sfânt ar părea, 
nu poate să se mântuiască. Se mântuieşte, se curăţeşte, se izbăveşte doar omul 


care crede în Izbăvitorul lumii cel Răstignit. Puterea, care izvorăşte din jertfa pe 
cruce a lui Hristos, depăşeşte orice altă putere. Este o putere tainică şi nevăzută. 


4 Această putere a crucii a atins sufletul tâlharului şi l-a făcut să spună: 
„Pomeneşte-mă, Doamne, când vei veni întru Împărăţia Ta” (Luca 23, 42). 

4 Această putere l-a făcut pe sutaş să îngenuncheze înaintea celui Răstignit şi 
să spună: „Cu adevărat, Fiul lui Dumnezeu a fost Acesta!” (Matei 27, 54). 

4 Această putere a atins şi sufletul unui fanatic vrăjmaş al celui Răstignit şi l-a 
făcut cel mai fierbinte propovăduitor al Evangheliei; şi acesta este apostolul 
Pavel. Acum, plin de recunoştinţă, Pavel cade şi se închină crucii Domnului 
şi spune cuvinte care, împreună cu cuvintele pe care le-au spus tâlharul şi 
sutaşul, constituie un veşnic imn al celui Răstignit. Zice Pavel: „Jar mie să 
nu-mi fie a mă lăuda fără numai în crucea Domnului nostru lisus Hristos, 
prin care lumea este răstignită pentru mine, iar eu pentru lume” (Galateni 
6, 14). Adică: Alţii să se laude cu ce doresc — e dreptul lor. Eu însă, doar cu 


Dar care este lumea, despre care vorbeşte Pavel? În Sfânta Scriptură cuvântul 
lume are un înţeles bun şi unul rău. Lumea în înţelesul bun sunt toate cele pe care 
le-a creat Bunul Dumnezeu. Este pământul, marea, copacii, munţii, soarele, 
luna, Stelele. Sunt peştii, păsările, animalele. Este omul. Este întreaga creaţie 
divină. Şi lume, în înţelesul rău, sunt oamenii; nu toţi oamenii, ci cei care nu cred 
în Dumnezeu, Îi calcă poruncile, înjură şi blasfemiază şi nu simt nici o mustrare de 
cuget pentru răul pe care îl fac, ci încearcă prin diferite mijloace să-i atragă şi pe 
alții în necredinţă şi în depravare. Asta este lumea în înţelesul rău, în sens rău. lar 
domnitor, care stăpâneşte toată această lume, este satana. De aceea, şi satana se 
numeşte „stăpânitorul lumii” (Efeseni 6,12). 


Lumea, în înţelesul ei rău, constituie un uriaş curent de necredinţă şi de stricăciune. 
Este un mare şi groaznic duşman al mântuirii omului. 


Această lume îi urăşte pe adevărații creştini şi încearcă să-i atragă, să-i târască de 
partea ei, să-i facă de-ai ei, să gândească, să simtă şi să facă nu ce vrea Hristos, ci 
ce vrea lumea. lar armele, pe care le foloseşte lumea împotriva creştinilor, sunt 
două: farmecele şi sperietorile. 


Care sunt farmecele? Sunt acele lucruri mulţumitoare pe care le oferă lumea. Sunt 
banii, pe care fără efort şi sudoare este gata să-i dea fără măsură celor care o 
ascultă. Sunt chefurile, beţiile, desfrânările, erosurile ruşinoase. Sunt poziţiile şi 
funcţiile, pe care lumea e gata să le ofere oamenilor, ajunge să cadă pentru a i se 
închina. Acestea şi altele încă sunt cele mulțumitoare pe care le oferă lumea. Sunt 
farmecele ei. 


lar sperietorile ei care sunt? Sunt ironiile, vorbele de ocară, dezbinările, 
calomniile, amenințările împotriva creştinilor, care vor să trăiască o viaţă creştină. 
Împotriva acestora se ridică lumea. Sperietori mai sunt şi marginalizările, 
nedreptăţile, concedierile, prigoanele, temniţele, exilurile, şi, în sfârşit, aspra 
moarte mucenicească. Acestea sunt cele neplăcute cu care amenință lumea. 
Acestea sunt sperietorile ei. 


Ah, ce putere are lumea! Unii dintre oameni sunt învinşi de farmecele lumii şi sunt 
prinşi în cursele satanei şi îşi pierd comportamentul moral şi credinţa şi devin 
oameni lumeşti, una cu lumea păcătoasă. Alţii, iarăşi, sunt învinşi de sperietoarele 
pe care le foloseşte lumea împotriva creştinilor. Aceşti oameni se tem şi tremură de 
lume. Vor să meargă la biserică, să se spovedească, să se împărtăşească, vor să 
împlinească îndatoririle lor religioase, dar nu le împlinesc. Tremură: „Ce va zice 
lumea?”. Într-un aşa punct de laşitate au ajuns, că nu îndrăznesc să-şi facă semnul 
crucii, ca să nu-şi bată joc de ei oamenii moderni. Dar — Slavă lui Dumnezeu, slavă 
celui Răstignit! — există şi creştini, pe care nici farmecele, nici sperietorile lumii 
nu-i învinge. Aceştia sunt eroii răstigniți ai creştinismului. Aceştia sunt morți faţă 
de farmecele şi sperietorile lumii, dar realmente vii, care au în inima lor pe Hristos 
şi Hristos le dă puterea de a învinge şi de a triumfa în lume. 


2 5 e 


Iubiţii mei! Între eroii, între învingătorii lumii, se distinge apostolul Pavel. El a 
învins lumea şi nici un farmec şi nici o sperietoare nu au putut să-l influenţeze, iar 
pentru asta pe bună-dreptate este auzit spunând: "Iar mie să nu-mi fie a mă lăuda 
decât numai în crucea Domnului nostru lisus Hristos” (Galateni 6, 14). Dar noi? 
O, noi, pe care ne înving răutățile şi patimile! Nu putem să spunem aceste cuvinte 
ale lui Pavel. Să ne pocăim deci. Să cerem mila celui Răstignit şi să luăm 
hotărârea să trăim după sfânta Lui voie până la moarte. 


(traducere: Frăția Ortodoxă Misionară “Sfinţii Trei Noi Ierarhi” din cartea 
Apostolos”, Atena, 2001) 


Arhim. loil Konstantaros - Cuvânt la Duminica dinaintea Înălţării Sfintei 
Cruci - Aşa a iubit Dumnezeu lumea 


Niciodată omul n-ar fi putut de unul singur să înţeleagă iubirea infinită pe care o 
nutreşte Dumnezeu faţă de această binecuvântată făptură, omul, care constituie şi 
coroana întregii creaţii. 


Și deoarece iubirea adevărată nu este cu putinţă să se exprime doar prin cuvinte 
emoţionante, ci şi prin fapte care dovedesc autenticitatea cuvântului, de aceea şi 
ucenicul iubirii, Sfântul loan Teologul, în puţine cuvinte rezumă „explozia" de 
iubire a lui Dumnezeu: „Căci aşa a iubit Dumnezeu lumea, încât pe Fiul Său 
Unul-Născut L-a dat, pentru ca tot cel ce crede într-Însul să nu piară, ci să aibă 
viață veşnică" (loan 3: 16). Adică: Atât de mult a iubit Dumnezeu lumea 
oamenilor, care trăia în păcat, încât L-a dat morţii pe unicul Său Fiu, pentru a 
nu se pierde tot omul cu moartea cea veşnică, ci aceia care cred într-Însul să 
aibă viaţă veşnică. 


Este atât de înalt acest adevăr, frații mei, pe care îl descriem aşa simplu. Este cu 
desăvârşire imposibil ca mintea noastră săracă să înţeleagă în toată înălțimea şi 
adâncimea această realitate dumnezeiască. Cum vom înţelege după adevăr ca pe o 
stare firească înălțimea crucii? Cum este posibil să-şi imagineze de unul singur 
omul cel mic cum că tronul şi slava Fiului şi Cuvântului lui Dumnezeu este crucea, 
care din acea clipă se preface din unealtă de necinste în unealtă de mântuire şi în 
armă nebiruită împotriva diavolului! 


Da. Cel care se află în cer şi a coborât pe pământ, „Chipul lui Dumnezeu celui 
nevăzut, Cel mai Intâi- Născut decât toată zidirea" (Coloseni 1:15), Cel în care 


„locuieşte trupeşte toată plinătatea Dumnezeirii" (Coloseni 2:9), a fost profeţit cu 
veacuri întregi înainte de a se urca pe lemnul Crucii pentru a ne mântui pe noi care 
fusesem otrăviţi cu otrava păcatului. 


Cât de clar este şi în acest punct cuvântul lui Dumnezeu şi cât de multe ne arată 
teologia Bisericii şi istoria autentică, dincolo de fantasme şi rătăciri... „Și după 
cum Moise a înălțat şarpele în pustie, aşa trebuie să fie înălțat Fiul Omului" 
(loan 3:14). Adică: După cum Moise a înălțat şarpele de aramă în pustie, aşa 
trebuie să fie înălțat Fiul Omului, aşa încât cel care crede într-Însul să nu se 
piardă, ci să trăiască veşnic. 


ŞI de ce se întâmplă toate acestea? Dar tocmai am spus-o. Iubirea lui Dumnezeu 
este astfel că nu vrea ca niciuna din făpturile Sale iubite să se piardă. Este de 
ajuns ca omul însuşi să creadă în Hristos cu desăvârşire liber şi să primească 
jertfa Lui izbăvitoare. 


Dumnezeul Treimic se întristează şi se necăjeşte atât de mult din cauza păcatului, 
care l-a zdrenţuit pe om, prin alegerea liberă a omului însuşi, aşa încât pentru a-l 
mântui, Dumnezeul-Om, Domnul lisus se suie pe Cruce, „ca tot cel ce crede într- 
Însul să nu piară, ci să aibă viaţă veşnică" (loan 3:15). 


Fraţii mei, există unii cărora le place să se joace cu păcatul şi cheltuiesc acest dar 
foarte preţios care se numeşte timp în lucruri şi fapte care înnegresc preafrumosul 
chip (icoană) a lui Dumnezeu... După cum, la fel, există şi unii care, din cauza a fel 
şi fel de situaţii, înfruntă şi percep negativ iubirea lui Dumnezeu cu consecinţa de 
a-şi închide inima la bătăile duioase şi atât de deosebite ale harului (Apocalipsa lui 
Ioan 3:20), şi deznădăjduindu-se, ajung la concluzia că Dumnezeu deja i-a osândit. 


Fireşte, după cum înţelegem, atât prima, cât şi a doua situaţie psihologică pe care le 
exprimă cele de mai sus, sunt ceva care a fost semănat „de către vrăjmaşul" în 
conştiinţă. 


Noi, în ciuda greşelilor noastre, şi mici, dar şi mari, să nu abandonăm lupta 
niciodată. Să privim la Domnul lisus, biruitor pe tronul Crucii Sale, fiind siguri că 
jertfa lui izbăvitoare prin credinţa vie pe care I-o oferim, ne va mântui, de vreme 
ce: „Nu a trimis Dumnezeu pe Fiul Său în lume ca să judece lumea, ci ca lumea 
să se mântuiască prin EI" (oan 3:17), adică: Nu a trimis Dumnezeu pe Fiul Său 
la neamul omenesc cel păcătos ca să judece şi să osândească acest neam, ci L-a 
trimis ca Să mântuiască întreaga lume omenească prin EL. 

(Arhim. loil Konstantaros, Predicator al Sfintei Mitropolii de Driinoupolis, 
Pogoniani şi Koniţa) 


Părintele Arsenie Boca - O întrebare Iubirii 


„Căci aşa a iubit Dumnezeu lumea, încât pe Fiul Său Cel Unul-Născut L-a dat, 
ca oricine crede în El să nu piară, ci să aibă viaţă veşnică" (loan 3,16). 


- De ce L-a dat Dumnezeu pe Fiul Său, lisus, spre jertfă, „şi încă jertfă de 
cruce! ? 


- Pentru că singurul grai care mai poate răzbi până la inima oamenilor, s-a dovedit 
că nu mai rămâne altul, decât Jertfa Cuiva pentru tine. Când moare cineva pentru 
tine, pe acela nu-l poţi uita niciodată. 


La începutul unuia dintre războaie ieşise o lege că poţi lipsi de la război dacă îţi 
găseşti un înlocuitor. Greu de găsit înlocuitor la moarte. 


Era undeva un om, cu 0 casă de copii, dar necredincios şi trebuia să plece la 
război. Când la plecare, iată vine la el un tânăr şi-i spune: „Eu Sunt singur, 
chiar dacă mor după mine nu plânge nimeni; merg eu în locul d-tale la război !” 
S-a dus tânărul. După oarecare vreme tânărul cade rănit de moarte şi cum 
ajunge acasă moare. Mormântul său era mereu împodobit cu flori şi nimeni nu 
ştia cine i le pune, până când într-o noapte a fost găsit necredinciosul că-i ducea 
flori la mormânt. 


- Bine, dar tu nu crezi în Dumnezeu ! 

- Ba acum cred, fiindcă numai Dumnezeu i-a putut da tânărului acestuia iubirea 
de mine şi de copiii mei, ca să meargă el în locul meu la moarte, şi asta numai 
Dumnezeu a mai făcut-o, când a trimis pe Fiul Său să moară în locul nostru ! 


Întrebarea: Dacă aşa de mult ne iubeşte Dumnezeu, cum se face că viaţa noastră e 
aşa de apăsată de tot felul de încercări? Sau, punând întrebarea cu cuvintele 
Scripturii: De ce „pe cel ce-1 iubeşte Dumnezeu îl ceartă, iar pe cine-l primeşte îl 
bate" ? Cu alte cuvinte, dacă aşa de mult ne iubeşte Dumnezeu, de ce-i viaţa 
noastră aşa de necăjită ? 


- Fiindcă „pe cât sunt de departe răsăriturile de la apusuri aşa sunt de departe 
judecăţile Mele de judecăţile voastre" (Psalmul 102,12; Isaia 55,8-9) - zice 
Domnul! 


O mică pildă: altfel sunt judecăţile unui tată care-şi ia la rost copiii, decât e 
socoteala copiilor. Dar când copiii vin la minte deplină, atunci înţeleg care a fost 
judecata tatălui lor când le-a dat bătaie. (Sfântul Marcu Ascetul, Filocalia 1, 
pedeapsa - întărire.) 


Aşa şi noi, cât suntem înfăşuraţi în trup, suntem destul de legaţi într-o înţelegere 
trupească a vieţii, într-o înţelegere pruncească. Dar când vom scăpa de muritorul 
acesta de pe noi, atunci cu mare recunoştinţă vom mulţumi lui Dumnezeu pentru 
toate încercările la câte ne-a supus cât eram în lume. 


Trebuie, prin urmare, să lungim vederea până dincolo de zarea vieţii acesteia, până 
în cealaltă împărăție, că altfel nu putem pricepe necazurile vieţii acesteia, şi, 
nepricepând-o pe aceasta prin cealaltă, n-o putem răbda. 


Dar, dacă o înţelegem aşa cum este, pe una în legătură cu alta, atunci oricum ar fi 
de necăjită, capătă o valoare nepreţuită. Şi atunci se întâmplă un lucru minunat: 
omul iubeşte necazurile şi pe toţi cei ce-l necăjesc îndeosebi. De-acum creştinul 
Stă liniştit pe conducerea lui Dumnezeu şi vede că orice cruce a vieţii sale este o 
mărturie a iubirii părinteşti a lui Dumnezeu; orice cruce e o treaptă a 
desăvârşirii. 


Deci dacă ne împărtăşim cu Sfânta Jertfă a Domnului, ne împărtăşim cu Taina 
Iubirii supreme a lui Dumnezeu, împărtăşire, care, printre alte daruri, are şi pe 
acesta: că ne ridică de la înţelegerea pruncească a vieţii la înţelegerea pe care o 


avea lisus, în temeiul căreia îi suntem următori convinşi şi liniştiţi, oricât de 
neliniştită ar fi marea vieţii de aici. 


Stim Cui credem şi ştim Cine-i la cârmă ! 


Părintele Constantin Galeriu - Predica la duminica dinaintea Înălţării Sfintei 
Cruci 


În numele Tatălui şi al Fiului şi al Sfântului Duh. Amin. 


Dreptmăritori şi vrednicilor de dragoste creştini în Sfânta Biserică a Domnului 
nostru lisus Hristos, 


Din dumnezeiasca Evanghelie pe care o vom auzi astăzi — aşa cum Biserica, prin 
dumnezeieştii Părinţi, a rânduit — ne împărtăşim, ca întotdeauna dealtfel, de un 
cuvânt tot mai descoperitor de taină. Înaintea oricărui praznic împărătesc (adică 
pentru Împăratul — Dumnezeu), cum e Crăciunul, bunăoară, sau Învierea, dar şi 
Înălţarea Sfintei Cruci, sunt evanghelii în legătură cu acest praznic. Evanghelia din 
această duminică dinaintea Înălţării Sfintei Cruci e în legătură Sfânta Cruce, 
care se dezvăluie în chipul Crucii şi în lemnul Sfintei Cruci. Dar noi trebuie să 
mergem mai adânc, la taina Sfintei Cruci. Azi, o dată mai mult, rogu-vă să 
cugetăm, să privim din interior spre exterior taina care se dezvăluie. Și toţi cei care 
doresc să înțeleagă adâncul de taină al adevărului dumnezeiesc şi al adevărului 
omului, sunt rugaţi, împreună, să luăm aminte. Cuvântul dumnezeiesc al 
Evangheliei aşa ne grăieşte: 


“Nimeni nu S-a Suit în cer, decât Cel ce S-a coborât din cer, Fiul Omului, Care 
este în cer. Şi după cum Moise a înălțat şarpele în pustie, aşa trebuie să se înalțe 
Fiul Omului, ca tot cel ce crede în EI să nu piară, ci să aibă viaţa veşnică. Căci 
Dumnezeu aşa a iubit lumea, încât pe Fiul Său Cel Unul-Născut L-a dat ca 


oricine crede în El să nu piară, ci să aibă viaţa veşnică. Căci n-a trimis 
Dumnezeu pe Fiul Său în lume ca să judece lumea, ci ca Să se mântuiască, prin 
EL, lumea” (loan 3, 13-17). 


Acesta este cuvântul de astăzi al Sfintei Evanghelii, atât de concentrat, de unit în 
el, ca într-un nucleu divin; dar din care, în lumina Duhului Sfânt, strălucesc 
razele adevărului dumnezeiesc, pentru om. 


Fiecare cuvânt sau verset (sau vers) să-l luăm şi să ne împărtăşim: 


cc 


Iubiţilor, de atâtea ori sufletul omului, şi poate mai mult al creştinului, se întreabă 
cu privire la acest cuvânt: cer. Ce este cerul? Şi nu totdeauna înţelegerea noastră a 
ajuns până la odihnă (care nu înseamnă somn, ci pacea luminii divine). Cer... 
Astăzi auzim aşa: Nimeni nu s-a suit în cer, decât Cel ce S-a coborât din cer, Fiul 
Omului, Care este în cer. Deci cerul e aşezat deasupra noastră. Şi nimeni dintre 
noi nu s-a suit, dar a venit printre noi Cel care a coborât din cer, Fiul Omului, Care 
este în cer. Fiul e în cer din veci, e Fiul Părintelui ceresc. lar Fiul Omului — 
adică Fiul Părintelui ceresc, Care S-a făcut şi om — Care e în cer, vrea să ne 


spună că de acolo, din cer, e taina omului. Şi nu numai a omului, întrucât omul e 
o sinteză a întregii Creaţii; taina întregii Creaţii e în cer. 


Să ne referim în clipa aceasta la două cuvinte ale Scripturii, de esenţă: primul 
cuvânt — de la Cartea Facerii: “La început a făcut Dumnezeu cerul şi pământul” — 
deci cerul, întâi. Şi un cuvânt cel puţin la fel de revelator — al rugăciunii pe care 
Cel Care S-a coborât din cer, Fiul Omului, Fiul Părintelui ceresc, ne-a învăţat-o: 
Tatăl nostru: “Tatăl nostru Care eşti în cer (...) Precum în cer, aşa şi pe 
pământ” — reia cuvântul dintru început al Scripturii. Deodată se dezvăluie cerul: 
“Tatăl nostru Care eşti în ceruri...”. Am zice în graiul nostru, pe înţelesul nostru 
smerit: 


Sfântul Ştefan, în cuvântul rostit de el înaintea Sinedriului, atunci când a fost 
omorât cu pietre, le spunea celor din Sinedriu, reluând cuvântul Proorocului Isaia: 
“Cel Preaînalt nu locuieşte în temple făcute de mâini, precum zice Proorocul: 
«Cerul este tronul Meu şi pământul aşternut picioarelor Mele. Ce casă Îmi veţi 
zidi Mie? — zice Domnul — sau care este locul odihnei Mele?»” (Fapte 7, 48-49). 
Evocam la început odihna, şi auziţi: “locul odihnei Mele”. Ce fel de odihnă? 
Numai după osteneala căutării şi dorului luminii dumnezeieşti ajungi la odihnă. 


Împreună cu colegul meu — părintele Ştefan — cercetăm în texte, în original, ce 
înseamnă odihnă: în limba greacă âiădâdocă; dâ066h înseamnă odihnesc, dar âiâ 
înseamnă în sus — deci când mă ridic la înălţimea adevărului, atunci ajung la 
odihnă, adică la lumina care îmi dă pacea, împlinirea. De aceea, observați, “cerul 
este locul odihnei Mele” — zice Dumnezeu, adică acolo unde e plinătatea 
adevărului, a existenţei. Cerul — locaşul Părintelui ceresc, al lui Dumnezeu. 


Dar, după Evanghelia de astăzi, “Nimeni nu s-a suit în cer, decât Cel ce a coborât 
din cer, Fiul Omului, Care este în cer”. Deci cerul este şi locaşul Fiului Omului. 
Iar dacă în Tatăl nostru spune “precum în cer, aşa şi pe pământ”, cerul este şi 

pe care, contemplând- 
0, ajunge la odihnă. Sufletul meu nu se mai zbuciuma. Propriu-zis, aceasta 
înseamnă. Când neliniştea ta, în chinurile naşterii tale din nou, încetează. Sufletul 


atâtea ori va tâlcuiam cuvântul: Numai cel care n-a ajuns până la capăt se întoarce 
înapoi. El tot pendulează, în neliniştea lui, între îndoieli şi certitudini. Nimeni din 
cei care au ajuns (la odihnă) nu s-a mai întors. De aceea şi pentru cei adormiţi, cum 
ne rugăm la căpătâiul lor, la înmormântare, sau la parastas? — Îi zicem 
Mântuitorului: “Că Tu eşti Învierea şi Viaţa şi Odihna adormitului robului 
tău... ”. Deci a ajuns sufletul la pacea, la odihnă, la întâlnirea cu Dumnezeu. Cum 
vă spuneam, cuvântul : “Ia aminte, omule: Adevărata 
cunoştinţă e simţirea harului dumnezeiesc” — simţirea dumnezeirii. 


Am înţeles ce înseamnă odihnă. De aceea, a te culca, în înţelesul somnului trupesc, 
numai, în care vegetezi, dar sufletul nu rămâne viu, cum se ruga Înțeleptul: “Eu 
dorm, dar inima mea veghează”, dacă nu mai rămâi în stare de veghe, aceea-i 
moartea. A te despărți de Dumnezeu e moarte. 


Atunci, revenim la cer: “Precum în cer, şi pe pământ”. Și omului îi este dat să 
aibă parte de cer. Cerul — locaşul lui Dumnezeu (cum citim în Tatăl nostru; Cerul 
— locaşul Fiului Omului, Care este în cer — Fiul lui Dumnezeu, făcut om, Care S-a 
coborât din cer. Şi cerul — locaşul omului; cerul omului. 


lubiţilor, pentru că acest cuvânt şi această învăţătură este atât de adâncă, odată cu 
Sfintele Scripturi, Părinţii cum au înţeles? Am apelat, şi de data aceasta, îndeosebi 


Precum spune undeva 
marele propovăduitor al adevărului: “Nu poate omul să ia 
nimic de la sine de nu-i va fi dat lui din cer” (aceasta a spus-o Sfântul loan după 
ce L-a botezat pe Mântuitorul ucenicilor lui ). A doua zi după ce loan L-a botezat 


pe Mântuitorul, văzându-L pe Mântuitorul că trece iar la Iordan, a spus ucenicilor 
săi: “Iată Mielul, Care ridică păcatul lumii”. 


Și atunci, Andrei întâi, dar şi loan, care ne descrie această, au luat-o după 
Mântuitorul, după lisus. Iisus i-a întrebat: Ce vreţi? — Învăţătorule, unde 
locuieşti? — Veniţi şi vedeţi. Și au mers Andrei şi loan şi toată seara şi noaptea L- 
au întrebat pe lisus. Andrei, ascultându-L, le-a spus celorlalți: “Am aflat pe 
Acela despre Care au vorbit profeţii”. Atunci au ieşit la lisus şi Petru, apoi şi 
Filip şi Natanael — ucenicii Lui. Atunci, ceilalți din jurul lui loan: Tu L-ai 
botezat pe lisus, dar vezi că cei care mergeau după tine pleacă după EI, te 
părăsesc şi merg după Celălalt, după lisus. Atunci a spus loan acest cuvânt, pe 
care îl citează Sfântul Maxim Mărturisitorul. loan a zis: “Nu poate omul să ia 
nimic de la sine, de nu-i va fi dat lui din cer” — adică de la Dumnezeu. 


De aceea PIN spune: “Cerul se uneste cu Însăşi Dumnezeirea”. Deci 
când zici cer zici lumea lui Dumnezeu, locaşul lui Dumnezeu; şi, în întregime, tot 
ceea ce se descoperă de acolo, de la Dumnezeu. Pentru care adăugă sfântul 
Maxim: “Căci toată darea cea bună, tot darul cel desăvârşit de sus este, 
pogorându-se de la Părintele luminilor”. În acest înţeles trebuie luat cuvântul cer, 
din textul Scripturii — locaşul lui Dumnezeu, cu întreaga bogăţie, nesfârşită, a 


adevărului dumnezeiesc. Dar mai adăugă Sfântul Maxim: “Scriptura mai 
numeşte cer şi puterile cereşti, după cuvântul: «Cerul Îmi este Mie scaun... Cel 
ce pui pe îngerii Tăi pară de foc şi slugile Tale duhuri». De aceea, după cuvântul 
Scripturii: «Cerul Îmi este Mie scaun», «Cel ce odihneşti pe heruvimi» — mai zice 
în altă parte. Aceasta pentru că Dumnezeu Se odihneşte în fiinţele simple şi 
netrupeşti”. 


Și acest cuvânt, mai ales, m-a mângâiat negrăit de mult. El corespundea exact cu 
ceea ce în mintea noastră, puţintică, încerca să se înalțe. Zice POI: “Dacă ar 
zice cineva că şi în mintea omenească, curăţită de toată nălucirea materială... ”. 
O, Doamne, cât mă mângâie acest cuvânt! Nălucirea materială, care mă face să mă 
gândesc cum L-a ispitit demonul pe Mântuitorul, arătându-i împărăție lumii şi 
slava lor. Pentru care URSI tâicuia: siava lor, adică poleiala. 
Aceasta poate oferi demonul: poleiala. La aceasta se incântă atâta lume, la poleială 


Dacă priveşte şi mintea omului, curățită de nălucirile materiale, şi luminându-se, 
strălucind în raţiunile dumnezeieşti ale celor inteligibile. Este cer şi mintea; şi nu 
cazi din adevăr. Nu cazi din adevăr când contempli cerul minţii tale, plin de 
strălucirea adevărului dumnezeiesc, al credinţei, plin de cele cereşti. 


O, credincioşilor, o, profesori de religie, nu uitaţi! Aşa să-i învăţaţi pe copilaşi, cu 
inima curată. Și încheiem cuvântul NOE: “Deci nici cel care a numit 
cer înălțimea cunoştinţei spirituale din oameni nu ar greşi”. Doamne, cum te 
înalță fiecare gând şi idee tot mai sus! “Căci, într-adevăr, spune Sf. Maxim, 
cunoştinţa adevărată se face asemenea cerului, scaun al lui Dumnezeu”. 


A spus Mântuitorul: “Dacă Mă iubiţi, păziţi poruncile Mele! Cel ce păzeşte 
poruncile Mele va fi iubit de Tatăl Meu, la el vom veni şi locaş la dânsul vom 


“Se face asemeni cerului, scaun al lui Dumnezeu, 
primind pe Dumnezeu să Se întroneze în ea, prin năzuința nestrămutată a 
dorinţei ferme şi înalte spre bine. La fel, lucrarea curată a virtuţilor este numită 
«aşternut al picioarelor Lui»”. Virtuţile, despre care de atâtea ori Sf. Maxim 
spune că ele sunt oglindire a însuşirilor dumnezeieşti, a luminii dumnezeieşti, a 
iubirii dumnezeieşti, a înţelepciunii dumnezeieşti, a bunătăţii dumnezeieşti, a 
dreptăţii dumnezeieşti, a bărbăţiei dumnezeieşti. 


în acest înţeles virtuțile sunt “aşternut picioarelor Lui”. Cum tot Pi BEI vor 
spune, că însuşirile dumnezeieşti sunt cele din jurul Dumnezeirii. Adâncul fiinţei 
dumnezeieşti este de neurmat pentru noi, dar însuşirile dumnezeieşti — lumina, 
iubirea, bunătatea, pacea, dreptatea, sfinţenia, într-un cuvânt. Toate sunt dar, 
harul lui Dumnezeu din natură divină. Dar natura divină este dincolo de tot ceea 
ce este creatura. Dar sunt aşternut al Dumnezeirii şi împărtăşire din Dumnezeire, 
din lumina şi iubirea Sa. Şi, în sfârşit, întrucât virtutea primeşte deasupra ei tălpile 
dumnezeieşti... De aceea parcă-ţi aduci aminte: câte o creştină, săraca, zice aşa, în 
simplitatea ei: Săruta-Ți-aş tălpile Tale, Doamne! Și noi râdem, adeseori. Or, ea 
spunea un cuvânt atât de adânc: Doamne, eu să fiu aşternut picioarelor Tale, 
tălpilor Tale. Să odihnegşti, altfel spus, în mintea şi în inima mea. Căci în Filocalie 
Părintele Stăniloae aşa a tradus: Tălpile dumnezeieşti. 


“Și nu le lasă câtuşi de puţin să se murdărească de întinăciunea trupului”. Ce i-a 
spus lui Moisi la rug? — “Scoate-ţi încălțămintea! Locul pe care calci e sfânt”. 
Acolo calcă tălpile picioarelor dumnezeieşti, şi acolo nu mai e întinăciune. 


„... Și înțelegând prin pământ trupul. Iubiților, Doamne, ce descoperire! 


Aţi înţeles acum? Prin care dar, însuşire a sufletului nostru putem noi să ne 
umplem sufletul de cer, de lumină divină, de virtuțile care strălucesc în noi — 
cunoştinţă, adevărul (deci lumină, căci altfel nu pot vedea nimic fără lumină; şi 
ceea ce e lumina pentru ochi e înţelegerea pentru minte)? Care este acest dar, prin 
care noi luăm cunoştinţă, prin care ne mişcăm? — Gândirea, iubiților! ŞI, 
înțelegând, parcă te cutremuri. Cu ce te înalți dincolo de minte? Vedeţi, trupul, 
materia e limitată, mărginită, “tărcăruită” în timp şi spaţiu. Dar dacă cu trupul 
sunt aici şi acum, cu mintea, cu gândirea depăşesc nu numai trupul meu, numai 
locul unde mă aflu, nu numai timpul de acum... ci şi timpul şi spaţiul. Se mişcă 
în lumea nemărginirii dumnezeieşti. 


Atunci când cuget, deodată: “A zis Dumnezeu: Să facem om după chipul şi după 
asemănarea Noastră” — chipul, cum spune IEEE VIEI, e de 
nedistrus, rămâne în noi pe veci; că existăm. Chiar şi cei care mai spun: “A trecut 
în neființă”. Să-i lumineze Dumnezeu, să se îndepărteze de rătăcirea asta, cea mai 
de pe urmă. Nimeni nu trece în neființă! Căci existăm, şi în nemurire suntem 
chemaţi să fim. Dar asemănarea priveşte virtutea: înţelepciunea, bunătatea, virtuți 
de care ne împărtăşim din Dumnezeire, după voia noastră. Vrem să-/ urmăm lui 
Dumnezeu în lumină, adevăr şi iubire, atunci ne împărtăşim din ele. Sau, prin 
păcat, ne lepădăm. Dar rămânem în Dumnezeu cu rădăcină. 


Și ce înseamnă a fi “după chip”? Ce ne apropie pe noi mai mult decât toate de a 
p Ip propie p pl 
i după chipul lui Dumnezeu, al nemărginirii dumnezeieşti? Gândirea, iubiţilor. 
oi i tinda 
Gândirea noastră depăşeşte şi marginile universului întreg. 


Astăzi măcar atât să înţelegem: 


Când am citit din Sfinţii Părinţi, îndeosebi două lucruri m-au luminat şi m-au uimit 
(când primeşti lumină, te uimeşti). Când am citit la Sfântul loan Damaschin cum a 
coborât Fiul lui Dumnezeu la noi: nu după loc, ci după fire. Adică nu după spațiu, 
ca să se mişte de colo colo. A luat trup omenesc, cu care S-a mişcat printre noi; dar 
în El era Dumnezeirea. Fiul lui Dumnezeu a coborât în sânul Fecioarei (a cărei 
naştere am prăznuit-o ieri; iar astăzi pe părinţii ei, dumnezeieştii Ioachim şi Ana). 
Or, când zici firea dumnezeiască... Mântuitorul i-a spus unei femei, samarinencei, 


descoperindu-i din taina Dumnezeirii: “Duh este Dumnezeu”. Cu ce ne apropiem 
noi de înţelegerea Duhului? E Duh, e spirit, adică nematerial. Dar cum o 
înţelegem? Ce , e în noi nematerial? — Gândirea. Gândirea e deasupra materiei, o 
învăluie. Cu gândirea, care depăşeşte hotarele trupului înţelegem ceva din taina 
Dumnezeirii, a Duhului. Să ne înălțăm, să înţelegem! E atâta frumuseţe, cum nu 
vă puteţi închipui. Când am mai citit şi la USE: “Oricine e înțelept 
priveşte la lucrurile cele mai adânci din el”; cele mai înalte din el. Orice om are 
şi slăbiciunile lui. DEISSRERIII spune: Când vrei să fii în adevăr, treci de la 
cele de jos ale tale (cum întreaga creaţie s-a odrăslit de la cele de jos până la cele 
de sus; toate sunt în noi)... Ce are omul mai înalt, spune Patriarhul Calist, e 


aceea spune Calist: Nu e după vrednicia omului să se oprească la cele mărginite, 
hotărnicite, ci să se înalțe până la Cel nemărginit, dacă şi mintea se poate înălța 
până la Dumnezeu”. 


Atunci am înţeles: Doamne, ce minune descoperi Tu în om, că mintea lui e cer 
(cum a spus Sfântul Maxim), e cerească. Te înalți până la Dumnezeire. Şi aşa 
spunea un savant — Wolfgang Pauli, mare fizician: Aşa cum Dumnezeu, spiritul 
divin cuprinde întreaga creaţie, aşa şi sufletul omului, creat după chipul lui 


Dumnezeu, poartă în el întreaga creaţie. Ar putea face ştiinţa un matematician, un 
chimist, un fizician, poate să cuprindă înțelesurile lucrurilor fără mintea aceasta, pe 
care i-a dat-o Dumnezeu, după chipul Lui? Şi aşa cum EI cuprinde tot, şi omul e 
chemat; să devină mintea omului cer. 


Am înţeles acum ce înseamnă această realitate spirituală — cerul — şi cât e de 
adevărata ea! Omul a pierdut înţelesul de a purta în inima lui, după chipul lui 
Dumnezeu, duhovniceşte, creaţia, şi să ajungă la asemănare. De aceea Fiul lui 
Dumnezeu a coborât din cer, şi a adus cerul pe pământ. Şi în El e cerul; e 
Dumnezeu şi Om. 


Și adăugă Mântuitorul: “Precum Moisi a ridicat şarpele în pustie, aşa Se va înălța 
şi Fiul Omului” (pe Cruce). Evreii, mergând spre pământul făgăduinţei, au dat 
peste nişte şerpi veninoşi, care îi muşcau; şi mureau (pentru că erau aţâţaţi de 
demoni). lar Mântuitorul, Care avea să Se întrupeze şi să Se înalțe pe Cruce, 
veninul şarpelui EI îl va răstigni. De aceea a zis: “Precum a înălțat Moisi şarpele 


în pustie, aşa Se va înălța şi Fiul Omului” — pe Cruce. ... “Că tot cel ce crede în 
EI Să nu piară, ci Să aibă viaţa veşnică”. 


Deci Crucea înseamnă răstignirea răului şi cale spre înviere, înălţare. Cei din 
jur nu înțelegeau — fariseii, cărturarii: “Dacă este Fiul Omului, coboară-Se de pe 
cruce”. Răstignitul din stânga, la fel: “Dacă eşti Fiul lui Dumnezeu...”. Sărmanii, 
nu pricepeau. 


Cum, să vezi pe cineva răstignit şi să te închini unui răstignit? Au înţeles mulți: 
Pavel a înţeles: “Crucea e nebunie pentru elini (filosofii), sminteală pentru iudei 
(căci “blestemat e cel ce e întins pe lemn ”; toţi vinovaţii Vechiului Testament erau 
osândiţi la moarte prin cruce). Dar pentru noi e puterea lui Dumnezeu”. 


Iar după Pavel va spune Ioan Gură de Aur: “Privesc la cruce, privesc la Hristos, 
şi-L numesc Împărat pe Hristos pentru că-L văd răstignit”. Cu adevărat, El e 
Împăratul, Care Se jertfeşte pentru supuşii Lui. Şi-L numesc Împărat pentru că EI 
S-a jertfit pentru supuşii Lui. Şi aşa să facă orice împărat: să se jertfească; iar prin 
jertfă să răstignească răul. Căci jertfa ucide egocentrismul, păcatul. Cum am spus 
de atâtea ori, şi am învăţat: orgoliul este demonic. Când a căzut în orgoliu Lucifer, 
ce a descoperit? — S-a văzut adus de la neființă la fiinţă. Şi-a văzut nefiinţa. Dar 


dacă Dumnezeu a zis Da, să fii, atunci rămâi. Atunci s-a descoperit pe el zidire. Şi 
atunci, Fiul lui Dumnezeu a venit să răstignească păcatul, orgoliul, deci moartea. 
Căci dacă prin păcat jertfa, care ne instituie în faţa lui Dumnezeu, Adam a 
transformat-o în moarte, prin despărţire, în Hristos, pe Cruce, moartea se 
transformă în jertfa, care duce la înviere. 


De aceea a zis lisus: “Precum a înălțat Moisi şarpele în pustie, aşa se va înălța 
Fiul Omului pe Cruce”. Şi dacă veninul şarpelui, cum va arăta tot 
BIB, ucidea, jertfa lui Hristos pe Cruce, învierea, vindeca. De aceea a zis loan 


Şi-n jertfă e împărtăşirea iubirii dătătoare de viaţă, care aduce învierea. De 
aceea, “pomeneşte-mă, Doamne — zice tot loan Gură de Aur — întru împărăţia 
Ta, cum a zis răstignitul din dreapta, care s-a căit” (de la acest cuvânt noi zicem 
mereu “veşnică pomenire”). La care lisus a spus: “Azi vei fi cu Mine în rai”. 
Într-adevăr, aşa S-a înălţat Fiul Omului pe Cruce, din iubire. 


Pentru că urmează cuvântul, uimitor, din Evanghelie: te Mel a ja 


In iubire e viaţa, în jertfă e viaţa, în dăruirea mea către celălalt. Când mă dăruiesc 
ție şi tu te dăruieşti mic, suntem în iubirea divină, în viaţă, în mărturia vieţii. Căci 


iubirea este principiul vieţii. Şi vine cuvântul uimitor, unic, al Evangheliei: 
Fiul Său unic! 


lubiţilor, ce-i mai scump pentru un tată (ca şi pentru o mamă), decât fiul?! Fiul 
iubirii lui Dumnezeu, al Părintelui ceresc. Va tâlcuiam din cuvintele Scripturii: 
“Mâinile Tale m-au făcut şi m-au zidit” — Mâinile Tatălui — Fiul şi Duhul Sfânt. 


Şi în altă parte Psalmistul spune: “Dumnezeu a pus în vistierii adâncurile”. 
Adâncurile suntem noi. “Adânc pe adânc cheamă” — adâncul Dumnezeirii ne 
cheamă pe noi. lar vistieria lui Dumnezeu aţi văzut ce înseamnă — Fiul şi Duhul 
Sfânt. Aceasta este vistieria cea dinlăuntru, a inimii, răsădită şi în noi, cum 
spune PERIE. Ce e mai scump pentru Tatăl, dacă nu vistieria Lui — Fiul 
şi Duhul Sfânt? Şi aşa L-a dăruit pe Fiul Lui, să Se întrupeze de la Duhul Sfânt şi 
din Fecioară, L-a dăruit “ca tor cel ce crede în EI să nu piară, ci să aibă viaţa 
veşnică”. L-a dăruit, până pe Cruce, Vistieria Lui, ce are mai scump Tatăl a dăruit, 
şi să ne împărtăşim din EI, din Fiul Lui, din viaţa Fiului Lui, în Duhul Sfânt. Şi în 
Duhul Sfânt, “ca tor cel ce crede în EI să nu piară, ci să aibă viaţa veşnică”. 


Și încheie Evanghelia aşa: “ 
», Să crezi în 


EL, cum S-a întrupat, de la Duhul Sfânt şi din Fecioară, şi cum la Cincizecime a 


trimis Duhul Sfânt, ca să Se întrupeze El în fiecare din noi, în fiecare inimă 
fecioară. Inima iei nu uitaţi: 


lubiţilor, zilele acestea l-am comemorat pe Păulescu şi am citit ceva din el. Şi 
inima noastră atât de mult s-a aprins de omul acesta!... El a ajuns la mărturia 
aceasta, de a-L preamări pe Dumnezeu prin ştiinţă. Şi mulți s-au întrebat: Cum prin 
ştiinţă a ajuns Păulescu să dea mărturia aceasta, a înţelegerii Dumnezeirii? — Pentru 
că a avut o inimă castă. Acest om n-a fost căsătorit, a dus o viaţă de castitate, de 
sfinţenie. De aceea Iorga, care l-a cunoscut, la săvârşirea lui din viaţă a spus: “A 
trăit ca un mucenic şi a murit ca un sfânt. De-abia acum, săvârşindu-se din viaţă, 
pot spune cei mai apropiaţi ai lui, şi ucenicii lui, vor spune descoperirile vieţii 
acestui om”. Și, îngăduiţi a spune, ucenicul lui poate cel mai de aproape — doctorul 
Trifu, pe care noi l-am întâlnit în viaţa mea. Şi el mărturiseşte că, atunci când 
Păulescu a ajuns, în iulie, la înţelegerea acestui adevăr, al insulinei, a apărut în 
august un articol în limba franceză, în Apus, şi au luat cunoştinţă savanţi. Un 
savant american — Ernst Scott — i-a trimis o scrisoare lui Păulescu şi i-a propus să 
elaboreze împreună insulina. Şi doctorul Trifu l-a sfătuit pe Păulescu: Da, noi nu 


avem posibilităţi de laborator ca alte popoare. Să lucrăm împreună. Alţii au spus: 
Nu, să apară acest produs aici, la noi, în România. Au tot aşteptat sponsori... Dar 
în timp de şase luni au apărut alţii, care au luat cunoştinţă de descoperirea lui şi... 


Iubiţilor, omul acesta — şi este un exemplu — a ajuns la adevăr deodată unind minte 
luminată, adâncind adevărul omului cu mintea, dar şi păstrându-se curat, cast, în 
feciorie. Aşa cum Maica Domnului e fecioară şi mamă. Numai în castitate şi în 
maternitate împlineşti adevărul. Cum adică: păstrându-ţi făptura ta curată, castă; nu 
înnămolită în stricăciunile lumii, în noroiul acestei lumi. În noroiul de patimi, cum 
să mai vezi adevărul? Numai în sufletul cast, inimă castă, şi mintea căutătoare de 
adevăr, aşa ajungi la adevăr. Aşa a fost Păulescu. Aşa a ajuns la adevăr, încât, 
cunoscând, cu mintea luminată de Dumnezeu adevărul omului, ca fiziologic, 
făptura umană, atât în morfologia ei, cât şi în fiziologia ei. Pentru că fiecare organ, 
fiecare ţesut, fiecare celulă, fiecare lucru din făptura noastră, în lumină, are un 
scop. E o armonie, iubiţilor, totul. Această armonie nu-i pusă de mine. Eu, când vin 
în lume, vin deja zidit. Altul a pus această armonie — Dumnezeu. A pus o armonie 
în toată făptura, o conştiinţă în om, pentru care Păulescu spune că sufletul omului 
este “agentul finaltății”. Adică spiritul meu, luminat de Dumnezeu, vede această 
ordine, se înalță la Dumnezeu şi, înălțându-se la Dumnezeire, sufletul meu, 
luminat de lumină divină, de iubire divină, de credinţă în adevăr... gândirea 
mea se înalță şi mă zideşte. Acest “artist minunat”, cum spune Păulescu, care-i 
sufletul omului, deodată zideşte trupul meu, şi pleacă, făptura mea, de la obârşia ei, 
cum m-a zidit Dumnezeu, către desăvârşirea ei, după chipul şi asemănarea lui 
Dumnezeu. 


Și o întrebare, pe care o punem oricărei minţi omeneşti: lubiţilor, e posibil să 
zideşti ceva fără gândire? Fiecare să se zguduie şi să dea răspuns. Fără să ai un 
proiect, un plan, chiar al celui mai simplu lucru. Înţelegeţi atunci cum gândirea 
devine cer? Cum se înalță la Dumnezeire! Cum să nu fie, atunci, gândirea lui 
Păulescu cer, când el a contemplat trupul omului şi creaţia întreagă în atâta ordine 
şi armonie. Sufletul lui se unca cu fiecare fibră, cu fiziologia întreagă. Hormonul 
insulinei a fost operă a finalităţii, a gândirii, a amoniei lui Dumnezeu... 


Nicolae Steinhardt — Cuvânt la Convorbirea lui lisus cu Nicodim 


Lui Nicodim, Domnul îi vorbeşte ca unui om inteligent şi cult. ÎL califică 
“învăţător al lui Israel”. Drept care nu recurge la parabole ori la pilde clare ori la 
grăiri sfătoase ci îi dezvăluie pe nepusă masă (cum ar veni) tainele finale şi 
principiile de căpetenie ale noii legi. Ca pentru o faţă bisericească şi ca pentru un 
profesionist, atacă nemijlocit partea practică a problemei în cauză: înseşi 
procedeele şi condiţiile sine quibus non ale mântuirii. Tonul e grav, de explicaţii 
lesnicioase nici pomeneală. S-ar zice că Domnul urmează preceptul de mai târziu 
al lui Thomas More: 1 trust | make my self obscure, ce se tălmăceşte (cum mai 
potrivit nu se poate pentru convorbirea dintre lisus şi musafirul său nocturn): trag 
nădejde că nu-s uşor de înţeles, că îţi dai seama - tu, celui căruia mă adresez - de 
complicaţia şi greutatea subiectului ce abordăm, de încrederea ce-ţi dovedesc 
expunându-ţi nu gânduri convenţionale în cuvinte oarecare ci frământările 
cugetului meu celui mai intim, mai nedesluşit. 


Aşa şi Mântuitorul: nu vrea să-l cruţe pe fariseu, să-l menajeze, să-i îndruge vorbe 
degrabă inteligibile, să-l amăgească a crede că-i împărtăşeşte adevăruri simple, să-l 
cucerească în doi timpi şi trei mişcări. Semne nu-i va da. Şi-i aplică regula: celui ce 
are mult, mult i se va cere. Domnul nu se sfieşte a-l ului şi oricum, nu-şi pierde 
vremea cu preambuluri şi pregătiri. Dă brânci unuia care nu ştie a înota şi-l azvârle 
în apă adâncă. Parcă mai mult ca oricând Hristos se învăluie în negură şi în mister, 
împrejurul Lui numai nori, apă întunecoasă şi cărbuni de foc, aidoma ca în psalmul 
17 al craiului David. Atât sunt de nepătrunse şi de zguduitoare cele pe care îi este 
dat lui Nicodim să le asculte. 


Și bietul om, învăţat şi doctor ce se află, prea puţin pricepe. lar de reacţionat 
reacționează aidoma celui mai neştiutor ins şi pune întrebări vrednice de tinerel 
naiv sau de chip fără de carte şi maliţie, unul dintre acei săraci cu duhul care 
sfinţesc locul unde hălăduiesc însă nu au nici un soi de succes la viaţa spirituală. 


Căci voitei obscurităţi a Domnului, metodei de şoc - de satori zenist - pe care o 
foloseşte interlocutorul său, năucitul cărturar îi opune obiecții de o elemetaritate 
infantilă şi dând dovadă de o totală obtuzitate. I trust | make myself obscure: cu 
adevărat Domnul a izbutit să se îmbrace în negură şi taine, cu adevărat Nicodim e 
amețit şi pierdut. 


De unde rezultă două concluzii certe: 

a) caracterul extrem de neaşteptat, paradoxal şi surprinzător al învăţăturii creştine; 
b) imensa dificultate pentru rațiunea comună şi cărturia erudită de a-şi asimila 
arcanele acestei învățături. 


Nici nu sunt, la drept vorbind, de mirare totală neînțelegere manifestată de 
învățatul fariseu ori infantilismul reacției sale (cum adică? Să se nască omul a 
doua oară şi să intre iară în pântecele maică-şi?). Infantilismul acesta nu-l 
compromite pe Nicodim ci dimpotrivă, mărturiseşte cu totul altceva: cât de 


Surprinzător, neaşteptat şi paradoxal e creştinismul! (Şi cât de fălăcioasă, 
următor descoperirii manuscriselor de la Qumram, strădania universităţii din 
Ierusalim şi rabinatului internaţional de a preface creştinismul într-o oarecare sectă 
de tip esenian). 


Botezul şi cuminecătura Sunt două soluţii întru totul extraordinare şi aproape de 
neconceput pentru mintea omenească normală, chiar neprevenită, neostilă, 
necoruptă. Cu atât mai vârtos vor fi apărut ele aşa unei minţi normale din vremea 
aceea: la orice nou sistem etic se putea aştepta: dar că soluţia mântuirii Să Stea în 
stropirea cu apă şi în consumarea cărnii şi sângelui unui semen se arăta dincolo 
de capacitatea de raţionare a făpturii gânditoare şi peste putinţa ei de a se 
dezbrăca de idei apriorice. O doctrină morală, oricât de severă ori de rafinată, nu 
ar fi stupefiat, nici produs îndepărtarea. Dar naşterea de-a doua din apă şi din 
duh! Aşa fiind lui Nicodim - depăşit iritat, supărat desigur pe sine, prins ca într-o 
ambuscadă mintală - nu-i rămânea decât refugiul în extrema simplicitate a puterii 
de judecată, în perplexitate, într-o semiotică strict literală, în agăţarea de 
semnificant, în refuzul categoric de a trece la înfricoşătorul (prin profunzime şi 
implicaţii) sens. 


Domnul înţelegându-l, nu se arată, El, surprins de răspunsul oaspetelui: nu se 
osteneşte a-i da alte lămuriri, o tot ţine pe linia unui Satori necruţător! 
încredințându-se bunei voiri, bunei credinţe, bunelor intenţii ale interlocutorului 
care, negreşit, va sfârşi prin a pricepe. 


Ceea ce s-a şi întâmplat. Nicodim va interveni pentru Hristos în faţa arhiereului 


şi fariseilor (loan 7, 51:"” Nu cumva Legea noastră judecă pe om dacă nu-l 
ascultă mai întâi şi nu ştie ce a făcut?"”). 


unul din acei care vor îngriji de cuviincioasa înmormântare a Domnului, 
aducând o sută de litre dintr-un amestec de smirnă şi aloe. 


Episodul Nicodim e poate dovada cea mai bună a imposibilității culturii şi 
inteligenţei de a constitui singure calea către Hristos. Cultura, inteligenţa ori 
ştiinţa nu-s piedici, dar nici elemente ajutătoare. 


Momentul mai este - în cadrul referatelor evanghelice - şi Singurul 
Va fi fost desigur şi pricină de 


mângâiere şi încredere pentru Domnul. Unul din ai Săi care-L caută. II 
recunoaşte, I se dăruieşte! Nicodim e prudent (vine noaptea, intervine 
procedural), e un iudeu habotnic, e un fariseu, dar 


Mai târziu va fi mai puţin prudent: va 
interveni pentru învinuit, iscând supărarea colegilor săi (loan 7, 52: "Nu cumva 
şi tu eşti din Galileea?”), va purta de grijă trupului neînsufleţit al răstignitului 
(Ioan 19, 39) stârnind fără îndoială mânia aceloraşi. 


Nu ştim dacă Nicodim a fost ori ba mucenic. Ştim totuşi că prin el s-a arătat 
altceva: că, anume, la Hristos au venit nu numai vameşii, desfrânatele, păcătoşii ci 
şi cărturarii. Cazul Nicodim dovedeşte că toţi sunt chemaţi şi toţi primiţi, fiecare 
după măsura şi felul darului, pregătirii, minţii: Nicodim, aşadar, mai cu asprime 
şi mai cu exigenţă, ca unul învăţat ce este. 


Nu numai vameşii, desfrânatele, păcătoşii - ci şi drepţii! Nicodim ni se înfăţişează, 
ca atare, opusul fratelui cel bun din parabola fiului risipitor: spre deosebire de 
acela, el - drept, cărturar, curat - intră la ospăț, nu se sfieşte a se alătura 
desfrânatelor şi păcătoşilor; nici pic de orgoliu la el. 


Nicodim ne oferă tabloul - încântător, consolator, splendid - al cărturarului 
modest, al fariseului nesigur şi nedelectat de sine: iată-l acolo, şezând în faţa 
Domnului, biet vizitator nocturn, oarecum zăpăcit de cele ce aude, înfricoşat 
neîndoielnic şi de cele ce i se spun şi de perspectiva descoperirii sale de către 
zeloşii farisei în casa amăzitorului, căznindu-se a înţelege, afurisindu-se 
probabil pentru răspunsurile neroade ce singure găseşte a formula şi de a căror 
stupiditate nu se poate să nu-şi fi dat prea bine seama, iată-l plin de bunăvoință, 
curiozitate şi incertitudine, de puternică dorinţă de a înţelege şi crede, plin de 
admiraţie şi simpatie şi venerație pentru Cel Care-i stă în faţă şi ale Cărui vorbe 
le ascultă cu nesaţ, parcă şi cu teamă dar şi stăpânit de o nădejde nebună, cu 
nădejdea aceea nebună despre care socoteşte că s-ar cădea să ne-o 
insufle purtarea de pe cruce a tâlharului celui bun; iată-l pe Nicodim, tâlhar în 
ochii colegilor săi intru fariseism, rostind parcă şi el: 


cărturar, Doctor şi nu numai la lumina acestui 
biet opaiț de pe sărmana această masă, ci şi la lumina zilei înfricoşatei Tale 
judecăţi, 


Nu ne uita nici pe mine, ori 
pe Luca ori şi pe ceilalți puţini care adeveresc oamenilor că şi cărturarilor le este 
deschisă calea spre cer. 


Nicodim nădejde, nebună nădejde a intelectualilor unui sfârşit de veac covârşit de 
tipărituri, informaţii şi servomecanisme, înfometat de credinţă, dibuind în lumea 
semnificațiilor şi semnificatelor urma afacerilor Atoţiitorului şi a făgăduinţelor lui 
Hristos. 


(din Nicolae Steinhardt (Monahul Nicolae Delarohia) - Dăruind vei dobândi) 


Nicolae Steinhardt — Două evlavii ce nu se cuvine a fi părăsite: Cinstirea 
Crucii şi a Maicii Domnului 


N. STEINHARDT 


Nu socotesc utile — şi nu intră în obiceiul meu să le practic - discuţiile 
contradictorii cu aceia cărora lumea le dă îndeobşte numele de „sectanţi”, cu fraţii 
noştri de altă credinţă adică. Este fiecare liber a crede ce vrea, să meargă pe calea 
pe care-l poartă inima şi-l îndeamnă conştiinţa, urmând, fireşte, a purta 
răspunderea alegerii făcute. 


Invăţătura lui Hristos pe aceste două entități chiar se întemeiază: pe libertatea 
deplină a insului, pe întreaga lui răspundere în ziua Judecăţii celei mari. 


Sunt însă două evlavii de care cu adâncă părere de rău constat că stau departe fraţii 
noştri de altă credinţă, lipsindu-se astfel de două mari şi minunate consolări şi 
săvârşind totodată, sunt convins, două imense greșeli. 


Despre Cruce se afirmă, sub o formă ori alta, că a fost un simplu mijloc de tortură 
şi ucidere, pe care ce rost ar avea să-l proslăvim şi venerăm? (Trecând uşor peste 
preînchipuirile din Vechiul Testament: năhuştanul lui Moise, lacov proptit în 
toiagul său şi binecuvântându-şi fiii, armata israeliteană biruitoare numai atâta 


vreme cât Moise sta cu braţele întinse |Susţinut de doi oameni, unul de-a dreapta 
altul de-a stânga, spre deosebire de Hristos, singur pe cruce, îndurându-şi durerile 
până la moarte, sub privirile neputincioase ale tâlharilor]). 


La ce bun să ne închinăm unei abjecte unelte de chinuire şi executare a 
criminalilor, folosită de romani şi de iudei? Ba ni se dă de înţeles că semnul crucii 
şi crucea însăşi sunt cu adevărat profanări ale cultului creştin. 


Crucea prin urmare e înlăturată din casele de rugăciune şi din viaţa spirituală a 
fraților noştri de altă credinţă. Rău fac, greşit procedează, la bun şi puternic sprijin 
renunţă. Crucea, pentru Hristos, nu-i simplu şi degradant instrument de tortură şi 
moarte. 


E Sfânta cruce stropită şi sfinţită de Sscumpul şi preacuratul sânge al 
Mântuitorului nostru. [Celor ce obiectează ortodocşilor şi catolicilor că se închină 
la două lemne suprapuse, li se poate răspunde: nici gând să se închine la două 
lemne suprapuse! Se închină la cu totul altceva: La crucea pe care a şiroit, 
sfințindu-o, scumpul sânge dumnezeiesc.] E altar, e locul sacru al suferinţei 
Nevinovatului, al Răscumpărării omenirii şi al ruperii zapisului ce apăsa asupra 
noastră de la Adam încoace. 
= Pe cruce s-a săvârşit Cel care, ascultând de porunca Tatălui şi pentru 
mântuirea noastră, S-a deşertat de a Sa dumnezeire şi a primit moartea şi 
încă moartea pe cruce. 
— Pe cruce s-a oficiat o slujbă şi o jertfă şi un act de reaşezare a omenirii în 
situația ei de necorupție originară. 


Hristos, fratele, prietenul, însoţitorul nostru, dar şi Cel CE Şi-a aflat sfârşitul pe 
lemnul blestemat, sub privirile ironice şi biruitoare ale unor duşmani neînduplecaţi, 
setoşi de spectacolul zvârcolirilor bietului trup sortit morții. Cel defăimat, învins, 
pradă a unui obiect neînsufleţit care-şi împlineşte — rece şi dur - vederea? 


Chenoza Crucii e dovada cea mai limpede şi mai puternică a totalității şi 
seriozităţii întrupării lui Dumnezeu. A fost ales un popor mic, sărac şi subjugat, a 
fost preferată familia modestă a unui teslar (nu a unui nobil, unui bogătaş, unui 
cărturar, unui preot). Ba mai mult decât atât, spre a da întrupării caracterul ei 
ireversibil totalitar, autentic, cinstit, neprecupeţit s-a recurs la moartea pe cruce, 
chin cumplit, prelung, supliciu ruşinos şi socotit blestemat infamie supremă: spre a 
preface întruparea divinității în acceptarea completă a condiţiei omeneşti. 


Parcă s-a prevăzut cartea lui Andre Malraux, Condiţia umană (acolo unde 
prizonierii sunt azvârliți de vii în cazanele locomotivelor) şi tot şirul de chinuri 
atroce născocit pe durata eonilor de mintea inventivă a omului, nu mai puţin fertilă 
şi sadică decât a dracilor. 


Domnul a ţinut să cunoască în deplină realitate condiţia umană în forma ei cea mai 
necamuflată, maximală, exasperată. 


Adevărul adevărat, Capătul nopţii. lar noi să dăm uitării şi să trecem neatenţi pe 
lângă acest fapt de iubire de neînchipuit şi de părtăşie fără seamăn a nesulemenitei 
noastre incertitudini omeneşti! 


Câtă nedreptate, nesimţire, ingratitudine, împictrire, învârtoşare şi dispreţ ar fi din 
partea noastră! 


Cum de ne-am înfrăți cu toţi acei care treceau clătinându-şi bărbile şi rânjind 
sarcastic pe dealul Căpățânii? 


Să tăgăduim, să uităm, să ne prefacem neştiutori! Oare nu am deveni ucenicii 
bătrânilor şi cărturarilor care-şi râdeau de chinul unui semen (cum socotea el) al 
lor, amestecând făţarnica milă cu năvalnica bucurie şi rostind: să se dea acum jos 
de pe cruce ca să vedem şi să credem? 


A nu pomeni Crucea, a ne feri de amintirea celor petrecute pe Golgota e, parcă, tot 
una cu a minimaliza fapta lui lisus, a o relega printre alte jalnice amănunte istorice, 
a vol cu tot dinadinsul să uiţi un incident neplăcut. 


Au mai fost prooroci, învăţători, filosofi şi doctrinari de seamă care au predicat şi 
enunțat lucruri frumoase, înălțătoare, minunate. Dar care-i acela care şi-a pus la 
bătaie trupul şi s-a dat de bună voie unei morţi îndelungate şi cumplite? Nici unul 
nu s-a învoit să moară „ca un câine”, aidoma eroului lui Kafka. Şi tocmai 
caracteristica aceasta a lui Hristos să fie refulată în adâncurile conştiinţei noastre 
susceptibilă şi stăpânită de grija îngropării accidentelor (sau, fie, erorilor) 
supărătoare pentru chietudinea noastră sufletească? Să eliminăm esenţa, fapta 
capitală, neegalabilă, inimaginabilă pentru psihia noastră mai presus de orice auto- 
compătimitoare? 


Crucea, geometric şi simbolic vorbind, e semnul întretăierii celor două planuri, e 
unirea dintre spiritual şi material, e metafora dublei noastre naturi: duhovnicească 
şi pământeană. Ea ne rezumă, ne recapitulează, ne reprezintă grafic şi cardinal, ne 


expune în dubla — paradoxala, perpendiculara, fundamentala - noastră solemnă şi 
derizorie situaţie de făptură care deopotrivă ţine de lume şi de cer. 


De ce, ne putem întreba, a fost aleasă crucea drept mijloc de tortură şi omorâre a 
Fiului lui Dumnezeu? Probabil pentru că presupune o lungă agonie (de natură a 
mulțumi ura, invidia şi ticăloşia osânditorilor — siliţi totuşi să iuţească spectacolul 
ca să nu-i apuce sâmbăta şi nu cumva să se răzgândească dregătorul, motiv pentru 
care a şi fost solicitat Simon din Cirene: uşurează-se patima amăgitorului numai 
să-L vedem mort!); apoi pentru că prezenta un mod de executare ruşinos, rezervat 
în genere sclavilor şi tâlharilor. Legea veche socotind spânzurarea pe lemn a fi gen 
de moarte blestemată, iar romanii execuţie infamantă (Răstigneşte-L!). 


Îmi închipui însă că adevărata explicaţie adâncă, psihanalitică ne-o dă verticalitatea 
ei: omul, fiinţa înduhovnicită, bipedul, singura creatură care păşeşte mereu vertical, 
e pedepsit prin această însuşire a sa chiar: e pedepsit fiind expus ocării, batjocurii, 
înjosirii; el, fiinţa cu simţul ruşinii, pudoarei şi demnităţii, e despuiat întreg (brâul 
din jurul coapselor Mântuitorului e o ficţiune picturală), e defăimat şi luat în râs 
tocmai prin ceea ce Îl defineşte şi deosebeşte de celelalte animale şi Îl separă, Îl 
înnobilează. 

E țintuit (EI, fiinţa superioară, nobilă, activă, slobodă, EI capabil de a privi 
firmamentul şi pe Ziditor faţă către faţă) pe un nenorocit şi împuţit de lemn şi lăsat 
să moară prin şi din însăşi verticalitatea sa: organele intră în ptoză, setea devine 
chin atotstăpânitor, e expus gol privirilor reci, indiferente sau batjocoritoare ale 
semenilor (nimeni nu ne spun Evangheliile că a procedat ca bunii cetăţeni din 
Coventry când a fost plimbată goală prin oraşul lor regina Godiva: şi-au întors 
feţele către zidurile caselor). 


Omul răstignit e distrus de ceea ce i-a fost podoaba şi unicitatea. Nu 1 se adaugă 
NIMIC Crucii. 


Chinul e pur, provine din ce are omul mai propriu, mai vrednic de uimire şi tărie. 
Ce triumf pentru vrăjmaş, cu mâinile nepătate de sânge, absolvit de folosirea 
vreunui artefact! 


Pe cruce omul nu e propriu-zis chinuit: e numai scos din mişcare şi libertate. 
Caracteristicile acestea ale fiinţei — coordonatele sale psihofizice — sunt întoarse 
împotriva lui. 


Eşti vertical? Vertical vei muri, din pricina însăşi a verticalităţii tale. Eşti doar 
fixat, imobilizat, tel quel în deplina însingurare şi intensificare a însuşirilor tale 
primordiale. 


Batjocura stă nu atât în goliciune şi imobilitate, cât în parodierea celor două axe — 
orizontală şi verticală — care descriu starea de trăsătură de unire a coordonatelor 
universului, prefăcând-o în caricatură de figură centrală a durerii şi derâderii. 


(Biciuirea, cununa de spini, piroanele sunt de altfel superfetatorii şi de origine 
romană. Fariseii şi cărturarii îşi pot spăla şi ei mâinile; nu-ţi făcem nimic, te legăm 
de lemn şi te lăsăm să mori.) 


Scoaterea lemnului crucii din locaşurile de cult creştin, evitarea tăcerii semnului 
Sfintei cruci, tăcerea în jurul jertfei supreme sunt tot atâtea dovezi de 
nerecunoştința flagrantă, de ipocrizie istorică şi de complexă (psiho-patologică) 
voinţă de a uita finalitatea vieţii pământeşti a lui Hristos, Care neîncetat şi în cele 
mai diverse prilejuri S-a referit la moartea de care avea să aibă parte. 


Un creştinism fără cruce este identic celui propus într-una din cele mai teribile 
povestiri ale Martorilor Patimilor de Giovanni Papini: (Marele rabin oferă Papei 
convertirea tuturor evreilor cerând în schimb ştergerea din Evanghelii a episodului 
Răstigniri1.) 


Prin jertfa Sa pe cruce S-a dovedit lisus Hristos Fiu al lui Dumnezeu şi Fiu al 
Omului. Pentru aceasta 1 S-a dat puterea de a judeca lumea, fiindcă a cunoscut-o 
cum nu se poate mai temeinic, mai nemijlocit: prin suferință, prin suferința 
rezervată celor mai netrebnici dintre oameni. 


Socrate, omul, a murit înconjurat de discipoli fideli, tratat cu deferentă, sorbind din 
cupa cu otravă nedureroasă, filosofând, senin şi demn, ca un zeu. 


Hristos — Dumnezeu şi-a ales partea cu tâlharii şi netrebnicii (die Geachteten). A 
murit părăsit de ai Săi, expus gol, plin de răni, de vânătăi şi de sânge, pe un dâmb 
spurcat, luat în derâdere, provocat, aparent de-a pururi biruit şi compromis, 
exemplificând — vertical şi exasperat — condiția umană. 


Care nu e numai a Sa. E a noastră a tuturor. Acoperind-o, ne minţim pe noi înşine, 
ne trădăm, ne lipsim de lucrul acela prin care s-a înfăptuit mântuirea noastră. 


Măreţia lui Hristos, spre deosebire de mult onorabilul sfârşit a lui Socrate, este de a 
fi consimţit să moară ca ultima dintre făpturile Sale, nemângâiat, cunoscător al 
deznădejdii (şi ce ar fi suferința omenească lipsită de simțământul deznădejdii, 
altceva decât o pseudo-suferinţă?), zdreanţă omenească prinsă în cuie spre 
disprețul, ocara şi distracţia adversarilor Săi (sau a numeroşilor amatori de 
spectacole tari). 


Socrate moare ca un zeu, imperturbabil şi distins, Hristos ca răufăcătorul cel mai 
vulgar. Aceasta e dovada divinității Sale, a integralităţii şi integrităţii întrupării 
Sale. 


Fără de cruce şi răstignire, Hristos ar fi fost un mare şi nobil propovăduitor; numai 
prin ele Se mărturiseşte Fiu al lui Dumnezeu, Fiu al Omului şi Izbăvitor. 


A ne lepăda de cruce — chiar fără intenţii rele şi hulitoare -înseamnă a nu înţelege 
misiunea pământească a lui Hristos, voinţa Sa de a Se identifica soartei omeneşti, 
de a o cunoaşte în forma sa cea mai neprefăcută. 


Ecce homo, vorba aceasta a lui Pilat Îl identifică pe Fiul lui Dumnezeu cu omul şi 
destăinuie omului cât de mare a fost dragostea Ziditorului pentru făptura Sa. Pe 
cruce s-au unit dumnezeirea şi omenirea — indisolubil — şi s-a pecetluit 
îndumnezeirea făpturii. 


Aşezând crucea la loc de cinste în biserică şi în casă, purtând-o sub chip de 


cruciuliță pe trupul sau veşmintele noastre, ne afirmăm de fapt co-dumnezeirea, 
aducem prinos de cunoaştere condiției omeneşti care nu-i decât vrerea de teandrie. 


(din Nicolae Steinhardt (Monahul Nicolae Delarohia) - Dăruind vei dobândi) 


Starețul Iachint al Putnei - Cuvânt la Duminica dinaintea Înălţării Sfintei 
Cruci despre dragostea fără măsură a lui Dumnezeu pentru noi şi sfârşitul 
lumii anunţat de sfârşitul dragostei creştine 


“Că aşa a iubit Dumnezeu lumea, ca şi pe Fiul Său Cel Unul Născut L-a dat, ca 
tot cel ce crede întru El să nu piară”... (loan 3,16) 


“Tubiţi credincioşi, puţină vreme ne mai desparte de praznicul Înălţării Sfintei 
Cruci. Pentru aceea, Sfânta Biserică ne aminteşte din timp, prin glasul Sfintei 
Evanghelii de astăzi, despre Întruparea Domnului, despre patima Sa cea de 
bunăvoie, despre Cruce şi despre nemăsurata Sa dragoste, pe care ne-a arătat-o 
pentru a noastră mântuire. 


Însuşi Domnul nostru lisus Hristos ne descoperă taina cea negrăită a întrupării, 
când zice: “Nimeni nu s-a Suit în cer, fără numai Cel ce S-a pogorât din cer, Fiul 
Omului, Care este în cer” (loan 3, 13). Adică nimeni altul nu s-a Suit de-a 
dreapta Tatălui, fără numai Fiul, care S-a întrupat pentru noi, care a răbdat 
cruce pentru toţi. Dar să nu înţelegem că Fiul, pogorându-Se din cer, a lipsit o 
vreme de lângă Tatăl. Ci, ca un Dumnezeu, a fost în acelaşi timp şi în cer şi pe 
pământ şi pe cruce în ochii întregii lumi, ca cel mai vinovat om, osândit la 


moarte. Căci Mântuitorul nu a venit numai Să vindece pe cei bolnavi sau Să 
izgonească din templu pe schimbătorii de bani. EI a venit să pătimească moarte 
pentru noi. Şi nu o moarte de rând, ci o moarte de cruce. Nu în loc ascuns, nu în 
câmp pustiu, ci acolo sus, pe muntele Golgota, ca să fie văzut şi de îngeri şi de 
oameni şi de diavoli. Pentru ca toţi să creadă că EI este Mântuitorul lumii şi să 
scape de osânda păcatului. 


De aceea ne aduce EI pildă pe Moise. Căci pe când trecea Moise cu poporul ales 
prin pustiul Edom din Arabia, au năvălit mulți şerpi veninoşi asupra norodului şi 
pe cine muşcau, îndată murea. Deci rugându-se Moise, i-a poruncit Dumnezeu să 
facă un şarpe de aramă turnat şi apoi să-l înalțe sus pe un stâlp şi să-l înfigă pe cel 
mai înalt loc. Iar cine va fi muşcat de şarpe să privească imediat spre acel stâlp şi 
spre şarpele de aramă şi va fi viu (Num. 21, 8). Şi făcând aşa Moise, a izbăvit tot 
poporul de acea cumplită moarte. 


Ce minunată asemănare! 

= Căci Moise închipuieşte pe Hristos Cel ce a venit să ne scoată din robia 
satanei. 

= Poporul ales suntem noi, creştinii. 

— Pustiul Edom este lumea, viaţa aceasta deşartă. 

= Șerpii cei veninoşi sunt diavolii cei ucigaşi şi păcatele. 

= Muşcarea, otrăvirea şi moartea cea înfricoşătoare arată moartea cea 
veşnică a păcătoşilor, prin lucrarea a tot păcatul. 

= Iar privirea spre acel stâlp şi spre şarpele de aramă, izbăvirea noastră de 
moarte, de iad şi de munci, dacă vom privi spre Hristos, Cel răstignit pe 
cruce pentru noi. 


Vedeţi adânc de înţelepciune? Şarpele cu şarpe se omoară. Durerea muşcării cu 
durerea morţii lui Hristos se vindecă. Moartea de moarte se biruieşte. Viaţa de 
izvorul vieţii se dăruieşte. Destul este numai să privească cineva spre acel stâlp 
din mijloc şi spre şarpele cel mort şi scapă de moarte. Destul ne este nouă numai 
să privim spre Hristos, Cel ce şade mort pe cruce şi rămânem în veci vii prin 
credinţa întru EL. 


Șarpele acela în mijlocul mulțimii s-a înălţat ca toţi să-l vadă şi Hristos în mijlocul 
mulțimii S-a înălțat ca toți să-L vadă şi Hristos prin mijlocul pământului S-a 
înălțat, ca toţi să-L vadă, să întrebe de EI, să-l vadă ranele, să creadă intru Dânsul 
şi crezând să nu mai moară, ci să aibă viaţa veşnică. Aceasta o spune cu glas 


proorocesc şi împăratul David, când zice: “Suitu-Te-ai la înălțime, robit-ai 
robime, luat-ai daruri întru oameni...” (Ps. 67, 19 şi Efes. 4, 8,12). 


lisus Hristos S-a suit pe înălțimea crucii şi acolo, omorând păcatul, a robit pe toţi 
oamenii care erau robiţi de satana şi i-a făcut fii ai lui Dumnezeu. lar prin 
revărsarea Duhului Sfânt a dat nenumărate daruri oamenilor, făcându-i pe ei părtaşi 
ai Împărăției Cerurilor. Și tot ce a făcut lisus Hristos pentru noi arată cât de 
nemărginită este iubirea de oameni a lui Dumnezeu, faţă de noi. 


“Că aşa a iubit Dumnezeu lumea, că şi pe Fiul Său Cel Unul Născut L-a dat, ca 
tot cel ce crede întru El să nu piară, ci Să aibă viaţă veşnică. Că n-a trimis 
Dumnezeu pe Fiul Său în lume ca să judece lumea, ci ca să se mântuiască prin 
EI lumea” (loan 3, 16-17). 


Cine din oameni iubeşte ca Făcătorul oamenilor? Cine din muritori iubeşte ca 
Domnul? Cine din părinţii noştri poate iubi ca Părintele luminilor? Nimeni, 
nimeni. Dragostea noastră, dacă mai există, apoi ea este numai o umbră, o 
închipuire. Noi iubim pe cine ne iubeşte. Cinstim pe cine ne cinsteşte. lertăm cui 
ne iartă. Hrănim pe cine ne hrăneşte. Și urâm pe cine ne urăşte, lovim pe cine ne 
loveşte şi căutăm răzbunare chiar asupra părinţilor care ne-au născut. Noi nu 
vrem Să iubim din inimă. Noi nu vrem Să iertăm vrăjmaşilor noştri. Noi nu vrem 
Să-i ascultăm pe părinţii noştri, nici Să-i iubim Sincer pe copiii noştri. Însă nu 
aşa, nu aşa este dragostea lui Dumnezeu. Dragostea lui Dumnezeu este 
desăvârşită, pentru că este şi Dumnezeu. Este desăvârşită pentru că nu în palate, 
nici la ospeţe nu se descoperă, ci pe cruce, în suferinţă ni se arată. Noi iubim pe 
Dumnezeu şi pe aproapele numai în vreme de pace şi îndestulare şi atunci mai 
mult cu buzele. lar Dumnezeu ne iubeşte întotdeauna şi mai ales în vreme de 
necazuri, de ispite. El ne iubeşte şi când ne rugăm şi când dormim. Şi când 


mergem la biserică şi când ne ducem la cârciumă. Şi când ne pocăim şi când 
păcătuim. Mereu ne iubeşte, ca un Tată bun şi milostiv. 


Noi, în vreme de primejdie, în vreme de ispită, fugim, ne ascundem, trădăm pe 
fratele nostru, spunem minciuni, omorâm chiar, numai să scăpăm cu zile. lar 
Dumnezeu “până în sfârşit ne iubeşte”. EI în vreme de primejdie nu ne părăseşte, ci 
merge înaintea noastră, duce crucea pentru noi, Se suie EI întâi pe dânsa, rabdă 
primele lovituri şi moare cu trupul El mai întâi, pentru ca noi să fim vii. 


Cine altul ne-a iubit vreodată mai mult? Sau cine altul şi-ar fi vărsat sângele 
pentru noi? Ce putea da Tatăl mai de preț decât pe Fiul? Sau ce putea face Fiul 
mai mult pentru noi? 


Y Din dragoste ne-a făcut şi ne-a dat duh de viaţă. 
Y Din dragoste ne-a răbdat când am greşit. 
Y Din dragoste a venit Hristos la noi. 


Dar cea mai mare dragoste s-a arătat acolo sus pe cruce, în suferinţă. Căci o 
dragoste mare neispitită cu bătăi, cu necazuri şi cu lacrimi nu este o dragoste 
desăvârşită, dumnezeiască. 


Iubiţi credincioşi, la atâta noian de dragoste şi milă a lui Dumnezeu suntem datori 
cu aceeaşi dragoste şi milă să-i răspundem. 


=> Ne-a iubit El? Să-L iubim şi noi. 

—> Ne-a iertat EI? Să iertăm şi noi pe semenii noştri. 

—> A răbdat EI cruce pentru noi? Să răbdăm şi noi crucea necazurilor acestei 
vieți. 

=> A murit El pentru noi? Să ne dăm şi noi viaţa pentru dragostea Lui. Cum? 
Crescându-ne copiii în frica lui Dumnezeu, răbdând necinste, bătăi şi chiar 
moarte pentru aproapele nostru. 


Căci după cuvântul Domnului “mai mare dragoste decât aceasta nimeni nu are, 
ca sufletul lui să şi-l pună pentru prietenii săi” (loan 15, 13). 


Cât de mult ne bucurăm când îi vedem pe părinții noştri că se aruncă în primejdii 
pentru noi, când îi vedem pe prieteni ca se aruncă în foc pentru scăparea noastră, 
sau pe doctor, care face orice cu atâta interes pentru salvarea vieţii noastre? 


Tot aşa s-ar bucura şi semenii noştri dacă ne-am sili să facem tot ce putem pentru 
cinstea lor, pentru sănătatea lor, pentru mântuirea lor.Flămând am fost şi nu Mi-aţi 
dat să mănânc. lar dacă zicem celui bolnav: “Fii sănătos”, celui flămând şi însetat: 
“Domnul să te miluiască, mergi în pace”, iar celui deznădăjduit: “Mai rabdă puţin 
şi Domnul te va mângâia”. Aceasta nu este dragoste creştină, nu este dragoste 
întreagă, vie, adevărată, ci este dragoste fățarnică, înşelătoare, mincinoasă. A iubi 
pe aproapele nu înseamnă numai a mângâia cu cuvântul, ci înseamnă a intra în casa 
săracului, a aţâţa foc în vatra celui înfrigurat, a picura nădejde în inima celui 
deznădăjduit, înseamnă a spăla rufele celui suferind, a-l întoarce în aşternutul său, 
a-l duce cu mâinile noastre la spital, la preot, la spovedanie. 


A iubi pe aproapele înseamnă a hrăni pe cel sărac, a plânge cu cel ce plânge şi a 
râde cu cel ce râde, a nu sminti pe nimeni şi a fi gata să ne dăm şi viaţa pentru alții. 
lar a iubi pe Dumnezeu din toată inima, din tot sufletul şi din toată puterea noastră 
înseamnă a ne da inima lui Dumnezeu, iar nu poftelor, plăcerilor, diavolului. 
Înseamnă a asculta şi a împlini toate poruncile Lui, căci Însuşi zice: “Cel ce are 
poruncile Mele şi le păzeşte, acela este care Mă iubeşte” (loan 14, 21). 


A iubi pe Dumnezeu înseamnă a ne da viaţa pentru dragostea Lui, înseamnă mai 
întâi a iubi pe toţi oamenii. “Că cine zice că iubeşte pe Dumnezeu, dar urăşte pe 
fratele său, mincinos este; că cela ce nu iubeşte pe fratele său pe care l-a văzut, 
pe Dumnezeu, pe care nu L-a văzut, cum poate să-L iubească?” (I loan 4, 20). 


“Cine iubeşte pe toţi oamenii deopotrivă - spune un Sfânt Părinte - acela este 
desăvârşit în dragoste”. 


Și dacă dragostea față de aproapele are măsura — “ca pe noi înşine” -, apoi 
dragostea faţă de Dumnezeu este fără de măsură, din toată inima, din toată puterea, 
pentru că şi dragostea lui Dumnezeu este fără de Străin am fost, însetat am 
fost...măsura. Fericit şi vrednic de Hristos este cel ce are dumnezeiasca dragoste! 


Dar vai, cât de străini suntem de dragostea lui Hristos! Noi, creştinii de azi, 
aproape ne-am plictisit să mai ascultăm cuvântul Evangheliei. Dar cine să o mai 
facă? Nimeni. Aproape nu mai avem vreme să ascultăm clopotele bisericii, să stăm 
la o slujbă, să ne spovedim la preot. Dar cine să se mai trudească pentru alți? Nu 
ne mai ajung banii pentru haine luxoase, mâncăruri alese, case frumoase etc. De 
unde să mai dăm şi la săraci? De unde să mai hrănim şi pe cei flămânzi? Vai nouă, 
creştinilor de astăzi! 


Odată, un pustnic a fost întrebat: “Părinte, oare când va veni Sfârşitul?” 


Şi a răspuns bătrânul: “Ştii când? Când nu va mai fi cărare de la vecin la 
vecin!” 


Adică când va fi în lume şi peste tot răutate, ura, ceartă, mânie, judecăţi, bătăi, 
divorţuri. Când se vor certa frate cu frate, vecin cu vecin, tatăl cu fiul său, mama cu 
fata sa, neam cu neam, popor cu popor. Şi te întrebi dacă nu se apropie clipele 
acelea. Căci vedem cum popoarele, stăpânite de ură şi răzbunare, se frământă ca 
nişte talazuri de mare înfuriată. Vedem pe atâţia creştini cum se macină de grozave 
păcate, cum se usucă pe picioare de atâta ură şi vrajbă unul pe altul. A pierit 
încrederea între soţi, s-a dus respectul între copii, a dispărut dragostea între vecini. 
Pe cărările armoniei şi ale dragostei creştine cresc acum buruieni şi scai. Nu mai 
auzi de la nimeni măcar un cuvânt de folos. Nu mai primeşti de la nimeni un sfat 
bun, un pahar de apă rece, o cât de mică mângâiere. S-a dus, s-a dus dragostea 
creştină! 


Deci, dacă voim să fim cu Hristos, dacă voim Să fim vii pe veci, să ne întoarcem 
înapoi pe cărarea dragostei. Să tăiem bălăriile urii. Să trăim în armonie şi 
înţelegere cu toţi oamenii. Să păzim toate poruncile lui Hristos şi să aşteptăm pe 
Domnul, căci în curând va veni iarăşi, ca înfricoşător Judecător al lumii. Să 
iertăm şi vom fi iertaţi. Să miluim şi vom fi miluiţi. Să avem dragoste spre toți, 


căci dragostea “niciodată nu cade” (I Cor. 13, 8). 


Amin”. 


(din: Părintele Iachint al Putnei, Editura Bizantină, 2000) 


lerodiacon Visarion lugulescu - Căci Dumnezeu aşa a iubit lumea... 


Căci Dumnezeu aşa a iubit lumea încât pe Fiul Său Cel Unul născut L-a dat ca 
orice crede în EL, să nu piară, ci să aibă viaţă veşnică (loan III, 16) 


Frați creştini, Sfânta Evanghelie de astăzi, ne descoperă iubirea cea mare a lui 
Dumnezeu pentru neamul omenesc. Bunul Dumnezeu de la început a iubit pe om, 
căci a pus în el Suflet nemuritor şi l-a aşezat în fericirea raiului ca să 
moştenească toate bunătăţile şi frumuseţile veşnice. Fiind zidirea cea mai aleasă 
din toate câte a făcut, numai în om a pus 0 Scânteie din El, scânteia 
dumnezeiască, care este sufletul omului. 


Dar omul profitând de marea libertate pe care i-a dat-o Dumnezeu şi învins de 
invidia diavolului, s-a lăsat înşelat şi călcând porunca Dumnezeiască şi a fost scos 
afară şi aruncat în robia demonilor şi a patimilor. Din cauza păcatului neascultării, 
a mândriei precum şi a invidiei diavolului, de atunci înainte tot neamul omenesc 
trebuia să meargă în suferinţele iadului. 


Vrăjmaşul — diavol — care tot din mândrie şi neascultare căzuse mai înainte şi din 
înger luminat deveni diavol întunecat, începu să ispitească pe oameni cu toate 
răutăţile lui. Până la venirea Domnului Hristos a făcut mare prăpăd în lume, căci a 
coborât mai prejos decât dobitoacele. O făcuse sclavă patimilor şi tuturor păcatelor, 
încât ajunsese biata lume să nu se mai închine lui Dumnezeu ci îşi făurise fiecare 
seminţie idolii ei pe care îi cinstea. 


Văzând Dumnezeu lumea de atunci răzvrătită, nemulțumită şi nerecunoscătoare, a 
zis în mânia Sa:” Imi pare rău că am făcut pe om, dar am să-L pierd.” A înecat 
astfel cu apă toată suflarea omenească, scăpând numai Noe şi familia sa în corabia 


pe care o făcuse după planul lui Dumnezeu. Văzându-se salvaţi, aceştia au adus 
jertfă de mulţumire Celui Atotputernic. 


Dar oamenii n-au stat alături de Dumnezeu mult timp după ce pământul fusese 
spălat cu apă şi însuşi Noe făcu primul păcat atunci când se îmbătă. EI, omul cel 
neprihănit scăpat de potop, iată că acum se înecă în paharul cu vin şi aşa intră răul 
şi blestemul în lume, căci tot el a blestemat pe fiul său Ham care a râs de el când I- 
a văzut beat. Înmulţindu-se neamul omenesc s-au înmulţit şi beţivii, apoi de la 
beţie s-au înmulțit celelalte păcate: desfrânările, crimele, şi o mulţime de fărădelegi 
care au intrat în casele multor aleşi ai lui Dumnezeu. Atât de mult au îndobitocit 
aceste patimi neamul omenesc, că zăcea biata lume ca un bolnav şi chinuit de 
tâlhari. 


Omenirea era distrusă, nu avea nici un chip de salvare şi nimeni n-o putea ridica. 
Toţi erau neputincioşi, chiar proorocii Vechiului Testament, cu toate speranţele lor, 
datorită blestemului ajungeau tot in temniţele iadului. Cine ar putea să spună prin 
cuvinte ce stare nenorocită avea lumea până la Domnul Hristos?! Beţivii şi 
desfrânaţii, idolatrii şi criminalii făceau să curgă multe lacrimi amare şi întunecau 
văzduhul cu răutatea şi păcatele lor. 


Nimeni de pe pământ nu putea să izbăvească lumea, fiindcă toţi erau lipiți de 
patimi şi păcate. Păcatul era pricina a toată răutatea şi veninul şarpelui lăsat în om 
de diavol. Dumnezeu, îngrijorat de starea aceasta nenorocită în care zăcea lumea, 
din iubirea Sa cea mare a voit să-l ridice pe om din căderea aceasta jalnică şi s-a 
adresat tuturor fiinţelor cereşti: îngerilor, heruvimilor, serafimilor, arhanghelilor, 
întrebându-i, care îşi ia asupra sa misiunea aceasta grea de a-l salva şi a-l mântui pe 
om. Cerul însă a rămas mut. Nimeni nu s-a gândit să coboare la noi ca să ne 
salveze. 


Atunci, Fiul lui Dumnezeu fiind legat în aceeaşi iubire cu Tatăl şi cu Duhul 
Sfânt, a voit să vină la noi. El a primit pentru mântuirea noastră, să ia această 
misiune minunată. 


> El n-a venit să viziteze Ierusalimul, Bethleemul sau Nazarethul, n-a venit să 
viziteze ţările şi oraşele de pe pământ. 

> El a ştiut că vine într-o misiune foarte grea şi deşi venea printre ai săi, 
aceştia nu L-au cunoscut şi nu L-au primit. 

> Ela venit la paharul cel amar din Grădina Ghetsimani, a venit la coroana 
de spini, 


> EI, Împăratul Slavei, a venit să fie bătut scuipat şi hulit, iar apoi răstignit pe 
Cruce; 
> Ela venit să-şi verse tot sângele pentru ca să ne împace cu Tatăl Său. 


Iată iubire dumnezeiască, căci Tatăl L-a trimis ca să ne scape de toate 
blestemăţiile şi să ne împace cu El. De aceea zice Mântuitorul că nimeni nu S-a 
Suit în cer, fără numai Cel ce s-a coborât din cer, Fiul Omului care este în cer. 
Prin aceste cuvinte lisus a arătat că este Dumnezeu şi om. Puterea de a se sui în 
cer şi de a se cobori, numai Dumnezeu o are. 


EI se numeşte şi Fiul Omului, căci ne-a arătat că atunci când s-a coborât din cer 
S-a făcut om în pântecele Fecioarei Maria, iar după Invierea Sa s-a înălţat la cer 
şi a şezut la dreapta Tatălui. 


Scopul venirii Fiului lui Dumnezeu pe pământ a fost ca să izbăvească lumea de 
păcate şi de muncile iadului, dar această izbăvire cerea o jertfă foarte mare, cerea 
viaţa Fiului Omului. De aceea zice Mântuitorul în Evanghelia de astăzi: “După 
cum Moise a înălţat şarpele în pustie, aşa trebuie să se înalțe Fiul Omului, 
pentru ca oricine crede într-Însul să nu piară, ci să aibă viaţă veşnică. ” 


conducea poporul prin pustie, evreii aceştia au început să cârtească împotriva lui 
şi i-au zis: “La ce ne-ai scos din pământul Egiptului, ca să ne omori în pustie? 
Căci aici nu este nici pâine, nici apă şi Sufletul nostru S-a Scârbit de această 
hrană sărăcăcioasă.” 


Văzând Dumnezeu această căârtire, s-a mâniat pe ei şi a trimis asupra lor mulțime 
de şerpi veninoşi şi au murit mulți din popor otrăviţi. Dându-și seama de greşeală, 
au venit la Moise şi i-au cerut să-L roage pe Dumnezeu ca să-i izbăvească. 


Dumnezeu a zis către Moise: “Fă un şarpe de aramă şi-l pune pe un Stâlp şi 
oricine va fi muşcat şi va privi la şarpele de aramă nu va muri. ” Moise a făcut 
întocmai şi şarpele de aramă a izbăvit pe evrei de otrava şerpilor veninoşi. 


Această icoană veche s-a repetat atunci când a fost răstignit Domnul Hristos pe 
Cruce, căci şarpele de aramă închipuia pe Domnul Hristos, iar stâlpul închipuia 
Sf. Cruce. lisus a fost răstignit pe înălțimea Muntelui Golgota şi toţi care privesc 
şi cred în jertfa Lui sunt izbăviţi de veninul păcatului. E] a fost înălţat şi răstignit 
pe Cruce ca să-L poată vedea toate ţările, toate continentele şi tot pământul, să-L 


vadă toţi evreii, grecii, arabii, romanii şi păgânii de pretutindeni şi crezând în El să 
se mântuiască. De aceea L-a dat Tatăl ceresc pe Fiul Său ca jertfă, acolo pe această 
înălțime a Golgotei. 


Această icoană a răstignirii Mântuitorului ar trebui să nu lipsească din casa nici 
unui creştin, ca să privească cu atenţie la rănile Lui, să vadă sângele vărsat pentru 
mântuirea noastră. lată deci ce greşeală mare fac sectanţii care s-au despărțit de 
Biserică şi nu vor să vadă că sfintele icoane sunt semnele biblice ale lui Dumnezeu. 
Icoanele reprezintă lucrurile mântuitoare la care trebuie să privim, să medităm 
cu ochii trupului şi ai sufletului ca să ne putem mântui. Ei sărmanii însă ori că nu 
înţeleg, ori că au căzut din har şi nu pot pricepe duhul adevărat al înţelesului Sf. 
Scripturi. 


Asemenea înălțării şarpelui în pustie, mai sunt o mulțime de închipuiri din Vechiul 

Testament care întăresc zugrăvirea şi închipuirea icoanelor din Noul Testament. 

Mai departe în Evanghelia de astăzi vedem că Dumnezeu a iubit atât demult lumea 

încât a dat pe Fiul Său cel Unul născut pentru ca oricine crede într-Însul să nu piară 

ci să aibă viaţă veşnică. Observăm că Sf. Evanghelie accentuează şi întăreşte aceste 
=» 


cuvinte: ” Să nu piară, ci să aibă viaţă veşnică”. Aceasta este voința lui 
Dumnezeu ca lumea să se mântuiască prin Fiul Său, nu să se osândească. 


Dar pentru ca să se mântuiască lumea trebuie să asculte şi să facă ce spune 
Dumnezeu şi Fiul Său, care a dat jertfa supremă pentru izbăvirea neamului 
omenesc. Cine nu-şi aminteşte Evangheliile din Săptămâna patimilor? Câte 


Pământul ţării noastre este presărat pretutindeni cu sfinte 
Cruci şi troițe pictate, care mai de care mai frumoase. Pe dealuri, pe câmpii şi în 
cimitire, pe la răspântii de drumuri întâlnim pe lisus răstignit ca să ne aducem 
aminte de jertfa Lui. Privindu-le parcă-L auzim spunând: ” lată Eu ce am făcut 
pentru voi, voi ce faceţi pentru Mine? “. 


Să stăm o clipă şi să cugetăm asupra acestor cuvinte ale Domnului. Suntem noi 
gata să răspundem cu aceeaşi dragoste cu care ne-a iubit şi să ne dăm viaţa pentru 


EI, sau mai degrabă să ne lepădăm la cea mai mică ispită? 


Să venim la El căci este Lumina lumii, să ne întoarcem la El, căci este Calea, 
Adevărul şi Viaţa. Să ne apropiem de EI cu toată încrederea, că oricine a cerut de la 
EI cu credinţă nu a rămas nemângâiat. lisus le-a iertat păcatele, căci pentru păcătoşi 
a murit. El şi astăzi ne cheamă pe toţi zicându-ne: ” Veniţi la Mine toţi cei osteniţi 
şi împovăraţi şi Eu vă voi odihni pe voi”. 


El ne cheamă mereu şi ne aşteaptă, dar să ştiţi că ne aşteaptă numai până într-o zi. 
Când va veni clipa morţii s-a sfârşit aşteptarea Lui şi s-au sfârşit şi chemările Lui. 
Atunci urmează ziua răsplătirii, ziua când cei care L-au iubit cu adevărat vor 
cunoaște darurile cerești. 


Cei care şi-au astupat urechile la dragostea Lui şi i-a apucat moartea fără să 
răspundă la chemările Lui, vor primi răsplata focul gheenei, împreună cu toţi 
păcătoşii care au călcat în picioare sângele Lui cel scump, răbdarea şi aşteptarea 
Lui. 


Mai demult mulți creştini care erau mai înstăriți puteau răscumpăra pe cei ce erau 
robii şi pe cei care erau condamnaţi chiar la pedepse cu moartea. Cei salvaţi 
rămâneau după aceea recunoscători toată viaţa. 


Aşa s-a întâmplat odată cu nepotul unui Sfânt părinte, care din obişnuinţă rea se 
apucase de furat. Fiind prins a fost condamnat pe loc la spânzurătoare. Călăii 
care îl duceau la moarte au cerut la toată lumea ca să strângă o sumă oarecare 
de bani pentru că vroiau să-l scape de la moarte. În cele din urmă s-a găsit 
cineva care a plătit drahmele necesare, iar cel condamnat a fost eliberat. Cine 
poate spune bucuria cea mare a acestui om scăpat de la moarte? A fost şi el 
recunoscător, căci a rămas ca Să slujească toată viaţa omului care a plătit pentru 
el. 


Cu cât suntem mai mult datori scumpului nostru Mântuitor care a plătit cu viaţa 
Sa pentru salvarea noastră de la moarte? Nimeni nu s-a găsit pe faţa pământului 
care să plătească marea datorie pe care o aveam şi de altfel nimeni nu putea aduce 
o astfel de jertfă. Acum rămâne ca EI — Mântuitorul nostru — să vadă pe fiecare 
dintre noi cum îi răsplătim şi cum ne facem datoria față de bunătatea Sa 


dumnezeiască. Inţelegem noi astăzi măcar cât a fost de mare dragostea Lui 
pentru noi? 


Eu, din partea mea cred că dacă aş avea zeci de mii de vieţi pământeşti pe care să 
le petrec în cea mai aspră pocăință şi dacă aş face toate faptele bune posibile 
omului şi tot n-aş putea răspunde cât de puţin dragostei Lui dumnezeieşti. Unii însă 
consideră că e suficient să creadă că există Dumnezeu, dar nu vor să aibă de-a face 
cu EI; nu le trebuie biserica Lui, nu le trebuie rugăciuni, iar pregătirea sufletească 
se grăbesc s-o facă abia pe patul morţii. 


Altuia i se pare c-a dat mult de pomană atunci când întinde vreunui sărac doi-trei 
lei, sau nişte vechituri de îmbrăcăminte şi rămăşiţe de mâncare. Altul se plânge că 
nu are timp de biserică şi de rugăciune, dar în schimb nu-i ajunge timpul pe la 
filme, teatre, meciuri, stând ore întregi şi privind la televizor, iar pentru suflet nu 
găseşte timp nici zece minute de rugăciune. 


Uni vin la biserică de la mari distanţe, cu cheltuială şi cu dragoste, iar alții deşi 
sunt aproape nu se pot apropia nicidecum de sfântul locaş pentru a aduce slavă lui 
Dumnezeu pentru darurile primite. Deşi aud clopotele chemându-i la casa lui 
Dumnezeu ei amână mereu, până într-o zi când vor fi duşi de alţii ca să-şi ia rămas 
bun de la bisericuţa care toată viaţa i-a chemat, fără ca ei să poată răspunde acestei 
chemări. 


Altul vine la biserică din evlavie, vine de dimineaţă, stă atent la biserică două-trei 
ore, se închină şi se roagă, în timp ce alţii trec pe la biserică aşa din obişnuinţă, 
atunci când merg la tutungerie sau la chioşcul cu ziare. Unul vine la biserică din 
interes pământesc, vine şi cere ca Dumnezeu să-i mai dea ceva şi dacă i-o da e 
bine, iar dacă nu, nu mai vine la biserică şi nici nu mai vrea să creadă că mai există 
Dumnezeu. 


Mulţi ar dori ca Dumnezeu să fie sluga lor şi să facă după poftele lor, ca şi cum nu 
e destul cât a făcut pentru noi şi cât face. De la EI primim căldura şi lumina, de la 
EI primim vinul, untdelemnul, pâinea fructele si toate bunătăţile şi în schimb nu are 
Dumnezeu nici o mulțumire din partea noastră şi dimpotrivă aude atâtea insulte, 
hule şi nemulțumiri din gura spurcată a omului nelegiuit. Astfel trăiesc o mulţime 
de oameni ce se numesc şi creştini departe de adevărata credinţă pe care ne-a spus- 
o Sf. Evanghelie de astăzi. 


Unii nu au credinţă de loc în timp ce alţii au credință ce se aseamănă cu a 
demonilor lipsită de fapte, căci credinţa fără fapte este moartă aşa cum ne spune Sf. 


Ap. lacob. Nu trebuie înţeles greşit ca sectanţii, care spun că te poţi mântui numai 
prin credinţă. Credinţă a avut şi luda, dar la un moment dat s-a lepădat şi l-a vândut 
pe Domnul Hristos, aşa cum fac şi creştinii noştri. 


Credinţă, spun că au şi creştinii şi curvarii precum şi hoţii şi criminalii. Și ei spun 
că au credinţă în Dumnezeu, dar faptele lor sunt drăceşti. 


Omul care are credinţă în Dumnezeu, este acela care dovedeşte acest lucru prin 
faptele bune pe care le face, nesuferind păcatul şi se poartă cuviincios în tot 
locul, are o vorbire sănătoasă şi folositoare, are dragoste şi milă de aproapele, 
sare în ajutorul celui lipsit şi necăjit, merge la biserică în duminici şi sărbători, 
posteşte şi se roagă. Se roagă pentru vrăjmaşii lui şi nu ţine duşmănie pe nimeni, 
se luptă cu răbdare să ajute pe cei ce nu cunosc credinţa, aducându-i la calea 
adevărului. 


Aşa trebuie să facă cel care vrea să fie plăcut lui Dumnezeu şi să nu piară ci să aibă 
viaţă veşnică, căci numai aceştia vor avea viaţă veşnică. Nu se poate deci fără fapte 
bune, dar nu se poate nici numai cu ele şi fără credinţă, pentru că fapte bune fac şi 
păgânii şi necredincioşii, dar fără credință in Dumnezeu aceste fapte nu sunt 
primite. Pot să facă cât mai multe fapte, dacă nu le fac în numele Sf. Treimi şi a 
credinţei noastre ortodoxe, nu sunt primite. 


Să nu mai pierdem timpul fraţi creştini, că poate puţin ne-a mai rămas. Să facem 
fapte bune şi să ne ferim de cele rele, urâte şi murdare. Să ne apropiem cu credinţă 
şi să arătăm şi noi dragostea noastră prin trăirea noastră, prin faptele noastre, acum 
până nu se închid uşile milei cereşti, până nu vine noaptea cu întunericul ei cel 
groaznic si purtător de moarte, acum cât sufletul mai este în trup. 


Astăzi să ascultăm glasul dulce a lui lisus să nu ne împietrim inima, astăzi să ne 
hotărâm şi să lăsăm toate păcatele, toate obiceiurile rele, înjurăturile, drăcuielile şi 
blestemele. Să facem numai bine acum până nu e prea târziu. 


Când Dumnezeu a vrut să piardă cele două cetăți Sodoma şi Gomora, a căutat 
atunci şi nu a găsit în cele două mari oraşe pline de păcate şi urgii mari nici măcar 
zece drepți pentru care să le cruţe, decât Lot cu familia sa căruia i-a zis: 

” Mântuieşte-ţi sufletul şi să nu te uiţi înapoi, nici să te opreşti în câmp, ci fugi 
în munte ca să nu piei cu ei ”. 


Tot aşa şi noi să căutăm mântuirea sufletului, să fugim în munte de la Sodoma şi 
Gomora lumii stricate a veacului acestuia. Să ieşim din focul patimilor, din cetăţile 


dărâmate de ură şi necredinţă, unde fierbe păcatul desfrânărilor, a vrăjilor şi a 
duhurilor necurate. Să ne salvăm sufletul de înşelăciunile lumii, ca să câştigăm 
veşnicia cu toate bucuriile ei. Să fugim în munte şi să renunţăm la toate ca şi Lot, 
fără a ne uita înapoi ca femeia acestuia, căreia i-a fost milă de neamuri când le-a 
auzit țipând în flăcări şi uitându-se înapoi s-a prefăcut în stâlp de sare. 


Noi însă, urmându-i lui Lot să fugim la muntele Golgota, la Biserica lui 
Dumnezeu care este cel mai înalt munte duhovnicesc şi singurul loc de scăpare. 


Rugăciune 


O dumnezeiască şi necuprinsă dragoste a lui Dumnezeu, o Părinte ceresc Cel ce 
eşti bun şi milostiv, te-ai uitat spre noi din cer şi ne-ai văzut căzuţi în ghearele 
demonului, ai văzut cum suntem legaţi în lanţuri de păcate, ai auzit plânsul nostru 
şi Te-ai miliostivit de lacrimile noastre. Te-ai îndurat de sufletele noastre, Ţi-ai 
adus aminte că eşti Tată şi ai fii, că eşti Dumnezeu şi ai pe pământ oameni rătăciţi, 
pentru care ai trimis pe singurul Tău Fiu ca să-i salveze, să-i răscumpere de păcat 
şi să-i întoarcă la credinţă. 


N-a mai rămas nimic care să nu fie făcut din marea Ta iubire pentru noi. La toată 
dragostea aceasta mare pe care ne-ai arătat-o am înţeles că suntem îndatoraţi pe 
vecii vecilor ca să-Ţi slujim şi orice am face noi pe lângă fapta Ta ar părea ca o 
tinichea ruginită în mijlocul celor mai scumpe bijuterii. 


De aceea, gura mea nu mai poate vorbi şi îmi trebuie mai multe lacrimi decât 
vorbe, dar nădăjduiesc în ajutorul Harului Tău, dimpreună cu toţi creştinii care s-au 
adunat aici. Nădăjduim şi noi să ne mântuim şi să-Ţi aducem laude, cinste şi 
închinăciune aici, în viaţa aceasta, câte zile mai avem şi sus în ceruri, în vecii 
vecilor. 


Amin. 


» __.. 


Pr. Constantin Necula - Predică la Duminica dinaintea Inălţării Sfintei Cruci - 
1...Ci pentru ca lumea să se mântuiască printr-Insul..." 


Pr. CONSTANTIN NECULA 


lubesc, Doamne, 
ajută neiubirii m, 
) MSIE 


(Duminica dinaintea Înălţării Sfintei Cruci, In 3,13 -17) 


Deşi în calendarele ortodoxe Duminica această poartă numele de "convorbirea lui 
lisus cu Nicodim", trebuie să recunoaştem că cele cinci versete ce le conţine sunt 
numai parte din această convorbire care dăruieşte fundament desăvârşit credinţei 
noastre. Dintâi, ne-am întrebat: oare de ce Părinţii Bisericii, alcătuitori ai acestei 
împărțiri de text dumnezeiesc - strâns între copertele Evangheliarului - nu au lăsat 
convorbirea întreagă, adică pornind de la loan 3, 1 până la capăt loan 3, 21 ? Şi mi- 
am adus aminte de înţelepciunea de demult a bătrânilor care spuneau că niciodată 
în arc nu aşezi mai multe săgeți, de vrei să-ţi nimereşti prada. Şi mai apoi mi-am 
adus aminte că, în fond, convorbirea aceasta (din loan 3) se va încheia (dacă s-a 
încheiat vreodată...) cu gestul de ucenic deplin pe care Nicodim, dimpreună cu 
Iosif din Arimateea, îl va face la momentul în care cele rostite la întuneric se 
cereau adeverite la lumina faptelor camaradereşti (In 19,39 s.u.). 


lată dar că numai o parte a discuţiilor de taină ne este pusă la inimă de ritmul 
liturgic al Bisericii. Să nu uităm că, în ordinea timpului liturgic, care în Biserica 
Ortodoxă îşi marchează începutul cu 1 septembrie, aceasta este cea dintâi mărturie: 
"Că într-atât a iubit Dumnezeu lumea, încât pe Fiul Său Cel Unul Născut L-a 
dat, pentru ca tot cel ce crede într-Însul să nu piară, ci să aibă viaţa veşnică” (In 


3, 16). Şi desigur, de la această mărturie despre Sine - a lui Dumnezeu despre 
Dumnezeu - trebuie să plece fundamentarea întregii noastre credinţe. 


Este clar că evanghelistul loan, trecând prin cuvinte convorbirea între Nicodim şi 
Hristos Domnul, face lucrul pedagogului. Mai întâi arată că fără Botez (În 3,3 şi 
3,5) şi acela temeluit pe veşnicia dragostei jertfitoare a lui Dumnezeu, nu se intră 
în Împărăţia Cerurilor, pentru ca mai apoi, să arate că, în fond, un Botez despre al 
cărui conţinut nu ştii şi nu trăieşti nimic n-are folos decât în iconomia Duhului şi 
nicidecum în lucrarea spre desăvârşire. 


Impresionant e că prima pagină a Evangheliei liturgice poartă în ea această 
declaraţie de dragoste a lui Dumnezeu către lume, lumea aceasta pe care o 
boscorodim mai tot timpul, dar care în ochii lui Dumnezeu are valoare prea plină. 


VY Este dragostea aceea pe care Sfântul Macarie egipteanul (cf. Paul 
Evdokimov) o numeşte "iubire nebună a lui Dumnezeu” şi pe care Sfântul 
Nicolae Cabasila o descrie drept dragostea cerşetorului, dragoste de 
neinvidiat, căci şade la poarta inimii fiecăruia din noi, bătând în aşteptarea 
răspunsului nostru. Răspuns care, de cele mai multe ori, se lasă amarnic 
aşteptat. 

V Este dragostea aceea care îngăduie ca, dintâi, Hristos să nu intre în 
țesătura lumii ca judecător (cf. În 3,17), ci ca Cel Care-Şi pune viaţa Lui 
pentru viața lumii, EI fiind Viaţa lumii. 

V Este dragostea aceea care ţine într-însa adevărul credinţei noastre. 


Nu de puţine ori rămânem analfabeți în Ortodoxie, pentru că nu-L iubim 
Suficient pe Dumnezeu, pentru că aşa cum Suntem Superficiali în ceea ce 
numim, pământeşte, dragoste, suntem superficiali şi în dragostea către 
Dumnezeu. Cântăm, citim la Scriptură, învăţăm pe de rost zeci de pagini din cutare 
sau cutare autor, dar în dragostea noastră n-am crescut în nici un chip, n-am 
încercat, înainte de a da conţinut de cuvinte mărturiei noastre, să dăm conţinut de 
dragoste, de adevăr viu... 


V Este dragostea aceea care ne cere, de fiecare dată, să ne reafirmăm 
credinţa noastră în conținut deplin racordat la adevărul Ortodoxiei. 


Vorbind despre credinţă, Avva Paisie Aghioritul - pe care l-am amintit şi în 
predica trecută - o leagă mereu de pocăință şi smerenie. lar la o întrebare - care 
ne priveşte şi pe noi - părintele dă un răspuns a cărui luciditate aduce cu cea 
evanghelică: "Părinte, dacă cineva nu trăieşte în pocăință, dar slavosloveşte pe 


Dumnezeu, este primită de Dumnezeu slavoslovia lui?” "Nu. Cum oare să 
primească Dumnezeu această slavoslovie? Unuia ca acestuia îi trebuie lucru 
intru pocăință. Căci dacă rămâne în păcat, la ce îi foloseşte să spună: Slavă Ţie, 
Celui ce ne-ai arătat nouă lumină... Aceasta înseamnă obrăznicie. Ceea ce se 
potriveşte să spună este numai aceasta: Îți mulțumesc, Dumnezeul meu, că nu 
trimiţi un trăsnet să mă ardă, pentru că acest fel de slavoslovie are pocăință” 

Cuvinte duhovniceşti, EL, (...), Ed. Evanghelismos, 
Bucureşti, 2003, p. 184). 


Poate că e motivul pentru care, în permanenţă, Biserica cere reafirmarea credinţei 
mărturisite la Botez, naştere de sus, din apă şi din Duh, a cărei cheie este tocmai: 
"Cel ce crede într-Însul nu este judecat, dar cel ce nu crede a şi fost judecat...» 
fiindcă nu a crezut în numele Celui Unul-Născut, Fiul lui Dumnezeu...” (In 
3,18). 


Pentru că mereu în iconomia Bisericii Taina Pocăinţei, botezul lacrimilor, a 
însemnat O reaşezare în taină cu Dumnezeu a Împărăției Sale, fără de care nu există 
mântuire. În acest sens s-au referit toţi Părinţii Bisericii la Taina Spovedaniei. Ca o 
baie care readuce curăţia Botezului. 


Poate că Biserica a rânduit la începutul anului liturgic, bisericesc, ca primă 
Evanghelie aceasta, aducându-ne mereu aminte de cuvintele Sfântului Niceta de 
Remessiana, care, referindu-se la scrutinul de întrebări şi răspunsuri care este 
conţinut în Slujba Botezului, sublinia: "Cred că i s-a spus scrutin pentru că este 
momentul încercării şi al examinării. Este necesar să punem la încercare de mai 
multe ori urechea - cea care a transmis memoriei noastre învăţăturile de 
credinţă pentru a verifica în ce fel a reuşit memoria Să reţină şi cât din cea ce a 
ascultat, şi cu ce inimă a primit învăţătura căreia trebuie să fie fidelă (...)”, 
continuând mai apoi (în legătură cu lepădările de satană şi mărturisirea 
Crezului): "În mod cert în toate păcatele care sunt comise nu lipseşte lucrarea 
diavolului - prin aceasta înțelegând fie maşinaţiunile aceluia, fie seducţiile sale. 
În acţiunea de a se elibera de acest mare rău şi de a se elibera din lanţurile în 
care acest duşman ne-a legat mâinile la spate, catehumenul pronunţă cu 
sinceritate: "Cred în Dumnezeu Tatăl, Atotţiitorul” şi restul simbolului de 
credinţă. Astfel, pentru a urma într-însul plenitudinea credinţei, botezatul 
trebuie să fie instruit asupra învăţăturii de credinţă cuprinsă în articolele 
Crezului şi pentru a păstra în inimă Scurtul Simbol de credinţă reţinut de 
memorie, spre a-l putea recita pe cont propriu în fiecare zi, înainte de a merge la 
somn şi după scularea din somn, altfel spus, a-l avea în minte în fiecare clipă." 
Acelaşi lucru îl spune şi despre Rugăciunea Domnească şi pentru semnul Crucii, 


acela cu care se poate apăra de asaltul duşmanului diavol (Niceta de 
Cateheze prehaptismale, 1 şi 2). 


lată dar cum, învățând despre iubire, învăţăm şi să iubim ceea ce Dumnezeu ne-a 
dăruit: Către noi, păcătoşii şi 


neatenţii la tezaurul de cer azuriu pe care-l ţine în sine Biserica. 


(Extras din cartea: Pr. Lect Univ. Dr. Constantin Necula - lubesc, Doamne, 
ajută neiubirii mele...) 


» __.. 


Pr. Dorin Picioruş - Predică la Duminica dinaintea Înălţării Sfintei Cruci 


Iubiţi fraţi şi surori întru Domnul, Evanghelia zilei ne vorbeşte despre iubirea lui 
Dumnezeu pentru noi, pentru că întruparea, viaţa, moartea, învierea şi înălțarea 
Domnului, tot ceea ce a făcut şi face Dumnezeu pentru noi ne dezvăluie iubirea 
imensă a lui Dumnezeu pentru noi. lar Crucea Domnului, adică moartea Lui, din 
iubire, pentru noi, pe care ne pregătim să o cinstim cu rugăciune şi post pe 14 
septembrie, e o prea slăvire a dragostei lui Dumnezeu pentru noi. 


Pentru că Dumnezeul nostru nu e un Dumnezeu distant, indiferent la nevoile 
noastre reale şi presante, ci un Dumnezeu al milei şi al iubirii de oameni, Care 
Se pătrunde de nevoile, de durerile, de necazurile noastre personale dar şi de 
cele ale lumii întregi. lar noi, spre Dumnezeul nostru, Strizăm mereu că spre 
Dumnezeul milostivirii şi al înţelegerii noastre profunde, ca Unul care S-a 
pogorât din cer ca să Îşi asume, pentru veşnicie, umanitatea noastră. 


Şi primul verset al Evangheliei asta ne spune: că Dumnezeul nostru a coborât la 
noi şi a experiat condiţia creaturii Sale, pentru ca să o îndumnezeiască. De aceea, 
EI este Fiul omului cel prezis de Sfântul Daniel, prorocul, adică Cel care a introdus 
în persoana Sa dumnezeiască firea noastră umană şi prin acest mare act de 
milostivire şi de iubire faţă de noi, ne-a deschis tuturor posibilitatea de a ne unii cu 
dumnezeirea Sa. 


Pentru că atunci când ne rusăm Lui ne iradiază interior slava dumnezeirii Sale. 


Iar când, în mod extatic, vedem 
slava Sa, a Celui Unui Născut din Tatăl, atunci ne împărtăşim de consecinţele 
reale şi personale ale iconomiei mântuirii Sale pentru noi. 


Însă niciodată Fiul nu este fără Tatăl şi fără Duhul Sfânt, pentru că întreaga 
Preasfântă Treime lucrează pas cu pas la mântuirea noastră. Tocmai de aceea 
mântuirea noastră are fundament treimic, pentru că creştem în viaţa duhovnicească 
din, prin şi în harul lui Dumnezeu. Și această creştere ontologică reală abisală ne 
arată că suntem fiu lui Dumnezeu după har, adică suntem mereu alții şi nu stăm în 
păcatele noastre vechi, ale răutăţii şi ale necredinţei. 


Cel care S-a coborât din cer e Fiul lui Dumnezeu. Şi coborârea Lui se numeşte 
întrupare, pentru că astfel a devenit Fiul lui Dumnezeu și Fiul omului. Însă Cel 
care S-a întrupat pentru mântuirea noastră, din iubire negrăită pentru noi, făptura 
Sa, nu s-a dezis de firea noastră umană. De aceea a suit-o la cer şi a făcut-o să 
împărăţească pe scaunul Dumnezeirii. 


Însă coborârea Lui la noi şi răstignirea Sa au fost preînchipuite în şarpele de aramă 
înălțat pe lemn în pustie. Jar înălțarea Lui pe lemn, adică moartea Lui, 
crucificarea Lui, ne arată că iubirea lui Dumnezeu e uluitor de mare, incredibil 
de mare, pentru că El nu numai că a devenit om ca noi, afară de păcat, dar a şi 
Suportat toate pentru noi şi de la unii dintre noi, pentru ca să ne dea tuturor 
intrarea la Tatăl. 


Aşa că atunci când ne înălțăm în mod trufaş gâturile, când ne bântuie demonul 
mândriei şi al preţiozităţii de sine, ar trebui să ne aducem aminte de faptul, că 
adevărata înălţare e smerenia. Și că adevărata iubire nu e indiferentă, nici crudă, 
nici plină de acreală ci e o dăruire crucificată faţă de toţi, e dorinţa de a face tuturor 
binele pe care ni-l facem şi nouă, atunci când ne luptăm cu patimile noastre, când 
ne crucificăm neîncetat. 


Pentru că tăria Sau puterea Dumnezeieştii Cruci e harul dumnezeiesc de a ne 
lupta cu demonii şi cu patimile din noi şi cu durerile şi suferinţele de tot felul. 
Iar când ne suim pe cruce pentru aproapele nostru atunci îl slujim, uitând de noi 
pentru că îl vedem pe el şi iubindu-l pe el pentru ca să ne vindecăm pe noi înşine 
de egoism şi de răceala sufletească. 


Pentru că Domnul nu S-a urcat pentru Sine pe cruce, ci pentru cei care vor crede în 
EI şi se vor umple de iubirea de a-şi răstigni şi ei patimile şi poftele, pentru ca 
astfel să poată să îi slujească aproapelui. 


Iar credinţa întru El nu e doar o luare la cunoştinţă de realitatea Sa ci o alipire cu 
totul de EI şi de voia Sa, care ne face să fim foarte dinamici şi jertfitori de sine. O 
alipire intimă, prea dumnezeiască, în care să nu mai trăim viaţa noastră, ci viaţa 
Lui, a Celui care a iubit lumea, creația Sa, mai mult decât pe Sine. 


lar când Domnul vorbeşte de iubirea Tatălui pentru lume ne subliniază faptul că 
Dumnezeu nu vrea să piardă pe nimeni. Că nu doreşte nimănui iadul, moartea 
veşnică ci, dimpotrivă, pentru toţi Se deschide şi pe toţi îi aşteaptă. Iar noi, în loc 
să alergăm spre iubirea lui Dumnezeu cu toată fiinţa noastră, spre Cel care ne 
aşteaptă cu dor inexprimabil, noi ne închidem inima, ne sălbăticim, ne facem că 
avem altă treabă. 


Insă scopul vieţii noastre e viaţa veşnică. E acela de a ne eterniza în bine. De a 
nu Suporta nici o distaţă a păcatului între noi şi Dumnezeul iubirii noastre. 


Tocmai de aceea Crucea Sa nu e o judecată a lumii ci cea mai mare dovadă de 
iubire a lumii. Pentru că nimeni nu ne-a iubit mai mult ca El. Şi nimeni nu ne 
aşteaptă şi nu ne ocroteşte şi nu ne înţelege şi nu ne doreşte binele ca EI, ca 
Dumnezeul nostru. Pentru că mântuirea noastră a venit prin EI. 


Şi pe Hristos, pe Dulcele şi Preaiubitul nostru Dumnezeu, nu l-a interesat 
blestemul crucii [Gal. 3, 13], ci a făcut dintr-un instrument de tortură un semn al 
iubirii neţărmurite. 


Iar când dumnezeieştii Sfinți ai Bisericii ne vorbesc de asceză ca despre crucea 
care ne despătimeşte, ei ne spun, cu alte cuvinte, că dragostea e îndelung 
răbdătoare, e plină de bunătate, de cuviinţă || Cor. 13, 4-5], de neuitare la sine ci 
la aproapele. 


De aceea, numai exemplul viu, care îi antrenează şi pe alții în viaţa liturgică şi 
duhovnicească a Bisericii e exemplul care convinge. Şi fiecare dintre noi putem să 
fim exemple reale şi nu ostentative ale vieţii cu Dumnezeu, care să demonstreze că 
Evanghelia nu e o filosofie vetustă şi inoperabilă ci o sumă de adevăruri 
dumnezeieşti care ne personalizează, dacă ne lăsăm umanizaţi şi îndumnezeiţi de 
către ele. 


Şi în ciuda faptului că Suntem în prag de toamnă, când totul se scutură şi moare, 
omul nostru lăuntric se poate trezi la viaţă şi poate să strige către Dumnezeul 
nostru treimic cu inimă doritoare de viaţa veşnică. 


Strigaţi către Domnul, iubiții mei, pentru că El va auzi glasul inimii care ÎL caută! 


Strigați cu rugăciuni pline de fapte bune, că Lui îi plac oamenii care sunt dintr-o 
bucată, care se dau cu totul Lui şi nu cu reţineri! 


Strigați spre Dumnezeul milei şi al îndurărilor, că a Lui este stăpânirea şi puterea şi 
slava în vecii vecilor. Amin! 


Părintele Ion Cârciuleanu — Convorbirea lui lisus cu Nicodim 


La 14 septembrie vom sărbători dumnezeiescul praznic al Înălţării Sfintei Cruci, 
una din cele 12 sărbători mari de peste an. In această mare şi sfântă zi va fi înălțată 


spre deosebită cinstire Sfânta Cruce. 


Pentru noi creştinii Crucea este puterea lui Dumnezeu prin care ne mântuim (| 


jertfa adusă pe cruce este o jertfă nouă, săvârşită de Arhiereul Noului Testament, 
Domnul nostru lisus Hristos, care a înlocuit toate jertfele vechi şi ne-a adus 
împăcarea reală cu Dumnezeu. 


Duminica de astăzi se numeşte Duminica dinaintea Înălţării Sfintei Cruci. La 
Sfânta Liturghie s-a citit Evanghelia care redă misiunea Sa de a se jertfi pentru 
păcatele lumii ca Arhiereu al Noului Aşezământ şi că jertfa Sa a fost preînchipuită 
simbolic în Vechiul Testament, prin diferite acte de cult, simboluri şi prooroci. 
Între acestea este şi cel pomenit în Sfânta Evanghelie de astăzi. 


Cunoaştem din Sfânta Scriptură că atunci când poporul evreu, ieşit din robia 
Egiptului în drum spre Canaan s-a revoltat împotriva lui Dumnezeu şi a lui Moise, 
Dumnezeu a trimis asupra lui şerpi veninoşi care muşcau poporul şi murea 
mulțime mare din fiii lui Israel. Pocăindu-se, au rugat pe Moise să se roage la 


Dumnezeu pentru iertare. Atunci Domnul a zis către Moise: “Fă-ţi un şarpe de 
aramă şi-l pune pe un stâlp; şi de va muşca şarpele pe vreun om, tot cel muşcat, 
care se va uita la el, va trăi. Şi a făcut Moise un şarpe de aramă şi l-a pus pe un 
stâlp, şi când un şarpe muşca vreun om, acesta privea la şarpele cel de aramă şi 
trăia” (Numeri 21, 5-9). 


Sarpele înălţat pe stâlp, care mântuia de moarte trupească pe cei ce priveau la el 
cu credinţă, simbolizează pe Mântuitorul cel înălțat pe Crucea de pe Golgota, 
Care mântuieşte de moartea cea veşnică pe oricine priveşte spre EI şi primeşte cu 
credință jertfa Sa mântuitoare. Mântuitorul, în convorbirea avută la Ierusalim cu 
Nicodim, a arătat, chiar de la începutul activităţii Sale publice, că rolul Său în 
această lume este de a se jertfi pentru viaţa lumii. 


Mântuitorul se afla în Ierusalim la sărbătoarea Paştilor din primul an al activităţii 
Sale publice (31 d. Hr.). Nicodim, membru al Sinodului, întrezărind printr-o 
viziune clară că noul prooroc galilean “de la Dumnezeu a venit învăţător”, vine la 
Domnul lisus să stea cu EI de vorbă în taină. Domnul îi vorbeşte despre împărăţia 
lui Dumnezeu, despre renaşterea spirituală a omului şi despre puterea vieţii veşnice 
izvorâte din jertfa Sa de pe Cruce. Zice Domnul: “Precum Moisi a înălţat şarpele 
în pustie aşa trebuie să se înalțe Fiul Omului pentru ca oricine crede într-Însul 
Să nu piară, ci să aibă viaţă veşnică” (loan 3, 15). 


De altfel,în tot timpul activităţii Sale, Mântuitorul va arăta în diferite rânduri că-Şi 
va pune sufletul pentru cei ce-L urmează şi că se va da pe mâna oamenilor păcătoşi 
care-L vor omori, dar a treia zi va învia. 


Aşadar, Arhieria Noului Testament este arhieria desăvârşită. Marele Arhiereu al 
creştinătăţii este în acelaşi timp şi arhiereu şi jertfă. Jertfindu-se odată în mod 
sângeros pentru întreaga omenire a adus lumii răscumpărare veşnică, devenind 
“preot în veac după rânduiala lui Melchisedec” (Ps. 49, 4; Evrei 7, 17). “Hristos, 
zice Sfântul Apostol Pavel, n-a intrat într-o sfântă a sfintelor făcută de mâini, ci 
chiar în cer ca să se înfăţişeze pentru noi, înaintea lui Dumnezeu” (Evrei 9, 24). 
“Lucrul de căpetenie este că avem astfel de arhiereu care s-a aşezat de-a drepta 
scaunului măririi în ceruri” (Evrei 8, 1) “şi poate să mântuiască pe cei ce se 
apropie, printr- Însul, de Dumnezeu, căci pururea e viu ca să mijlocească pentru 
ei” (Evrei 7, 25). 


Arhiereii şi preoții Bisericii creştine, orânduiţi de Mântuitorul Hristos pentru cei ce 
cred în răscumpărarea Lui aduc după porunca Sa, lui Dumnezeu, aceeaşi jertfă, 
însă în mod nesângeros. 


perpetuare în timp a jertfei de pe Golgota, cu scopul de a se împărtăşi creştinii 
din roadele ei. Acelaşi Arhiereu, Mântuitorul Hristos se jertfeşte necontenit pentru 
a ne dărui mântuire. 


Să ne înălțăm o clipă ochii sufleteşti spre jertfa de pe Golgota! Era ziua de 14 
Nisan (6 aprilie) a anului 34 d. Hr. După proorocia lui Daniil era anul în care 
trebuia să înceteze pentru totdeauna valoarea jertfelor de animale (Daniil 9, 24-27). 
La templul de pe vechiul Sion se făceau pregătirile pentru jertfirea mielului pascal. 
Întregul Ierusalim se afla în ajun de sărbătoare. În afara oraşului, de pe o 
stâncă în formă de căpăţână, simbol al omenirii păcătoase, se înălța în zarea 
largă a văzduhului un nou altar şi o jertfă nouă. 


Altarul era o cruce; jertfa, un om al suferinţei, prezis de proorocul Isaia (Isaia 
53, 1-9). Încoronat de oameni cu cunună de spini, pironit în cuie la mâini şi 
picioare, batjocorit de adâncul răutăţii omeneşti, trupul lui Hristos devine rug de 
durere pe care ard toate durerile lumii. Chinurile sunt de neînchipuit. Setea-l 
devine arzătoare. Sângele-l zguduie în zvâcniri puternice trupul încordat de 
înțepenirea istovitoare, rânjetul satanic al decăderii omeneşti strigă de jos: 
“Coboară- Te acum de pe cruce, ca să credem în Tine”. De pe rugul suferinţei nu 
se aude însă nici plâns, nici răcnet, nici blestem. Un fulger al dragostei 
dumnezeieşti străbate întunericul urii omeneşti: “Părinte, iartă-le lor, că nu ştiu 
ce fac” (Luca 23, 34). 


La ora trei după amiază, când la templu începea jertfirea mielului pascal, Mielul 
lui Dumnezeu Care ridicase pe Cruce păcatele lumii, strigă de pe Golsota: 
“Săvârşitu-s-a! Părinte, în mâinile Tale îmi dau duhul” (loan 19, 30 şi Luca 23, 
46). 


Opera mântuirii, închipuită simbolic de jerfele Vechiului Testament, era săvârşită 
acum în mod real. Pământul s-a cutremurat; catapeteasma templului s-a 
despicat; zidul morţii a căzut prin moartea lui Hristos. 


De pe cruce a răsărit învierea şi puterea vieţii veşnice; Hristos, Mântuitorul 
lumii, “Arhiereul cel pururea viu ” (Evrei 7, 25), “a intrat în cer şi S-a înfăţişat 
pentru noi înaintea lui Dumnezeu ” (Evrei 9, 24) cu jertfa Sa mântuitoare. 


mult a iubit Dumnezeu lumea încât pe Unul-Născut Fiul Său L-a dat ca tot cel 
ce crede în EI să nu piară, ci să aibă viaţă veşnică ” (loan 3, 16). 


Prin aceasta, Sfânta Biserică ne cheamă să medităm serios asupra iubirii 
nemărginite a lui Dumnezeu faţă de noi care am fost răscumpăraţi prin moartea pe 
cruce a Fiului Său. 


Din iubire, Fiul lui Dumnezeu S-a făcut fiu al omului pentru ca omul să fie ridicat 
la demnitatea de fiu al lui Dumnezeu. Fiul lui Dumnezeu luând ca pe un prinos 


firea noastră a ridicat-o la stăpânul tuturor şi prin acel prinos a “făcut să fie 
binecuvântat întreg neamul nostru omenesc” — cum zice 


Din iubire, Dumnezeu poartă de grijă tuturor şi fiecăruia în parte, din iubire 
primeşte pe păcătosul care se pocăieşte şi tot din iubire îl face părtaş al jerfei 
Fiului Său şi al Împărăției Sale. 


Iubirea este chemarea noastră către Dumnezeu şi aproapele, concretizată în 
fapte de iubire. 


Acestea sunt adevărurile de credinţă pe care ni le înfăţişează Sfânta Evanghelie de 
astăzi. Ea ne îndeamnă să ne ridicăm sufletele spre Sfânta Cruce, să privim spre 
jertfa mântuitoare a Domnului nostru lisus Hristos, să vedem dragostea lui 
Dumnezeu pentru omenire, să ne întărim Sufletele în credinţă şi nădejde. “Având 
Arhiereu mare care, cum zice Sfântul Apostol Pavel, a străbătut cerurile, pe 
lisus, Fiul lui Dumnezeu, Să ţinem cu tărie mărturisirea” (Evrei 4, 14). 


Să păstrăm în noi trează conştiinţa că suntem răscumpăraţi din moarte prin jertfa 
Domnului şi că putem trăi în veci. 


Cu capul încununat de spini, ne primeşte în împărăţia veşnică cu inima străpunsă 
de suliță, arde de dragoste pentru noi. “Să ne apropiem, deci, cu îndrăznire de 
scaunul darului ca să luăm milă şi să aflăm har” (Evrei 4, 16). “Cu ochii 
ațintuiți asupra lui lisus” (Evrei 12, 2) să nu ne lăsăm osteniţi, slăbind în lupta cu 
păcatul, ci să mergem pe “calea cea vie croită nouă de Domnul” (Evrei 10, 20) 
prin fapte, dragoste şi dăruire faţă de aproapele, spre a ajunge în “Împărăţia cea 
gătită nouă de la întemeierea lumii” (Matei 25, 34). 


“Te iubesc din inimă Doamne, tăria mea! 
Doamne, Tu eşti izbăvitorul meu şi întărirea mea ” (Ps. 15, 1-2). 


Părintele Iosif Trifa — Evanghelia Duminicii dinaintea Înălţării Sfintei Cruci 


Evanghelia de duminică e în legătură cu o întâmplare din Vechiul Testament. 
Dumnezeu trimisese asupra israelitenilor şerpi veninoşi, ca pedeapsă pentru 
păcatele lor. Atunci, „văzând Moise moarte multă în popor, s-a rugat pentru 
popor şi Domnul a zis lui Moise: «Fă-ţi un şarpe de aramă şi îl pune Sus, într-o 
prăjină, ca pe un Semn şi tot cel muşcat de şerpi va privi spre el şi va trăi». Și a 
făcut Moise aşa şi oricare era muşcat de şarpe şi privea spre şarpele de aramă 
trăia şi nu murea“ (Numeri 21, 6-9). 


O, ce înţeles adânc este în această istorie din Vechiul Testament! 


Semnul şarpelui de aramă a închipuit înainte cu mii de ani Jertfa Crucii de pe 
Golgota şi darul mântuirii ce l-a adus această Jertfă. Cel care privea spre şarpele 
de aramă al lui Moise „trăia şi nu murea“. Tot aşa, şi cel care primeşte darul 
Crucii de pe Golgota scapă de moarte şi de pieire sufletească. 


În Eden, (rai) şarpele-diavol a muşcat odinioară pe strămoşii noştri, Adam şi Eva. 
Prin păcatul neascultării, şarpele-diavol a căpătat putere şi a muşcat mereu în 
urmaşii lui Adam. Lumea se umpluse de cumplită moarte şi pieire sufletească. 


Tatălui Ceresc 1 S-a făcut milă de cei pierduţi. În mijlocul pieirii sufleteşti, 
Dumnezeu a ridicat, ca oarecând Moise în pustie, un Semn: a ridicat Crucea şi 


Jertfa Fiului Său, „ca or cel ce va crede întru El să nu piară, ci să aibă viaţă 
veşnică. 


Jertfa Crucii l-a biruit pe şarpele-diavol şi puterea veninului său. Şarpele-diavol şi- 
a pierdut puterea. Mușcăturile lui nu mai omoară. I s-a găsit leacul. Însă, ca pe 
vremea lui Moise, şarpele-diavol şi-a pierdut puterea numai faţă de cel care 
priveşte şi primeşte neîncetat Semnul ce l-a ridicat Dumnezeu în pustia acestei 
vieţi: Jertfa Crucii Fiului Său. Faţă de cel care nu priveşte şi nu primeşte această 
Jertfă, şarpele-diavol are toată puterea să | muşte de moarte. 


O, ce dar minunat este nouă, creştinilor, Jertfa Crucii lui Hristos! Toată taina 
vieţii şi mântuirii noastre sufleteşti este pusă în această Jertfă. Însă cei mai mulţi 
creştini nu cunosc această Jertfă şi de aceea nu este nici o putere în viaţa lor. Să 
băgăm de seamă că istoria şi chipul de alături ne sunt un minunat ajutor pentru 
înţelegerea Cruci Mântuitorului. 


7). 


Când ai ajuns în starea aceasta, deci când simţi muşcătura şarpelui şi fiorii morţii 
sufleteşti, atunci Jertfa Crucii este pentru tine o veste minunată; este cea mai 
minunată veste ce o poate auzi omul pe pământ, este cel mai mare dar şi cea mai 
mare bucurie ce le poate primi omul pe acest pământ. 


ÎN 


> Căzut la picioarele Crucii, afli din ce grozavă pieire te-a scăpat lisus, Fiul 
lui Dumnezeu. 

> Sub braţele Crucii afli că şerpii ispitelor şi păcatelor nu mai au nici o putere 
asupra ta. 

> La poala Crucii afli cât de mult te-a iubit Dumnezeu- Tatăl şi Fiul. 


A 


a poala Crucii ţi se deschid mintea şi gura, ca să strigi îngrozit: 


Eu nu mai Sunt 


al meu, ci sunt al Tău, căci Tu m-ai răscumpărat cu un preț mare (| Cor. 
6, 19-20)... El sent averea Ta şi tat ce am îrebude să pn în siajba Ti 


> La picioarele Crucii se petrece minunea cea mare a schimbării unei vieţi 
păcătoase. Numai când ai trecut prin această schimbare înseamnă că ai 
aflat cu adevărat Jertfa Crucii. 


Cei mai mulţi creştini trăiesc o viaţă fără putere creştinească tocmai fiindcă n-au 
aflat cu adevărat Jertfa Crucii. Dacă azi este atâta moarte şi pieire sufletească în 
lume, apoi pricina cea dintâi şi cea mai mare e tocmai asta că mulţi creştini nu simt 
şuierul şarpelui-diavol, nu simt muşcătura acestui şarpe. Oh, ce lucru grozav se 
vede între creştinii de azi... Lumea de azi e plină de muşcăturile şerpilor ispitelor 
şi ai păcatelor, însă oamenii nici habar n-au de asta. Şerpii păcatelor sug mereu 
vlaga şi viaţa sufletească a oamenilor, însă oamenii nu se îngrozesc, nu umblă să 
scape, nu primesc Jertfa Crucii care singură îi poate scăpa de pieire sufletească. 


Dragă cititorule! Lumea şi viaţa aceasta sunt pline cu şerpii ispitelor şi ai păcatelor. 
Bătrânilor, tinerilor, bărbaților, femeilor, copiilor, îngroziţi-vă de aceşti şerpi ce 
muşcă de moarte! Fugiţi sub braţele Crucii, căci acolo şerpii ispitelor şi ai 
păcatelor n-au nici o putere asupra voastră. lar dacă v-au muşcat şerpii păcatelor, 
primiţi degrabă darul Crucii de pe Golgota, ca să scăpaţi de moarte şi pieire 
sufletească. Toţi cei muşcaţi de şerpii ispitelor şi ai păcatelor primiţi darul ce-l dă 
Jertfa Crucii şi veţi scăpa îndată de moarte şi pieire sufletească. Toţi cei scăpaţi de 
pieire prin Jertfa Crucii rămâneţi viaţa întreagă sub braţele Crucii. Rămâneţi 
strângând în braţele voastre sufleteşti Crucea răstignirii şi atunci păcatul şi 
ispita nu mai au nici o putere asupra voastră. 


Dacă n-ai aflat şi n-ai înţeles aceste lucruri, atunci să ştii, dragă cititorule, că pentru 
tine şi azi e îngropată Crucea lui lisus, adică darurile ei. Sunt şi azi destui creştini 
care încă n-au aflat Crucea lui lisus şi de aceea nu este nici o putere în viaţa lor şi 
în faptele lor. la aminte, dragă cititorule, că taina cea mare a mântuirii tale 
sufleteşti în aceasta stă: ai aflat, ori n-ai aflat Crucea Mântuitorului. 


Jertfa Crucii este izvorul cel viu din care curg valuri de iubire, de fapte bune, de 
iertare, de mântuire. 


O, ce valuri de iubire curg din Crucea lui lisus! 
O, ce Jertfă minunată este Jertfa lui lisus! 


Orice suflet care zace de păcate biruit să primească Jertfa Crucii, ca să fie mântuit. 


Dragă cititorule, te-a muşcat şi pe tine şarpele diavol? Primeşte fără zăbavă Jertfa 
Crucii, altcum eşti pierdut! 


(Părintele Iosif Trifa, Tâlcuirea Evangheliilor duminicilor de peste an) 


Pr. Mihai Tegzeş - Duminica dinaintea Înălţării Sfintei Cruci 


Nicodim, membru al sinedriului, este un om fără prejudecăţi. Mai apoi ÎL va apăra 
pe lisus şi-L va înmormânta cum se cuvine. Momentan îi este frică. Merge noaptea 
la lisus. Nu ştim ce doreşte să-L întrebe, dar Iisus îi răspunde: condiția necesară 
pentru mântuire este “naşterea din nou”. Nicodim, puţin nedumerit întreabă: “Un 
om, deja bătrân, cum poate să se nască din nou”. lisus nu enumeră diferite fapte 
pe care omul trebuie să le facă sau porunci pe care trebuie să le respecte, ci arată 
nevoia unei schimbări radicale a vieţii omului. A renaşte, nu înseamnă a face ceva 
în plus, a gândi mai bine, ci a-L primi pe Spiritul pe care Dumnezeu ni-L dă şi a-l 
permite să lucreze în viaţa noastră, pentru ca să schimbe “inima de piatră” în 
“inima de carne” şi omul egoist, în omul care iubeşte şi-şi cheltuieşte viaţa pentru 
binele aproapelui. 


Trebuie să subliniem că “Fiul omului“, este o expresie prin care lisus se 
desemnează pe Sine, în timp ce cuvântul “şarpe” se referă la un eveniment din VT 
(cfr. Num 21, 4-9): atunci când Poporul ales, în loc să fie recunoscător față de 
Dumnezeu care l-a eliberat din robie, s-a răzvrătit din cauza greutăților întâmpinate 
prin deşert şi a fost muşcat de şerpii veninoşi, aducători de moarte; poporul înfricat 
şi pocăit pentru necredinţa sa, a cerut ajutorul lui Moise, care din porunca 
Domnului a înălţat un şarpe de aramă: cel care, după ce ar fi fost muşcat şi l-ar fi 
privit, nu murea. Este clar că cel care salva omul de la moarte, nu era şarpele, ci 
credinţa în promisiunea Domnului. 


Astfel cu ajutorul acestui episod din VT, în câteva cuvinte, lisus explică cine este 
EI, care este misiunea Sa şi care trebuie să fie relaţia noastră cu EL. 


De fapt, constatăm că Dumnezeu ne-a iubit într-atât, încât a intervenit Să ne 
salveze viaţa, slăbită de păcat şi condamnată la moarte, pentru a ne da viaţa 
plină, cea dumnezeiască: în acest sens L-a trimis la noi pe Fiul Său, care, 


înainte de-a se sui la cer, a fost înălțat pe cruce; cine Îl priveşte cu credinţă tare, 
primeşte de la Dumnezeu viaţa fără de sfârşit. 


lubiţilor! Să ne amintim că: atunci când poporul Israel a străbătut deşertul în 
căutarea Pământului făgăduit, de multe ori s-a plictisit, a lenevit şi a clevetit, 
învinuindu-l pe Moise. Dumnezeu a luat apărarea profetului Său şi trimițând şerpi 
peste el, a arătat că lenea şi clevetirea sunt izvor de moarte, de distrugere... 


La necaz mare, poporul se roagă de Moise, să mijlocească pentru el. Nu numai că 
îi recunoaşte rolul de mijlocitor către Dumnezeu, dar înţelege că singurul care 
poate să-l ajute este Domnul. Dumnezeu intervine tot prin şarpe, dându-i un înţeles 
pozitiv, adică vindecător. Acest fapt ne arată că Domnul poate să schimbe în bine, 
inclusiv răul cel mai mare! 


În vechiul Orient, şarpele era şi simbol al vieţii, al vindecării. Cel care va privi la 
şarpe, va fi salvat. Şarpele de aramă — dar de la Dumnezeu pentru vindecarea 
păcătoşilor — este şi o punere la încercare a credinţei lor. Va fi salvat numai cine 
va privi la el. Prin urmare, Dumnezeu îl mântuieşte pe om, numai cu colaborarea 
acestuia din urmă. Nu şarpele mântuieşte, ci încrederea în Cuvântul lui 
Dumnezeu: “cine se întorcea să îl privească, era mântuit nu de ceea ce vedea 
(şarpele de aramă), ci numai de tine, Mântuitorul tuturor oamenilor” (Sap 16, 
7). 


Astfel, şarpele — prin care a intrat moartea în lume — îşi schimbă menirea, devenind 
cel care vindecă viaţa. În timp ce şerpii veninoşi sunt mulţi, şarpele “vindecător” 
de aramă este unul singur, semn al lui lisus, adevăratul eliberator de cel rău şi de 
moarte! De fapt, “şarpele de aramă” demonstrează oamenilor că nu pot să se 
mântuiască prin propriile puteri, ci au nevoie de un mijlocitor. 


Șarpele de aramă a fost păstrat în templul din Ierusalim până când regele Ezechia, 
pentru a evita căderea unora în idolatrie, l-a distrus (cfr. 2 Regi 18, 4). Acum, 
semnul ridicat peste lume în vederea mântuirii celor care cred, este numai Iisus cel 
răstignit şi înviat (ctr. lo 3, 14-15). De fapt, lisus S-a făcut om, pentru a dărui 
oamenilor viaţa divină. El a urcat pe cruce, pentru ca toţi cei care îl vor privi, Să 
se vindece de bolile lor, tot la fel cum s-au vindecat evreii muşcaţi de şerpi în 
deşert. 


Prin urmare, trebuie să trecem dincolo de semnele vizibile şi să ne abandonăm cu 
credinţă tare, milei mântuitoare şi atotputerniciei lui Dumnezeu. Mântuirea 
înseamnă ascultare de Dumnezeu şi urmarea lui Hristos pe drumul crucii, 
pentru a primi viaţa veşnică (ctr. lo 19, 37). 


Din vv. 16-17 observăm că mântuirea universală realizată de Hristos, îşi are 
izvorul în misterul iubirii lui Dumnezeu faţă de oameni. Răspunsul omului, constă 
în a accepta sau a refuza iubirea Tatălui, care S-a descoperit prin Hristos. Este o 
iubire care nu judecă, nu acuză lumea, ci o mântuieşte. 


Pr. Gheorghe Neamţiu - Iubirea lui Dumnezeu 


“Căci aşa a iubit Dumnezeu lumea, încât pe Unicul- Născut Fiu al Său L-a dat, 
pentru ca oricine crede în El să nu piară, ci să aibă viaţă veşnică. ” (loan III, 16) 


Dumnezeu este iubire. Astfel îl defineşte pe Dumnezeu Sfântul Apostol şi 
Evanghelist loan, în Epistola întâi catolică (IV, 8 şi 16). Şi ce este iubirea? Iubirea 
este a dori, a voi şi a face bine altuia. Deci ea presupune în mod necesar renunţarea 
la sine, la interesul egoist, spre a dărui şi a se dărui semenului, dăruire ce îşi află 
expresia cea mai înaltă în jertfirea vieţii. 


Intreaga creaţiune este manifestarea iubirii lui Dumnezeu. 


» Ce este pământul cu minunatele-i privelişti ce ne fascinează ochiul şi ne 
desfată sufletul? 

» Ce este lumea mirifică a fenomenelor şi a legilor după care este organizată 
şi guvernată materia din Univers, începând cu atomul şi sfârşind cu 
necuprinsele şi îndepărtatele galaxii, dacă nu materializarea iubirii fără 
de margini a Creatorului? 

» Ce este atracţia atomică şi moleculară ce alcătuieşte corpurile 
nenumăratelor şi variatelor forme de viaţă vegetală şi animală? 

» Ce este gravitația universală ce atrage aştrii făcându-i să se rotească în 
jurul unui Soare central, dacă nu expresia aceleiaşi iubiri a Ziditorului 
lumii? 

» Ce este iubirea animalului pentru puiul Său, mergând până la 
sacrificarea propriei vieţi, dacă nu un palid reflex al iubirii Părintelui 
ceresc, cel ce a sădit o parte din iubirea Sa în toate fiinţele însufleţite? 


Dar cea mai expresivă oglindire a iubirii lui Dumnezeu în creaţiune este omul, 
căci în el Dumnezeu a pus o scânteie din fiinţa Sa, dându-i inteligenţă — ca să-l 
poată cunoaşte din contemplarea măreţiilor operei Sale; şi voinţă — ca să poată 
tinde spre bine şi frumos şi să le înfăptuiască, dăruindu-se astfel semenilor lui, 
după modelul Creatorului. 


Dumnezeu nu S-a mărginit să-Şi manifeste iubirea prin actul creării; dacă EI nu şi- 
ar exercita o clipă influenţa Sa atotputernică asupra lumii spre a o menţine în 
existenţa dată în momentul creării, lumea ar dispare în neantul din care a fost 
scoasă. De aceea, prin ceea ce se cheamă Pronie sau Providenţă, El susține şi 
guvernează fiecare fiinţă în parte spre atingerea scopului ei. 


Mai mult, Dumnezeu fiind însăşi iubirea, bunătatea Sa faţă de om nu cunoaşte 
margini. El nu l-a părăsit nici după ce acesta s-a rupt de el prin păcat, ci S-a 
plecat cu milă spre mizeria în care ajunsese şi l-a ridicat din nou la înălțimea 


un mijloc pe care numai infinita Sa iubire îl putea inventa. Anume: 


Dar a fost, oare, necesară această iubire divină, care a mers până la nimicire, ca 
să ne răscumpere din păcat? Nu ar fi fost destul ca Fiul lui Dumnezeu să 
rostească un singur cuvânt către Tatăl, în numele omenirii, ca să ne împace cu 
Dumnezeu ? Doar tot ce face EI are o valoare meritorie infinită! Da, ar fi fost de 
ajuns şi numai atât. Dar, întrucât omul a fost acela care a păcătuit, tot omul trebuia 
şi să dea satisfacție, să ispăşească. Or, ofensa pricinuită prin păcat fiind 
nemărginită, iar omul fiind din fire mărginit, nici chiar omenirea întreagă la un loc 
nu ar fi putut da o satisfacție adecvată, adică infinită, lui Dumnezeu. 


lată de ce, înţelepciunea şi iubirea nesfârşită a lui Dumnezeu a găsit această 
modalitate de ispăşire adecvată, mai presus de orice închipuire: întruparea Fiului 
Său în persoana lui lisus Hristos. În felul acesta, El, Dumnezeu, care prin firea Sa 
nu poate suferi, suferă prin firea umană pe care Şi-a asumat-o şi cu care S-a unit în 
mod substanţial, dar neamestecat, iar divinitatea Sa conferă suferinței Sale o 
valoare de ispăşire infimtă, dumnezeiască. Astfel, în misterul nepătruns al 
Întrupării se întâlnesc şi se conciliază în mod perfect exigenţele Dreptăţii infinite 
a lui Dumnezeu cu acele ale Iubirii Sale infinite. Iar rezultatul cooperării 
acestor două atribute divine este îndumnezeirea firii noastre umane, 
împărtăşirea noastră din firea şi viaţa divină, aici şi în veşnicie. lată punctul 


culminant al iubirii lui Dumnezeu! “Căci aşa a iubit Dumnezeu lumea, încât pe 
Unicul Născut Fiu al Său L-a dat, pentru ca oricine crede în El să nu piară, ci Să 
aibă viaţă veşnică” (oan III, 16). lată suprema dovadă că Dumnezeu este iubire. A 
spus-o Iisus însuşi: “Nimeni nu are mai mare dragoste decât aceasta ca cineva 
să-şi pună sufletul pentru prietenii săi” (loan XV, 13). Or, lisus a realizat un şi 
mai mare grad în iubire, căci El Şi-a dat sufletul nu numai pentru prietenii Săi, ci şi 
pentru toți duşmanii lui din prezent, trecut şi viitor, realizând ceea ce se cheamă 
“nebunia iubirii”, prin moartea Sa pe Cruce. 


Contemplând acest tablou, ar trebui să exclamăm şi noi cu un Sfânt: “Tanti me 


ŞI, spontan ne vine pe buze întrebarea: Cum poate omul să stea nepăsător, cum 
poate răspunde prin refuz unei astfel de iubiri? Cum nu se lasă atras de această 
iubire ca o planetă de soarele din care s-a desprins şi în jurul căruia se învârte? 
Cum nu-l fascinează chemarea lui lisus: “Aşa să vă iubiţi unii pe alții precum Eu 
v-am iubit pe voi”? 


Și văzând cum ura seamănă în jurul nostru discordie, lacrimi şi pustiire, nu puţini 
se întreabă: Cum se împacă toate acestea cu purtarea de grijă a lui Dumnezeu, cu 
Providența Sa? Nu cumva au dreptate aceia care afirmă că Dumnezeu a uitat de 
lume, că e pasiv, că o lasă de capul ei? Ce rătăcită şi hulitoare judecată! 

Deoarece, deşi pare paradoxal, ceea ce nouă ni se pare a fi o absenţă a lui 
Dumnezeu din lume şi o abandonare a ei este de fapt o latură a iubirii lui faţă de 
noi. Şi iată cum. Dumnezeu conduce lumea după două feluri de legi: VOGIOȚIBIGA 


întâlnite în lume sunt de două feluri: 


» rele fizice - cum sunt bolile, cataclismele naturale, moartea, decurgând din 
legile fizice inexorabile, şi 

» rele morale - generate de exercitarea abuzivă a libertăţii din partea omului, 
care în loc să lucreze conform legii morale - adică poruncii lui Dumnezeu 
reflectată în conştiinţa sa - o încalcă, provocând astfel rău, fie sieşi, fie 
aproapelui şi, în ambele cazuri, ofensă lui Dumnezeu, legiuitorul suprem. 


Or, a pretinde ca Dumnezeu să împiedice sau chiar să suprime orice rău fizic: 
boală, calamitate, ar însemna a pretinde ca El să suspende la fiecare pas legile firii, 


deci a pretinde o minune. Pe de altă parte, dacă aceste legi fixe ce conduc cursul 
fenomenelor naturale s-ar schimba la tot pasul, ele l-ar dezorienta pe om, iar acesta 
nu le-ar putea pune în slujba sa. Totodată, permiţând aceste rele şi neintervenind 
pentru împiedicarea lor, Dumnezeu o face aceasta în scopul de a ne servi drept 
avertisment, cotitură pentru viaţa noastră, apel la convertire. 


În privinţa relelor de ordin moral, adică a celor provocate de om prin abuzul de 
libertatea sa, Dumnezeu îi respectă omului libertatea pentru că numai ceea ce 
face omul în mod liber capătă valoare morală, este meritoriu sau nemeritoriu în 
faţa lui Dumnezeu. O faptă săvârşită sub imperiul silei nu are nici o valoare. 


Fiul Său în lume ca să judece lumea, ci ca s-o mântuiască prin EL" (loan III, 17). 


În înțelepciunea Iubirii Sale nemărginite, Dumnezeu, prin Fiul Său, a aşezat pe 
pământ Împărăţia milei şi răbdării Sale, rezervându-Şi pentru Ziua Judecăţii 
exercitarea prerogativei de Judecător preadrept. Și aşa e normal, ca premiul negrăit 
al fericirii fără sfârşit să fie precedat, aici pe pământ, de o perioadă de încercări, de 
examene, de luptă, prin care fiecăruia să i se ofere posibilităţi nelimitate de a-şi 
câştiga merite prin fapte bune şi astfel să se desăvârşească, pentru ca în cer să-şi 
primească cununa unei fericiri proporționate cu hărnicia şi fidelitatea cu care a 
fructificat aici pe pământ talanţii, darurile primite de la Dumnezeu. Și tot atât de 
normal şi logic este ca omul leneş, nepăsător şi împietrit în păcat, la sfârşitul 
perioadei de încercare să-şi primească pedeapsa meritată pentru faptul de a fi 
refuzat să iubească Iubirea. 


Aşadar, iubiții mei, să-L adorăm şi să-L slăvim pe bunul Dumnezeu pentru iubirea 
şi mila Sa nețărmurită şi să-l mulţumim pentru îndelunga Sa răbdare, căci, oricât 
de contradictoriu şi paradoxal li s-ar părea celor ce judecă superficial, Dumnezeu 
rămâne acelaşi infinit de bun şi iubitor Părinte, şi atunci când ne copleşeşte cu 
mângâieri şi favoruri sensibile, ca şi atunci când norii suferințelor de tot felul ne 
cernesc viaţa, ori când infamii şi hulitorii sunt lăsaţi să se bucure în voie de glorie 


şi belşug, EI, Părintele nostru, tolerând până la ziua marii socoteli neghina alături 
de grâu, “plouă şi peste cei buni, şi peste cei răi, şi răsare soarele Său şi peste cei 
drepți, şi peste cei nedrepţi” (Matei V, 45). Amin. 


Pr. Anthony M. Coniaris - Dumnezeu aşa a iubit... 


“Căci Dumnezeu aşa a iubit lumea, încât pe Fiul Său Cel Unul-Născut l-a dat ca 
oricine crede în EI să nu piară, ci să aibă viaţă veşnică.” (loan 3,16) 


Unii îl consideră pe teologul elveţian Karl Barth ca fiind unul dintre cei mai mari 
teologi ai generaţiei sale. În timp ce ţinea un curs seminariştilor, un tânăr l-a 
întrebat: “Aţi putea să concentrați într-o singură propoziţie esenţa credinţei 
creştine?” Toţi seminariştii stăteau cu urechile ciulite, aşteptând să audă ceva 
măreț, profund, şi complicat în acelaşi timp. Dr. Barth a răspuns: “Am scris 
numeroase cărţi de teologie în care am încercat să explic marele geniu al religiei 
creştine. Nu am încercat însă niciodată să pun totul într-o propoziţie... Dar dacă 
vol vreţi aceasta, cred că pot. Propoziția unică pe care aş oferi-o ca expresie a ceea 
ce este cu adevărat creştinismul ar fi dintr-un cântec pe care obişnuia să mi-l cânte 
când eram mic. lată versurile: 


Știu că lisus mă iubeşte 
Pentru că Biblia asta-mi vesteşte. 


Dacă ar fi fost oricine altcineva, nu ar fi scăpat uşor cu o astfel de definiţie. Dar era 
Karl Barth, un mare intelectual, un geniu, un spirit enciclopedic. 


Despre această mare iubire ne vorbeşte astăzi Evanghelia. De fapt pasajul loan 
3,16 a fost numit “Evanghelia în miniatură”. Dacă ar fi să pierdem întreg Vechiul 
Testament, chiar şi Noul Testament dacă l-am pierde, ar fi foarte trist, un dezastru, 
dar tot am avea inima Scripturii dacă ştim acest unic verset. Pentru că în acest 
verset avem cuprins întregul mesaj al creştinismului: “Căci Dumnezeu aşa a iubit 
lumea, încât pe Fiul Său Cel Unul-Născut l-a dat ca oricine crede în El să nu 
piară, ci să aibă viaţă veşnică”. 


Săptămâna viitoare vom celebra Înălţarea Sfintei Cruci — o zi ce aniversează 
descoperirea Crucii pe care a fost răstignit lisus. Timp de aproape patru secole, 
crucea a fost pierdută, îngropată, până a fost descoperită de Sf. Elena şi ridicată 
din pământ, în uralele mulțimii. Acesta este un detaliu minor în istoria Crucii. 


Importantă este Crucea în sine şi ce semnifică ea pentru noi. Părinţii Bisericii au 
ales în mod înţelept cuvintele Evangheliei de astăzi, să fie citite în duminica 
dinaintea sărbătorii Înălţării Sfintei Cruci, deoarece aceste cuvinte cuprind 
adevărata semnificaţie a Crucii: “Căci Dumnezeu aşa a iubit lumea, încât pe Fiul 
Său Cel Unul-Născut l-a dat ca oricine crede în El să nu piară, ci să aibă viaţă 
veşnică”. 


Pentru a înţelege mai bine acest verset, să îl împărțim în trei părţi mari: marele 
FAPT, marele ACT şi marea PROMISIUNE. 


Marele fapt 


Prima parte, marele FAPT, este iubirea lui Dumnezeu: “Căci Dumnezeu aşa a 


iubit lumea”. Ni se atrage atenţia imediat asupra faptului că Dumnezeu este iubire. 
Tot ce face EI vine din iubire. 


+ Din iubire l-a făcut Dumnezeu pe om după chipul şi asemănarea Sa, şi l-a 
pus într-un paradis al frumuseţii. 

4 Iubirea l-a făcut pe Dumnezeu să ne dea Cele Zece Porunci prin mâna lui 
Moise, şi tot din iubire ne-a trimis profeții. 

4 Aceeaşi iubire explică gestul de a ni-l trimite pe Fiul Său în lume, pentru a 
face reală omului iubirea Tatălui, pentru a arăta compasiunea Sa pentru 
bolnavi şi pentru cei apăsaţi de păcate. 

4 Iubirea l-a condus la Cruce. 

4 Iubirea l-a făcut pe lisus să se roage pentru cei care l-au crucificat: “Tată, 
iartă-le lor căci nu ştiu ce fac. ” 


4 Din iubire, între agonie şi moarte lisus a găsit energia să îl asculte pe cel 
crucificat lângă EI, care i-a strigat: “Pomeneşte-mă, Doamne, când vei 
veni în Împărăţia Ta”. 

4 Iubirea l-a făcut să se ridice din mormânt şi să spună: “Eu sunt Învierea şi 
Viaţa; cel ce crede în Mine, chiar dacă va muri, va trăi”. 


Toate aceste semne ale iubirii lui Dumnezeu sunt cuprinse şi sintetizate în acest 
unic şi frumos verset: “Căci Dumnezeu aşa a iubit lumea, încât pe Fiul Său Cel 
Unul- Născut l-a dat ca oricine crede în El să nu piară, ci să aibă viaţă veşnică”. 


Marele act 


Marele ACT al iubirii lui Dumnezeu este că “pe Fiul Său Cel Unul-Născut l-a 


Un faimos călugăr din Evul Mediu a anunţat că avea să predice seara, în 
Catedrală, despre iubirea lui Dumnezeu. Oamenii S-au strâns în linişte, 
aşteptând predica, în timp ce afară ultimele raze de soare se stingeau odată cu 
venirea întunericului. Când în Sfârşit nu mai era nici o licărire de la soare, 
călugărul s-a dus la candelabru, a luat o lumânare şi cu ea aprinsă a mers la 


statuia în mărime naturală a lui Hristos pe cruce. A luminat rănile de la 
picioarele Lui, apoi cele de la mâinile Lui, iar mai apoi coasta Sa. In tăcere, s-a 
înălțat apoi pe vârfuri, luminând capul Statuii şi coroana de spini. Aceasta a fost 


Acesta este marele ACT al creştinismului — iubirea lui Dumnezeu a dat lumii ceea 
ce era mai preţios pentru EI: Fiul Său Cel Unul-Născut. 


Marea promisiune 


AL treilea aspect din loan 3,16 este marea promisiune: “oricine crede în EI nu 


Aceasta este esența creştinismului: promisiunea 
mântuirii şi a vieţii eterne prin credinţa în lisus Hristos, Domnul nostru. Acest 
adevăr se află în centrul credinţei creştine; aceasta este marea PROMISIUNE a 
creştinismului. 


De aceea a putut Victor Hugo să scrie: “Când voi fi coborât în criptă, voi putea 
spune, ca mulţi alții, “Zilele muncii mele s-au sfârşit”, dar nu voi putea spune 
“Viaţa mea s-a sfârşit”. Mormântul nu este o alee înfundată; este un drum ce 
conduce dincolo. Marchează sfârşitul unui apus şi începutul unor noi zori. ” 


Datorită acestei promisiuni, nu rămânem îngropaţi în pământ, ci avem putea de a 
ne ridica la o nouă viaţă: noi nu vom pieri. Datorită acestei promisiuni, cel care 
crede în EI, are viaţă veşnică; avem speranţă, iar viaţa este eternă. 


Îi mulţumim lui Dumnezeu pentru această mare PROMISIUNE: “Și după cum 

Moise a înălțat şarpele în pustie, aşa trebuie să se înalțe Fiul Omului, ca tot cel 

ce crede în EI să nu piară, ci să aibă viaţă veşnică”. 

Această mare iubire a lui Dumnezeu cere de la noi un răspuns. Răspunsul 
a fost: “Iubirea lui Hristos mă călăuzeşte... căci pentru mine 

viaţă este Hristos”. Răspunsul nostru nu poate fi altul. 


In concluzie 


Rezumând ceea ce am spus, găsim trei mari adevăruri în loan 3,16: 


> primul este marele FAPT — “Căci Dumnezeu aşa a iubit lumea”; 

> al doilea este marele ACT — “(încât) pe Fiul Său Cel Unul-Născut l-a 
dat”; 

> altreilea este marea PROMISIUNE — “(ca) oricine crede în El să nu piară, 
ci Să aibă viaţă veşnică”. 


Avem aici esenţa întregii Evanghelii, a întregului mesaj al creştinismului. 


Crezând acest verset, ne punem în chiar inima credinţei creştine. Ne punem în 
prezenţa iubirii lui Dumnezeu. Găsim iertarea, mântuirea, 


şi 
Rugăciune 


Doamne Dumnezeule, ce iubire! uimitoare! divină! Primeşte sufletul meu, viaţa 
mea, pe mine de-a întregul! 


Prof. Vasile Gogonea - Dumnezeu ne ajută să ne naştem prin semnul Crucii! 


Pericopa Evanghelică a Duminicii dinaintea Înălţării Sfintei Cruci sau a 
Convorbirii Lui lisus cu Nicodim este plină de înțelesuri şi ne învaţă despre 
adevărul naşterii din nou prin convorbirea dintre EI şi Nicodim, pentru că prin 
discuţia aceasta, noi ne putem da seama de faptul că o condiţie preliminară a 
cetăţeniei cereşti este naşterea din nou, iar dacă nu ne naştem din nou, nu putem 
vedea împărăţia lui Dumnezeu, pentru că fiecare dintre noi vedem iubirea 


jertfelnică a Mântuitorului nostru lisus Hristos în viaţa noastră, prin semnul 
Sfintei Cruci. 


Aceasta ne îndreptăţeşte şi ne îndeamnă Să cinstim Sfânta Cruce, să ne 
însemnăm cu Semnul Sfintei Cruci, ca iubirea lui Dumnezeu să ne ocrotească, 
să ne dăruiască sănătate, să ne ferească de primejdii, de accidente, de rătăciri, să 
ne scape de întâmplarea cea rea şi să ne păzească de toţi vrăjmaşii văzuţi şi 
nevăzuți. 


Dacă un om se naşte din nou, 
poate vedea Impărăţia Lui Dumnezeu! 


Nicodim avea o poziţie înaltă şi de mare răspundere în națiunea iudeilor iar 
educaţia lui fusese din cele mai alese, poseda talente puţin obişnuite şi era un 
membru onorat al consiliului naţional. Împreună cu alţii, el fusese mişcat de 
învăţătura lui lisus şi cu toate că era bogat, învăţat şi onorat, fusese atras în mod 
neînțeles de umilul Nazarinean, pentru că Învățăturile pornite de pe buzele 
Mântuitorului îl impresionaseră foarte mult şi dorea să cunoască mai multe din 
aceste adevăruri minunate. 


Într-un consiliu al sinedrului, când se discutau măsurile ce trebuie să se ia faţă de 
lisus, Nicodim a recomandat prevedere şi moderație, când a susţinut că, dacă lisus 
era într-adevăr investit cu autoritate de la Dumnezeu, ar fi fost primejdios ca ei să 
respingă avertizările Lui. Preoţii n-au îndrăznit să nesocotească acest sfat şi pentru 
o vreme n-au luat măsuri pe faţă împotriva Mântuitorului. 


De când auzise pe lisus, Nicodim începuse să studieze cu râvnă profeţiile despre 
Mesia şi, cu cât studia mai mult, cu atât era mai mult convins că El era Cel care 
trebuia să vină. A văzut pe Mântuitorul primind pe săraci şi vindecând pe bolnavi, 
văzuse privirea lor plină de bucurie şi ascultase cuvintele lor de laudă şi nu putea 
pune la îndoială faptul că lisus din Nazaret era Trimisul lui Dumnezeu. El dorea 
din toată inima să stea de vorbă cu lisus, dar se ferea să meargă la EI pe faţă. Ar fi 
fost prea umilitor pentru un conducător al iudeilor să dea pe faţă simpatie pentru un 
învăţător până atunci atât de puţin cunoscut. Şi dacă vizita lui ar fi ajuns la 
cunoştinţa sinedriului, ar fi făcut ca asupra lui să se reverse disprețul şi bănuielile 
lor. 


Aşa că s-a hotărât să aibă o întâlnire tainică, scuzându-se pe motivul că dacă EI ar 
fi mers pe faţă, şi alții ar fi urmat pilda lui. Aflând prin cercetări bine făcute că 
locul unde Se retrage Mântuitorul este pe Muntele Măslinilor, el a aşteptat până 
când oraşul s-a cufundat în linişte şi după aceea l-a căutat. În faţa lui Hristos, 
Nicodim a simţit o stranie timiditate, pe care a căutat să o ascundă sub o aparenţă 
de calm şi demnitate. „Învăţătorule”, zise el, „ştim că eşti un învăţător venit de la 
Dumnezeu, căci nimeni nu poate face minunile pe care le poți face Tu, dacă nu 
este Dumnezeu cu el”. 


Suntem chemaţi a ne pregăti pentru înţelegerea Crucii! 


Vorbind de darurile deosebite pe care le avea lisus ca Învățător, precum şi de 
puterea Lui uimitoare de a face minuni, el spera să netezească drumul pentru 
această ocazie. Cuvintele lui aveau ca scop să exprime şi să producă încredere, dar 
de fapt exprimau necredinţă. El n-a recunoscut pe lisus ca Mesia, ci numai ca pe un 
Învățător trimis de Dumnezeu. 


Iisus Și-a îndreptat privirea asupra vorbitorului ca şi când ar fi citit în sufletul 
lui şi în înţelepciunea Sa neţărmurită a văzut în faţa Sa un om care căuta 
adevărul. EI ştia pentru ce a venit şi cu dorința de a adânci şi mai mult 
convingerea care se găsea în mintea ascultătorului, i-a vorbit în mod direct, 
spunând solemn dar blând: “Adevărat, adevărat îţi spun, că dacă un om nu se 
naşte din nou, nu poate vedea Împărăţia lui Dumnezeu”! 


Exemplul suprem de receptivitate şi ataşament faţă de isus îl avem la coborârea de 
pe cruce şi aşezarea în mormânt. El, împreună cu losif din Arimateea, alt membru 
al Sinedriului (!), se vor îngriji de cele necesare: mormânt, giulgiu, smirnă, aloe 
etc. lată, aşadar, iubiți cititori, că nu doar ucenicii şi apropiații au fost pregătiți 
pentru înţelegerea patimilor şi a jertfei Sale, ci şi suflete iniţial aflate în tabăra 
potrivnică, temei limpede al universalității mântuirii. Astfel, la fel ca ucenicii, ca 
Nicodim şi ca mulţi alţii asemenea lor, suntem şi noi chemaţi a ne pregăti pentru 
înțelegerea Crucii (misiunii) Mântuitorului, spre a ne duce cu demnitate, apoi, 
propria cruce a vieții, în sens de misiune creştină curajoasă şi jertfelnică 
înaintea lui Dumnezeu şi a oamenilor. Mai ales părinţii şi educatorii suntem 
îndatoraţi a prelua rolul pregătitor la care ne cheamă Mântuitorul prin exemplul 
Său dumnezeiesc. 


Altfel spus, să ne pregătim ca să pregătim, având în vedere mai ales generaţiile 
tinere, de care depinde nemijlocit viitorul naţiunii. Concret, a-i pregăti să profeseze 
un creştinism autentic şi să îmbrăţişeze o carieră utilă ţării, familiei, lor înşişi, în 
spirit de jertfă şi patriotism sincer. Accentul pus pe o educaţie sănătoasă se 
întâlneşte în toate statele civilizate, începând cu lumea antică. Marele nostru 
pedagog, Simion Mehedinţi (1862-1962), reţine de aici însă ideea selecției. 


EI spune: “Pentru a educa, trebuie întâi să selectăm” (Altă creştere. Şcoala muncii), 
adică să-l repartizăm pe fiecare potrivit vocației şi posibilităţilor. EI dă un exemplu 
aparent banal, dar deosebit de semnificativ: un dresor de animale, Hagenbek, la un 
moment dat, din douăzeci de lei câţi i-au fost încredinţaţi pentru dresaj, numai 
patru au trecut testele de preselecție! Revenind la subiectul nostru, pregătirea 
pentru crucea vieţii, în sens de misiune, numai printr-o selecţie şi repartiție serioasă 
a tinerilor, urmată de o educaţie “spartană”, dar în duh creştin şi actual, se poate 
ajunge la rezultatele dorite. În acest sens, nu trebuie ignorată situaţia dramatică de 
acum, în care, cu bani, fiecare urmează facultatea pe care o doreşte, indiferent de 
vocaţie şi aptitudini. Anual, absolvă serii uriaşe la Drept, Medicină şi chiar 
Teologie, plus la alte nenumărate facultăţi, mai ales particulare, fără acoperire în 
pregătire şi necesar, din vina unor decani şi profesori lacomi de bani şi lipsiţi de 
conştiinţă, dar, de multe ori, şi a tinerilor înşişi, deodată cu a părinţilor acestora, 
care ţin neapărat să ajungă “cineva”, fără vocaţie şi însuşirile necesare. 


Semnul Crucii rămâne veşnic! 


Cum îşi vor purta crucea şi ce misiune creştină vor face aceşti absolvenţi plătitori, 
extrem de slab pregătiți, este dureros să ne imaginăm! De aceea, împlinirea 
misiunii noastre creştine pe pământ trebuie să aibă mereu în atenţie jertfelnicia 


Mântuitorului, a ucenicilor Săi şi a tuturor celor care l-au urmat cu deplină 
conştiinciozitate. Nu doar declarativ, prin simpla apartenenţă la creştinism, prin 
participarea la slujbe sau închinarea la icoane şi în faţa Crucii, de ar fi cât de 
evlavioasă. 


Căci Însuşi Mântuitorul ne-a avertizat limpede: “Nu oricine Îmi zice: “Doamne, 
Doamne” va intra în împărăţia cerurilor, ci cel ce face voia Tatălui Meu Celui 
din ceruri” (Matei 7, 21). Aşadar, cel ce face, precum EI a făcut voia Tatălui şi 
precum ucenicii L-au imitat: jertfelnic, până la capăt, vieţuind modest, cu iubire 
pentru toţi, inclusiv vrăjmaşi, cu osteneală, curaj şi demnitate. Am zice, în termeni 
moderni, în spirit de performanţă etică, întrucât, iată, pentru cuvântul “cruce”, în 
sens de “misiune”, se poate utiliza această expresie. lar performanţa nu presupune 
neapărat titluri academica sau funcţii înalte, ci fiecare să fie conştiincios şi de bună 
credinţă în munca şi în familia lui, de ar fi cât de modestă! 


Semnele Crucii rămân veşnic în trupul Mântuitorului lisus Hristos, Cel Inviat şi 
Inălțat la ceruri, pentru a ne arăta cât de mult ne-a iubit El pe noi şi S-a dăruit 
nouă, ca pe noi să ne ridice la ceruri. 


De aceea, Sărbătoarea Înălţarea Sfintei Cruci, ca cinstire a Sfintei Cruci, este 


preamărirea iubirii jertfelnice, a iubirii smerite, singura iubire pe care Dumnezeu o 
preţuieşte. EI nu prețuieşte iubirea posesivă şi mândră, ci iubirea smerită, care 
deschide sufletul omului spre a iubi pe Dumnezeu şi pe semenii noştri! 


Convorbirea lui lisus cu Nicodim. Necesitatea de a ne smulge din inerția 
inconştienţei 


“Orice confruntare cu adevărul este o judecată. Cel mai îngrozitor lucru [la 
Judecată] va fi demascarea totală a ipocriziei în care am trăit, faptul că am trăit 
luptându-ne continuu să ne ascundem adevăratul nostru chip şi să amăgim 


lumea din jur şi chiar pe noi înşine cu o imagine falsă...” 


“Dacă ne consumăm viaţa la nivel exterior şi fizic, fără să luăm seama la 
componenta duhovnicească a propriei noastre existenţe, suntem la nivelul jalnic 
al supravieţuirii, la nivelul cel mai de jos, în care contează ce se întâmplă în 
exterior, nu şi ce sens au în inima noastră lucrurile care se întâmplă...” 


Cu părintele Coman despre dimensiunea duhovnicească a realităţii şi despre 
Judecată 


Fragment din convorbirea lui lisus cu Nicodim: 


Și nimeni nu S-a suit în cer, decât Cel ce S-a coborât din cer, Fiul Omului, Care 
este în cer. 

Şi după cum Moise a înălțat şarpele în pustie, aşa trebuie să se înalțe Fiul 
Omului, 

Ca tot cel ce crede în EI să nu piară, ci Să aibă viaţă veşnică. 

Căci Dumnezeu aşa a iubit lumea, încât pe Fiul Său Cel Unul-Născut L-a dat ca 
oricine crede în EI să nu piară, ci Să aibă viaţă veşnică. 

Căci n-a trimis Dumnezeu pe Fiul Său în lume ca să judece lumea, ci ca să se 
mântuiască, prin EL, lumea. 

(Ioan 3, 13-17. Duminica dinaintea Înălţării Sfintei Cruci) 


R. Rădulescu: Întâlnire la nivel înalt, am putea spune. Mântuitorul Hristos Se 
întâlneşte cu un rabin, cărturarul Nicodim. Părinte profesor Constantin Coman, 
inițiativa întâlnirii nu îi aparţine lui Hristos. Nicodim vine la Hristos. Fvanghelia 
după loan ne spune că un fruntaş al iudeilor, foarte probabil un om în vârstă, 
vine la un rabin tânăr, în vârstă de 30 de ani. Cum să înţelegem această pornire a 
lui Nicodim? Ştim că fariseii şi cărturarii erau foarte ostili Mântuitorului Hristos. 
Nicodim de ce iese din rând? 


Pr. Coman: Orice regulă are şi excepţii, care o întăresc. Nicodim este, evident, o 
excepţie în ceea ce priveşte atitudinea faţă de Mântuitorul Hristos a claselor 
conducătoare iudaice. El era membru al Sinedriului, un fel de parlament al 
iudeilor din vremea aceea. Sfântul Evanghelist loan ne lasă să înţelegem că 
Nicodim vine la Hristos foarte sincer interesat. Semnele şi minunile pe care le 
făcea Mântuitorul Hristos îl conving, aşa cum mărturiseşte el însuşi, că sunt de la 
Dumnezeu. Prin urmare, interesul major este generat de minunile receptate de 
Nicodim ca semne dumnezeieşti. 


R. Rădulescu: Poartă cu Hristos o discuţie teologică, un dialog foarte dens. De 
fapt, Nicodim are două intervenţii consemnate de Sfântul Evanghelist loan, restul 
capitolului al treilea consemnează răspunsurile Mântuitorului către Nicodim. Îi 
descoperă foarte multe. Îi descoperă rostul prezenţei Sale în lume, mărturisind 
dragostea lui Dumnezeu pentru lume, care stă la baza hotărârii Sale de a trimite 
pe Fiul Său în lume: „Dumnezeu, atât de mult a iubit lumea, încât pe unicul 
Său Fiu L-a trimis pentru ca toţi cei care vor crede în EL, nu vor pieri, şi vor 
avea viaţă veşnică! ” (3,16) 


Dar, în acelaşi timp, îi descoperă şi ceva din jertfa, care avea să urmeze. Face 
referire la ceea ce cărturarii şi fariseii ştiau foarte bine din Vechiul Testament şi 
aduce în discuţie un text din cartea Numeri, referitor la şarpele de aramă înălțat pe 


un băț, care îi tămăduia pe cei muşcaţi de şarpe. Explicaţi-ne această întrebare şi 
legătura cu vremea în care Mântuitorul Hristos vorbea cu Nicodim? 


Pr. Coman: Într-adevăr, Nicodim „se pierde” din dialog. Are numai două scurte 
întrebări, care oferă Mântuitorului prilejul de a dezvolta câteva teme fundamentale. 
Aceasta ţine un pic şi de stilul specific Sfântului Evanghelist loan — a se vedea şi 
dialogul cu femeia samarineancă. Referirea la Vechiul Testament şi la 
evenimentul cunoscut din istoria biblică vechi-testamentară este binevenită într- 
0 discuţie cu un fariseu şi un învăţător de lege cum era Nicodim. Pentru 
necontenita cârtire în timpul peregrinării, Dumnezeu pedepseşte la un moment 
dat pe israeliți trimițând peste ei şerpi veninoşi. 


Moise primeşte poruncă să înalțe un şarpe de aramă pe un lemn, la 
care doar privind cel muşcat de şarpe se vindeca. 


R. Rădulescu: O vindecare miraculoasă, pentru că nu poţi să te vindeci uitându-te 
la ceva! 


Pr. Coman: O vindecare miraculoasă care făcea evident tuturor faptul că salvarea 
vine de la Dumnezeu. Lupta, în fond, se dădea pentru păstrarea conştiinţei că 
Dumnezeu este cu ei, că El i-a scos din robia Egiptului şi îi va conduce în 
pământul  făgăduinţei. Toate intervenţiile minunate în istoria lui Israel 
funcţionează ca teofanii, ca arătări ale lui Dumnezeu. Aceste intervenţii 
minunate ale lui Dumnezeu în istoria vechi-testamentară funcţionează, de 
asemenea, aşa cum tocmai ne arată Mântuitorul Hristos, ca tipuri pentru istoria 
nou-testamentară, pentru evenimentele centrale din viaţa Fiului lui Dumnezeu 
întrupat. 


Crucii a Mântuitorului Hristos. Aşa cum aceea a fost salvatoare pentru iudei, 


tot aşa răstignirea Fiului lui Dumnezeu va fi mântuitoare pentru omenirea 
întreagă. Fiul lui Dumnezeu Se va înălța pe cruce, aşa cum şarpele a fost înălţat de 
Moise spre izbăvirea celor pierduţi. Această trimitere la istoria vechi- 
festamentară este o schemă ermineutică foarte des folosită de Sfinţii 
Evanghelişti. Evenimentele vechi-testamentare ascund în ele sensuri viitoare din 
epoca mesianică, a întrupării Fiului lui Dumnezeu şi din evoluţia ulterioară a 
evenimentelor. Era firesc ca un reprezentant de frunte al societăţii iudaice, cum 
este Nicodim, să poată pătrunde sensurile ascunse ale evenimentelor vechi- 
testamentare. De aceea Mântuitorul Hristos le foloseşte în discuţia cu el. Biserica 
însăşi, în literatura ei liturgică, continuă să folosească acest limbaj, scoțând din 
evenimentele  vechi-testamentare sensuri şi chei pentru înțelegerea 
evenimentelor, a realităţilor din epoca nou-testamentară şi din istoria ei până 
astăzi. 


Corespondenţa evenimentelor se realizează la nivel duhovnicesc, la nivelul 
sensurilor duhovniceşti. De exemplu, ca şi în cazul şarpelui de aramă, şi în situaţia 
ridicării Fiului lui Dumnezeu pe Cruce, izbăvirea nu vine dintr-o înlănţuire de 
cauză şi efect. Izbăvirea vine de sus, de la Dumnezeu! În dialogul cu Nicodim, 
Mântuitorul Hristos aduce în discuţie tensiunea dintre realităţile pământeşti şi cele 
cereşti, dintre cele de aici şi cele din cer, dintre cele trupeşti şi cele duhovniceşti. 


Face foarte clar precizarea că nu are nimeni acces la cele cereşti, decât Cel care 


SP A [, 

De ce este atât de importantă această ajungere a noastră la cer şi împărtăşirea de 
cele cereşti!?! Pentru că aceasta este finalitatea existenţei noastre, pentru 
aceasta am fost creaţi şi, în consecinţă, numai aşa ne împlinim existenţa. 


toate aceste sintagme sau expresii exprimă împlinirea existenţială a omului, 


finalitatea pentru care el a fost creat. Ele nu sunt posibile decât prin împărtăşirea 
de Dumnezeu. Aceasta este marea taină a credinţei noastre şi aceasta face 
Biserica prin lucrarea ei continuă! 

Biserica însăşi este segmentul de omenire care se împărtăşeşte la propriu de 
Dumnezeu. Biserica este formată din suma celor care prin botez au primit Duhul 
lui Dumnezeu. Evenimentul la care Mântuitorul Hristos face foarte clar trimitere, 
în dialogul cu Nicodim, este cel al botezului: „De nu se va naşte cineva din apă şi 
din Duh, nu va putea să intre în împărăţia lui Dumnezeu ” (loan 3, 5). 


Mântuitorul vorbeşte despre o naştere din duh, în contrast, bineînţeles, cu naşterea 
din trup, pe care o cunoaştem. Naşterea din trup presupune naşterea prin 
sămânță. Cauza naşterii este semănarea unei seminţe care întâlneşte un ogor 
rodnic şi se zămisleşte acolo o fiinţă umană. Paralel cu această naştere trupească, 


şi mult superioară ei, este naşterea din Duh, naşterea de sus, naşterea din cer, 
Acest eveniment, care nouă ne scapă de cele mai multe ori, 


deşi este mai important decât naşterea trupească, se săvârşeşte în Taina Sfântului 
Botez, printr-un gest foarte simplu din punct de vedere fizic. 


În discuţia cu Nicodim, Hristos subliniază dimensiunea duhovnicească a 
realității, componenta duhovnicească a lucrurilor. Ce înseamnă componenta 
duhovnicească a lucrurilor? Lumea creată în ansamblul ei, ca şi orice parte a 
ei, au două componente: o componentă fizică şi o componentă duhovnicească. 


gând, intenţie, motivaţie, mişcare lăuntrică. Trupul şi fizicul sunt manifestări, 
expresii ale realității duhovniceşti. Noi înşine, în viaţa de fiecare zi, facem proba 
acestui adevăr. Când ducem un buchet de flori cuiva, de exemplu! Este un gest 
care nu se epuizează în gestul fizic ca atare, ci se defineşte în funcţie de sensul 
pe care i-l dau eu în inima şi în mintea mea. Buchetul de flori poate fi un gest 
prin care-mi exprima dragostea faţă de cineva sau, acelaşi buchet de flori, poate fi 
un gest prin care vreau să dobândesc bunăvoința cuiva, să cumpăr interesul cuiva. 
Aşadar, buchetul de flori poate fi dragoste sau mită. 


Dacă ne consumăm viaţa la nivel exterior şi fizic, fără să luăm seama la 


întâmplă. La acest nivel cu greu se poate vorbi despre cele dumnezeieşti. Noi, 
oamenii, suntem chemaţi să trăim nu numai la nivelul duhovnicesc omenesc, 
ci la nivelul dumnezeiesc, adică părtaşi realităţilor dumnezeieşti. 


„ Dumnezeu este duh”, spune acelaşi Sfânt Evanghelist loan. Dumnezeu nu Se 
manifestă trupeşte, pentru că nu este trup, nici fizic, pentru că nu este fizic. 

Să ne gândim ce este duhul! 
Gândul nostru, intenţia noastră, vrerea noastră sunt realităţi duhovniceşti. Toate 
Sentimentele noastre se zămislesc la nivel duhovnicesc şi sunt realităţi 
duhovniceşti. Tot Sfântul loan Evanghelistul spune despre Dumnezeu că este 
iubire. Nu ne spune că iubeşte, ci că este iubire. Dumnezeu este plinătatea 
existentei duhovniceşti şi plinătatea existenţei duhovniceşti este existenţa ca iubire. 
Omul, şi el este duh, dar nu are plinătatea existenţei pentru că nu există prin 
sine, ci există prin alimentare din resurse duhovniceşti exterioare. Şi noi 
experimentăm iubirea, într-o măsură sau alta, şi ne putem da seama că este o stare 
duhovnicească. Sigur, se manifestă în trup şi în mişcările noastre fizice, dar este o 
realitate duhovnicească. 


a 

Hristos, sau cea de-a doua naştere, naşterea din duh. Atât de importantă este 
această posibilitate ce se oferă oamenilor în Hristos, încât ea a fost echivalată cu 
o nouă creaţie. Aşa cum la început a făcut Dumnezeu cerul şi pământul, tot aşa, 
prin întruparea Fiului lui Dumnezeu, avem un pământ nou şi un cer nou. Aşa cum 
a făcut Dumnezeu în continuare pe om din ţărână, la prima creaţie, tot aşa, prin 
Hristos Dumnezeu, face pe omul cel nou, „făptura cea nouă”, din duh. Cerul cel 
nou şi pământul cel nou vor lua chip desăvârşit la sfârşitul veacurilor, atunci când 
se va schimba chipul acestei lumi. La fel şi omul cel nou, va lua chip deplin la 
învierea cea de obşte. 


Biserica există ca să-l cheme pe om la nivelul dumnezeiesc de vieţuire, nu Să 
îmbunătăţească viaţa materială a omului, nici chiar pe cea morală. Hristos ne 
cheamă să fim atenţi cu săracii, cu cei nevoiaşi, cu cei defavorizaţi, nu pentru a 
rezolva problemele sociale, ci pentru ca să fim ca Dumnezeu, ca să ne aşezăm în 
duhul dumnezeiesc, în modul de vieţuire duhovnicesc. Acolo este esenţialul! Nu 
în faptul propriu-zis că am dat cuiva ceva şi îmi agonisesc nişte merite, mă ridic în 
ochii multora. Mai şi contabilizez spunând: iară, Doamne, ce fac eu! Dumnezeu 
face mult mai multe lucruri bune decât noi şi nu îşi face nici un fel de publicitate, 
nici nu aşteaptă vreo răsplată. 


R. Rădulescu: Părinte profesor, tot asemenea lui Dumnezeu să fim şi în problema 
judecății lucrurilor din jurul nostru? Hristos spune ceva care surprinde: „Nu a 
trimis Dumnezeu pe Fiul Său în lume, ca să judece lumea, ci ca lumea să se 
mântuiască prin EI!”. In altă parte, tot în Evanghelia după loan, ne este înfăţişat 
Hristos ca Judecător la finalul timpului. Pe Hristos, care nu judecă, cum să-L 
înțelegem? De fapt EI va judeca lumea aceasta, la sfârşitul veacurilor. Ce va fi 
acea judecată? Mântuirea nu presupune şi judecata? 


Pr. Coman: In limbajul Sfântului Evanghelist loan lucrurile sunt foarte clare. Se 
porneşte de la afirmaţia din Evanghelia de astăzi, că Fiul omului nu a venit să 
judece lumea, ci ca să o mântuiască, atrăgându-ne atenţia ca nu cumva să ne 
raportăm la Dumnezeu şi la Fiul lui Dumnezeu, la Evanghelie şi la Biserica Sa, 
ca la o instanţă care stă la pândă, aşa cum ne pândesc poliţiştii noştri, când 
depăşim viteza sau când greşim în vreun alt fel. Nu! Dumnezeu nu vânează 
greşelile noastre! Dumnezeu stă şi vânează întoarcerea noastră. Întoarce spatele 
de la greşelile şi de la păcatele noastre şi aşteaptă întoarcerea noastră cu faţa 
spre El, ca să reverse asupra noastră harul Său, mila Sa, bunătatea Sa! Cu 
adevărat, Fiul Omului a venit să ne izbăvească, nu să ne pedepsească. Din păcate, 
crezându-se că amenințările şi înfricoşările disciplinează şi cuminţesc pe oameni, 
acestea sunt folosite uneori excesiv de mult de către predicatori. Este o deviere de 
la adevărul Evangheliei. 


Sfântul loan Evanghelistul spune că Hristos va judeca lumea pentru că Tatăl I-a 
încredinţat judecata lumii: „Tatăl nu judecă pe nimeni, ci toată judecata a dat-o 
Fiului.” (oan 5, 22). 


Dar judecata Lui nu va fi ca judecata omenească. Judecata va coincide cu 
dezbrăcarea lumii de materialitatea în spatele cărei se ascund oamenii, de 
opacitatea în spatele căreia zămislim, săvârşim şi înregistrăm nestingheriți răul. Va 
fi o transparenţă totală, o dezgolire totală a tuturor, concomitentă cu revelaţia 


completă a adevărului lumii şi al lui Dumnezeu. Va fi ceva echivalent cu 
afişarea la vedere a gândurilor noastre cele mai ascunse. Faceţi un exerciţiu de 
imaginaţie! Ce ar însemna pentru oricare dintre noi să se producă, la un moment 
dat, în public, această developare totală a gândurilor şi sentimentelor noastre 
ascunse, intime! Mă întreb dacă am putea suporta scena aceea?! Cred că am 
mai relatat, în alt context, scena memorabilă cu Patriarhul Partenie al Alexandriei 
la una din mănăstirile de maici din Vâlcea, dar se potriveşte atât de bine 
contextului de față încât am să o repet. 


După o călătorie obositoare pe la mănăstiri, patriarhul era pe un pridvor, 
înconjurat de delegaţiile însoţitoare şi de maicile din obştea mănăstirii, care se 
minunau de aşa o ocazie, de a se afla în faţa Patriarhului Alexandriei! Toată 
lumea tăcea. 


Patriarhul Partenie spune la un moment dat, cu o voce înceată, adresându-se, 
parcă, Sieşi: „Ehei, maicilor! Vă uitaţi la mine?! Dacă aţi vedea ce este 
înlăuntrul meu, tare m-aş ruşina!” 


După un moment de tăcere, continuă pe acelaşi ton: „Dar şi eu dacă aş vedea ce 
este înlăuntrul vostru, tare v-aţi ruşina!!! Va veni o vreme când şi voi veţi 
vedea ce este înăuntrul meu şi eu ce este înăuntrul vostru!... Tare ne vom 
ruşina!.. Ne mai rămâne o scăpare: mila lui Dumnezeu!” 


Judecata ce înseamnă, de fapt? Înseamnă confruntarea noastră cu adevărul 
deplin, cu adevărul privind existenţa noastră. Ne spune acest lucru foarte clar 
Mântuitorul Hristos: „Cine Mă nesocoteşte pe Mine şi nu primeşte cuvintele Mele 
are judecător ca să-l judece: cuvântul pe care l-a spus acela îl va judeca în ziua 
cea de apoi”. (loan 12,48). 


Va cădea vălul de pe ochii noştri, de pe minte şi mai ales de pe inima noastră şi 
vom înţelege desăvârşit ceea ce ar fi trebuit să facem sau mai ales ceea ce ar fi 
trebuit să fim. Va fi o judecată fiinţială, ontologică. Să ne închipuim dezamăgirea, 
ruşinea, tristeţea, frica ce ne vor cuprinde constatând amăgirea, rătăcirea, în care 


lucru va fi demascarea totală a ipocriziei în care am trăit, faptul că am trăit 
luptându-ne continuu să ne ascundem adevăratul nostru chip şi să amăgim 
lumea din jur şi chiar pe noi înşine cu o imagine falsă. 


Hristos va judeca lumea pentru că EI este plinătatea existenţei, inclusiv a existenţei 
omeneşti. Sfântul Apostol Pavel 
ne spune că Sfinţii vor judeca lumea (1 Cor. 6, 2). Cum vor judeca Sfinţii lumea? 
Prin simpla confruntare a lumii cu ei! Dacă eu mă întâlnesc cu un om bun şi 
simt în el bunătatea, în clipa aceea sunt supus unei judecăţi, care-mi semnalează 
lipsa bunătăţii şi existenţa răutăţii din mine. Lumea este supusă perpetuu judecății 
prin confruntare cu prezența lui Hristos şi a Bisericii. Vă reamintesc jena pe care 
o simt adulții la întâlnirea cu simbolurile prezenţei lui Dumnezeu. /Vo;, preoții, 
simțim aceeaşi judecată în faţa Sfintei Mese. În măsura în care avem o 
conştiinţă trează, uneori am fugi cât mai departe, dacă am putea, din cauza 
procesului de conştiinţă care se declanşează în noi odată cu apropierea de 
Sfântul Altar şi de Dumnezeiasca Euharistie. 


Intr-una din rugăciunile pe care le rostim înainte de Sfânta Impărtăşanie, chiar 
mărturisim lucrul acesta, asimilând momentul cu cel al înfricoşătoarei judecăți 


[Rugăciunea a patra înainte de 
Sfânta Impărtăşanie, a Sfântului Simeon Metafrastul, n.ed.]. 


Când merg şi-mi îmbrăţişez tatăl Sau mama, pe Soția mea, Sau copilul, şi cumva 
am greşit faţă de ei cu ceva, i-am trădat prin acte de infidelitate sau prin 
minciuni, se consumă atunci în mine un act de judecată! Dacă mai sunt viu 
sufleteşte, dacă în mine mai pulsează ceva viaţă, atunci voi fi judecat de propria 
mea conştiinţă! Dacă, însă, sunt deja un impostor sau un împietrit, nu mai Simt 
judecata. Acum judecata aceasta este suportabilă, pentru că ne putem ascunde, 
uneori chiar de propria noastră conştiinţă, iar, alteori, ne putem justifica cele 


mai condamnabile atitudini şi fapte. Judecata este cel mai fidel indicator al 


Judecata este momentul întâlnirii cu Dumnezeu faţă către faţă! Cei care au 


crezut în El şi au vieţuit consecvent acestei credinţe nu vor mai fi judecaţi. Ne 
asigură Hristos însuşi: „Cel ce ascultă cuvântul Meu şi crede în Cel ce M-a trimis 
are viaţă veşnică şi la judecată nu va veni, ci S-a mutat de la moarte la viaţă.” 
(loan 5, 24). 


Lucrul acesta este repetat de multe ori în Evanghelia după loan: „Cel ce crede în 
EI nu este judecat, iar cel ce nu crede a şi fost judecat, fiindcă nu a crezut în 
numele Celui Unuia- Născut, Fiul lui Dumnezeu. ” (loan 3,18). 


Aceasta este judecata lui Dumnezeu! Mesajul Dumnezeieştilor Evanghelii, pe care 
Biserica îl transmite peste veacuri, nu este unul de ameninţare, cum lasă uneori să 
se înțeleagă chiar și unii slujitori ai Bisericii! Înţelepciunea omenească, mintea 
Strâmtă a oamenilor a generat o pedagogie bazată pe sancţiune, pozitivă, ca 
răsplată pentru cei buni, şi negativă, ca pedeapsă pentru cei răi. a 


dumnezeiască este radical diferită. Este pedagogia iubirii desăvârşite. 
Evanghelia de astăzi 


consemnează şi cea mai tulburătoare declaraţie de dragoste făcută de Dumnezeu 
oamenilor: „Căci Dumnezeu aşa a iubit lumea, încât pe Fiul Său Cel Unul- 
Născut L-a dat ca oricine crede în El să nu piară, ci să aibă viaţă veşnică. ” (loan 
3,16). 


Singurul lucru care rămâne de făcut este ca omul să primească dragostea lui 
Dumnezeu şi să-l răspundă! 


R. Rădulescu: Părinte, aşa este, teologic vorbind. Dar din constatările 
comportamentului de astăzi, multe lucruri le facem de teama unui zbir. Probabil că 
această imagine este accentuată şi de atitudinea unor slujitori ai Bisericii, care îl 
prezintă pe Hristos în sensul aceasta. De ce devierea de la esenţa teologică a 
realităților? De unde vine neputinţa aceasta? 


Pr. Coman: Din necredinţa şi întunecimea minţii noastre! Din încrederea 
prostească a omului în mintea Sa şi din ignorarea înţelepciunii dumnezeieşti. 
Din persistenţa grotescă în îndreptăţirea de sine, deşi evidenţele ne contrazic 
flagrant. Ce să ceri, însă, celorlalți, când şcolile teologice, chiar şi la nivel 
universitar, operează insistent cu această pedagogie simplistă a sancţiunii. Își mai 
poate cineva închipui că Studenţii teologi sunt aduşi la biserică pe baza unor 
programări riguroase şi a consemnării prezenţei, ca instrument de presiune!?! 
Şi că, în ciuda ineficienţei totale, manifestată în faptul că biserica este mai 
mereu goală, se insistă orbeşte pe această metodă?! Dramatic este că nimeni nu 
pare dispus să analizeze onest lucrurile şi nici să ia în discuţie discrepanța radicală 
dintre pedagogia dumnezeiască şi pedagogia omenească! Mai este şi trufia 
omului, care vrea să aibă dreptate, chiar în confruntarea cu Dumnezeu însuşi. 
Ca şi când ar spune lui Dumnezeu: „Ce fot spui, Doamne, nu vezi că nu merge cu 
blândeţea şi cu bunătatea şi cu iertarea! Biciul! Aceasta este soluția!!” Sancta 
simplicitas! Oamenii Bisericii au căzut, uneori, în ispita de a folosi instrumentul 
amenințării, pentru a-i ţine pe oameni aproape... 


R Rădulescu: Istoria confirmă acest fapt. 


Pr. Coman: Istoria care confirmă devierile noastre de la duhul Evangheliei 
dumnezeieşti, este pentru noi o judecată foarte aspră, pentru noi preoţii, în special. 
Cred că într-o lume în care se foloseşte instrumentul amenințării legii, al 
tribunalelor, noi trebuie să venim cu alternativa iertării fără limite şi a iubirii 
necondiționate. Biserica aşa funcţionează în sinea ei, dincolo de „ieşirile” din 
peisaj ale unor slujitori ai ei. Biserica este deschisă pentru toată lumea, nu există 
nici un fel de oprelişte, nu dă nimeni pe cineva afară din biserică. Tocmai clasele 
sociale defavorizate, slăbănogite, amenințate de defecţiunile mecanismului social 
şi politic îşi găsesc adăpostul şi mângâierea în biserică. Cei puternici nu vin la 
biserică, nici cei bogaţi. Nici cei culți nu prea vin la biserică. Dacă ar funcţiona 
criteriile pedagogiei omeneşti, primii ar fi excluşi iar cei din a doua categorie ar fi 
curtaţi. Biserica binevesteşte săracilor, bolnavilor, păcătoşilor, neputincioşilor. 
Biserica binevesteşte tuturor, dar binevestirea ei este mai curând sesizată de cei 
neputincioşi tocmai pentru că în Biserică nu mai funcţionează criteriile lumeşti, 
ale puterii lumeşti, ale judecății lumeşti, conform cărora ar fi descurajaţi şi 


alungaţi, ci funcţionează criteriile dumnezeieşti, în temeiul cărora sunt 
bineprimiți. 


Dumnezeu nu judecă lumea aşa cum o judecăm noi. Am văzut, acum câteva 


duminici, cum_S-a_comportat_Dumnezeu_cu_datornicul,_şi_cum_s-a_ comportat 
respectivul datornic cu datornicul său. Judecata lui Dumnezeu este, mai curând, 


judecata propriilor noastre fapte reflectate în adevăr, cum spuneam. Predica 
noastră, Evanghelia Mântuitorului Hristos este prin excelență Evanghelia iubirii 
copleşitoare a lui Dumnezeu. 


Am să citez ÎNIROIOS IIONOIEIII recapitulează întreaga 


istorie sau iconomie dumnezeiască. Spune: „Dumnezeu şi-a dorit pentru Sine de 
mireasă o desfrânată. Da, zice, o desfrânată. Despre firea noastră omenească 
vorbesc. Şi a venit la ea, nu a trimis peţitori. A venit la ea şi a găsit-o ca ameţită 
de băutură, a luat-o şi a întrebat-o: «Nu te-am sădit Eu în Rai, ce s-a întâmplat 
cu tine?» 


«A venit vrăjmaşul şi m-a luat.» 


Şi nu a mustrat-o cu nici un cuvânt, ci i-a spus: «Acum am Să te iau şi am Să te 
sădesc înlăuntrul Meu, ca să nu te mai poată răpi vrăjmaşul!» 


Iar firea omenească, mireasa peţită, a răspuns: «Doamne, Sunt rea, Sunt 
bolnavă, sunt urâtă, sunt căzută!» «Nu-i nimic, sunt Doctor!» 


Concluzionează Sfântul loan: „Și luând-o la Sine, o transformă din urâciune, în 
mireasă de cinste. Căci numai dragostea poate transforma urâciunea în 
frumuseţe, căderea în virtute...!” 


Acesta este conţinutul raportării lui Dumnezeu la oameni. Este cel mai dătător 
de speranţă mesaj. 


Ai căzut?! Intoarce-te la Dumnezeu! 


De câte ori voi cădea şi de câte ori mă voi întoarce?! De şaptezeci de ori câte 
şapte, te poţi întoarce şi eşti iertat, spune Dumnezeu însuşi. Şi nu numai că eşti 


iertat, dar produci mai mare bucurie în ceruri decât nouăzeci şi nouă de drepți, 
care nu au nevoie de pocăință. EN RE DEI 0 RER EET 
dumnezeieşti. Dumnezeu este iubire! Dumnezeu este bunătate! Dumnezeu ţine 
acest pământ deşi este atâta răutate în oameni, încât chiar adversarii Săi se 
întreabă: unde este Dumnezeu de îngăduie atâta răutate?! Dumnezeul nostru este 
ocean de iubire şi de blândeţe, este îndrăgostit de noi chiar în urâciunea noastră. 
Dacă mai respirăm şi noi, câteodată, duhovniceşte, tot din revărsarea iubirii lui 
Dumnezeu respirăm. Ne împărtăşim orbecăind poate, neluând în seamă cât de 
mare este căderea omului în inconştienţă! 


Dumnezeu este o trezire permanentă şi ne cheamă şi pe noi Să fim treji, Să 
participăm şi să ne împărtăşim cu trezvie de darurile Sale. Nu ne cere nimic în 
schimb, ne dă continuu şi ne vrea cu faţa spre Dânsul, ca să primim. Și primind, să 
fim mulţumitori, pentru că aşa este cuviincios. 


Evanghelia de astăzi, ca de altfel întreaga Evanghelie după loan, esre centrată pe 
adâncul lucrurilor. Omul este chemat Să trăiască cu Dumnezeu, nu să producă, 
nu Să îmbunătăţească viaţa materială. Omul este chemat la un salt spectaculos, 
extraordinar, în existenţa lui, de la trăirea materială lumească, care poate fi mai 
rea Sau mai bună, la trăirea cu Dumnezeu. Acest salt este un proces 
duhovnicesc, un proces de trezire a duhului omului. Fiul lui Dumnezeu S-a 
întrupat, ca să-l ridice pe om la nivelul vieţuirii dumnezeieşti, duhovniceşti, să 


p>» 


devină duh, să devină iubitor, treaz, văzător...! 


(din: Pr. Constantin Coman, “Dreptatea lui Dumnezeu şi dreptatea oamenilor”, 
Editura Bizantină, Bucureşti, 2010) 


În faţa lui lisus : Viaţa lăuntrică a Duhului vs. falsa Ortodoxie a pietismului şi 
moralismului religios. La ce “folosesc” Sfintele Taine? 


Calea ortodoxă 


Sfintele Evanghelii ne relatează că în faţa lui lisus orice om se află pe sine, aşa 
cum era. 


Soldatul nu se mai consideră un apărător al păcii şi ordinii, demn şi impunător, ci 
un mercenar, o unealtă a poftelor celor bogaţi şi ale propriilor patimi... În preajma 
lui lisus, de sub purpura împăraţilor ţâşneau vulpi şi hiene, iar din marii preoți şi 
cărturari, duhoare de morminte văruite.... 


Unii dintre aceşti oameni, cutremuraţi de adevăr, începeau, îndureraţi, să mişte 
lăuntric, să se zbată întru inima lor, să înseteze să iasă din falsa lor identitate, 
din mocirla în care se scufundau până atunci fără să ştie, fără să simtă: 
începeau să-şi întindă mâinile sufletului către El: să se roage. Rugându-se, 
descopereau înlăuntrul lor o cărare de lumină pe care, înaintând cu credinţă, puteau 
străbate orice întuneric, orice neputinţă şi orice amăgire... Apoi, în acea lumină 
aflau o putere de viaţă, o putere care lărgeşte şi transfigurează inima, o tărie care 
unindu-se tot mai intim cu sufletul omului îl face asemenea lui Hristos: o putere de 
iubire... 


Aşa se întâmplă de 2000 de ani... Și astăzi e la fel... 


În fața lui IISUS HRISTOS, îngenuncheat ca păcătos, orice om descoperă că 
Și dacă Il urmează ajunge să cunoască, aşa 


cum spunea Cuv. lustin Popovici, că şi el, omul, este iubire... 


In lumina adevărului, dincolo de păcat şi moarte, omul descoperă, prin har şi 
nevoinţă, frumuseţea dumnezeească a vieţii care i-a fost dăruită de Ziditorul său. Şi 
aceasta este Calea.... Aceasta e Ortodoxia... 


Această lucrare a fost propovăduită de Mântuitorul, Sfinuilor Apostoli, care au 
împlinit-o şi dăruit-o desăvârşit urmaşilor lor, episcopii şi preoții. Ei nu au dăruit 
separat Sfintele Taine de lucrarea lăuntrică, harul slujirii preoţeşti de cel al 
lucrării lăuntrice; 


aceasta este: întâi — cea nevăzută, apoi — cea văzută. Partea noastră nevăzută 
este înlăuntrul nostru. Acolo începe lucrarea harului şi se arată, apoi, în trup. 


Toată înfăţişarea din afară a Sfintei Biserici a fost dată spre călăuzirea 
sufletelor dinspre lume spre adâncul inimii, ca indicatoare spre viaţa lăuntrică: 
icoana, cântarea, rugăciunea publică şi toată arta liturgică îmbie omul prin 
simţurile sale fireşti spre viaţa duhovnicească, lăuntrică, a duhului: cheamă 
mintea spre îngenunchere la picioarele Mântuitorului, acolo unde aşteaptă EI: 
în adâncul de taină al inimii. Toate lucrările văzute ale Bisericii sunt ca un 
pridvor şi o pregustare ale adevăratei vieţi creştine. 


Dar, din pricina lucrării vrăjmaşului diavol şi din slăbirea credinţei noastre, după o 
vreme, preoţia a început să se rupă de lucrarea lăuntrică şi, odată cu această 
ruptură, s-a creat o distanţă, pe care vremea a tot lărgit-o, între împărtăşirea 
Tainelor şi scopul acestei împărtăşiri: Sfintele Taine s-au izolat de lucrarea 
lăuntrică pentru că elementul de legătură, preotul, a încetat să fie un cunoscător 
viu şi un călăuzitor încercat al vieții lăuntrice. El a ajuns ori cărturar, ori ţiitorul 
pungii, iconomul exclusiv al celor exterioare. 


exerciţiul facultăţilor omeneşti fireşti, raţiunea şi simţirea, adică s-a ajuns la 
înlocuirea vieţii duhovniceşti cu cea sufletească. 


E ca şi cum fiul risipitor din parabolă, auzind din adâncul inimii sale chemarea 
Acasă, la dragostea Tatălui, nu s-ar ridica şi porni la drum, ci ar rămâne la porci, 
meditând şi plângând, analizând şi simțind acea chemare până la sfârşitul vieții... 
Deci o credinţă fără putere de ridicare şi umblare... 


Moralismul este o raționalizare a credinţei, iar pietismul o sentimentalizare a ei. 
Tainele cele Sfinte ajung, în credința acestor oameni, să hrănească această stare! 
Bietele suflete ajung să-şi trăiască viaţa lumească şi egoismul cu o fervoare şi 
justificare religioasă! Işi închipuie că, dacă sunt morali sau reacţionează 
emoțional la credinţă, îşi lucrează mântuirea. 

Nu putem numi Ortodoxie această stare de înşelare şi nici păstori pe slujitorii ei: 


ar fi păcat împotriva Duhului Sfânt, căci i-am atribui aceste roade; şi, cum a spus 
Mântuitorul, via nu rodeşte spini. 


AM SCRIS ACESTE RÂNDURI CA SĂ NE FERIM DE ACEASTĂ ISPITĂ şi 
de ACEST PĂCAT FUNDAMENTAL AL VREMII NOASTRE: de a numi 
Ortodoxie ceea ce nu este Ortodoxie, chiar dacă are înfățișarea ei. Căci se 
vădeşte în ea lipsa şi a intenţiei şi a puterii de a scoate sufletul afară din Sodoma 


acestei lumi. 


Cine nu se duce la Biserică pentru a afla şi lucra lepădarea de sine şi unirea cu 
Hristos nu va afla nici Ortodoxia. Dar va afla, din păcate, o „ortodoxie” care îl 
poate amăgi şi adormi duhovniceşte cu totul... Căci lumea, cu potopul ei de 
răutăţi, te poate pune pe gânduri... Dar falsa ortodoxie îţi poate amorţi pe veci 
orice nelinişte bună a sufletului. 


(M. 1. - “Oameni şi demoni”) 


Inaintea Înălţării Sfintei Cruci: Ce înseamnă a iubi cu adevărat, în vremurile 
abuzului, vicleşugului şi minciunii generalizate? Cum putem mărturisi crucea 
în viaţa noastră şi ce fericire putem găsi în iadul lumii? 


Arhim. Nichifor Horia (laşi) - Predică la Duminica dinaintea Înălţării Sfintei 
Cruci (7 septembrie 2014) 


Video: https://www.youtube.com/watch ?time_continue=l &v=BevOBLSsAY g 


“În numele Tatălui şi al Fiului şi al Sfântului Duh. Amin. 


lubiţi credincioşi, preacuvioşi părinţi, Evanghelia de astăzi, din Duminica înaintea 
Înălţării Sfintei Cruci ne vesteşte despre dragoste, despre dragostea lui Dumnezeu 
pentru om şi despre cum să înţelegem legea dragostei în devenirea noastră, în 
creşterea noastră duhovnicească. În câteva versete, descoperirea pe care Domnul o 
face despre cruce şi despre dragoste şi judecată în convorbirea pe care a avut-o cu 
Nicodim, înțeleptul care a venit la el nu cu gând de ispitire, ci cu înţelegere 
dreaptă, uimit fiind de cuvintele Mântuitorului. Vedem că atunci când Domnul îi 
vorbeşte despre apă şi despre botez, despre naşterea din nou, Nicodim se cutremură 
şi nu înţelege. lată acum alte cuvinte pe care Domnul i le rosteşte lui Nicodim, 
cuvinte pe care Evanghelia de astăzi ni le pune înainte şi asupra cărora vom zăbovi 
puţin împreună. 


Și nimeni nu S-a suit în cer, decât Cel ce S-a coborât din cer, Fiul Omului, Care 
este în cer. Şi după cum Moise a înălţat şarpele în pustie, tot aşa trebuie să Se 
înalțe Fiul Omului. - este vorba despre înălțarea pe cruce a Domnului. Şarpele pe 
care Moise l-a înălţat în pustie, ne amintim de boala înfricoşătoare pe care o aveau 
iudeii şi privind spre şarpele înălțat de Moise, se vindecau. 


Ca tot cel ce crede în El să nu piară, ci să aibă viaţă veşnică. Căci atât de mult a 
iubit Dumnezeu lumea, încât pe Fiul Său Cel Unul-Născut L-a dat ca oricine 
crede în El să nu piară, ci să aibă viaţă veşnică. Căci n-a trimis Dumnezeu pe 
Fiul Său în lume ca să judece lumea, ci ca să se mântuiască, prin EL, lumea. 


Și mai adaug un verset în continuarea pericopei evanghelice: Aceasta este 
judecata, că Lumina a venit în lume şi oamenii au iubit întunericul mai mult 
decât Lumina. Căci faptele lor erau rele. 


Iubiţi credincioşi, reținem acest cuvânt: Căci atât de mult a iubit Dumnezeu lumea 
încât pe Fiul Său Cel Unul-Născut L-a dat ca să se mântuiască prin El lumea, Căci 
n-a trimis Dumnezeu pe Fiul Său în lume ca să judece lumea, ci ca să se 
mântuiască lumea prin EL. 


De îndată ce începem să pricepem ceva în această viaţă, începem să înţelegem că 
sunt asupra noastră fel de fel de primejdii şi de răutăţi. De la animale, de la stihii şi 
chiar de la oameni. Trebuie să ne ferim să nu alunecăm, să nu cădem, să nu ne 
frigem, să nu ne înecăm, dar, mai ales, trebuie să ne ferim de vicleşugul celorlalți. 


De abuzul celorlalţi, de nedreptatea celorlalți. Şi sunt copii care sunt traumatizaţi 
de mici, uneori chiar în familiile lor, dureri mai mari decât poate duce sufletul lor 
de copil. De multe ori răutatea şi vicleşugul vine chiar de la părinţii lor, de unde ar 
trebui să primească dragoste şi mai ales, încredere desăvârşită. Şi greu îşi duc acele 
suferinţe mai departe şi învaţă bieţii copii să se ferească, să se ascundă, să se apere. 
Și noi toţi, în viaţa aceasta, învăţăm că trebuie să ne apărăm de vicleşugul 
celorlalți, pentru că aşa este, într-adevăr, vedem mult vicleşug în jurul nostru, la 
aproapele nostru, poate chiar la frate sau la mamă, nu mai spun de ce înseamnă 
televizor sau ziare sau toate celelalte, fel de fel de cuvinte care zăpăcesc şi 
poticnesc pe om. Ne gândim cât de greu va fi fost pentru om şi pentru copii în 
timpuri înfricoşătoare, precum războaie, când suferinţa era legea în acele zile, cât 
de dureros au trecut acele zile. 


lată că învaţă omul să se ferească, să se apere de celălalt, devenind dur, devenind 
necruţător cu celălalt. Porunca Mântuitorului ca să avem viaţă veşnică, ca să 
înţelegem ce înseamnă această viaţă, este ca să iubim pe Domnul Dumnezeul 
nostru din toată inima noastră; şi spune cuiva care-L întreabă că aceasta este întâia 
poruncă din Lege şi cea de-a doua, asemenea ei, este să iubeşti pe aproapele tău ca 
pe tine însuţi. Aş adăuga eu: în condiţiile acestea nevralgice şi dureroase în care 
trăim, în condiţiile în care suntem trădaţi în pornirile noastre cele mai nobile, cele 
mai frumoase, în dragostea noastră cu care copilul se deschide celuilalt, în această 
lume ne cere Dumnezeu să-l iubim pe aproapele nostru ca pe noi înşine şi pe 
Dumnezeu. 


Și spune că aceste porunci sunt deopotrivă una cu alta. Să-L iubeşti pe Domnul 
Dumnezeul tău înseamnă să-L cunoşti, să ai o relaţie cu EI; nu poți să iubeşti pe 
cineva abstract. Nu poţi să iubeşti planeta Venus dacă nici măcar nu ştii despre ce 
este vorba. Când Domnul porunceşte să iubeşti, poruncește celor care cred în EI, 
celor care vor să-L cunoască şi această cunoaştere înseamnă unire cu Dumnezeu. 
Și iubirea aceasta înseamnă, de fapt, judecata vieţii noastre şi criteriul judecății 
de după moartea noastră şi din fiecare zi, pentru că judecata sub care stăm, pe 
care ne-o facem nouă înşine, şi celorlalți de multe ori, uneori cu înţelegere, 
alteori cu osândire, judecata aceasta nu va fi doar cândva, la un final, ci în 
fiecare zi, în funcţie de alegerile noastre. Dumnezeu ne arată calea de mântuire 
şi ne descoperă alte înţelesuri, ca să creştem în această dragoste. Atâta timp cât 
ea este criteriul vieţii noastre. 


Dacă Legea şi Proorocii se cuprind în aceste două porunci, atunci Împărăţia 
Cerurilor nu poate fi altceva decât întâlnirea tuturor celor care au trăit aceste 
porunci, celor care au învăţat să iubească pe celălalt, au învăţat să iubească drept 


pe celălalt - să-l preţuiască, să se smerească - aşa cum Dumnezeu îl iubeşte. 
Împărăţia Cerurilor nu poate fi decât întâlnirea celor care prăznuiesc împreună cu 
Dumnezeu şi-L iubesc pe Dumnezeu şi ei înşişi deopotrivă petrec în dragoste. 
Dacă Domnul ne spune să iubim pe aproapele nostru ca pe noi înşine, asta 
înseamnă că Însuşi Dumnezeu iubeşte pe om. Şi Judecata nu este ca o mânie 
îndelung lăsată să mustească, ca să izbucnească disproporționat la ieşirea sufletului 
din trup, ca să pedepsească silnic pe cel care vine către Domnul — neputincios după 
moarte după cum neputincioşi suntem când ne naştem, cu toate vulnerabilităţile 
noastre. Judecata înseamnă altceva, e judecata pe care ne-o facem de zi cu zi, în 
care, cum spune Evanghelia Judecăţii, se vor separa cei ce au crezut de cei ce n-au 
crezut precum oile de capre. Nu trebuie să fii cioban, nu trebuie să ai vreo 
academie sau vreo universitate ca să faci distincţia între oaie şi capră. Tot astfel va 
fi atunci, dar şi acum, când cel ce iubeşte se transformă, devine altfel. Și cel ce nu 
crede în puterea dragostei rămâne acolo, unde aşa cum este scris, este durerea şi 
scrâşnetul dinților. 


Dragostea Mântuitorului, aşadar, nu încetează. Nu este transformată în mânie 
pentru cei ce nu vor fi în Împărăţia Cerurilor, pentru cei ce n-au ales aceasta. 
Spune Isaac Sirul că, dacă pentru cei ce au intrat în Împărăţia Cerurilor, cei ce 
S-au mântuit, dragostea Mântuitorului este mângâiere, pentru ceilalți este ca un 
foc arzător, ca o ruşine, ca o vădire a nedreptăţii vieţii lor, a ratării vieţii. 


Tot cuvântul Evangheliei ne este pus înainte ca să nu ne ratăm această viaţă, ca să 
nu sărăcim gândindu-ne că această viaţă ne este pusă înainte doar ca să ne păzim 
înfricoşaţi de câine, de pisică, de purici, de răutatea celuilalt, să ne facem o casă, să 
avem un serviciu şi să murim ca parameciul sau ca lăcusta. Viaţa omului este mult 
mai mult! Este intrare în veşnicie. Pentru această veşnicie ne grăieşte Evanghelia şi 
ne învaţă Dumnezeu cum să trăim. Și, astfel, cuvântul pe care ni-l pune înainte este 
despre dragoste, dragostea lui Dumnezeu pentru om şi dragostea omului ca 
răspuns, ca şi creştere pentru ceea ce trebuie el să devină. 


Vedem că atunci când omul se teme, se teme pe bună dreptate. De multe ori fratele 
şi chiar mama şi tatăl tău îți interpretează greşit cuvintele şi te rănesc şi te doare 
inima când vezi cum răstălmăceşte omul dragostea ta şi pornirea ta cea bună. 


Evanghelia de astăzi nu este pusă întâmplător în Duminica dinaintea Înălţării 
Sfintei Cruci, ci ne este pusă ca înţeles a ce este crucea pentru Mântuitorul şi ce 
este crucea în viaţa noastră: nimic altceva decât răstignire de fiecare dată, atunci 
când într-adevăr alegem ale dragostei, ale smereniei, pentru Dumnezeu, ne mai 
îndreptăţindu-ne și victimizându-ne pentru ca să reacționăm egoist şi apărându- 


ne teritoriul, confortul, cele necesare, ca şi cum Dumnezeu n-ar exista. Într- 
adevăr, în această viaţă vom cunoaşte şi suferinţe şi nedreptăţi şi vedem că 
Domnul, Care a ales calea dragostei şi ne-o vădeşte în viaţa Sa pe pământ, a fost 
repede prigonit de oameni până la moartea cea mai crâncenă şi înjositoare care 
se cunoştea atunci: moartea pe cruce. Nu era vreo alta mai de temut. Pentru cei 
mai înfricoşători criminali şi tâlhari, moartea pe cruce era culmea pedepsei. Şi 
putea Mântuitorul să se ferească de aceasta, fără doar şi poate. Ca Dumnezeu, 
crucea nu avea putere asupra Lui şi nu era nimeni Să-L dea unei asemenea 
suferinţe dacă Însuşi n-ar fi vrut. 


Proorocul Isaia în cap. 53 vesteşte culmile acestei suferințe încă de atunci. 
Versetele atunci erau de neînțeles, ele aveau să se împlinească abia în persoana 
Mântuitorului. Ele spun: Acesta, suferințele noastre a purtat. Pentru păcatele 
noastre a fost străpuns şi pentru fărădelegile noastre a fost zdrobit. 


Și-L numeşte ca rob, ca slugă a Domnului, pentru că în EI se vădeşte dragostea lui 
Dumnezeu până la capăt. 


Cu rănile Lui noi toţi ne-am vindecat, spune proorocul Isaia, pentru că orice 
purtare a nedreptăţii celuilalt - că este tatăl meu şi l-am iertat, că e copilul meu, că 
e prieten sau şef sau vecin - orice purtare înseamnă vindecare a celuilalt prin 
împreună-pătimire cu el. În Dumnezeu, aceasta s-a făcut nu pentru un om, nu 
pentru vreun vecin, nu pentru vreun copil, ci pentru omul întreg! Pentru noi toţi 
care suntem şi care vom fi. Pentru că durerea Lui Însuşi a fost asumată desăvârşit 
şi conştient şi până la capăt. 


Iată, dar că Dumnezeu ne pune înainte ce înseamnă dragostea dumnezeiască şi 
că toţi cei ce vrem să-l urmăm avem a nu ne mai teme de zdroaba acestei lumi, 
dar pe de altă parte, a înțelege că nu ne aşteaptă vreun confort sau vreo veselie 
Sau vreun 0Spăţ zilnic, ci că toate aceste dureri se pot confirma — la măsura 
noastră, pentru că nu îngăduie Dumnezeu Să trăim ceea ce El a trăit atât de 
adânc, că şi puterea noastră este alta. Fiecăruia în măsura în care îşi lărgeşte 
inima, cum spune Sfântul Apostol Pavel, către celălalt, fiecăruia Dumnezeu îi dă 
mai adânc să înţeleagă neputinţa omului şi să iubească pe om dincolo de măștile 
cu care acesta se cosmetizează, cu care se apără, cu care se arată celorlalți. Îi dă 
să-l iubească aşa cum este. 


lată, aşadar, că Evanghelia ne vorbeşte despre dragoste şi că cei ce vrem să-l 
urmăm lui Hristos înseamnă să învăţăm să iubim aici, pe pământ, în mijlocul 
oamenilor de aici, cu dorul lor cel adânc, cu frumuseţea iubirii lor, dar şi cu 


înclinarea spre rău şi spre păcat a multora dintre aceştia, care ne rănesc cu ştiinţă 
sau cu neştiință sau cu rea-voinţă. Ştim că Domnul pe cruce spune aceste cuvinte 
aproape de neînțeles pentru noi: lartă-i pe ei că nu ştiu ce fac, nu ştiu ce lucrau 
atunci în istorie şi ce se întâmpla atunci prin mâinile lor. 


Domnul priveşte pe celălalt aşa cum ne cere nouă să privim: ca pe noi înşine. ŞI în 
această dragoste către aproapele dusă până la capăt ne întâlnim cu Dumnezeu, dar 
şi invers: omul care-L iubeşte pe Dumnezeu şi care-L cunoaşte pe Dumnezeu se va 
raporta cu dragoste la aproapele. Toată viaţa noastră, aşadar, înseamnă a înţelege 
porunca dragostei şi a creşte în aceasta. 


Duminica viitoare va fi Duminica Înălţării Sfintei Cruci şi vom vorbi despre 
înţelesul crucii în viaţa noastră, înțelegând că în orice durere asumată, în durerea 
crucii, păcatul şi boala se vindecă din celălalt și sfinţeşte pe cel ce poartă 
nedreptatea celuilalt. Precum în Hristos, iată, s-a împlinit planul mântuitor al lumii 
întregi, al omului întreg, prin purtarea suferinţei nedrepte până la capăt. 4şadar, 
de câte ori ne gândim la cruce, înseamnă întâi să ne gândim la dragostea lui 
Hristos şi la faptul că Judecata nu este altceva decât distincţia între cei care au 
învățat să iubească şi au primit această poruncă în inima lor și cei care şi-au 
găsit îndreptăţiri pentru a nu iubi, pentru a se apăra, pentru a se închide în 


egoismul lor, în nevoile lor şi a se întoarce cu vrăjmăşie asupra aproapelui. 


Acesta este cuvântul Evangheliei de astăzi şi în felul acesta trebuie să ne judecăm 
viaţa noastră: cât de mult răbdăm pe celălalt? Cât de mult căutăm confortul şi 
siguranţa proprie, închizându-ne in propriul egoism? Pentru că în fiecare zi, cum 
spuneam, suntem judecaţi de Dumnezeu şi viaţa noastră poate să meargă spre 
Împărăţia Cerurilor sau afară de ea, din păcate. Şi toate acestea le ţesem dintru 
această viaţă. Nu că ne va judeca Dumnezeu cu mânie în Ziua Judecăţii, ci că noi 
înşine în această viaţă alegem. 


A-l iubi pe celălalt înseamnă a răbda, a te bucura de întâlnirea lui, a înţelege 
neputinţele lui, fără să însemne asta că trebuie să ne lăsăm minţiţi, evident. 
Mântuirea nu înseamnă o dragoste sentimentală, trăirea la nivel emoţional, 
epidermic, ci iubire şi adevăr sunt cele ce mântuiesc sufletul. Nu confundăm 
iubirea cu dorinţa de a ne agăța de celălalt pentru că vedem acolo o apărare sau un 
confort. Nu confundăm iubirea cu dorinţa de stăpânire a celuilalt, care se manifestă 
de multe ori şi la părinţii care îşi iubesc copiii şi îi controlează, sufocându-i, până 
la cele mai mici alegeri ale lor, iar bieţii copii sunt nefericiţi şi se agaţă de părinţii 
lor şi rămân copii până la 40 de ani, până la 50 de ani, pentru că n-au avut 
libertatea de a avea încredere în ei înşişi, de a se dezvolta, de a creşte. Dragostea 


adevărată nu sufocă pe celălalt, nu şi-l apropriază cu voluptate, cu egoism, 
pentru că are un interes, pentru că are o plăcere, pentru că e frumos, pentru că îl 
laudă... Dragostea înseamnă Slujirea celuilalt şi smerenie. 


Și Sfântul Siluan vădea că adevărata cunoaştere a lui Dumnezeu şi adevărata 
neînşelare a trăirii se descoperă în iubirea de vrăjmaşi, nu doar în iubirea celor care 
mă laudă, deşi şi această iubire e un dar a lui Dumnezeu. Dar iubirea vrăjmaşului, 
atunci când, pornindu-se asupra mea, înţeleg rătăcirea lui şi aproape compătimesc 
cu el în aceasta — nu înseamnă că această iubire înseamnă suprapunerea peste 
anumite patologii, respectiv nebunia omului, nedreptatea lui, care vrea să mă 
asuprească, să mă traumatizeze în fel şi chip — în toate acestea, când adevărul este 
înăbuşit de către celălalt am dreptul şi datoria să pun oprelişte şi despărțire. 


Sfântul apostol Petru, ales al lui Hristos, cel care L-a cunoscut desăvârşit pe 
Dumnezeu, văzând un slăbănog la Poarta Frumoasă îl vindecă şi-l compătimeşte și 
puterea lui Hristos lucrează desăvârşit prin el, încât acela se vindecă şi începe să 
umble. Acelaşi Petru, atunci când Anania şi Safira îi mint în faţă, îi mustră şi le 
arată adevărul; nu-i blestemă Petru, nici nu le porunceşte moarte, dar cuvântul lui 
Petru este atât de puternic, încât înţelegându-şi minciuna, din acea ruşine şi frică a 
minciunii, şi Anania şi Safira au murit pe rând. 


Știm că în faţa apostolilor mulţi îşi vindeau toate ale lor şi trăiau într-o frățietate, ca 
într-o familie; nimeni nu mai spunea că aceasta e a mea sau aceasta e a altuia, aşa 
cum încercăm să trăim astăzi în mănăstiri, având totul deopotrivă, într-o frăţietate. 
lar Anania şi Safira, vrând să urmeze şi ei acestora, dar neavând credinţa până la 
capăt, au spus o minciună, dosind ceva din banii pe care-i primiseră la vânzarea 
țarinii. Şi merge întâi Anania, cum ştim, la Sfântul Apostol Petru şi-i spune că 
aceştia sunt banii. Și Petru îl mustră, pe bună dreptate: Țarina aceea era a ta, aveai 
proprietate deplină asupra ei, nimeni nu te-a silit să o vinzi! lar dacă ai vândut-o, 
banii erau ai tăi, nimeni nu ţi i-a cerut! Dar de ce ai venit tu cu această minciună, 
minţind Duhului? Nu pe mine m-ai minţit, ci Duhului Sfânt ai minţit acum! Şi în 
faţa acestui adevăr Anania se cutremură, îi stă inima, literalmente vorbind şi 
moare. Asemenea şi Safira, femeia care vine după el. 


Aşadar, dragostea nu înseamnă că nu vedem minciuna celuilalt, nu înseamnă că 
devenim complici la minciună şi la păcat. Dragostea înseamnă împreună-mergere 
spre adevăr şi spre iubire, atunci când omul vrea! lar când omul alege să rămână în 
întuneric şi în minciună, atunci vremea este să ne despărțim. Și Apostolii au lucrat 
acestea desăvârşit, în comunitățile pe care le-au sfințit şi în rândul cărora au 
adăugat cuvântul lor. 


Sfântul apostol Pavel, într-un asemenea demers de judecată pentru o faptă de păcat 
care era într-o comunitate, spune: Scoateţi afară pe cel rău! 


Şi când spunem aceasta s-o spunem nu cu ne-iubire, ci cu iubire pentru cei care au 
ales vindecarea şi adevărul. Aşa cum pe un corp sănătos nu poţi să îngădui un 
deget care are tumoare de cancer, cu toată durerea vei tăia degetul, ca întreg trupul 
să biruiască până la sfârşit boala. Şi aceasta nu este neiubire. 


Crucea pe care Mântuitorul a luat-o nu e altceva decât purtarea suferinţei până la 
capăt în mărturisirea iubirii şi vindecă toată cele ale omului, afară de învârtoşarea 
în minciună şi în nedreptate. Să ne ferească Dumnezeu de toate acestea şi să 
înțelegem că în proximitatea sărbătorii Înălţării Sfintei Cruci nu avem altceva decât 
să înțelegem cum să trăim dragostea lui Dumnezeu şi a aproapelui, cum să ne 
lărgim inimile cu ieşirea din egoismul nostru, din lenevirea şi nepăsarea noastră, 
din îndreptățire şi victimizare, pentru ca într-adevăr Duhul lui Dumnezeu să ne 
dăruiască putere şi simţire, aşa cum a lucrat în viaţa sfinților Săi, nu uşor, dar cu 
putere. 

În încheiere voi citi încă o dată, pentru fiecare dintre noi, imnul dragostei al 
Sfântului Apostol Pavel, cel care spuneam că a fost necruţător cu păcatul, 
necruţător cu minciuna, dar care ne pune înainte puterea dragostei, singura lege 


care ne va face fie moştenitori ai Impărăţiei Cerurilor, fie departe de ea: 


De aş grăi în limbile oamenilor şi ale îngerilor, iar dragoste nu am, făcutu-m-am 
aramă sunătoare şi chimval răsunător. 


Și de aş avea darul proorociei şi tainele toate le-aş cunoaşte şi orice ştiinţă, şi de aş 
avea atâta credinţă încât să mut şi munţii, iar dragoste nu am, nimic nu sunt. 


Și de aş împărţi toată avuţia mea şi de aş da trupul meu ca să fie ars, iar dragoste 
nu am, nimic nu-mi foloseşte. 


Dragostea îndelung rabdă; dragostea este binevoitoare, dragostea nu pizmuieşte, nu 
se laudă, nu se trufeşte. 


Dragostea nu se poartă cu necuviinţă, nu caută ale sale, nu se aprinde de mânie, nu 
gândeşte răul. 


Nu se bucură de nedreptate, ci se bucură de adevăr. 


Toate le suferă, toate le crede, toate le nădăjduieşte, toate le rabdă. 


Dragostea nu cade niciodată. 


Dumnezeu să ne ajute să trăim cu înţelepciune cuvântul Mântuitorului, pentru ca 
într-adevăr dragostea Lui şi adevărul Lui să umple sufletele noastre. Amin”. 


Părintele Singhel Ioan (Măn. Sihăstria Putnei) - Predică la Duminica 
dinaintea Inălţării Sfintei Cruci (7 sept. 2014) 


Auzim despre suferinţă, despre durere, însă de când Hristos S-a suit pe Cruce, ea s- 
a transformat dintr-o unealtă de tortură în izvor de viaţă, de mântuire, de lumină şi 
de bucurie. Astfel că înainte de Înviere a fost Crucea, învăţându-ne că la bucurie 
ajungem prin jertfă. Dar mai este ceva: înainte de Cruce a fost Maica Domnului, 
care a făcut posibilă naşterea Mântuitorului. Mai înainte de Cruce a fost Maica 
Domnului, prin viaţa ei curată, învăţându-ne că şi o jertfă are nevoie de o bază, de 
un altar curat, un altar sfânt. Şi iată, ea, cea fără de prihană, care s-a ridicat la un 
nivel de sfinţenie mai presus decât cerurile, mai mult decât ceea ce spune Sfântul 
Apostol Pavel la Epistola către Galateni, unde zice că nu mai este parte bărbătească 
şi parte femeiască. Ce înseamnă asta? Unii fac o confuzie aici. Ne spune 

care a trăit în Siberia, că atunci când omul nu mai este supărat de 
tresăltările trupului, de gânduri necuvioase, ajunge la acest nivel: nu mai este 
parte bărbătească sau parte femeiască, e un fel de viaţă îngerească. Însă Maica 
Domnului s-a ridicat mai presus de această viaţă, cea neispitită de nuntă, care nici 
măcar nu s-a gândit la însoţire şi iată, a primit cel mai frumos dar, ca să nască pe 
Mântuitorul lumii. 


Este, în troparul Învierii, glasul VI, care va fi în Duminica de după prăznuirea 
Înălţării Sfintei Cruci, un loc unde spune: Prădat-ai iadul, nefiind ispitit de dânsul. 
Şi pare un paradox: cum poate să te ispitească iadul? Că, nu-i aşa, noi ne gândim 


că acolo sunt nişte căldări cu smoală, nişte diavoli care te înţeapă cu furca, ce poate 
să te ispitească acolo...? Dar nu este aşa. lată că iadul poate fi şi altceva, un lucru 
care să te ispitească şi sunt poftele și patimile noastre. În plus, în contextul zilelor 
noastre, iadul este şi un kitsch al zilelor noastre şi oamenii pot fi ispitiţi de tot felul 
de ademeniri. Diavolul şi-a pus tot ce are pe tarabele din pieţele noastre. Cum 
putem scăpa de aceste ispitiri? Doar prin smerenie! Smerenia este singura care ne 
scapă din aceste „păhărele” ale diavolului. Şi prin simplitate, prin întoarcere la 
viaţa mai sănătoasă şi cu credinţă, care tot mai mult se pierde. 


Citeam odată pe un pomelnic: X şi Y se roagă pentru fericire. Foarte frumos spus, 
numai că depinde cum vedeau ei fericirea. Cum o vedem noi, într-un loc care se 
numeşte valea plângerii sau tot mai mult capătă o imagine a iadului. Ce fericire 
poate fi într-un iad?! Însă ni se spune: Ţine-ţi mintea în iad şi nu deznădăjdui! Doar 
cu bucuria asta a mângâierii harului Duhului Sfânt. Deci în iad doar aşa poţi să te 
bucuri, având mângâierea Duhului Sfânt. Şi atunci fericirile sunt cele evanghelice: 
cei ce plâng, cei prigoniți pentru dreptate, cei smeriţi, cei ce flămânzesc şi 
însetoşează de dreptate..., ca unii care primesc mângâierea Duhului Sfânt. 


Referitor la lucrarea diavolului pe pământ, spune în Apocalipsă despre evoluţia 
răului pe pământ. Şi spune [despre Fiara]: Era şi nu este şi va să se ridice [din 


adânc şi să meargă spre pieire]... Şi Părinţii care explică, care interpretează 
Apocalipsa, ne spun că era — înainte de venirea Mântuitorului — şi nu este — pentru 
că Mântuitorul l-a biruit prin Crucea Sa — şi iarăşi va să vină — pentru că, iată, la 
sfârşitul vremurilor, credinţa slăbeşte tot mai mult şi atunci răul capătă putere să 
iasă înapoi din adânc. Deci totul depinde de credinţa oamenilor pentru ca să 
întârzie această lucrare a răului. lată că, dacă înainte de venirea Mântuitorului pe 
pământ, idolatria era foarte răspândită, şi acum tot mai mult începe iarăşi să 
reînvie. Şi vedeţi, trebuie să avem grijă că este şi o idolatrie înlăuntrul nostru, deci 
nouă nu trebuie să ne spună sectarii că nu este bine să bei — deci poţi să iei câte un 
pahar şi azi şi mâine — dar să nu te îmbeţi, ăsta este păcatul, este o idolatrie, de 
fapt, atunci când tu te închini la zeama de struguri, în momentul eşti, de fapt, 
dependent. Alcoolismul este o idolatrie. 


La fel, este o idolatrie când te închini unei frunze, tutunul, devii dependent. La fel, 
idolatrie mai rea este dependenţa de droguri şi un lucru mai răspândit al zilelor 
noastre este fuga după bani. Omul devine tot mai dependent, tot mai zbuciumat 
după bani. Pentru ce alergăm de dimineaţa până seara? Şi poate fi şi o înşelăciune, 
vedeţi că diavolul totdeauna vrea să ne câştige afişând nişte intenţii bune, şi noi 
numai lucruri bune vrem să facem, dar, cu timpul, devine o dependenţă. 


ŞI spune Sfântul loan Scărarul că este un pericol să tot aduni şi, chiar dacă noi 
spunem că vrem să facem fapte bune, banul poate să devină o dependenţă şi să cazi 
într-o înşelăciune a diavolului. Aceasta e o formă a idolatriei şi o să se vadă tot mai 
mult lucru ăsta pe viitor. În acest progres al ştiinţei omul şi-a pus nădejdea şi crede 
că nu mai are nevoie de Dumnezeu. Dar, pe viitor şi deja se vede lucrul acesta, tot 
mai mult o să se arate stricăciunea acestui progres, care e mai degrabă un regres, o 
îndepărtare a omului de Dumnezeu. 


Și atunci ce este de făcut? Avem nevoie de o viaţă mai curată, să fim mai buni, să 
fim nişte lumini, nişte făclii, pentru că fiecare dintre noi ar trebui să fim nişte 
urmaşi ai Apostolilor, nişte soli ai lui Hristos. 


Mi-aduc aminte, un protestant care s-a convertit la Ortodoxie şi a fost şi pe aici, pe 
la Putna, şi l-a întrebat un părinte despre viaţa lui, dacă a fost catehizat, cum a 
învăţat el Ortodoxia, şi el a spus: „Eu ce văd la soţie, asta fac!”. Soţia lui era 
ortodoxă. Vedeţi, rolul nostru poate să fie important şi în familie şi oriunde am fi. 
Deci ceea ce se vede la noi, alții pot să facă. Iată, această propovăduire a 
Evangheliei care trebuie să continue. 


Spune Mântuitorul că nu va fi sfârşitul până nu se va propovădui Evanghelia la 


toată lumea. Însă să nu credeţi că vor ajunge toţi oamenii să fie evanghelizaţi în 
sensul bun al cuvântului, să umble toţi cu cruci în frunte. Nicidecum. Va veni o 
vreme în care credinţa atât va slăbi, nu va mai fi viaţă în Hristos, va fi imposibilă 
propovăduirea. De fapt, finalul propovăduirii va fi determinat prin imposibilitatea 
propovăduirii, nu va mai avea cine şi nu va mai avea cui să propovăduiască! 


Tot protestantul acesta care s-a convertit, a fost întrebat ce l-a frapat, ce 1-a atras 
mai mult atenția în Biserica Ortodoxă. Şi dânsul a spus: „Când am intrat în 
Biserica Ortodoxă am văzut că toţi oamenii îşi fac cruce cam tot timpul. Nu trec 
câteva momente şi iar îşi fac cruce. Asta mi-a atras atenţia”. Şi este un adevăr 
acesta, pentru că Sfânta Cruce este o rugăciune. De fiecare dată când ne facem 
Sfânta Cruce, noi mărturisim Treimea: pe Tatăl, pe Fiul şi pe Sfântul Duh. Este o 
pecete a binelui şi nu a fost inventată, aşa cum spun sectanţii, de Sfântul împărat 
Constantin cel mare, ci sunt documente încă din secolul al II-lea. Istoricul 
Tertulian povesteşte cum o mamă creştină, când îşi culca copilul, însemna patul cu 
Sfânta Cruce. 


Și atunci, iată, Crucea lăsată de Hristos ca o armă împotriva diavolului, însă Cruce 
în sensul pozitiv, al răstignirii patimilor. Ce înseamnă să iei crucea şi să-i urmezi 
lui Hristos? Să-ţi răstigneşti patimile. Asta este, de fapt, rostul omului şi tot 


sensul vieţii. Mai înseamnă Sfânta Cruce şi ascultare, căci vedeţi, Hristos, când 
S-a răstignit, a ascultat de Dumnezeu Tatăl. Dar să ştiţi că ascultare nu 
înseamnă numai păzirea poruncilor lui Hristos, ci şi tot ce ne-a lăsat Dumnezeu 
pe acest pământ. Spuneam că Dumnezeu la început a creat toate foarte bune. Și 
omul ce a făcut? Din păcate a stricat şi strică tot timpul ceea ce face Dumnezeu! 
Dacă Dumnezeu a făcut toate foarte bune, cum poţi tu să completezi, cum poţi tu 
să schimbi ceea ce a făcut Dumnezeu? Mă gândesc la organismele modificate 
genetic, la clonări... Tot felul de lucruri prin care omul strică ceea ce a făcut 
Dumnezeu. 


lată, vedem că pe timp de pace — ferească Dumnezeu să mai fie un război! — dar pe 
timp de pace se strică tot mai mult natura. Oamenii au devenit ca nişte lăcuste, pe 
unde trec devorează tot, cară, adună, duc şi aduc. Nu ne dăm seama că Hristos ne-a 
îndemnat să ne jertfim, să nu fim doar nişte consumatori, ci să ne dăruim, să facem 
ceva bun pe acest pământ, să dăm, să ne dăm pe noi înşine. 


Cu lucrurile astea să ne întoarcem astăzi acasă, gândindu-ne că prin jertfa Crucii 
Mântuitorul ne-a îndemnat la smerenie, la ascultare, la o simplitate — care ne-ar 
scoate din tot războiul zilelor noastre — şi jertfa pe care noi trebuie să o aducem are 
nevoie de o curăţie pe care ne-a arătat-o Maica Domnului înainte de cruce, deci a 


fost acea viaţă curată a Maicii Domnului care e un exemplu al mamelor adevărate. 


Și vorbeam acum de consumatori, că oamenii doar consumă şi spuneam şi altădată 
că şi mamele au fost transformate în consumatori, deci au fost smulse de lângă 
copii, de lângă soţi, şi sunt şi ele funcționare, să fie egale cu bărbaţii, ca să fie 
dublat numărul de consumatori, cei care cumpără de la tarabele astea toate kitsch- 
urile lumii noi. lată că acest curent nu merge într-o direcție bună. Să dea 
Dumnezeu ca fiecare din noi să avem jertfă şi curăție. Amin”. 


Părintele Andrei Coroian: Meditaţii în oglinda Sfintei Cruci - Copiii lui 
Dumnezeu şi fiii Maicii Domnului: “Dumnezeu duce crucea păcatelor omului, 
Maica Sfântă poartă crucea umanităţii... Dumnezeu dăruieşte din ce în ce mai 

mult, iar omul şi-a făurit un program care L-a exclus pe Dumnezeu” 


Arhim. Andrei Coroian - Predică la Duminica dinaintea Înălţării Sfintei Cruci 
(7 sept. 2014) 


Video: https://www.youtube.com/watch?v=Pu_JjdokOBxU 


Transcriere parțială (de la min. 23): 


“[...] Sfânta Cruce să ştiţi că este şi oglinda vieţii omului. M-am pus în situaţia 
asta şi am spus: dacă mi-aş face Crucea Domnului Hristos ca o oglindă şi toată 
ziua, în loc să mă uit în oglindă, să mă uit la Cruce şi să mă uit la Domnul Hristos 
răstignit pe Cruce. Şi să ştiţi că, privind la ea, multe gânduri îţi vin. De regulă, 
călugării, când merg la mănăstire, ani de zile nu se uită în oglindă. În loc de 
oglindă au ceva scris acolo de un Sfânt Părinte, ca să-şi amintească întotdeauna; 
oglinda vieţii omului e rugăciunea, e lumina Domnului Hristos. Şi atunci, din 
multe meditații, am rămas la trei concluzii. Şi am zis că trei lucruri ar putea omul 
să înțeleagă în faţa Sfintei Cruci şi la trei lucruri ar trebui să mediteze. 


În primul rând să se gândească la cât de mult îl iubeşte Dumnezeu şi cum Îşi duce 
Dumnezeu crucea. Păi, de multe ori, noi nu ne ducem crucea, ne ferim de ea, vrem 
o viaţă cât mai uşoară, mai comodă, pentru noi, pentru copiii noştri, pentru ai 
noştri. Dar Dumnezeu nu face aşa. Dumnezeu Îşi duce crucea. Dumnezeu a creat 
lumea aceasta din dragoste, dar omul a păcătuit şi s-a lepădat de Dumnezeu. Dar 
Dumnezeu duce crucea păcatelor omului şi a suferințelor omului în istorie, în 
prezent, o duce EI şi nu se leapădă de el [de om] şi mii de ani nu s-a lepădat de el 
şi, ca atare, cu cât omul păcătuia mai mult, cu atât Dumnezeu îl iubea mai mult. ŞI, 
când a ajuns omul la culmea păcatului, încât nu mai putea să trăiască, că s-ar fi 
pierdut de tot omenirea, atunci a trimis Dumnezeu pe Fiul Lui. Şi S-a întrupat şi a 
luat el păcatul asupra Sa. Deci acesta e primul gând: când te gândeşti cât de mult 
iubeşte Dumnezeu şi cum Îşi duce Dumnezeu crucea şi nu ne-o ducem noi sau ar 
trebui să ne-o ducem noi. 


Apoi mai este ceva: crucea, să ştiţi, este indispensabilă, nu te poţi [eschiva, 
debarasa] de ea. Cine vrea să scape de cruce să ştiţi că nu reuşeşte. De cruce 
niciodată nu vei putea scăpa pentru că omul e făcut în formă de cruce şi, înainte de 
a fi ceva, a fost crucea. Crucea e simbolul dragostei şi al Sfintei Treimi. Și, când se 
va sfârşi lumea aceasta, pe cer va apărea semnul Sfintei Cruci şi al sfârşitul lumii 
acesteia, în mijlocul Raiului, pomul vieţii, va fi crucea. Orice ai face, tot crucea, nu 
scapi de cruce. Omul nu poate să evite crucea. Singura lui datorie, singura lui 
soluţie este să-şi unească crucea lui cu crucea lui Dumnezeu, cu crucea Domnului. 
Și atunci crucea devine uşoară, ea poate fi dusă. Domnul Hristos te ajută să-ţi duci 
crucea. 


Dacă vrei să te împotriveşti — şi vedeţi dumneavoastră că lumea aceasta a noastră, 
modernă, are acest duh al comodităţii, care se împotriveşte efortului, suferinţei, nu- 
şi ia crucea, cum o luau mai demult bunicii şi vedeţi cât de greu se trăia mai demult 
— te pui de-a curmezişul lui Dumnezeu şi faci tot o cruce. Dar crucea aceasta este o 
cruce de suferinţă fără sens, fără rost. Că vedeţi dumneavoastră câți oameni suferă 
fără rost, dar nu ştiu să sufere cu bucurie, cu plăcere, cu Domnul Hristos. De 
suferinţă nu scapă nimeni, nimeni nu scapă de boli, de necazuri, de sărăcie, orice ai 
face. Dar, dacă te pui de-a curmezişul, nu-ţi uneşti sufletul cu Dumnezeu, cu 
Domnul Hristos, să ştiţi că, de fapt, faci crucea împotrivirii, a potrivnicului, celui 
rău, a contrariului. 


Acestea sunt gândurile pe care ai putea să le ai în faţa Sfintei Cruci. Şi m-am mai 
gândit la un lucru. Cred că în faţa Sfintei Cruci, dacă fiecare dintre noi, măcar cinci 
minute sau zece minute sau jumătate de ceas am sta înaintea ei şi ne-am uita în ea 
ca într-o oglindă şi ne-am gândi la Domnul răstignit şi ne-am gândi la toată viaţa 


Lui, cred că am reuşi nişte lucruri pe care nu le reuşim altfel în viaţa noastră. Mai 
întâi am reuşi să ne împăcăm cu Dumnezeu, pentru că Fiul lui Dumnezeu e Cel 
Care ne împacă cu Dumnezeu Tatăl, numai El ne poate împăca cu Dumnezeu 
Tatăl. Pe Dumnezeu nu poţi să-L cumperi cu bani, dar pe Domnul Hristos poți să-L 
cumperi degeaba. El Se lasă cumpărat pe degeaba, EI e o “mită” pe care o iei gratis 
şi o dai lui Dumnezeu Tatăl. E o “mită” fără de care nu ne putem mântui. El S-a 
dat cumva ca o “capcană” pentru diavolul, ca o “pastilă” prin care diavolul moare 
şi ca un “medicament pin care noi trăim. 


Și apoi vedeţi că Domnul Hristos nu numai că ne împacă cu Tatăl. Crucea are o 
verticală, asta înseamnă unirea umanităţii cu Dumnezeu, dar crucea are şi două 
braţe orizontale şi Domnul Hristos Îşi deschide mâinile pe cruce. Ce înseamnă 
aceasta? Întâi că El ca Dumnezeu, ca Fiu al lui Dumnezeu, îmbrăţişează toată 
lumea, iar în al doilea rând, că uneşte toată lumea împreună. Noi de ce am venit 
aici? Ca să ne unim împreună! Să-i iertăm pe cei pe care nu i-am iertat, să-i iertăm 
pe cei care credem că ne-au făcut rău, să-i iertăm şi să trăim în unitate şi în această 
unitate să putem să urcăm spre Dumnezeu. Numai în această unitate se poate. Să 
ştiţi că nu poţi să mergi către Dumnezeu dacă nu-l ierţi pe aproapele tău, dacă nu-l 
ierți pe cel care-ţi face rău şi dacă nu înmulţeşti pacea în lume. Trebuie nu numai 
pe tine să te împaci, trebuie şi pe alţii să-i împaci! “Noi şi voi”. Voi sunteţi copii ai 
lui Dumnezeu. Copii ai lui Dumnezeu nu sunt toţi din lume, botezați sau creştini. 


V-aţi pus vreodată problema pe câţi oameni aţi împăcat şi pe câţi i-aţi făcut fii ai 
lui Dumnezeu? Când ştii că nişte vecini de-ai tăi nu se înţeleg, tu ar trebui să mergi 
şi să duci veşti bune de la unii la alţii, [la limită], chiar dacă veştile nu există, să le 
inventezi şi să spui: ia uite ce-a zis badea Grigore, a zis că dumneata eşti cel mai 
bun om şi cel mai vrednic, şi aşa mai departe, şi mergi şi-ţi spui. Şi după aceea el 
se minunează, nu-i vine să creadă. Şi te duci şi spui: ia uite ce-a zis badea Vasile, 
că badea Grigore e cel mai vrednic om din sat, şi aşa mai departe. Şi faci aşa de 
două-trei ori şi o să vedeţi cum se poate face pace şi poţi împăca pe cineva şi te 
comporți ca un fiu al lui Dumnezeu. Căci calci pământul lui Dumnezeu şi tot ce-i 
al lui şi ai cerul deasupra şi respiri aerul lui Dumnezeu. 


Ştiţi că există în Pateric o întâmplare, un călugăr tânăr a făcut un asemenea 
lucru cu doi mari duhovnici. Asta putea fi şi cu doi mari doctori sau cu doi 
academicieni. Și unul avea un corp de chilii liber şi l-a primit pe altul, care n- 
avea. Și, după ce l-a primit acolo, cel care n-avea a ajuns vestit şi primea mii de 
oameni. Și atunci gazda s-a supărat că îi ia toţi credincioşii, că toţi se duc la el şi 
l-a trimis pe ucenic să-i spună ca până Sâmbătă să plece, că l-a ţinut Suficient 
degeaba, să mai meargă şi în altă parte. 


Dar ucenicul s-a dus la celălalt bătrân şi i-a spus: 
“Părintele meu m-a trimis Să te întreb ce mai faci. Tare-i îngrijorat de sănătatea 
dumitale şi de viaţa dumitale. Tare îi eşti drag. “ 


Iar bătrânul a zis: 
“Spune-i că-i mulțumesc, de trei ori îi mulțumesc că mi-a dat şi casă, m-a dat şi 
masă şi de doi ani mă ţine fără bani şi acum se şi îngrijeşte de mine!” 


Și atunci ucenicul s-a întors. Părintele lui l-a întrebat: 
“I-qi spus?” 


“I-am Spus, părinte. Până duminică pleacă.” 


Dar miercuri a văzut că acela nu plecase. Și merge ucenicul încă o dată şi-i 
spune: 

“Părintele meu a spus că sâmbătă vrea Să luaţi o masă împreună şi Să vă 
bucuraţi şi să vă veseliţi. Dar nu-ţi face probleme că dumneata n-ai bani să 
plăteşti masa, eu o plătesc!” 


Aşa a făcut. Și a venit sâmbătă şi n-a plecat. 


Și părintele i-a spus ucenicului: 
“Uite, dacă nu pleacă, duminică, când se termină Slujba, eu, aşa bătrân cum 
Sunt, cu toiagul mă duc şi-i spun altfel să plece. “ 


Atunci ucenicul, după ce sâmbătă a luat peşte, alimente, a pregătit o masă 
deosebită, duminică s-a dus un pic înaintea părintelui şi i-a spus bătrânului: 
“Părintele meu vine acum Să te mângâie. Hai să ieşi înaintea lui să-l 
întâmpini! * 


Şi bătrânul care era găzduit i-a ieşit înainte celui care-l găzduise şi îi săruta 
picioarele: 

“De atâta timp mă ţii aici gratis şi acum ai atâta dragoste, te îngrijești de 
sănătatea mea, mi-ai făcut ospăț și atâtea. Cum îţi voi răsplăti?” 


Şi îi curgeau lacrimile de mulțumire şi de recunoştinţă neîncetat. Și, în 
momentul acela, în faţa lacrimilor lui şi a iubirii lui recunoscătoare, demonii 
mâniei şi ai invidiei au fugit din celălalt şi s-a pus şi el în genunchi şi a uitat de 
toată răutatea şi au mâncat împreună şi S-au veselit şi pe veci au rămas prieteni, 
ca fraţii. 


Și, după ce a trecut o vreme, bătrânul care îl găzduise pe celălalt î-a spus 
ucenicului: 

Tu nu i-ai spus nimic din ce ţi-am spus eu? Eşti mai înţelept ca mine, tu ar 
trebui să fii părinte şi eu ţie ucenic. 


Vedeţi, dragii mei, ce înseamnă să fii fiu al lui Dumnezeu? Ca să fu fiu al lui 
Dumnezeu nu contează ce vârstă ai. Poţi să fii tânăr, bătrân sau copil. Când privim 
crucea să ştim că avem şi această datorie de creştini. 


ŞI mai este o datorie. Dacă privim sincer crucea şi cineva ar sta cu un caiet în mână 
să noteze ce-a făcut Dumnezeu şi ce-am făcut noi, Dumnezeu este Stăpânul de 
drept al acestei lumi şi al acestui pământ, EI le-a făcut [pe] toate. Omul este stăpân 
asociat, care trebuie să respecte contractul pe care l-a făcut cu Dumnezeu la început 
şi programul lui Dumnezeu. Ei, omul nu-l respectă, dacă aţi văzut pe parcursul 
istoriei, Dumnezeu întotdeauna S-a ţinut de cuvânt şi omul s-a ţinut tot mai puţin 
de cuvânt. Şi, dacă ai face o paralelă contabilă, ai vedea, de fapt, câte datorii are 
omul şi câte plusuri sau surplusuri are Dumnezeu. Şi vreau să vă amintesc numai 
câteva. Le-am gândit în urmă cu câţiva ani şi vă spun acum numai câteva: 


La o evaluare dreaptă în relaţia dintre Dumnezeu şi om de-a lungul istoriei, 
Dumnezeu a dăruit şi dăruieşte din ce în ce mai mult, iar omul devine tot mai 
îndatorat. Din lene şi comoditate omul şi-a făurit un program care L-a exclus pe 
Dumnezeu. 


Y Dumnezeu dă ploi şi soare la vreme, dar omul nu mai vrea să lucreze 
pământul, semănându-l. 

Y Dumnezeu dă bogăţie ca omul să poată trăi în bunăstare şi cumpătare 
(specialiştii japonezi spun că planeta noastră ar putea hrăni de şase ori 
populația existentă), dar omul trăieşte lacom, avar şi destrăbălat, iar alte 
milioane mor subnutriți. 

Y Dumnezeu dă linişte şi pace, ca viaţa să fie frumoasă, fericită şi 
mulțumitoare, dar omul vrea război, asuprire militară sau economică, 
pentru ca viaţa să fie silnică sau uneori insuportabilă. 

Y Dumnezeu dă iubire şi viaţă ca oamenii să fie mulţi, puternici şi sănătoşi, 
dar omul vrea plăcere, sclavie şi ucidere /ucidere de prunci], iar oamenii 
ajung puțini şi bolnavi. 

Dumnezeu dă tinerilor curăţia, ca ei să preinchipuie trăirea Raiului, iar ei, 
alegând necurăţia, gustă de aici chinurile iadului. [De aceea, tinerii trebuie 
să păstreze curăţia, fecioria, până la căsătorie, să fie ca îngerii lui 
Dumnezeu. Noi, ca duhovnici, avem sute de tineri cu decepții în dragoste. 


Fete la 14-15 ani care au schimbat nu ştiu câți până acum... şi au nişte 
suferințe, săracele, de parcă ar fi căsătorite de 30 de ani... Copilă de 15 
ani. Te doare sufletul, vă spun! Numai noi ştim prin câte trecem, ca “mame- 
duhovnici ”. Din cauza necurăţiei din lume.] 

Y Dumnezeu dă părinţilor fericirea de a naşte şi creşte copii, ca sufletul lor să 
devină Rai (sân al lui Avraam), iar ei îi ucid făcând din sufletele lor iad. 

Y Dumnezeu dă unora mulţi talanţi, capacitate şi talent, ca să fie altora 
modele, lumină şi sfântă încântare, dar ei idolatrizându-se pe sine devin 
pentru mulțimi izvor de pierzare... 


Vedeţi că lumea asta e plină de idoli! Europa L-a scos pe adevăratul Dumnezeu 
odată cu Revoluţia Franceză din politică, din şcoală, din filosofie, din artă, din 
cultură, de peste tot. Dumnezeu e undeva pe margine. Ei, din acel moment Europa 
s-a umplut de idoli, în toate domeniile — în artă, în sport, în muzică, vedeţi toate 
aceste “staruri” şi “megastaruri”. S-au făcut pe ei idoli! Prin aceşti idoli nu se mai 
mântuiesc, ci se pierd oamenii. 


Chiar şi în aceste condiţii, Dumnezeu propune oamenilor reconciliere. 
Reîmpăcare. Adică noi am păcătuit, oamenii au păcătuit, au greşit şi tot 
Dumnezeu vine cu pacea! Tot El zice: Hai să ne împăcăm, hai să ne iertăm, hai 
să ne curăţim, hai Să ne Sfințim, măcar de acum înainte Să trăim! 


EI ne-a dat să ne purtăm crucea şi prin cruce să ne mântuim, prin suferinţă, pentru 
păcatele noastre, uneori şi prin suferinţe pe nedrept, dar EI, ca să avem model şi ca 
să avem ajutor, ne-a dat-o pentru aceasta pe Maica Sa. Maica Sfântă e cea care 
poartă crucea desăvârşit, crucea, crucea Bisericii, crucea noastră personală, aşa 
cum şi-a purtat crucea ei. A purtat crucea când Domnul Hristos era pe cruce. Ea n- 
a păcătuit niciodată, nici măcar cu gândul. Şi-a purtat crucea de Maică a lui 
Dumnezeu şi a suferit, 1-a curs sânge din ochi când Domnul Hristos a fost răstignit, 
atât a durut-o inima. Tot ce-a suferit Domnul în trupul Lui, Maica Domnului a 
suferit în inima ei. Şi spune că numai Duhul Sfânt a întărit-o, că ar fi murit de 
durere. Domnul Hristos era pe cruce ştiind dragostea ei şi puterea ei. EI l-a chemat 
pe Sfântul loan și i-a spus un lucru, vă rog să-l ţineţi minte pe vecii vecilor: Fiule, 
iată mama ta! Şi ei i-a zis: Iată fiul tău! De ce i-a spus aşa? Nu 1-a spus: “lată 
mama Mea!”, ci “lată mama ta!”. Deci ea e mama noastră de atunci! El S-a înălţat 
la ceruri, stă de-a dreapta Tatălui, nu mai are nevoie de ocrotire, de ajutor. Dar noi 
avem! De atunci, Maica Domnului s-a făcut ocrotitoare a creştinătăţii. 

În Săptămâna mare, când Domnul Hristos a stat pe cruce, a fost răstignit, ne-a dat- 
o pe Maica Sa, iar în vinerea din Săptămâna Luminată ne-o dă pe Maica Domnului 
ca Izvor al Tămăduirii. Că ea era Biserică înainte de Biserică, era sfințită înainte de 
Pogorârea Duhului Sfânt. Şi avea toate darurile care sunt în Biserică. Şi ea are atâta 
putere nebiruită, dar are şi dragoste şi delicateţe de mamă. Are acest dat ca o mamă 
care-şi creşte copilul şi îl îndrumă când e micuţ, aşa ne poate duce ea pe noi. De 
aceea Domnul Hristos ne-a dat-o, că ştia că noi greu ne putem duce pe cale. Dar 


mama, cu blândeţea ei, cu lacrima ei, cu răbdarea ei, cu curăţia ei, te duce mai uşor 
pe calea aceasta şi ne ajută să ne ducem crucea. 


De aceea s-au îngemănat şi sunteţi voi fericiți că avem îngemănare între cruce şi 
Maica Domnului. Maica Domnului ne duce de mână. Și nu lasă Maica Domnului, 
să ştiţi, pe nimeni să se piardă. Ea e nădejdea celor deznădăjduiţi. Şi pentru cei care 
merg în iad — că acolo e deznădejde — ea are milă de ei şi dă şi acolo un pic de 
nădejde uneori. Sau pe cei care trădează şi ajung părăsiţi de toţi, nici pe ei nu-i 
părăseşte, atâta dragoste are. Ea are această capacitate de a iubi pe cei pe care 
nu-i iubeşte nimeni. Aşa cum mama îl iubeşte pe copil, oricât de rău ar fi şi 
parcă, cu cât e mai rău şi mai nenorocit, cu atât îl iubeşte mai mult. Aceasta e 
Maica Domnului. Ea e mereu, mereu cu noi, apărătoarea noastră şi întăritoarea 
şi ocrotitoarea şi dulceaţa noastră şi viaţa noastră şi aşa, uşor, ne duce. 


Ea, Maica Domnului, s-a înălţat la cer. Dar în cărțile noastre apar de peste 134 de 
ori momente în care Maica Domnului s-a arătat unor oameni sfinți. Şi asta 
înseamnă că ea nu ne-a părăsit, ea este cu noi. Dar nu numai prin aceste arătări 
către oameni sfinţi, care nu sunt mulţi, oamenii sfinți sunt unul la o generaţie, dar 
Maica Domnului e prezentă prin orice rugăciune către ea, prin orice cântare către 
ea, prin orice icoană a ei. Şi ea mult mântuieşte prin icoanele ei şi poporul, şi 
comunități mari sau mici şi oameni personal. 


În timpul comunismului, în Republica Iugoslavia, Serbia de astăzi, un părinte a 
povestit acest lucru: o femeie, prin anii '83-*84, învăţătoare sau profesoară, avea 
0 fiică de 13 ani, clasa a şaptea, bolnavă. Și fiica era pe moarte. Femeia nu se 
rugase niciodată în viaţa ei, dar avea o icoană moştenire de la părinţi pe care o 
considera ca pe un obiect de patrimoniu. Și a venit comisia de medici şi i-au 
spus: fetița ta nu mai trăieşte mai mult de 48 de ore. Numai un miracol ar putea- 
o salva. Dacă ar transpira în boala ei ea ar scăpa. 


Atunci această femeie, care nu se rugase niciodată în viaţa ei, a căzut în 
genunchi la icoana Maicii Domnului și a zis: Maica Domnului, tu, care ești mai 
mamă decât toate mamele, care ştii ce înseamnă să ai un Singur copil şi să-l 
pierzi, tu ştii ce durere are o mamă când îşi pierde singurul copil. Te rog, fă o 
minune, fă un miracol cu fiica mea şi eu îţi promit că de azi înainte eu o să-mi 
Schimb viaţa şi o să trăiesc în credinţă pentru tine! 


Și, după ce a căzut în genunchi, a apărut comisia de medici şi s-au dus s-o mai 
verifice pe fată o dată. Şi în momentul acela fetița era lac de transpiraţie, dar 


albă, frumoasă, transfigurată şi i-a spus mamei ei că nu mai Simte nici o boală. 
Și medicii şi-au dat seama că aici a avut loc un miracol. 


Iar femeia a izbucnit în lacrimi şi a început Să plângă şi le-a spus după un timp 
că acest miracol îl făcuse Maica Domnului prin rugăciunile ei. Era rugăciunea 
unei femei care nu se rugase! 


Și de aceea să ştiţi, când nu te-ai rugat niciodată sau ai uitat să te rogi Maicii 
Domnului, ai necinstit-o, Maica Domnului nu se va lepăda de tine. Chiar dacă te 
rogi prima dată în viaţa ta. Ea zice că se supără doar pe acei oameni care o ocolesc, 
care nu vin la ea, care trec pe lângă ea. 


Ştiu din lumea musulmană turci care s-au rugat Maicii Domnului şi ea 1-a ajutat, i- 
a salvat. 


Scrie în cărţile sfinte despre o turcoaică singură, văduvă, care îşi lăsa copiii, 
când mergea la câmp, Maicii Domnului să-i îngrijească. Punea icoana în 
bucătărie şi zicea: <Asta e mama voastră! Vă ţineţi de ea!> Și, odată, când s-a 
dus la câmp, copiii au dat foc la casă, cum se întâmplă cu copiii mici. Şi casa era 
arsă şi oamenii i-au spus: <Unde ţi-s copiii? Că casa ta a ars, e numai scrum!> 
Şi ea a zis: <Nu se poate, i-am lăsat Maicii lui lisus, Dumnezeului creştinilor, nu 
se poate să mi-i fi pierdut!> Şi a mers cu nădejde. lar din dărâmături un singur 
zid rămăsese, dintre bucătărie şi casă, cam de vreo doi metri de înalt, pe care era 
atârnată icoana Maicii Domnului. Şi copiii stăteau frumos sub icoană, neatinşi. 


Asta e Maica Domnului. Nu există vreo rugăciune care să nu o îndeplinească. Ştiţi 
că Maica Domnului ocroteşte sate, mănăstiri, dar şi popoare. Sunt atâtea istorisiri. 
Și poporul nostru este apropiat Maicii Domnului pentru că este numit “grădina 
Maicii Domnului” şi ea ne iubeşte şi ne ocroteşte atât de mult pentru că sunt atâţia 
oameni care o iubesc şi o cinstesc. Dar să ştiţi că asta e la toate popoarele! 


De exemplu, din istoria poporului rus ştiu că ea a intervenit de trei ori decisiv în 
istoria acestui popor. La 1354, într-o luptă cu tătarii, după două luni de tatonare, nu 
îndrăzneau să atace. Şi a primit descoperire un sfânt să ducă icoana Maicii 
Domnului şi să le-o arate tătarilor şi să cânte cu toți Apărătoare Doamnă. ŞI în 
momentul în care au cântat, tătarii au fugit îngroziţi şi în veci n-au mai călcat pe 
acolo. Fără nici o picătură de sânge. Acelaşi lucru s-a întâmplat și în 1810, când 
Napoleon era aproape să cucerească Moscova. Şi acelaşi lucru au făcut cu icoana 
Maicii Domnului de la Vladimir. Şi în 1944, când Hitler era la 60 km de Moscova, 
Stalin şi-a adus aminte că poporul rus are o credinţă şi are un Dumnezeu. ŞI l-a 


rugat pe patriarh să scoată icoana Maicii Domnului de la Vladimir. Şi au pus-o în 
elicopterul cu care înconjurau Moscova. A dat Maica Domnului un ger că a 
înghețat motorina în tancurile germane şi nu s-au putut apropia. Şi sunt atâtea 
cazuri, să ştiţi. 


Când privim la cruce, în primul rând privim la Domnul Hristos; nu concepem 
crucea fără Domnul Hristos, dar nici pe Domnul Hristos nu-L concepem fără 
cruce. Şi, privind la Domnul Hristos, ne gândim la curăția Lui, la bunătatea Lui, la 
smerenia Lui, la dragostea Lui, la iertarea Lui, la îmbrăţişarea Lui. Dar noi ştim că, 
în bunătatea şi în dragostea Lui, ne-a dat şi Crucea ca semn şi ca simbol, ca putere 
mântuitoare care să ne ocrotească şi ne-a dat-o pe Maica Sa ca pe un toiag care ne 
ține de mână şi ne ocroteşte şi ne duce la mântuire. 


Știți că, în rugăciunile de seară, este atât de frumoasă acea rugăciune: Să învie 
Dumnezeu şi să se risipească vrăjmaşii Lui, să fugă de la faţa Lui cei ce-L urăsc pe 
Dânsul. Să piară cum piere fumul, cum se topeşte ceara de faţa focului, aşa să piară 
diavolii de la faţa celor ce iubesc pe Dumnezeu şi se însemnează cu semnul 
Crucii... 


Și zicem către Maica Domnului şi către Sfânta Cruce, aşa ne adresăm: O, 


Preacinstită şi de viaţă făcătoare Crucea Domnului, ajută-mi cu Sfânta Născătoare 
de Dumnezeu şi cu toţi sfinții. Amin“. 


“Ce-o să zică lumea ?” Părintele Hrisostom Rădăşanu - cuvânt aprig la 
începutul anului şcolar împotriva credinţei căldicele şi laşe a creştinilor 
acomodanţi cu mersul lumii: “Carne de tun pentru satana, asta am ajuns! Nu 
mai avem nici un cuvânt în ceea ce priveşte educaţia copiilor noştri” 


00 


“Ne e frică! Suntem laşi! Şi pentru că, dacă este unul cu gura mai mare, noi, 
creştinii, dăm înapoi, pentru că, Doamne fereşte, să nu-l supărăm, şi n-o să-mi fie 
mie bine...”. 


“Să ştiţi că nu va mai dura mult. Pentru că sunt câteva semne care nouă ne arată că 
felul nostru de a face şi a crede va fi pus la test... Să vă uitaţi în vieţile voastre şi să 
vedeţi dacă acolo este fărâmă de Cruce. Uitaţi-vă acolo bine. Căci, dacă e, aveţi pe 
ce să vă urcați pentru a ajunge la Rai. Aveţi pe ce să vă urcați pentru a ajunge la 
cer. Dar, dacă nu este cruce şi e doar comoditate şi e doar cum vreau eu şi cum ştiu 
cu, faceţi ceva. Construiţi ceva cu vieţile voastre, cu vieţile copiilor voştri, cu ale 
oamenilor care vă sunt dați în grijă. Spuneţi-le cu toată dragostea şi cu toată 
pătrunderea de suflet de care sunteţi în stare că vremurile se apropie, că va fi din ce 


în ce mai greu şi că, dacă acum noi nu punem temelie bună şi sfântă pentru viaţa 
noastră, mâine va fi prea târziu”. 


Cuvânt rostit de părintele Arhim. Hrisostom duminică, 09 septembrie 2018, la 
Mănăstirea Sihăstria Putnei, în Duminica dinaintea Înălţării Sfintei Cruci: 


Apostolul la Duminica dinaintea Înălţării Sfintei Cruci 


11. Vedeţi cu ce fel de litere v-am scris eu, cu mâna mea. 

12. Câţi vor să placă în trup, aceia vă silesc să vă tăiaţi împrejur, numai ca Să nu 
fie prigoniţi pentru crucea lui Hristos. 

13. Căci nici ei singuri, cei ce se taie împrejur, nu păzesc Legea, ci voiesc să vă 
tăiaţi voi împrejur, ca să se laude ei în trupul vostru. 

14. lar mie, Să nu-mi fie a mă lăuda, decât numai în crucea Domnului nostru 
Iisus Hristos, prin care lumea este răstignită pentru mine, şi eu pentru lume! 

15. Că în Hristos lisus nici tăierea împrejur nu este ceva, nici netăierea 
împrejur, ci făptura cea nouă. 

16. Și câţi vor umbla după dreptarul acesta - pace şi milă asupra lor şi asupra 
Israelului lui Dumnezeu! 

17. De acum înainte, nimeni Să nu-mi mai facă supărare, căci eu port în trupul 
meu semnele Domnului lisus. 

16. Harul Domnului nostru lisus Hristos să fie cu duhul vostru, fraților! Amin. 


“Părinților, fraților şi surorilor: 
bi :) LI Ei 


[...] Cert este faptul că în această zi binecuvântată am ajuns să ne pregătim pentru 
un nou an, un nou ciclu de învăţământ pentru mulţi dintre noi şi în această 
duminică şi am venit la biserică gândindu-ne şi la ziua de mâine care marchează 
începutul anului nou şcolar, gândindu-ne la ce-am putea să adunăm în sufletele 
noastre pentru acest început pentru că spune poezia: Totdeauna lucrul tău să-l 
începi cu Dumnezeu. Şi să-l începi cu Dumnezeu! 


Pentru că azi am ascultat citindu-se la Apostol o lectură din scrierile, din epistolele, 
din scrisorile pe care apostolii Domnului nostru lisus Hristos le trimiteau diverselor 
comunităţi care se confruntau cu diverse probleme. Și astăzi am ascultat o mică 
bucăţică din Epistola către Galateni. Nu mai există astăzi o zonă care să se 
numească Galatia. Se numea în trecut Galatia o parte din Turcia de astăzi, din Asia 
Mică, şi acolo ajunseseră şi apostolul Pavel şi ucenicii sau colaboratorii săi precum 
şi alții dintre apostoli. Şi acolo vestiseră cuvântul lui Dumnezeu, stabiliseră 


biserici, le dăduseră dreptarul de credință şi de comportament şi apoi apostolii s-au 
dus prin diverse alte zone, iar problemele n-au întârziat să apară din nou. 


Şi care era problema pe care Sfântul apostol Pavel încearcă să o rezolve prin glasul 
Epistolei către Galateni pe care am ascultat-o astăzi? Creştinii primiseră cuvântul și 
mulți dintre ei erau evrei și mulți dintre ei veneau dintre păgâni. Şi fiecare venea în 
creştinism, fiecare venea în biserică cu o moştenire culturală, i-am spune noi, cu un 
fel de a face lucrurile. Evreii veneau cu legea lui Moise şi cu toate rânduielile pe 
care legea lui Moise le presupunea. Păgânii, pe de cealaltă parte, veneau de multe 
ori cu un amalgam din acesta de credinţe în diverşi zei, trebuiau să facă diverse 
lucruri. ŞI ei s-au regăsit în mijlocul aceleiaşi Biserici încercând să-şi contureze o 
mărturie comună, omogenă, unitară: Ce înseamnă să fii creştin? 


Și evreii trăgeau pe partea lor: Păi trebuie să faci şi asta, şi asta, că aşa spune în 
legea lui Moise. Păgânilor, pe de altă parte, li se părea ciudat şi spuneau: Dar şi noi 
avem tradiţiile noastre, şi noi avem felurile noastre de a face lucrurile. 


Şi iată că s-a iscat o ceartă între cele două comunități care şi una şi alta voiau să fie 
creştini, dar unii vedeau a fi creştin într-un fel, alţii vedeau a fi creştin în alt fel. Şi 
Sfântul Pavel le trimite o epistolă special centrată pe ideea asta a necesităţii tăierii 
împrejur. Evreii, până la urmă, acceptaseră ideea ca păgânii să nu respecte toate 
rânduielile rituale care erau prescrise de legea lui Moise, cu excepţia tăierii 
împrejur, care era pentru ei foarte importantă. Tăierea împrejur era ca un botez 
pentru fiecare evreu. Fiecare bărbat, fiecare băiat evreu trebuie să treacă prin acest 
ritual dacă vrea să fie acceptat ca evreu. Dacă nu, nu este evreu. Deci este o 
chestiune de viaţă şi de moarte pentru evrei. 


Și Sfântul Pavel în Epistola către Galateni le spune acestora: Vreți să vă tăiați 
împrejur? De ce vreţi să faceţi lucrul acesta? Ca să vă daţi mari că, uite, este cineva 
tăiat împrejur ca şi noi şi că noi am avut dreptate? De aceea el spune: Cei care vă 
spun să faceți lucrul acesta vor să se laude și să zică că uite cineva ne ascultă şi ne 
urmează sfaturile şi că noi suntem importanți atunci când avem ceva de spus pentru 
că noi suntem poporul ales şi aşa mai departe. Că vor să se laude cu voi pentru că 
vă tăiați împrejur? După aceea voi vreţi să vă lăudaţi că sunteţi tăiaţi împrejur, să 
fiţi şi voi în rând cu lumea, să fiți şi voi acceptaţi ca şi creştini, să se uite cineva la 
voi şi să spună: Bine, eşti băiat bun sau eşti fată bună? Să nu fie, zice apostolul, să 
nu fie lucrul acesta, pentru că mie nu mi se cade a mă lăuda decât în Crucea 
Domnului nostru lisus Hristos. 


Această afirmaţie a căzut ca un trăsnet în mijlocul acestei comunităţi din Galatia 
care încerca, se străduia să caute o identitate comună şi încerca să o găsească ba în 
a te tăia împrejur, ba în a nu te tăia împrejur, în a respecta sau a nu respecta legea. 


Şi Sfântul apostol Pavel vine şi spune: Dar nu despre asta e vorba în creştinism! În 
creştinism este vorba în mod esenţial despre Crucea Domnului nostru lisus Hristos! 
Asta este criteriul după care ne judecăm credinţa noastră! Tăierea împrejur este 
importantă pentru că se leagă de Cruce? Nu! Nu are nici o treabă una cu cealaltă! 
Păi atunci nu mă mai interesează! Contează respectarea cutărei reguli, cutărui 
ritual, părerea mea contează când este legată de Cruce? Asta întreabă Sfântul 
apostol Pavel. Şi răspunsul sau este afirmativ: Da! Dacă lucrurile pe care le faci nu 
sunt legate de cruce, să ştii că nu eşti creştin, cu alte cuvinte. Pentru că, continuă el 
foarte frumos, nici tăierea împrejur nu poate ceva, nici netăierea împrejur, ci 
făptura cea nouă, făptura cea nouă în Hristos. 


Și când a început să apară această făptură nouă? Ce este această făptură nouă 
despre care vorbeşte Sfântul apostol Pavel? Este făptura care se uită la Crucea lui 
Hristos, care trăieşte Crucea lui Hristos, care se laudă, aşa zicând, cu Crucea lui 
Hristos. 


Din toată această istorie aş extrage să spunem un lucru cu care ne confruntăm mai 
ales în zilele noastre, pentru a vedea cumva ca şi preocupările noastre sunt legate 
de cele ale galatenilor şi cumva să ne dăm seama că scrisoarea Sfântului apostol 
Pavel în care el se laudă în Crucea Domnului nostru lisus Hristos ni se adresează şi 
nouă. Pentru că nici noi nu le judecăm pe toate ca creştini. Deşi zicem că noi 
suntem următori ai Domnului nostru lisus Hristos, lucrurile pe care le facem, 
lucrurile pe care le credem, lucrurile pe care le trăim nu sunt după Crucea 
Domnului nostru lisus Hristos. Şi care ar fi motivele? Să le trecem puţin într-un soi 
de inventar. 


Primul este ca... ce-o să zică lumea? Aud de foarte multe ori lucrul acesta. De 
pildă, mâine sunt invitat să particip la deschiderea anului şcolar undeva la un liceu 
din laşi. Foarte multe probleme au apărut. Niciodată n-a participat un preot la 
deschiderea cursurilor la acel liceu. De ce? Ei, dacă se supără ateii? Dacă se supără 
necredincioşii? Ce-o să zică inspectoratul? Ce-o să zică ziarele? Ce-o să zică 
presa? Ce-or să zică luptătorii împotriva credinţei? Şi, deşi în liceul acela sunt 90 şi 
ceva la sută de oameni care cred în Dumnezeu, conducătorii, responsabilii îşi pun 
întrebări de felul acesta. Ce-o să zică lumea? Că nu sunt în rând cu lumea? Ca 
lumea trebuie să mă valideze pe mine în treaba mea de creştin, nu-i aşa? Lumea 
trebuie să-mi dea parafa sau semnătura sau ştampila prin care să spună că sunt ok. 


Lumea trebuie să fie criteriul după care eu îmi organizez viaţa, nu? Şi nu Hristos! 
Ce treabă avem noi cu Hristos? A trăit acum 2000 de ani! Contează să ne 
înţelegem noi, să să fim oameni de treabă, nu-i aşa? Contează că Sfânta Cruce sau 
principiul pe care Sfânta Cruce îl ilustrează să nu fie cu adevărat unul chiar atât de 
important, pentru că, dacă te iei după ce spune preotul sau ce spune Evanghelia, ei, 
nu mai poți trăi. Nu auzim lucrurile astea?! 


Uitaţi-vă la TV cât scandal este dacă să facem sau să nu mai facem religie. În 
condițiile în care noi stăm astăzi pe pământul ăsta pentru că există a existat religie! 
Pentru că, dacă ne-am gândi o dată să scoatem tot ceea ce religia a făcut pentru 
umanitate, umanitate n-ar fi decât vrăbii pe craci, maimuțe nenorocite care şi-ar 
mânca unii altora hrana. Asta a făcut religia din noi: ne-a făcut oameni. 


Dar nu, noi acum ne-am gândit să fim mai politic corecţi încât să ne gândim că 
religia nu mai are ce căuta în vieţile noastre, deşi fără religie noi n-am fi! Oameni 
uituci, iresponsabili, care am uitat că pe catedrale s-a construit civilizaţie, în jurul 
catedralelor au apărut spitalele şi şcolile şi toate celelalte. Pentru că, dacă nu erau 
nişte “popi” şi nişte diaconi şi nişte dascăli care şi-au luat din timpul lor şi din 
avutul lor să scrie cărţi, să-şi bată capul cu copiii altora, astăzi noi n-am mai fi atât 
de luminaţi şi de deştepţi încât să spunem că religia nu ne mai interesează! 


Este un lucru care poate fi dat la o parte şi cu ea să dăm la o parte şi Voroneţul şi 
Putna lui Ştefan cel mare şi Horezul Brâncovenilor şi primele scrieri şi limba 
noastră şi toate celelalte lucruri legate de identitate. De ce? Pentru că uităm şi 
pentru că nu le judecăm după Crucea lui Hristos şi pentru că ne e frică! Suntem 
laşi! Şi pentru că, dacă este unul cu gura mai mare, noi, creştinii, dăm înapoi, 
pentru ca, Doamne fereşte, să nu-l supărăm, şi n-o să-mi fie mie bine. 


Și Sfântul Pavel, fariseu, cu rang foarte înalt, cu alte cuvinte, în elită intelectuală a 
poporului său, spune: Eu mă laud în Crucea lui Hristos! Le las pe toate celelalte! 
Că ştiu eu drept roman, că ştiu eu legea Vechiului Testament, că sunt conectat cu 
oameni chiar şi în casa cezarului - le las! Eu mă laud în Crucea lui Hristos. 


Ştiţi ce însemna să te lauzi în urmă cu 2000 de ani în Crucea lui Hristos? Însemna 
să ţii partea unui condamnat la moarte cu o moarte de ruşine. Răstignirea pe cruce 
a fost cea mai ruşinoasă pedeapsă care se putea da în timpul respectiv pentru o 
crimă. Şi Sfântul Pavel a luat partea Acelui Om, a luat partea acelei Jertfe, a luat 
partea acelei ascultări, pentru că în acea Jertfă şi în acea ascultare era ceva mai 
mare decât comoditatea mea, decât dorinţa mea de a fi totul bine, de a fi căldicel, 
de a nu deranja pe nimeni şi de a nu fi deranjat. 


lertaţi-mă, cu astfel de creştini vrem să facem ce?! Să ne mulţumim că venim la 
biserică şi ne scriem pomelnicuţul pentru a ne fi mai bine? Pentru asta a murit 
Hristos?! Pentru asta a stat Hristos trei ceasuri răstignit pe cruce? Pentru ca noi să 
avem scuze? Pentru ca noi să avem motive de a abdica de la credinţa noastră? Nu! 


De aceea, înainte de începutul anului şcolar, gândiți-vă un pic mai mult la Dumne- 
zeu. O să auziţi din ce în ce mai mult că profesorii de religie sunt răi şi că nu-şi fac 
treaba, de parcă toţi ceilalți profesori sunt cei mai sfinţi şi cei mai capabili din 
lume. Că manualele de religie nu sunt făcute bine, de parcă toate celelalte manuale 
sunt perfecte, desăvârşite. Ți-e şi ruşine să citeşti acolo că Marea Roşie e Marea 
Moartă şi Călăraşi e undeva prin Budapesta. Ți-e şi ruşine. Că preoţii au interese să 
îndobitocească masele. 


Uitaţi-vă la mine că nu am altceva de făcut decât să vin înaintea voastră, oameni 
deştepţi şi cu carte şi cu ceva conturi şi cu familii şi să vă prostesc. Altă treabă n- 
am, de asta îmi las barba, de-asta umblu cu hainele astea negre, în loc să mă duc la 
mare. Pentru că vreau să vă prostesc, nu-i aşa? N-am altceva de făcut, mama nu m- 
a învăţat altceva, şcoala nu m-a învăţat altceva. O să auziţi după aceea că - [vai!] - 
noi, |Biserica, preoţii] nu suntem de acord cu tot soiul de nebunii, de educaţii 
sexuale şi parasexuale şi ce mai este pe acolo. 


Se smintesc oamenii dacă le spui de iad ceva, dar de toate nebuniile şi păcatele şi 
spurcăciunile pe care le închipuieşte unul sau altul trebuie să le spunem copiilor, să 
ştie. Aud părinte creştin care cunoaşte el duhovnici, merge la mănăstiri, ca la 30 de 
ani trebuie să se însoare băiatul lui - deşteptul. Până atunci să experimenteze! Şi el 
zice că-i creştin! Şi vine în faţa mea, în faţa bărbii mele şi spune enormitatea şi 
prostia asta. De ce? Pentru că el nu crede în crucea Domnului Hristos. Pentru că el 
crede în ştiinţa lui, în mintea lui căzută, în inima lui spurcată de patimi. Pentru că 
asta face creştinul astăzi. Evanghelia la o parte, nu mai contează, contează să-mi fie 
mie bine, să am eu dreptate, să-mi aranjez eu lucrurile. Laşitate pe toate fronturile. 


Cu cine să câştige războiul Hristos? Cu noi?! lertaţi-mă, n-are cum. Pentru că 
imediat când apar căţeii ăştia pe la televizor, noi imediat zicem că au dreptate. 
Cum apar mincinoşii, zicem că au dreptate. Hristos nu are dreptate, numai noi 
avem dreptate, pentru că ni se pare nouă. Când am deschis ultima dată Scriptura ca 
să vedem ce părere are Hristos despre toate astea care se întâmplă în jurul nostru şi 
pe care noi le acceptăm pentru că, nah, aşa e lumea, aşa sunt tinerii, aşa merg 
lucrurile înainte, nu? Uite că Hristos a venit să contrazică asta! Şi dacă voi gândiţi 
aşa, să vă spună că voi nu aveţi dreptate dacă nu sunteţi după Crucea lui Hristos! 


Și v-o spun în această sfântă duminică în care Sfântul apostol Pavel a spus: Mie să 
nu-mi fie a mă lăuda decât numai în Crucea Domnului nostru lisus Hristos. Dacă 
mai este altă pricină de laudă, o desfid; e mincinoasă, e înşelătoare. Vă va duce în 
Rai sau în iad în funcţie de cum decideţi dvs că vă va duce. Vă va duce în Rai 
atunci când o veţi refuza şi vă va duce în iad atunci când o veţi îmbrăţişa. Vă va 
duce în Rai atunci când vă veţi lepăda de dânsa şi veţi spune că, în ceea ce priveşte 
credinţa, sunteţi cu Sfântul Gheorghe, cu Sfântul loan cel nou de la Suceava, cu 
Sfântul Dumitru, cu toate sfintele muceniţe şi cu sfinţii mucenici cărora nu le-a fost 
confortabil atunci când stăteau şi le tăiau aceia mâinile, picioarele şi capetele. 


Asta este credința adevărată, nu credinţa asta de pămpălăi în care ne trezim 
dimineaţa şi ni se pare că ce credem noi, ăla e creştinism, şi, dacă Dumnezeu nu e 
aşa, nu mă mai interesează. Carne de tun pentru satana, asta am ajuns! Nu mai 
avem nici un cuvânt în ceea ce priveşte educaţia copiilor noştri, lucrurile care 
trebuie să se întâmple sau cum trebuie să se întâmple în ţara asta, în Biserică şi aşa 
mai departe. 


Să ştiţi că nu va mai dura mult. Pentru că sunt câteva semne care nouă ne arată că 
felul nostru de a face şi a crede va fi pus la test. Vei fi forţată tu, mamă, să îţi 
retragi copilul de la religie şi să facă mai multă matematică, că asta îl mântuieşte. 


[...] O să fu tu, tătic, forţat de colegii tăi să-ţi pui problema de ce să duci copilul 
să-l împărtăşeşti, de unde prostia asta popească? Pentru că toţi părinţii progresiști 
asta fac, nu-şi mai duc copiii la împărtăşit. Şi atunci tu, probabil, o să zici: da, 
dom'le, aşa este. 


Uitaţi-vă câţi printre voi sunt adolescenţi. Unde sunt copiii noştri? Unde sunt, de 
acolo să-i luaţi şi o să daţi seama. Pentru că şi băietani şi fete, mâine-poimâine, or 
să dea mărturie de felul în care sunteţi voi astăzi în biserică, despre felul în care 1- 
aţi lăsat să doarmă pentru că aseară au fost la discotecă, despre felul în care nu v-a 
păsat de viaţa lor duhovnicească, despre felul în care v-aţi făcut că nu-i vedeţi, că 
sunt tineri, şi dacă intră cu maşina în gard la 20 de ani, vai câtă jale şi câtă supărare 
pentru că de ce, Dumnezeule, de ce? lată de ce: pentru că n-am ştiut să luăm 
deciziile la momentul potrivit şi cel mai important, n-am ştiut să ne lăudăm în 
Crucea Domnului nostru lisus Hristos. 


Să vă uitaţi în vieţile voastre şi să vedeţi dacă acolo este fărâmă de Cruce. Uitaţi-vă 
acolo bine. Căci, dacă e, aveţi pe ce să vă urcați pentru a ajunge la Rai. Aveţi pe ce 
să vă urcați pentru a ajunge la cer. Dar, dacă nu este cruce şi e doar comoditate şi e 
doar cum vreau eu şi cum ştiu eu, faceţi ceva. Construiţi ceva cu vieţile voastre, cu 
viețile copiilor voştri, cu ale oamenilor care vă sunt daţi în grijă. Spuneţi-le cu 


toată dragostea şi cu toată pătrunderea de suflet de care sunteţi în stare că 
vremurile se apropie, că va fi din ce în ce mai greu şi că, dacă acum noi nu punem 
temelie bună şi sfântă pentru viaţa noastră, mâine va fi prea târziu. 


Să vă întărească Maica Domnului să găsiți putere în Sfânta şi cinstita Cruce pentru 
a putea mărturisi despre această minunată lucrare care s-a făcut în mijlocul nostru 
de către Dumnezeu, Tatăl Domnului nostru lisus Hristos, care atât de mult ne-a 
iubit pe noi încât pe Singurul Său Fiu L-a dat ca tot cel ce crede într-Însul să nu 
piară, ci să aibă viaţa veşnică. Amin”. 


Cum ne trăim relaţia cu Hristos? Creştinul între chemarea de a fi “făptură 
nouă” şi sclavia superstiţiilor (neo)păgâne sau a formelor fără fond: “Să nu 
fim automate de rugăciune sau de viaţă religioasă, ci să fim flăcări vii, 


lumânări care să ardă pentru veşnicia Împărăției lui Dumnezeu!” 

Doxologia: Pr. Roger Coresciuc - Predică la Duminica dinaintea Înălţării 
Sfintei Cruci/ Convorbirea lui lisus cu Nicodim — 2015 (catedrala Iaşi) 


lată că Biserica ne pune în față o pericopă evanghelică profundă şi care prin ea 
însăşi aproape că nu ar mai avea nevoie de interpretare, pentru că ne pune în faţa 
unor realităţi dintre cele mai adevărate şi dintre cele mai provocatoare pentru 
fiecare dintre noi. 


Aş vrea, în primul rând, să relecturăm câteva versete pe care eu le-aş numi versete- 
cheie ale pericopei evanghelice şi ale pericopei din Apostol care s-au citit astăzi 
sau care sunt în legătură cu ziua de astăzi, pe care să le punem în sufletele noastre 
şi de la care să începem încetişor-încetişor să medităm şi să ne facem interioare 
cuvintele lui Hristos. 


Evanghelia care s-a citit face parte dintr-un dialog un pic mai amplu dintre 
Mântuitorul Hristos şi Nicodim, un om dintre farisei, “fruntaş al evreilor” spune 
Evanghelia. Ştiţi cu toţii acest episod, se află în Evanghelia Sfântul Apostol şi 
Evanghelist loan, în capitolul al treilea, o convorbire foarte vie între Hristos şi 
Nicodim. Și, la un moment dat, Mântuitorul îi spune lui Nicodim: Adevărat, 
adevărat zic ţie: De nu se va naşte cineva de sus, nu va putea să vadă împărăţia 
lui Dumnezeu. 


Nicodim se miră, nu înţelege cum poate cineva să se nască a doua oară, şi Hristos 
îi răspunde: Adevărat, adevărat zic ţie: De nu se va naşte cineva din apă şi din 
Duh, nu va putea Să intre în împărăţia lui Dumnezeu. 


Evanghelia pe care aţi auzit-o face parte din acest dialog în care Mântuitorul spune 
lucruri fundamentale pentru credinţa fiecăruia dintre noi. 


Dumnezeu aşa a iubit lumea, încât pe Fiul Său Unul-Născut L-a dat ca oricine 
crede în EI să nu piară, ci Să aibă viaţă veşnică. Căci n-a trimis Dumnezeu pe 
Fiul Său în lume ca să judece lumea, ci ca să se mântuiască prin EI lumea. 


Și alte două versete dintr-o epistolă a Sfântului Apostol Pavel, epistolă pe care a 
scris-o galatenilor şi care este în strânsă legătură cu ziua de astăzi: Jar mie să nu- 
mi fie a mă lăuda decât numai în crucea Mântuitorul nostru lisus Hristos prin 
care — atenţie! — lumea este răstignită pentru mine şi eu Sunt răstignit pentru 
lume. Că în Hristos lisus nici tăierea împrejur nu este ceva, nici netăierea 
împrejur, ci făptura cea nouă. 


Pe baza acestor versete pe care le-am relecturat, aş vrea să construiesc un pic 
cuvântul meu de astăzi şi în special pe baza ultimului verset, pe care tocmai l-am 


citit: Că în Hristos lisus nici tăierea împrejur nu este ceva, nici netăierea împrejur, 
ci făptura cea nouă. 


Ce înseamnă Să fim făptură nouă în faţa lui Dumnezeu şi a propriei noastre 
conştiinţe? Ce înseamnă să fim făptură nouă? Înseamnă să asumăm întruparea 
Mântuitorului lisus Hristos de o manieră foarte conştientă. Şi aici vreau să ating 
două lucruri care sunt destul de frecvente la foarte mulţi dintre noi, două riscuri, 
două direcţii de a crede care nu sunt numaidecât conforme cu făptura cea nouă, 
pentru că Dumnezeu cere de la noi să fim făptură nouă. Care sunt riscurile felului 
nostru de a ne manifesta credinţa? Pentru că sunt nişte riscuri. Şi aş spune că sunt 
două direcţii de risc: 


Prima: forma fără fond, închinarea noastră formală, închinarea noastră care nu are 
un fond de credinţă autentică şi de credinţă structurată în întruparea lui Hristos. 
Sunt multe gesturi pe care le facem automat în felul nostru de a ne manifesta 
religios, dacă pot să spun aşa, pentru că relaţia noastră cu Dumnezeu nu poate fi 
redusă la religiozitate şi la manifestări exterioare fără fond. Bune sunt toate 
manifestările exterioare pe care Biserica le-a dezvoltat de-a lungul timpului, dar 
nu Sunt bune acele manifestări exterioare pe care noi înşine, cu propria noastră 
putere, le dezvoltăm pe baza a ceea ce ar trebui să fie credinţa noastră autentică. 
Mai concret, superstiţiile şi tot ceea ce întreţesem noi în ceea ce ar trebui să fie 
manifestarea curată a credinţei noastre. Aş putea Să spun şi mai concret: 
îngrijirea noastră aproape obsesivă de lucruri care ţin de formă şi nu de fond. 


Gândiţi-vă un pic câte lucruri întrețesem noi în ritualul de înmormântare sau în 
ritualul de botez sau în taina nunţii, cât de mult sufocăm adevărata realitate a 
acestor taine, cât de mult sufocăm taina morţii, care ni se dezvăluie de Dumnezeu, 
cu lucruri care ţin de formă, fără fond, şi care nu ne duc să ne arate care este 
adevăratul statut al făpturii celei noi despre care spunea Sfantul Apostol Pavel. 
Aşadar, îngrijirea de lucruri care ţin de un anumit neopăgânism. $fiți cu roții la ce 
mă refer, la toate micile noastre “tradiţii” care n-au nici în clin, nici în mânecă 
cu adevărata făptură cea nouă, cu adevărata asumare a lui Hristos. 


ŞI v-am pregătit un text care aparţine Sfântului loan Gură de Aur, ca să vedeţi că 
lucrurile acestea nu sunt noi. Aplecarea aceasta spre păgânism nu este un lucru 
nou, nu este ceva care a apărut în secolele XX-XXI, ci este un lucru care era şi pe 
vremea Sfântului loan Gură de Aur. Acest text va vorbi foarte mult despre 
distincția asta dintre făptura cea nouă şi făptura care încă rămâne înrădăcinată în 
forma, fără fond. 


Uitaţi ce spune Sfântul loan Gură de Aur: “Mulţi creştini care nu Sunt creştini 


se tem de cele care în realitate nu Sunt păcate, precum ar fi: să nu-şi 
murdărească trupul, să nu se atingă de morţi la ritualurile funerare sau de 
nuntă, să observe timpurile, să observe zilele şi toate celelalte de acest fel. lar 
despre cele ce sunt cu adevărat păcate, precum pederastia, curvia, preacurvia, nu 
spun nici un cuvânt. Îi vei vedea că se spală de fiecare dată după ce se întorc de 
la vreun mort, dar de lucrurile cele vrednice de cei morţi, adică de păcate, 
niciodată nu se spală. Îi vei vedea pe aceşti creştini îngrijindu-se cu mult zel 
pentru bani, pentru averile lor, făcându-și griji pentru averile lor şi crezând, 
săracii de ei, că în urma unui Simplu cântat de cocoş vor pierde totul. Atât de 
întunecaţi sunt la minte...” — şi aici Sfântul loan vorbeşte despre superstiţiile pe 
care le avem, din păcate, foarte bine înrădăcinate în noi — “... Sufletul lor este plin 
de spaime. Spre exemplu, zice creştinul nostru: <Cutare mi-a ieşit primul când 
ieşeam din casă. Deci numaidecât trebuie să mi se întâmple multe rele astăzi.> 
<Servitorul cel netrebnic mi-a adus cizmele, dar mi-a dat-o întâi pe cea stângă. 
Acesta este un semn că vor veni asupra mea nenorociri mari şi multe, multe 
insulte din partea prietenilor mei. Chiar eu, apoi, — spune creştinul nostru — 
ieşind din casă, am păşit prima dată cu Stângul şi aceasta este semn de mare 
nenorocire.> Acestea sunt relele cele de pe lângă casă. Dar, ieşind afară, 
creştinul nostru spune: <Ochiul meu cel stâng sau cel drept mi S-a zbătut. Este 
Semn că vor urma lacrimi.> Sunt alte nenumărate lucruri din acestea vrednice 
de râs. Dacă măgarul rage, dacă cocoşul cântă, dacă strănută cineva sau orice 
altceva s-ar întâmpla, creştinii noştri sunt ca şi legaţi cu mii de lanţuri sau după 
cum am zis, Stăpâniţi de întuneric, pe toate bănuindu-le şi făcându-se prin 
aceasta de mii de ori mai sclavi decât toţi sclavii. “ 


Realitatea nu este departe de ce se întâmplă, din păcate, în zilele noastre. Suntem 
sclavii superstiţiilor. Suntem de foarte multe ori sclavii superstițiilor şi din păcate, 
punem foarte mult accent pe tot felul de forme fără fond. Care este fondul credinţei 
noastre? Întruparea lui Hristos şi relaţia vie cu Dumnezeu. În momentul în care noi 
interpunem lucruri din acestea, superstiții de tot felul, pe care noi le numim, pe 
drept cuvânt, păgâne, interpunându-le între noi şi Dumnezeul cel Viu, automat 
relaţia noastră cu Dumnezeu se ecranează şi devenim închinători în faţa propriilor 
noastre superstiții. 


Uitaţi cum continuă Sfântul loan Gură de Aur, după ce a spus acest pasaj, vă 
daţi seama, destul de ironic: “Dar un creştin adevărat nu este aşa. Ci, râzând noi 
de toate acestea, ca unii care trăim în lumină şi suntem cetăţeni ai Cerului şi nu 
avem nimic în comun cu pământul, considerăm că un Singur lucru este aducător 
de frică: păcatul şi faptul de a-L supăra pe Dumnezeu. ” 


Un singur lucru este aducător de frică! Gândiţi-vă câte frici are omul modern în el 
însuşi, câte superstiții îi nasc frici, nebănuite uneori. Sfântul loan Gură de Aur vine 
şi spune: o singură frică trebuie să ne stăpânească: frica de păcat şi frica de a ne 
rupe de Dumnezeul cel Viu şi de a-L supăra pe Dumnezeul cel Viu. 


“Noi nefiind aşa, să râdem de aceştia şi de patimile şi de superstiţiile lor. Dar, 
mai ales, să râdem de diavol, care a scornit unele ca acestea. Pentru toate pe 
care Dumnezeu ni le-a dat cu adevărat pentru credinţa noastră adevărată să-l 
mulțumim tot timpul lui Dumnezeu. Să lepădăm fricile păgâne. Să ne străduim 
ca niciodată să nu fim prinşi în această sclavie şi dacă cineva dintre prietenii 
noştri ar fi prins, Să-i rupem legăturile, să-l eliberăm din această închisoare 
nesuferită şi de râs. “ 


Vorbim de Sfântul loan Gură de Aur, vorbim de secolul al IV-lea şi vorbim de 
nişte lucruri care sunt deosebit de actuale. Făptura cea nouă, iubiţi credincioşi, nu 
se clădeşte pe forme fără fond! Mare atenţie la felul dvs. de a vă manifesta 
credinţa, care să nu pice într-un fel de religiozitate seacă. Credinţa dvs. este 
relaţia cu Dumnezeu. Orice faceţi, orice lucru pe care-l faceţi, fiecare mătăniuţă, 
fiecare zi de post pe care-o asumaţi, fiecare spovedanie, fiecare venit la Biserică 
trebuie făcut în ideea relaţiei vii şi nemijlocite cu Dumnezeul cel Viu. Orice altă 
formă de manifestare care nu-L are pe Dumnezeu, care nu-L are pe Mântuitorul 
Hristos ca fond al exprimării sale este o exprimare seacă, o exprimare care duce 
foarte, foarte aproape de păgânism. Acesta este primul risc, acela al formei fără 
fond, al unui fel de automatism păgânesc care ne împinge către gesturi şi către 
frici interioare pe care, de multe ori, nu putem să ni le exprimăm. 


Un alt risc, atunci când încercăm să urcăm către starea de făptură nouă este acela al 
celeilalte extreme: al dezîntrupării, aş putea să-i spun, manifestării religioase. 
Adică: eu nu merg la Biserică, eu încerc să nu fac nimic din cele ale Bisericii, am 
credința mea, mă manifest în rugăciunea mea acasă, şi atât. Câţi dintre creştinii 
noştri nu cad în această a doua extremă? Câţi dintre creştinii noștri nu vin la 
întâlnirea cu Hristos, crezând, în propria suficienţă, că este suficient să înalțe două- 
trei gânduri acasă, probabil în faţa televizorului, e Dumnezeul pe Care ei şi-L 
închipuie într-un anumit fel. Tot ceea ce Biserica dezvoltă, şi aici revenim la 
formă, formele care sunt în Biserică, nu sunt forme fără fond. Tot ceea ce Biserica 
a încărcat în slujbele ei, tot ceea ce a dezvoltat de-a lungul veacurilor în formele ei 
de manifestare, nu sunt forme fără fond, ci sunt forme ale împărtăşirii de 
Dumnezeul cel Viu. Fiecare gest pe care-l facem în biserică este un gest al 
împărtăşirii de Dumnezeul cel Viu. De aceea nu putem să ne lipsim de viaţa 


Bisericii şi să stăm acasă şi să credem că putem avea o relaţie vie cu Dumnezeul 
cel Viu. 


Pe ce se mai întemeiază făptura cea nouă? Spuneam că, în primul rând, pe fuga de 
forma fără fond, pe fuga de aspectul acesta de dezîntrupare a manifestării noastre 
religioase, dar se mai întemeiază pe ceva: pe conştiinţa păcătoşeniei. Orice facem 
în viaţa noastră duhovnicească, facem pe conştiinţa păcătoşeniei, pe conştiinţa că 
nimic din lumea aceasta nu ne satură, nu ne împlineşte, în afara lui Dumnezeu, 
Care vine şi luminează cămara sufletului meu şi-mi arată păcătoşenia sufletului 
meu. Şi, pe baza conştiinţei păcătoşeniei mele, încep să urc către Dumnezeu. 


Nu vă amăgiţi! Nici o altă formă de manifestare religioasă nu este adevărată, 
decât cea care pleacă de la conştiinţa păcătoşeniei. Relaţia vie cu Dumnezeu şi 
conştiinţa păcătoşeniei. Cu cât e mai Smerită rugăciunea noastră, cu atât se 
înalță mai mult către Dumnezeu, pentru că vorbim de făptura cea nouă, pentru 
că vorbim de faptul că Dumnezeu a trimis pe Fiul Său în lume ca să mântuiască 
lumea și Dumnezeu vrea ca cei mântuiţi să fie oameni verticali, oameni care să 
ştie în ce constă mântuirea lor, oameni care să se înalțe zburând către 
Dumnezeu, dar conştienţi de zborul pe care-l fac. Nu nişte automate care nici nu 
sunt conştienţi de starea lor reală, care se implică în tot felul de neopăgânisme şi 
care nu-L simt pe Dumnezeu ca pe centrul vieţii lor. 


Vedem că oamenii sunt foarte trişti în general şi se întreabă părinţii duhovniceşti: 
cum putem să fim trişti când noi suntem chemaţi la a fi făptură nouă? De ce 
suntem noi trişti, în general? Suntem trişti nu pentru că există păcatul în viaţa 
noastră, pentru că, dacă ne dăm seama de păcat şi de starea noastră păcătoasă, 
tristețea noastră se transformă într-o tristeţe bucuroasă, spun Părinţii. Eşti trist 
pentru păcatul tău, dar eşti bucuros pentru că Hristos te mântuieşte. Dar există o 
altă tristeţe contemporană, o tristețe modernă, depresia omului modern, care constă 
tocmai în incapacitatea de a vedea drumul acesta către făptura cea nouă, unde nici 
tăierea împrejur, nici netăierea împrejur nu contează, ci făptura cea nouă, 
împărtăşirea de Dumnezeul cel Viu. 


DOI are un cuvânt foarte frumos, pentru că vorbim de făptura cea 
nouă, care nu se poate face altfel decât vorbind despre făptura cea nouă real, 


concret: “Lucrarea poruncilor nu înseamnă numai a încerca şi a te lăsa 
păgubaş. Lucrarea poruncilor înseamnă să pătrunzi în lucrare, Să te lupţi, Să 
biruieşti Sau să fii biruit, să câştigi sau să pierzi, să te ridici, să răscoleşti totul. 
Când te lupţi pentru a fi făptură nouă, răscoleşti totul, ridici totul în picioare, 


când primeşti lupta până la ultima suflare. Şi niciodată să nu te descurajezi, 
până la ieşirea sufletului tău.” 


Unde mai este frica omului contemporan în faţa acestui text al părintelui losif? Să 
nu te descurajezi până la sfârşitul vieţii tale, pentru că viaţa duhovnicească aceasta 
este, este o viaţă a întrebărilor existenţiale, este o viaţă a provocărilor existenţiale, 
este o viaţă care nu te lasă liniştit, dar este o nelinişte bună, o nelinişte ziditoare. 
Nu mă mulțumesc aprinzând duminica trei minute o lumânărică în spatele bisericii 
şi apoi plecând şi făcând păcatele pe care nu le putem spune. Nu mă mulţumesc cu 
acest lucru eu, ca şi creştin. Nu mă mulțumesc spunând două-trei rugăciuni 
dimineaţa formal, că aşa trebuie, ci frământarea mea interioară trebuie să mă facă 
să devin făptură nouă a lui Hristos, făptură vie, conştientă de drumul meu către 
Dumnezeu. 


Niciodată să nu te descurajezi, până la ieşirea sufletului tău. 


Şi ce-l face pe creştinul adevărat să nu fie trist, odată ce a depăşit forma fără 
fond, odată ce a depăşit impresiile personale despre propria creştere 
duhovnicească? Ce-l face pe om să nu fie trist şi să nu deznădăjduiască? 
Perspectiva veşniciei cu Dumnezeu. Cât de păcătos ai fi, cât de conştient ai fi de 


păcătoşenia ta, perspectiva Împărăției lui Dumnezeu şi perspectiva vieţii veşnice 
cu Dumnezeu este motorul care dă bucurie sufletului. Este motorul care-l face 
pe om Să fie vie în trăirea Sa duhovnicească, Să nu se mulțumească cu forme 
exterioare, ci să meargă către adâncul lucrurilor. Amintiţi-vă ce spunea Hristos: 
Pescuiţi mai la adânc! La aşa ceva este chemat creştinul, să meargă către adânc. 


Spune Apostolul Pavel: Mie să nu-mi fie a mă lăuda decât numai în crucea 
Domnului nostru lisus Hristos, prin care lumea este răstignită pentru mine şi eu 
pentru lume. 


=> Nu poți Să fii făptură nouă fără să asumi crucea. 

= Nu poţi să fii făptură nouă fără să fii conştient că Fiul lui Dumnezeu S-a 
răstignit pentru fiecare dintre noi, ca fiecăruia dintre noi să-i dea 
posibilitatea să guste veşnicia în Împărăţia ui Dumnezeu. 


Să ne învrednicească Bunul Dumnezeu să fim făpturi noi, să fim făpturi în care 
harul lui Dumnezeu să se sălăşluiască, să nu fim automate de rugăciune sau de 
viaţă religioasă, ci să fim flăcări vii, lumânări care să ardă pentru veşnicia 
Împărăției lui Dumnezeu. Amin”. 


IPS Bartolomeu Anania - Predică în Duminica dinainte de Înălţarea Sfintei 
Cruci: Cum ne trăim relaţia cu Hristos? 


Iubiţi credincioşi, aţi auzit cântarea: “Mare este puterea crucii Tale, Doamne, că s-a 
înfipt într-un loc şi lucrează în lume şi a arătat din pescari apostoli şi din păgâni 
mucenici ca să se roage pentru sufletele noastre“. 


Îmi este greu să vă vorbesc în ziua de astăzi pentru că suntem şi în vecinătatea 
marii sărbători a creştinătăţii, Înălţarea Sfintei Cruci. Pe de altă parte, ni s-a amintit 
despre convorbirea dintre isus şi învățatul evreu care era Nicodim şi în care lisus 
Îşi arată încă odată dumnezeirea, afirmând că nimeni nu s-a suit decât Cel ce S-a 
coborât din cer, Fiul Tatălui Care este în cer. 


Prin aceasta a vrut să ne arate nouă odată pentru totdeauna şi necredinţei noastre 
sau puţinei noastre credinţe, că locuinţa Sa, a Domnului Hristos, este în cer. Şi noi 
zicem: <Bine, bine, dar noi am pregătit locuinţă şi în sufletele noastre>. Ceea ce 
este adevărat. Fiecare căutăm să-l facem un sălaş asemenea ieslei din Betleem şi 
să-L purtăm. Important e cu câtă credinţă, cu câtă sinceritate şi cu câtă dăruire ÎL 
purtăm. Căci, dacă o facem doar formal, ca să ne numim creştini şi să onorăm 
apelativul de creştini, nu înseamnă mare lucru. Şi doar să-L purtăm fără să-L şi 
dobândim în inimile noastre, iar n-am făcut mare lucru. Și, dacă nu săvârşim 
faptele pe care EI le-a săvârşit, asemănătoare acestora, iarăşi n-am săvârşit mare 


lucru. Credinţa şi participarea noastră creştină rămân, dacă nu o simplă formalitate, 
oricum superficiale, de suprafaţă. 


Important este să coborâm fiecare în adâncul sufletului său şi să vadă dacă într- 
adevăr acolo Îl adăposteşte pe Domnul lisus. Dacă Îl adăposteşte măcar cât L-au 
adăpostit animalele din peştera Betleemului, pe care le vedem zugrăvite în icoana 
Naşterii Domnului. Aşadar, importantă este participarea noastră efectivă la trăirea 
în Hristos. Să nu facem din ea o simplă formalitate. E o problemă de sinceritate şi 
de fond, la urma urmei. 


Ni s-a vorbit astăzi despre lumină şi întuneric, cele două poziţii antagoniste. Şi ni 
se spune în altă parte a Evangheliei după loan: Eu sunt lumina lumii. Cel ce-Mi 
urmează Mie nu va umbla întru întuneric, ci va avea viaţă veşnică. 


Ceea ce înseamnă că lumina este viața cea veşnică, în timp ce întunericul este 
somnul cel veşnic, inconştienţa cea veşnică sau amorţirea cea veşnică. Noi vorbim 
despre lumea de dincolo în două formule foarte simpliste, de Rai şi iad. În Sfintele 
Scripturi nu ni se arată foarte clar cum arată Raiul şi cum arată iadul. Însă intuim 
un singur lucru: iadul înseamnă singurătate, în timp ce Raiul înseamnă comuniune. 
Noi aici, în Biserică, din clipa în care ne-am adunat laolaltă să ascultăm Sfânta 
Liturghie şi ne-am adunat prin credinţa în Hristos și în numele lui Hristos, deja am 
păşit în Rai. Pentru că alcătuim o comuniune de credincioşi în numele lui lisus 
Hristos. Altfel, iadul înseamnă izolarea şi singurătatea. Iadul înseamnă, cum se 
spune în Scriptură, întunericul cel mai dinafară, adică întunericul absolut, în care 
simţi că ai pe cineva lângă tine, dar nu-l vezi. Este doar conştiinţa că e cineva lângă 
tine. Dar izolarea este completă, şi a ta, şi a lui, pentru că nu există comuniune, nu- 
şi vorbesc, nu se cunosc; tu nu-l ştii cine este şi, dacă nu-l ştii, este un străin, iar, 
dacă este un străin, este ca şi cum n-ar exista. Este echivalent cu nefiinţa, dacă 
putem vorbi de neființă, pentru că ea contrazice termenul de ființă. 


Aşadar, dragii mei, important nu este că respirăm şi că Suntem vii. Important 
este dacă respirăm întru lisus Hristos şi dacă respirăm prin viaţa lui lisus 
Hristos. De aceea sfinţii isihaşti, adică pustnicii desăvârşiţi, care şi-au închinat 
viața cu desăvârşire rugăciunii, nu au decât o formulă foarte, foarte simplă: 
Doamne lisuse Hristoase, Fiul lui Dumnezeu, miluieşte-mă pe mine, păcătosul. 


Se spune că, odată, un mitropolit, un vlădică din vremurile vechi, mergea către 
pustie. Și a trebuit să treacă un râu. Nu era mare râul, putea fi trecut cu 
piciorul. Dar a dat acolo de trei călugări, trei pustnici, care treceau râul de o 
parte şi de alta, sărind într-un picior şi spunând: <Trei voi, trei noi, miluieşte-ne 


pe noi.> Şi atunci mitropolitul s-a oprit la ei: <Dar ce faceţi voi aici?> <Păi ce să 
facem, ne rugăm. Atât am învăţat şi noi, altceva nu ştim.><Nici măcar Tatăl 
nostru nu-l ştiți?> <Nu, că nu ne-a învăţat nimeni şi n-am învăţat de la nimeni.> 
<Păi atunci staţi să vă învăţ eu măcar Tatăl nostru.> Și i-a învăţat aşa cum îl 
Ştim şi noi: Tatăl nostru Carele eşti în ceruri... O dată, de două ori, <Hai, 
băgaţi-o bine în minte. Acum v-am învăţat Tatăl nostru, să-l ziceţi!> Și, când să 
treacă râuşorul, ei se ţineau după el: <Mai spune-ne o dată finalul, că nu-l mai 
ținem minte, l-am uitat!> Şi atunci le-a spus: <Rugaţi-vă cum v-aţi rugat şi până 
acum! Pentru voi văd că este foarte complicat să învăţaţi Tatăl nostru, ziceţi: 
Trei voi, trei noi, miluieşte-ne pe noi. Pe asta aţi învăţat-o, pe asta o ţineţi minte 
şi e mai bine primită decât o rugăciune Ssavantă>. 


Aşa că, dragii mei, participarea noastră poate fi şi foarte simplă, nu foarte 
complicată. Nu este nevoie să ştii prea multă carte, să ştii prea multă teologie. E 
bine, totuşi, să citeşti cărțile religioase, să le citeşti pe îndelete, în fiecare zi câte o 
pagină, o jumătate de pagină şi mai cu seamă, să meditezi asupra lor, nu doar să le 
citeşti sau să le înveţi pe de rost, adică la suprafaţă, fără să-ţi pătrundă în conştiinţă 
şi în inimă. Importantă nu este cunoştinţa sau ştiinţa, ci importantă este 
participarea. A şti este frumos, dar nu este mare lucru. A înţelege ceea ce ştii este 
frumos, dar nu spune totul. Important este a şti, a înțelege şi a participa la ceea ce 
înţelegi. Fără această părtăşie, fără această participare a întregii noastre fiinţe, adică 
a intelectului şi a sensibilităţii, nu este o adevărată participare în Domnul Hristos. 


Este ceea ce ne învaţă şi ceea ce aţi auzit astăzi la Sfânta Liturghie, şi ceea ce veţi 
auzi mâine şi la praznicele următoare. Din partea mea, eu v-am recomandat ceea ce 
am învăţat şi eu de la bătrânii mei, la vremea când era tânăr şi mai puţin ştiutor, şi 
anume că nu este important să crezi, nu este important să militezi, ci este important 
să te consumi, să te istoveşti, adică să te faci una cu iubirea lui Hristos şi prin 
aceasta, făcându-te una cu Hristos. În felul acesta ne asigurăm mântuirea, care nu 
este foarte grea, dacă ştim s-o facem. Este uşoară şi frumoasă, în simplitatea ei. 
Dumnezeu nu a făcut lucrurile peste putinţa noastră de înţelegere sau peste putinţa 
noastră de a participa la ele; ci le-a făcut cu înţelepciune şi a pus la dispoziția 
noastră, a fiecăruia dintre noi, mai învăţaţi sau mai puţin învăţaţi, mai complecși 
sau mai simpli în structura noastră, ceea ce este fiecăruia necesar pentru propria sa 
mântuire. 


Cu aceasta să-L rugăm pe Bunul Dumnezeu să ne păstreze în credinţa cea dreaptă 
şi cea adevărată, să ne păstreze întru fapta cea bună, să ne păstreze în speranţa 
neştirbită că dincolo de această viaţă există o alta care ne aşteaptă să-i fim vrednici. 
Amin. 


IPS Irineu Pop-Bistriţeanul - Predică la Duminica dinaintea Înălţării Sfintei 
Cruci - Sfânta Cruce este şcoala virtuţii 


Dreptmăritori creştini, Sfânta Evanghelie citită astăzi ne aminteşte de acea 
preînchipuire a Crucii şi a Jertfei Mântuitorului: Şarpele de aramă, înălțat de Moise 
pe un stâlp, în pustie care izbăvea de moarte pe cei muşcaţi de şerpi veninoşi 
(Num. 21, 8-9). 


Minunea aceasta se repetă sub ochii noştri, a celor care, în pustia amară a acestei 
vieţi, suntem mereu muşcaţi de ispitele şi asupririle diavolului. 


Sfânta Biserică ridică în mijlocul Noului Israel, al poporului drepteredincios, 
Crucea lui Hristos, pentru ca tot omul care priveşte cu credinţă acest semn minunat 
să se vindece şi să trăiască (In. 3, 14-15). Într-adevăr, dacă privim cu evlavie la 
Sfânta Cruce şi o cinstim după cuviinţă, vom fi izbăviţi de otrava patimilor şi de 
rănile păcatelor, împodobindu-ne cu virtuțile creştine ale credinţei, nădejdii şi 
dragostei, prin care putem obţine biruinţa mântuirii. 


Iubiţi credincioşi, prin Jertfa de pe cruce, vina păcatului a fost ştearsă, iar prin 
Înviere, moartea a fost nimicită, deschizându-ni-se, astfel porțile vieţii veşnice. 
Împreună cu Hristos, omul cel vechi din noi s-a răstignit şi s-a îngropat şi tot prin 
EI a înviat în noi omul cel nou, eliberat din lanţurile păcatului şi de tirania morții. 


Prin răscumpărarea făcută de Hristos, noi am devenit fii ai lui Dumnezeu, având 
dreptul şi putinţa ca sub umbrirea harului divin, prin faptele noastre izvorâte din 
credinţă, să dobândim Impărăţia Cerurilor. 


Meditând la durerile răstignirii şi la moartea pe cruce a Mântuitorului nostru, ne 
vom umple sufletele de credinţă, nădejde şi dragoste şi prin aceasta ne vom dălţui 
fiinţa noastră după chipul prea frumos şi prea iubitor al lui Hristos. 


Fericitul Augustin era inspirat de Duhul Sfânt atunci când vorbea despre folosul 
mare al amintirii Patimilor Domnului pentru viaţa creştină. Nici un fapt, nici una 
din predicile Mântuitorului n-au darul să cuprindă atâta bogăție duhovnicească 
precum îl are graiul Crucii. 


Priveliştea Patimilor Domnului ne întăreşte, în primul rând, credinţa. Acum ştim în 
Cine credem, cunoaştem pe Cel Ce-L adorăm. Este Domnul şi Stăpânul lumi, Fiul 
cel de o ființă cu Tatăl şi cu Duhul dumnezeiesc. Este Biruitorul iadului şi al 
morții, Care pentru noi şi pentru a noastră mântuire S-a răstignit, în vremea lui 
Ponţiu Pilat şi a murit şi S-a îngropat, dar Care, cu puterea ce sălăşluia în fiinţa Sa, 
Și-a reluat viaţa şi S-a înălţat întru slavă, de unde va veni iarăşi să judece toate 
seminţiile pământului. 


Nu e de mirare că Mormântul gol din Ierusalim este locul cel mai sfânt din lume 
pentru pelerinaj şi închinare. Nu e de mirare că în fiecare an, de sărbătoarea 
Paştilor, coboară lumina din cer asupra Sfântului Mormânt spre a ne încredința că 
suntem fiii Învierii. Dacă pe celelalte morminte de pe toată faţa globului pământesc 
stă scris: „Aici zace cutare”, pe lespedea Mormântului de la poalele Golgotei poate 
fi săpată în granit inscripţia: „Aici zace moartea!”. 


= Prin Cruce, păcatul, ca o îngroşare a trupului, ca închidere a lui în groapa 
fără orizont a vieții trecătoare, este slăbit, subţiat, oprit. 

— Prin Cruce, trupul şi viața pământească se fac transparente pentru 
Dumnezeu. 

=> Prin Cruce, se dă lovitura de moarte morții, egoismului. 

= Prin Cruce, se arată victoria generozităţii, a iubirii, a vieţii superioare. 

— Prin Cruce, omul adevărat din noi învie întru viaţa fără de moarte, în 
Dumnezeu. 


Gândul la durerea Domnului ne întăreşte, în al doilea rând, nădejdea că Dumnezeu 
nu îi părăseşte pe cei ce suferă pentru Evanghelie. După întunericul încercării, 


răsare soarele bucuriei şi al dreptăţii. A răsărit pentru Omul durerii, lisus; se va 
arăta la fel pentru toţi cei ce primesc necazurile cu încrederea că ele vin cu ştiinţa 
Tatălui ceresc şi le poartă până la sfârşit cu răbdare şi cu bărbăţie. 


Izvor de mare încredere şi de îmbărbătare este pentru noi Jertfa de pe cruce şi 
Invierea lui Hristos. Aceste daruri ale lui Dumnezeu ne dau puteri şi curaj 
pentru a lupta contra păcatului şi pentru înfăptuirea binelui. 


Forţă înnoitoare se naşte în sufletele noastre, ştiind că virtutea lucrată cu credinţă şi 
în duhul dragostei creştine duce la o viaţă binecuvântată pe pământ şi ne ajută să 
dobândim viaţa veşnică. 


Deci, Golgota este o mare şcoală de înţelepciune şi izvor viu de virtute. Ascultaţi 
ce zice Fericitul Augustin: » Nu-ţi pierde nădejdea! Nu te teme! Căci de aceea a 
băut Însuşi Doctorul din el, ca să nu te mai temi. lisus a luat tot paharul 
suferinţei”. 


Iar în cartea „Urmarea lui Hristos”, citim: „Hristos a primit să pătimească. Cum 
cutezi tu să te plângi de ceva? EI a avut duşmani şi bârfitori, iar tu vrei ca toţi 
oamenii Să te iubească? Cum putea-vei fi încununat, când nimic supărător nu ţi 
s-a întâmplat? Deci rabdă cu Hristos, dacă vrei să împărăţeşti cu EL”. 


În sfârşit, priveliştea suferinţei şi a morţii Mântuitorului nostru are darul de a spori 
în inimile noastre dragostea noastră pentru El. Dacă am lua aminte mai bine la 
pricina care L-a pus pe Împăratul lumii pe lemnul crucii, vom cunoaşte că 
adevărații vinovaţi n-au fost nici fariseii invidioşi, nici luda vânzătorul de sânge 
nevinovat, nici laşitatea guvernatorului roman care de frică, L-a dat pe lisus mai- 
marilor sinagogii să fie răstignit, ci am fost noi, păcătoşii, cu răutăţile noastre (cf. 
Is. 53, 2-5). 


In Hristos, păcatul se mistuie în flacăra, în oceanul iubirii Sale dumnezeieşti. 


„Acolo unde este jertfă, acolo este nimicirea păcatelor, acolo este împăcarea cu 
m" acolo este sărbătoare şi bucurie”, învaţă 


Iar după UNEI, „ra Tată! nu se poate intra decât în stare 


de sacrificiu ”. Starea de sacrificiu e şi calea noastră, unii către alţii. „În aceasta am 
cunoscut iubirea: că El Şi-a pus sufletul Său pentru noi; şi noi datori suntem să ne 
punem sufletele pentru fraţi” (| In. 3, 16). 


Patimile sunt o chemare la înnoirea vieţii noastre creştineşti prin pocăință şi prin 
fapte bune, prin vieţuire în comuniune cu Hristos, în Biserica Sa. Crucea 
Mântuitorului a arătat lumii marea alternativă: crucea morţii, căreia îi urmează 
viaţa sau egoismul, căruia îi urmează moartea sufletească. 


Credinţa în Cruce se verifică prin fapte de iubire faţă de semenii noştri aflaţi în 
necazuri, lipsuri şi Strâmtorări. 


Iubiţii mei, la Naşterea lui Hristos, îngerii cântau că EI va aduce pe pământ pace şi 
între oameni bunăvoire (Lc. 2, 14). Pe cei ce au luat cunoştinţă că Hristos este Fiul 
lui Dumnezeu făcut Om şi înviat, ca pârgă a învierii noastre, nimic nu-i mai 
tulbură. 


Mărturisind credinţa în Hristos, vom rămâne tari şi liniştiţi în necazurile ce ni le va 
produce lumea, biruindu-le, iar siguranţa că le vom birui ne-o dă pilda şi puterea 
Lui: „Acestea vi le-am grăit, ca întru Mine pace să aveţi. În lume necazuri veţi 
avea; dar îndrăzniţi: Eu am biruit lumea!” (In. 16, 33). 


Eroul de pe Golgota, Hristos Domnul, a biruit lumea, nu înlăturând necazurile din 
ea sau făcând să nu apară ispite, ci arătându-Se mai tare decât ele, întrucât nu a fost 
doborât de ele. isus a lăsat firea Lui să sufere toate cele ce le suferă omul, pentru 
ca să o întărească chiar prin folosirea maximă a puterii ei de a nu se lăsa biruită de 
răutăţile lumii. Această putere izvorăşte din Crucea Sa pentru noi toţi, precum 
arată când spune: „Crucea este speranţa celor disperaţi, 
Crucea este limanul celor înviforaţi, Crucea este mângâierea celor întristaţi”. 


In Ortodoxie, Crucea este scăldată în raze şi de sărbătorile ei, ea este împodobită 
cu flori. Astfel, suntem încurajați să privim spre Cruce şi dincolo de Cruce, spre a 
vedea slava strălucitoare a Învierii şi frumuseţea înmiresmată a vieţii veşnice. 


De aceea, plini de recunoştinţă, dimpreună cu imnograful bisericesc, se cade să 
strigăm: „Bucură-te, Cruce, purtătoare de viaţă, semnul cel nebiruit al creştinătăţii, 
prin care a încetat blestemul, s-a înghițit puterea morţii şi ne-am înălţat de pe 
pământ la cele cereşti”. Amin. 


Mitropolitul Antonie Plămădeală - Predică la Duminica dinaintea Înălţării 
Sfintei Cruci - Logica nicodimică, logica imediatului terestru 


Textul asupra căruia ne vom opri în cele ce urmează e foarte scurt. Aşa e rânduit în 
tipicul acestei duminici. Numai cinci versete. Meditând asupra lor şi dându-mi 
seama că ele sunt cam teoretice, destul de abstracte, presupunând oarecare 
cunoştinţe teologice spre a fi înţelese, m-am dus la cărţile câtorva predicatori mari 
ca să aflu de la dânşii cum le-au tâlcuit. 


Unii au vorbit despre iubire, alţii despre răscumpărare, alții despre suferinţă sau 
despre jertfă. Şi despre acestea trebuie să ştie creştinii foarte multe lucruri. Dar 
când se citeşte în Biserică un text ca acesta, parcă ai vrea să auzi ceva despre el, că 
doar nu e în limbă străină şi nici rostit şi scris pentru alţii. Chiar dacă e mai greu de 
înţeles. Sau tocmai pentru că e mai greu de înţeles. 


Iată textul: „Nimeni nu s-a suit în cer decât numai Cel ce s-a pogorât din cer, 
Fiul Omului Care este din cer. Precum Moise a înălţat şarpele în pustie, aşa 
trebuie să se înalțe Fiul Omului. Ca tot cel ce crede întru El să nu piară, ci Să 
aibă viaţă veşnică. Că aşa a iubit Dumnezeu lumea, încât şi pe Unul născut Fiul 
Său L-a dat, ca tot cel ce crede în EI să nu piară, ci să aibă viaţă veşnică. Pentru 
că Dumnezeu n-a trimis pe Fiul Său în lume ca să judece lumea, ci ca lumea să 
se mântuiască prin El” (loan 3, 13-17). 


Într-adevăr, textul e ceea ce s-ar putea numi un text doctrinar. Adică de învățătură 
de credinţă: despre Dumnezeu, despre întruparea Fiului şi rostul ei în iconomia 
mântuirii şi bineînţeles, despre felul cum oamenii îşi pot însuşi roadele întrupării 
Domnului. Asemenea lucruri se învaţă la şcolile teologice. Dar nu sunt totuşi chiar 
atât de grele pe cât par. Ce-ar fi ca noi să încercăm să ne adresăm chiar acestor 
patru versete şi să încercăm să le pricepem împreună. 


Pentru ca să le percepem, primul lucru pe care trebuie să-l facem, e să le punem în 
context. Adică să le fixăm exact momentul şi locul în care au fost rostite, să vedem 
cui au fost adresate şi de ce. 


Ne aflăm într-un moment în care Mântuitorul, fiind în Ierusalim, primeşte seara 
târziu o vizită. O vizită neaşteptată. O vizită care, fără îndoială, L-a surprins. Întâi 
fiindcă 1 se făcea oarecum pe ascuns. Era ca o audienţă secretă a unui fariseu, la 
Dumnezeu! 


Pe faţă se ştie ce spuneau. Va fi fost interesat şi lisus ce poate spune unul ca acesta 
în taină! Cel care venea n-a vrut să fie văzut de nimeni că vine să-L viziteze pe 
acest profet contestat de oficialitățile religioase, ştiut ca urmărit. De aceea a şi venit 
pe ascuns, noaptea. 


Cine era acesta şi de ce se ferea? Avea motive să se ferească? Avea şi încă din 
belşug. Fapta lui era o faptă de îndrăzneală şi curaj. Fiindcă era unul din mai marii 
templului, dintre cărturari şi farisei, adică unul din ceata celor aleşi, cu mare trecere 
în popor şi cu autoritate, pentru că cei ca el erau consideraţi a fi cei mai fideli 
observatori ai Legii, evlavioşii învăţaţi. 


Când auzim de „cărturari şi farisei”, aşa trebuie să-i înţelegem. Numai mai târziu 
Mântuitorul i-a descoperit a fi formalişti, vicleni şi superficiali din punct de vedere 
al evlaviei, denunţându-i ca înşelători, ceea ce de altfel făcuse şi loan Botezătorul. 
Erau unii cărturari, adică învăţaţi, teoreticieni, exegeţi, dintre cei care în inter- 
pretările lor, „strecurau ţânţarul şi înghiţeau cămila”, adică se opreau la nimicuri şi 
pierdeau din vedere esenţialul, iar alții erau farisei, adică oameni pioşi, evlavioşi, 
dar care făceau totul la vedere, ceea ce i-a şi descoperit a fi făţarnici. De unde şi 
numele li s-a transformat în simbol al fățărniciei, pentru totdeauna şi în toate 
limbile. 


Fiind însă cărturari, nu înseamnă că nu puteau fi în acelaşi timp şi farisei. Nu era 
însă neapărat necesar. Mântuitorul ni-i prezintă ca pe două categorii de 
reprezentanţi ai vieţii religioase din vremea Sa. 


Acesta de care vorbim acum era dintre cei pioşi, religioşi, era fariseu. Şi probabil 
chiar cu mare vază. Să ni-l închipuim a fi fost un bătrân venerabil, cu barbă, un 
bătrân cuminte şi înţelept, cum ar trebui să fie toţi bătrânii. A venit la Mântuitorul 
să-l pună câteva întrebări. 


Spre deosebire însă de alţii care veneau cu gânduri rele, să-L ispitească, să-L 
prindă în cuvânt, acesta - de aceea cred că era înţelept şi cuminte - acesta n-a 
venit cu gând de ispită. Era o rară excepţie. N-a venit să-L pună în încurcătură 
cu vreo întrebare. N-a venit să-L prindă în cuvânt şi după aceea să alerge la mai 
marii cetăţii şi să-L denunțe, cum au făcut alţii. Nu. El a venit cu gând foarte 
curat, ca să afle răspuns la cel puţin o întrebare. 


Mai întâi a făcut o, declaraţie: „Rabi, ştim că eşti învăţător venit de la 
Dumnezeul”. lată o declaraţie foarte importantă din partea unui mai mare al 
templului. lisus trebuia să fi fost foarte mirat de o asemenea introducere. Desigur, 
putea fi şi o declaraţie de circumstanţă, o „captatio benevolentiae”, deci se 
impunea atenţie, dar bătrânul părea mai degrabă sincer decât şiret. Şi înţelept. Şi-a 
dezvăluit şi numele: Nicodim, deşi s-ar fi putut teme s-o facă. Aceasta denotă 
încrederea desăvârşită pe care o avea în lisus. Îşi va fi dat seama că ar putea fi 
bănuit că a venit să-l întindă o capcană, de aceea a ţinut să-şi motiveze de îndată 
afirmaţia şi sinceritatea de care era sigur că lisus s-ar fi putut îndoi: „Căci astfel de 
semne ca cele pe care le faci Tu, nimeni nu le poate face, de n-ar fi Dumnezeu 
cu Dânsul”. 


lată o declaraţie frumoasă, o declarație pozitivă, o declaraţie de apreciere a 
învățăturilor, a minunilor, a semnelor cu care îşi însoțea Mântuitorul învăţăturile, 
care, fără îndoială, pe Mântuitorul îl va fi măgulit. Îi va fi plăcut acest bătrân. De 
aceea a şi acceptat să stea de vorbă cu el şi să-i răspundă la întrebări, să-i dezvăluie 
nişte lucruri de taină. E de presupus că vor fi discutat mai mult, dar Mântuitorul - 
după cum ne relatează Sfântul Evanghelist loan în Evanghelia sa - i-a spus dintr-o 
dată aceste cuvinte: „Adevărul adevărat îţi spun: de nu se va naşte cineva din 
nou, nu va putea vedea împărăţia lui Dumnezeu ” (loan, 3, 3). 


Când a auzit bătrânul Nicodim acel cuvânt, a rămas cam încurcat, perplex. N-a 
înţeles cuvântul şi i-a întors Mântuitorului întrebarea: „Cum poate un om să se 
nască, bătrân fiind? Poate el oare a doua oară să intre în pântecele maicii sale şi 
să se nască din nou?” 


Intrebarea lui a fost corectă. Trebuie să recunoaştem că mulţi dintre noi, dacă am fi 
fost în locul lui, probabil am fi întors Mântuitorului aceeaşi întrebare. „Cum să mă 
nasc din nou? Noi ştim că naşterea se petrece o singură dată”. 


Nicodim gândea cu instrumentele gândirii obişnuite, orizontale. Am putea numi 
logica lui logică nicodimică, o logică a imediatului terestru, simplu. El nu-şi dădea 
încă seama că aceeaşi limbă poate spune lucruri diferite, despre lumi diferite. 
Genul acesta de vorbire, în metafore şi analogii, era practicat şi în textele 
Vechiului Testament, dar Cel care îl întrebuinţează frecvent şi întotdeauna 
surprinzător, este îndeosebi lisus. Nici apostolii nu S-au obişnuit uşor cu el. 
Exemple de oprire la sensul imediat, terestru, avem multe. Apa cea vie, din 
vorbirea cu samarineanca e numai unul din exemplele cele mai concludente de 
logică nicodimică. 


Mântuitorul insistă însă. Nu-l lămureşte prea deschis, dar insistă cu câteva 
completări: „Adevărul adevărat îți spun: De nu se va naşte cineva din apă şi din 
Duh, nu va putea să intre în împărăţia lui Dumnezeu”. Nu ştim în ce măsură a 
înţeles Nicodim această explicaţie. Probabil n-a înţeles-o prea bine. Probabil nici 
noi, astăzi, n-am înţelege-o prea bine, dacă nu ni s-ar tâlcui. 


Mântuitorul şi-a dat seama că Nicodim n-a pătruns în sensul cuvintelor Sale. A 
continuat: „Ce este născut din trup, trup este; şi ce este născut din Duh, duh este. 
Nu te mira că ţi-am zis: Trebuie să vă naşteţi de sus. Vântul suflă unde voieşte şi 
tu auzi glasul lui, dar nu ştii de unde vine, nici încotro se duce. Astfel este cu 
oricine e născut din Duhul. A răspuns Nicodim şi l-a zis: Cum pot Să fie 
acestea? lisus a răspuns şi i-a zis: Tu eşti învățătorul lui Israel şi nu cunoşti 
acestea? Adevărat, adevărat zic ţie, că noi ceea ce ştim vorbim şi ce am văzut 
mărturisim, dar mărturia noastră nu o primiţi. Dacă v-am spus cele pământeşti 
şi nu credeţi, cum veţi crede de vă vom spune cele cereşti?” (loan 3, 6-12). 


După aceste cuvinte au urmat cele cinci versete din Evanghelia de azi. Să ni le 
reamintim: „Și nimeni nu s-a mai Suit în cer, decât Cel ce s-a coborât din cer, 
Fiul Omului, care este în cer. Și după cum Moise a înălțat şarpele în pustie, aşa 
trebuie să se înalțe Fiul Omului, ca tot cel ce crede în El să nu piară, ci să aibă 
viață veşnică. Căci Dumnezeu aşa a iubit lumea, încât pe Fiul Său cel Unul 
născut L-a dat, ca oricine crede în EI să nu piară, ci să aibă viaţă veşnică. Căci 
n-a trimis Dumnezeu pe Fiul Său în lume ca să judece lumea, ci ca să se 
mântuiască prin EL lumea” (loan 3, 13-17). 


Să ne oprim puţin la „naşterea din nou”, din apă şi din Duh. E vorba, fără îndoială, 
de naşterea prin botez, de naşterea la creştinism. Naşterea din apă este simbol al 
curăţirii. Cu apa ne spălăm necurăţenia din afară, cea materială. E de înţeles deci 
de ce apa poate deveni un simbol şi al curățirii spirituale. Curăţirea spirituală este o 
curăţire prin Duhul Sfânt. Ea înseamnă naşterea din nou a sufletului. 


De aceea noi, ortodocşii, facem Botezul cu apă, dar îndată administrăm 
pruncului Taina Mirungerii. Facem aceasta în cadrul aceleiaşi ceremonii, 
pentru că prin Taina Mirungerii transmitem noului botezat harul Sfântului Duh 
adică încreştinăm puterile lui sufleteşti şi îl facem apt pentru primirea lui 
Hristos, pentru intrarea în Împărăţia lui Dumnezeu, de aceea abia acum i se 
poate administra Taina Sfintei Împărtăşanii. Acum înţelegem de ce lisus i-a spus 
lui Nicodim: „De nu se va naşte cineva din apă şi din Duh, nu va intra în 
Împărăţia lui Dumnezeu”. Aceasta este „naşterea de sus”. Prin aceasta, noul 
născut este imediat inclus în trupul lui Hristos. A devenit creştin deplin. 


Aceasta este „naşterea din nou”, din apă şi din Duh, pe care n-a înţeles-o la început 
Nicodim. Cel care se naşte din trup este pământesc. Cel botezat a intrat în familia 
cerească. A intrat în rândul celor care se află sub grija, conducerea, povaţa, 
supravegherea şi ajutorul lui Dumnezeu. 


De aceea în poporul nostru există credinţa că pruncii trebuie neapărat botezați şi 
cât mai repede, ca să nu stai prea mult cu „păgânul” în casă! De îndată ce l-ai 
botezat, totul intră în ordine şi în rânduială. Botezul este ieşirea de sub vechiul 
blestem biblic de după păcatul strămoşilor Adam şi Eva. Este reintrarea în grațiile 
lui Dumnezeu. Aceasta este de fapt intrarea în Har, în Duh, îndumnezeirea, pentru 
că Duhul Sfânt e a treia persoană a Sfintei Treimi. 


A fi om nou înseamnă însă şi a intra sub regimul poruncilor. Tânărul bogat, ca să 
intre în împărăție, Mântuitorul 1-a cerut să păzească poruncile. Şi care sunt? Să 
cinsteşti pe tatăl şi pe mama ta, să nu ucizi, să nu furi, să nu fii desfrânat şi toate 
celelalte pe care le-a primit Moise de la Dumnezeu pe muntele Horebului şi le-a 
notat pe două table de piatră (Deut. 5, 1-21). 


Intrarea în creştinism acordă drepturi, dar impune şi datorii şi în primul rând, 
datoria de a te plasa într-o ordine nouă de gândire şi de orientare şi într-o ordine 
nouă de făptuire. 


In conversaţia cu Nicodim, Mântuitorul îi spune la un moment dat: „Adevărul, 
adevărat îţi grăiesc, că ceea ce ştim spunem şi mărturisim ceea ce am văzut”. Oare 


de ce-i spune Mântuitorul cuvintele acestea? Pentru că Mântuitorul vrea să-l 
încredinţeze că-i vorbeşte ca unul care ştie ce spune, că nu este un oarecine care 
improvizează nişte răspunsuri la întâmplare, ci că are calitatea de a-i răspunde. 
Este venit de sus. Ceea ce spune, de acolo ştie, ca Unul care „a văzut” ceea ce 
afirmă. 


A văzut idei? Într-un fel da. A văzut ideea ideilor, pe Dumnezeu. De la EI ştie ce 
ştie. Într-un fel, am zice noi cu cuvintele noastre de astăzi: Mântuitorul se 
legitimează în faţa lui Nicodim. Ca şi când i-ar arăta o carte de identitate: Uite cine 
sunt! Sunt unul din aceia care au văzut ceea ce-ţi spune. De aceea continuă 
conversaţia cu care începe textul celor cinci versete pe care ne-am propus să ni le 
tâlcuim, cu: „Nimenea nu s-a suit în cer, decât numai Cel care s-a pogorât din cer”. 
Și precizează: „Fiul Omului care este în cer!”. Cu alte cuvinte, continuă să-şi 
prezinte datele biografice şi mai pe larg, în vederea stabilirii precise a identităţii 
Sale, spre a-şi legitima cuvintele, ca venind de la Dumnezeu, de aceea arată că „S-a 
pogorât din cer”. 


Extraordinară mărturisire. Încărcată pe măsura capacităţii de judecată logică a 
interlocutorului. Cine ar putea vorbi despre lucruri din cer, cu autoritate, decât Cel 
ce s-a pogorât din cer? Şi nimeni altul nu s-a pogorât din cer. lisus i-a dezvăluit 
deci întruparea Sa. Și şi-a motivat intenţiile care, uneori, au putut părea 
oamenilor Legii ca fiind în contradicţie cu Legea. Dar EI arăta că are dreptul să 
procedeze la astfel de modificări. 


Acum vom înţelege de ce aceste cuvinte, aşa cum sunt rânduite ca lectură biblică 
astăzi, ni s-au părut la început fără legătură şi fără sens. Ele erau continuarea unei 
convorbiri cu Nicodim, în momentul în care Mântuitorul îşi legitima dreptul de a 
învăţa chiar altfel decât Legea, deşi nu desfiinţa Legea. O completa cu înţelegeri 
noi, mai adevărate, mai largi. 


Nicodim trebuia să priceapă că stătea de vorbă cu o autoritate afară de care alta mai 
mare nu era. Cu Dumnezeu. Descoperirea era pentru Nicodim uluitoare. Nici n-a 
mai replicat. Doar a ascultat. 


Gândurile lui erau însă împărţite. Crescut în Legea lui Moise, cum putea el 
accepta o nouă autoritate, ultimă, care să-l corecteze pe Moise? Era Acesta de la 
Dumnezeu, dar şi Moise primise Legea, tot de la Dumnezeu! 


lisus i-a citit gândurile. Trebuia să-l scoată din încurcătură. Trebuia să lege, în 
mintea lui Nicodim, tot ceea ce îi spusese, cu ceea ce-i spusese Moise. Trebuia să-i 


dea cheia împăcării celor două autorităţi: a lui Moise, care era de mult garantată şi 
a Sa, care trebuia demonstrată. De aceea mai departe se va referi la Moise. 


Fără această explicație, referirea lui la Moise, din cel de al doilea verset al 
Evangheliei de azi, pare într-adevăr fără nici o legătură logică în context. Acum 
ştim de ce s-a referit la Moise. Nicodim avea nevoie de această referire. E drept 
că Mântuitorul îi va vorbi din nou printr-o alegorie, ca şi cea cu „naşterea din 
nou”, cam Supraestimând capacitatea lui de a înţelege alegoriile, dar era obligat 
să le înţeleagă, dacă se angaja în astfel de discuţii. 


I-a spus: „Precum Moise a înălţat şarpele în pustie, aşa trebuie să se înalțe şi Fiul 
Omului”. Ce va fi vrut să zică cu aceasta? Sunt convins că toți vă întrebaţi acum: 
ce mai înseamnă şi aceasta? Ce legătură are aici Moise şi şarpele, cu faptul că 
Iisus era din cer şi că Nicodim trebuia să se nască din nou? 


Să ne amintim: vorbea cu Nicodim. Vorbea cu un cunoscător al Vechiului 
Testament. Trebuia, prin urmare, să-i vorbească pe limba pe care o înţelegea el 
foarte bine. I-a adus deci aminte de un episod din Vechiul Testament. L-a atras pe 
terenul său. 


Pe când se retrăgea din Egipt, prin pustie, cu poporul evreiesc pe care-l scosese 
din robie, la un moment dat Moise a confecţionat un şarpe din aramă. De ce l-a 
înălțat? Să ne ducem direct la text: „De la muntele Hor au apucat pe calea Mării 
Roşii, ca să ocolească pământul lui Edom, dar pe cale s-a împuţinat poporul cu 
duhul. Şi grăia poporul împotriva lui Dumnezeu şi împotriva lui Moise, zicând: 
La ce ne-ai scos din pământul Egiptului, ca să ne omori în pustiu, că aici nu-i 
nici pâine, nici apă şi sufletul nostru s-a scârbit de această hrană netrebnică. 
Atunci a trimis Domnul asupra poporului şerpi veninoşi, care muşcau poporul şi 
a murit mulțime de popor din fiii lui Israel. A venit deci poporul la Moise şi a zis: 
Am greşit grăind împotriva Domnului şi împotriva ta; roagă-te Domnului, ca să 
depărteze şerpii de la noi. Și s-a rugat Moise, Domnului pentru popor. lar 
Domnul a zis către Moise: Fă-ţi un şarpe de aramă şi-i pune pe un stâlp; şi de va 
muşca şarpele pe vreun om, tot cel muşcat, care se va uita la el, va trăi. Și a făcut 
Moise un şarpe de aramă şi l-a pus pe un stâlp; şi când un şarpe muşca vreun 
Om, acesta privea la şarpele cel de aramă şi trăia ” (Numeri 21, 1-9). 


Nicodim îşi va fi amintit şi el de această istorie din vremea lui Moise. Dar cum 
trebuia să înţeleagă cuvintele lui lisus: „Aşa trebuie să se înalțe şi Fiul 
Omului”? Şi de ce să se înalțe? Unde era legătura cu şarpele lui Moise? 
Nicodim a fost pus la grea încercare. Tânărul Prooroc îl întrecea în tâlcuirea Legii. 


Era de la Dumnezeu. Aceasta crezuse şi înainte. Acum aflase şi din gura Lui: „că 
vine de Sus”. Dar care era legătura cu Moise şi cu şarpele? Şi de ce trebuia să se 
înalțe? 


Să încercăm să-i răspundem noi. De ce se înalță ceva? Ca să fie văzut din toate 
părțile. De aceea a înălţat şi Moise şarpele, ca să-l vadă toţi din toate părţile şi să 
nu moară. Tot aşa, cum a fost înălţat şarpele, trebuia să se înalțe şi Fiul Omului. Şi 
cu acelaşi scop. Căci i-a spus în continuare lui Nicodim: „Fiul omului trebuie să 
se înalțe, „ca tot cel ce crede în EI să nu piară, ci să aibă viaţă veşnică ” (loan 3, 
15). Dumnezeu prin Moise dădea viaţa pământească, prin şarpele lui; lisus 
înălțat va da „viaţa veşnică”. 


Dificilă convorbire, va fi zis Nicodim. Tânărul Rabbi mută mereu vorba de pe un 
plan pe altul. Eu am crezut întâi că vorbea cam în dodii, despre o absurdă naştere 
din nou şi El vorbea despre o naştere în Duh, spirituală. Asta am înţeles-o până la 
urmă. Dar acum din nou o schimbă. Îmi vorbeşte de Moise care vindeca de 
mușcătură de şarpe prin şarpele lui de aramă, dar El se gândeşte la altceva. Se 
compară cu şarpele de aramă, care să fie ridicat ca şi acela, dar oferă „viaţă 
veşnică”. Dar cui? Unde sunt cei muşcaţi de şarpe? Şi despre ce fel de şarpe 
vorbeşte EI? Nu de şarpe vorbeşte de altfel, ci de „Fiul Omului”. De Sine? EI se 


numeşte pe Sine „Fiul Omului”, dar deşi e om, zice că e „pogorât din cer”! 


Nicodim va fi fost şi mai încurcat, când a auzit în continuare cum tâlcuieşte lisus 
pe „Fiul Omului”: „Căci aşa a iubit Dumnezeu lumea, încât şi pe Unul născut 
Fiul Său L-a dat, ca tot cel ce crede în EI să nu piară, ci Să aibă viaţă veşnică. 
Pentru că Dumnezeu n-a trimis pe Fiul Său în lume ca să judece lumea, ci ca 
lumea să se mântuiască prin El” (loan 3, 16-17). 


Nu-i era uşor lui Nicodim să se descurce. Ba chiar, ultimele cuvinte îl încurcau de 
tot. Acum i se vorbea de „Fiul lui Dumnezeu”. Mintea lui se oprea. Înţelegea că era 
vorba de o analogie cu vindecările prin şarpele de aramă, dar despre ce vindecare 
vorbea tânărul Rabbi, nu înţelegea. 


Vom vedea însă că, în logica discursului lui lisus, totul se lega de minune. 
Suntem şi prin aceasta, în inima teologiei întrupării şi a răscumpărării. 
Mântuitorul îşi desfăşura procesul proclamării sensului întrupării Sale, punea 
bazele teologiei în ceea ce are ea mai profund până astăzi. Fără aceasta n-am 
înțelege de ce a venit lisus, de ce a coborât Dumnezeu pe pământ. 


Nicodim nu va fi înţeles pe loc. In sistemul teologiei pe care o ştia el, nu intrau 
încă astfel de concepte ca „Fiul lui Dumnezeu”, „Intrupare” şi „Viaţă veşnică”. 


Noi ştim însă acum ce a vrut să-i transmită lisus. Lui Nicodim şi nouă. Pentru că 
Mântuitorul, prin analogia cu şarpele de aramă, a introdus în discuţie o profeție 
despre Sine. Şarpele de aramă era încolăcit la vârf şi avea formă de cruce. Aşa, 
pe o Cruce va fi răstignit Fiul Omului, la care toţi vor fi chemaţi să privească şi 
aşa cum aceia, pe vremea lui Moise, se vindecau de muşcătura şarpelui, aşa şi 
cei care vor privi la lisus răstignit şi vor crede în EI vor căpăta iertare de păcate, 
se vor mântui şi vor dobândi viaţa veşnică. De aceea a zis că: „Iot Cel ce crede 
în EI Să nu piară, ci Să aibă viaţă veşnică”. 


Prin urmare, aceasta este concluzia: În momentul în care Fiul Omului, lisus 
Hristos, va fi răstignit pe cruce, la crucea aceasta trebuie să privească toți, 
pentru că ea este mijlocul prin care toți vor fi răscumpăraţi, toți se vor putea 
vindeca de păcate. Toţi? Da: toți „cei care vor crede”. Cei care vor crede ce? Că 
EI este Fiul lui Dumnezeu şi îşi vor însuşi jertfa Lui. Deci numai aceia, deşi El 
se va lăsa răstignit pentru păcatele tuturor oamenilor, ca să-i răscumpere astfel 
de la cel în mrejele căruia căzuseră. Șarpele lui Moise din pustie a fost 
prefigurarea crucii Răstignirii şi a izbăvirii prin ea. 


Și în cazul şarpelui lui Moise, se vindecau numai cei care îl vedeau, dar toți puteau 
să-l vadă, dacă îşi ridicau privirile la el. Şi lisus a murit pentru toţi, dar numai cei 
care vor crede vor beneficia de jertfa Lui. 


Evanghelistul nu ne mai spune cât a înţeles Nicodim din convorbire. Dar nu ne 
spune nici că a plecat de la Iisus nelămurit. Tradiţia îl aminteşte printre prietenii lui 
lisus. 


Dar cu cei care nu vor crede, ce se va întâmpla? Interesant este felul cum 
Mântuitorul îi spune lui Nicodim şi acest lucru, ca şi cum i-ar fi ghicit o întrebare. 
Nu spune că vor fi pedepsiţi, ci spune simplu: „Jar cei ce nu vor crede, iată-i 
judecaţi pentru că n-au crezut”. 


Deci cel care nu crede, prin însuşi faptul că nu crede, se judecă pe sine. Se 
autojudecă. Cel care nu e înăuntru, ci stă în afară, acela nu ştie ce se întâmplă 
înăuntru. Dacă nu crede şi rămâne afară, rămâne cu ceea ce se vede afară. Dacă 
intră înăuntru, dacă va crede, atunci află ce se petrece înăuntru. Dacă nu crede, 
rămâne afară. S-a judecat prin însuşi faptul că a rămas afară. Cât îşi oferă, atâta are. 


Ridică ochii? Vede crucea şi se mântuieşte. Nu-i ridică? Moare precum iudeii din 
pustie, care nu se uitau la şarpele de aramă. 


Aici e vorba şi de o moarte spirituală, desigur, a celor care, în păcat, nu ridică ochii 
spre Dumnezeu. Dacă lumina este înăuntru şi el rămâne afară, unde nu este lumina, 
stă în întuneric. Fiecare îşi alege locul unde se plasează. Este foarte plastică şi 
delicată această modalitate a lui lisus, de a explica ce se va întâmpla cu cei care nu 
vor crede. 


Cei care vor crede, aceia vor moşteni Împărăţia Cerurilor. Acum, cele cinci versete 
ni se par mult mai limpezi şi nu va mai trece nimeni peste ceva greu de priceput, ca 
peste ceva ce trebuie lăsat numai pe seama teologilor. Mântuitorul n-a vorbit numai 
pentru teologi. 


Mai rămâne desigur o mică problemă, pe care n-aş vrea s-o ocolim, oricât de grea 
ne-ar părea. Îi lasă Dumnezeu afară pe unii? Ne de ajuns credinţa ca să fii 
mântuit? Nu S-a jertfit pentru toţi? Problema aceasta a divizat la un moment dat 
trupul creştinismului şi prin sectele de azi, mai continuă să-l divizeze. Protestanţii 
au pus că trebuie să înţelegem că Mântuitorul s-a jertfit pentru toți cei are vor 
crede. Ei au stabilit astfel principiul „sola fidae”. Mântuire numai prin credinţă. Şi 


noi ortodocşii spunem că e nevoie de credință. Dar credinţa înseamnă şi faptele 
credinţei. „Credinţa fără fapte este moartă ”, spune Sfântul Iacob. 


Mântuitorul în cuvântul despre Judecata de Apoi vorbeşte numai de fapte (Matei 
25). Înseamnă oare că nu este nevoie de credinţă? Nu. Mântuitorul nu şi-a expus 
învăţătura dintr-o dată, toată ci în etape succesive, după auditor şi împrejurări, ca şi 
cum ar fi expus-o pe capitole. Fa trebuie deci citită şi înţeleasă în întregime. 
Trebuie citită nu o singură lecţie, ci toată cartea. 


Altfel ne rătăcim. Şi de fapt de aici vin toate rătăcirile. Din neştiinţa unora de a citi 
Scripturile. Ademenitorii la învățături noi, apăsând numai pe credinţă, vând 
mântuire ieftină. Şi se găsesc desigur cumpărători naivi. Plătesc arama drept aur. 
Se înşeală pe ei înşişi. Chiar marele teolog protestant D. Bonhoeffer vorbeşte critic 
despre această mântuire ieftină, pe care unii cred că o capătă numai prin credinţă. 
Mântuitorul a accentuat întotdeauna pe fapte. 


O veche legendă ilustrează foarte bine acest adevăr. Povesteşte despre cei trei 
Magi care, îndrumați de stea, au călătorit în prezilele Naşterii Domnului spre 
Betleem. 


Se zice că ar fi existat şi al patrulea Mag, numit Artaban. S-a înţeles cu cei trei 
să se întâlnească într-un anumit loc din Babilon, înainte de a porni spre 
Betleem. Şi-a vândut toate bunurile şi a cumpărat trei pietre scumpe, un Safir, 
un rubim şi o perlă, ca să le dăruiască Noului născut. Plecând spre locul de 
întâlnire, a văzut un om rănit. Nu-l cunoştea, dar i s-a făcut milă de el. Ca să-l 
poată interna într-un Spital a trebuit să-şi vândă safirul. A făcut-o fără ezitare, 
fiindcă era un om milos. Din cauză că s-a ocupat de omul acela, când s-a dus la 
locul de întâlnire cu cei trei Magi, nu i-a mai găsit. Plecaseră. A plecat singur 
spre Betleem. Când a ajuns acolo, cineva i-a spus că cei trei Magi fuseseră dar şi 
plecaseră. Nici pe Prunc nu L-a mai găsit. I S-a spus că plecase în Egipt 
împreună cu familia. „Trebuia să nu întârzii” şi-a zis el dezamăgit. „Trebuia să 
mă închin Noului Rege. Voi pleca să-L văd în Egipt”. Tocmai în acest timp 
soldaţii lui Irod, executându-i poruncile, ucideau pruncii. O femeie se lupta cu 
un soldat să-şi salveze copilul. „Stai, striză Artaban, îţi dau rubinul acesta dacă 
laşi copilul să trăiască”. Soldatul fu ispitit de piatra scumpă, o luă şi plecă. 
Copilul a fost salvat. 


Artaban plecă spre Egipt. Îl căută pe lisus ani de zile. Nimeni nu-i putea da 
informaţii exacte. Il purtau dintr-un loc într-altul. Abia peste 33 de ani ajunse 
din nou în Ierusalim. Aici auzi că un aşa numit Rege al lui Israel fusese răstignit 


chiar în ziua aceea. Îşi dădu seama că era chiar Acela pe care îl căuta el. Se 
hotări să meargă pe Golgota să-I prezinte ceea ce îi mai rămăsese: perla. 


Dar pe drumul către Golgota fu oprit de o scenă crâncenă: o tânără fată nu 
putea scăpa din mâinile a doi soldaţi romani care o brutalizau. Compătimind-o, 
le oferi soldaţilor perla ca s-o lase în pace. O luară. Spre după-amiază, ajunse în 
faţa crucii pe care era răstignit lisus, care agoniza. 


- „Am fost flămând şi Mi-ai dat să mănânc; Am fost însetat şi Mi-ai dat să beau; 
Am fost străin şi M-ai primit; Am fost gol şi M-ai îmbrăcat; Am fost bolnav şi în 
închisoare şi M-ai vizitat! ”, auzi din gura lui lisus. 


- „Nu-i adevărat”, protestă Artaban. „Când te-am văzut flămând şi Ți-am dat să 
mănânci, sau însetat şi Ţi-am dat să bei? Când Te-am văzut străin şi Te-am 
primit, gol şi Te-am îmbrăcat, bolnav şi în închisoare şi Te-am vizitat? De 
treizeci de ani Te caut şi nu Te-am găsit şi nu Te-am slujit, Doamne!” 


De pe cruce auzi vocea lui lisus: „Ştiu totul. Întrucât ai făcut acestea unora din 
fraţii mei, Mie mi-ai făcut. Darurile Tale au ajuns la Mine!”. 


Artaban a fost fericit. De pe cruce, Mântuitorul i-a repetat cuvintele Judecăţii 
din urmă, clasându-l printre cei mântuiţi, pentru faptele bune pe care le făcuse 
celor în suferinţă şi în nevoie de ajutor. Minunată lecţie! Sublimă parabolă! 


Mântuitorul s-a jertfit pentru toți. Jertfa şi răscumpărarea Sa e universală. Numai 
că trebuie acceptată şi acceptând-o prin credinţă, credinţa trebuie arătată prin fapte. 
Nici credinţă fără fapte, nici fapte fără credinţă. 


Sfântul Ambrozie spunea: „Credinţa este aceea care dă valoare milei. Fără 
credinţă îndrumarea este goală, lipsită de substanţă. Credinţa împrumută tuturor 
virtuților temelia lor cea trainică ” (Despre Psalmi). 


S-ar putea obiecta: de ce să nu fie bune, faptele bune săvârşite fără credinţă? Sunt 
bune. Dar nu intră în sistemul mântuirii. E ca şi cum ai face o lucrare bună pentru 
un concurs, dar n-o prezinţi la concurs. 


Lucrarea e bună, dar nu ia premiul. Şi nefiind izvorâte din credinţă, faptele bune nu 
pot avea „substanţă” şi „trăinicie”, cum zice Sfântul Ambrozie. Sunt întâmplătoare. 
Dar să zicem că n-ar fi întâmplătoare, ci ar fi sistematice şi permanente. Dacă ar fi 
aşa, cel în cauză ar trebui să aibă o busolă pe care n-o arată, dar o foloseşte! 


Răspunsul nostru e desigur un răspuns omenesc. Nu ştim cum judecă Dumnezeu 
astfel de situaţii. Un lucru poate fi însă aproape sigur: dacă punem în cumpănă 
fapta bună făcută fără credinţă, cu credinţa care crede că e de ajuns fără fapte bune, 
e preferabilă fapta bună. O va judeca Dumnezeu şi n-o poate judeca rău. Cel care 
crede că o face fără credinţă, fără să ştie o face din credinţa în bine şi acest Bine 
este Dumnezeu. 


Cel care zice că are credinţă („„Doamne! Doamne!”), dar ţine mâna în buzunar, nu 
va avea cu ce deschide uşa Împărăției Cerurilor. Idealul rămâne totuşi cel sigur: 
credinţă şi fapte bune. Credinţa urmată de fapte bune. Fapte bune izvorâte din 
credinţă. Drept aceea, să luăm aminte! Amin. 


(cuvânt rostit în catedrala din Sibiu, în anul 1984) 


Preafericitul Părinte Patriarh Daniel - Predică la Duminica dinaintea Înălţării 
Sfintei Cruci (Convorbirea lui lisus cu Nicodim) - Sfânta Cruce - semnul 
iubirii care învinge păcatul şi moartea 


Sfânta Evanghelie a Duminicii dinaintea Înălţării Sfintei Cruci face o legătură 
între şarpele care a fost înălțat de către Moise în pustie şi înălțarea pe Cruce a 
Mântuitorului lisus Hristos. Se ştie că în timp ce poporul evreu traversa pustia, 
mulți oameni mureau fiindcă erau atacați de şerpi veninoşi. Atunci Dumnezeu i-a 
spus lui Moise să înalțe un şarpe de aramă şi oricine se va uita la şarpele de aramă, 
înălţat în pustie, se va vindeca. Această vindecare a oamenilor care erau muşcaţi de 
şerpi era o preînchipuire a Crucii Mântuitorului lisus Hristos. În acest sens, 

spune: 'Nu vedeţi potrivirea chipului cu adevărul? 
Atunci evreii au scăpat de moarte, dar de o moarte temporală; acum credincioşii 
Sunt sScăpaţi de moartea veşnică. Atunci şarpele înălțat în aer vindeca 
muşcăturile şerpilor; lisus vindecă rănile pe care le face dragonul duhovnicesc 
(diavolul). Acolo, cel ce privea cu ochii trupului era vindecat; aici cel ce vede cu 
ochii sufletului se uşurează de toate păcatele sale. Acolo spânzura un chip de 
aramă, care reprezenta un şarpe; aici trupul Domnului pe care l-a format Duhul 
Sfânt. Acolo, un şarpe muşca şi un şarpe vindeca; aici moartea biruieşte 
moartea şi moartea dăruieşte viaţă! (Sfântul loan Gură de Aur, Comentariu la 
Evanghelia de la loan, omilia 27, 2; trad. în limba română de diacon Gheorghe 
Băbuţ, Ed. Pelerinul Român, Satu Mare, 1997, p. 129). 


În Antichitate crucea era un instrument de tortură şi de ocară pentru răufăcători. 
Dar Mântuitorul lisus Hristos, primind a fi răstignit pe cruce din iubire pentru 
oameni şi luând asupra Sa păcatele lumii, a transformat crucea din instrument 
de ocară şi de tortură în simbol al iubirii de viaţă făcătoare. Prin moartea Sa, 
Hristos Domnul a biruit păcatul şi moartea, iar prin Învierea Sa din morţi a arătat 
slava Crucii ca fiind slavă a iubirii Sale jertfelnice, sfinţitoare şi de viaţă făcătoare. 
De aceea, cântăm noi în fiecare Duminică: 'Iată, prin cruce, a venit mântuire la 
toată lumea'. 


Crucea, izvor de mântuire şi de viaţă veşnică 


Transformarea morţii lui Hristos în viaţă veşnică arată şi transformarea Crucii 
din instrument de tortură sau de ocară în izvor de mântuire, de viaţă veşnică. 


Evanghelia ne spune că 'azât de mult a iubit Dumnezeu lumea, încât pe Fiul Său 
Cel Unul Născut L-a dat, ca oricine crede în El să nu piară, ci Să aibă viaţă 
veşnică” (In. 3, 16). 


Apoi lisus spune că 'Dumnezeu nu a trimis pe Fiul Său în lume ca să judece 
lumea, ci ca lumea să se mântuiască prin ELl' (n. 3, 17). Aşadar, vedem că Sfânta 
Cruce arată cât de mult a iubit Dumnezeu lumea. 

o iubire 
care respectă libertatea omului chiar şi atunci când omul Îl respinge pe 
Dumnezeu sau nu ÎI primeşte. Crucea Mântuitorului lisus Hristos reprezintă 
iubirea lui Dumnezeu arătată oamenilor într-o lume plină de ură şi de violenţă. 
De fapt, Hristos a fost răstignit pe cruce, ca urmare a invidiei, a urii şi a violenței 
mai-marilor cărturarilor şi fariseilor, care Îl invidiau şi Îl urau pe Iisus tocmai 
pentru că mulțimile Îl iubeau pe El, credeau în EI şi Îl urmau. 


La răstignirea Mântuitorului lisus Hristos au participat şi păgânii, adică soldaţii 
romani, care ocupaseră Țara Sfântă şi erau conduşi de procuratorul Ponţiu Pilat. 
Dar atât de mare a fost iubirea lui Dumnezeu arătată în Mântuitorul lisus Hristos, 
încât EI nu a răspuns la ură cu ură, la răutate cu răutate, la dispreţ cu dispreţ, ci S-a 
smerit şi a răbdat umilinţa şi suferinţa până la moarte, şi încă moartea pe cruce, 
destinată tâlharilor sau răufăcătorilor. Ca Dumnezeu atotputernic, lisus Hristos 
putea oricând să nimicească pe vrăjmaşii Săi, dar nu a răspuns la răutate cu 
răutate, ci a zis: "Părinte, iartă-le lor, că nu ştiu ce fac!' (Lc. 23, 34). Această 
putere a iubirii jertfelnice, de a ierta, în loc de a te răzbuna, de a birui răul cu 
binele, este iubirea smerită a lui Hristos. 


Smerenia împreună cu răbdarea îndelungă a Mântuitorului lisus Hristos, 
arătată pe Cruce, face din Sfânta Cruce armă nebiruită şi semn de înfricoşare 
pentru demoni, care sunt mândri şi răi. Smerenia Lui şi bunătatea Lui îi 
înfricoşează pe demonii mândri şi răi. În acest sens, spune Sfântul Apostol Pavel, 
în epistola către Coloseni, că Hristos Domnul a dezbrăcat (dezvăluit, demascat) 
puterile diavoleşti şi le-a țintuit pe Cruce (cf. Col. 2, 14-15), adică demonii, care 
au îndemnat pe oamenii răi să Îl răstignească pe Hristos, au fost biruiţi prin 
smerenia şi răbdarea Mântuitorului lisus Hristos, prin iubirea Sa jertfelnică şi mai 
presus de înţelegere. 


'Atât de mult a iubit Dumnezeu lumea, încât pe unicul Său Fiu L-a dat, ca 
oricine crede în El să nu piară, ci Să aibă viaţă veşnică! (|n. 3, 16). lubirea 
aceasta a lui Dumnezeu, Care ÎI trimite pe unicul Său Fiu într-o lume bolnavă de 
păcat, de ură şi de răutate pentru a o vindeca de păcat şi moarte, este iubire 
mântuitoare şi făcătoare de viaţă. Întrucât Hristos Cel care a murit pe cruce a fost 
fără de păcat, moartea ca plată a păcatului nu a putut să-L stăpânească, iar El a 
biruit cu moartea Sa puterea morţii înviind din mormânt. 


In noaptea de Paşti, noi ridicăm cu ambele mâini Sfânta Cruce în văzul tuturor, 
adăugăm lumânarea de Înviere la ea şi spunem: 'Hristos a Înviat/', apoi ni se 


răspunde: 'Adevărat a Înviat!', deoarece Hristos Cel răstignit este Hristos Cel 
Inviat, Care şi după moartea Sa poartă în trupul Său semnele Crucii, adică semnele 
cuielor din mâini şi picioare, precum şi semnul lăsat de lancea care L-a străpuns. 


Crucea, întipărită veşnic în trupul lui Hristos 


Semnele Crucii rămân veşnic în trupul Mântuitorului lisus Hristos, Cel Inviat 
şi Inălţat la ceruri, pentru a ne arăta cât de mult ne-a iubit EI pe noi şi S-a dăruit 
nouă, ca pe noi să ne ridice la ceruri. De aceea, 


EI nu preţuieşte iubirea 
posesivă şi mândră, ci iubirea smerită, care deschide sufletul omului spre a iubi 
pe Dumnezeu şi pe semeni. 


Evanghelia de astăzi ne mai spune că 'Dumnezeu nu a trimis pe Fiul Său în lume 
ca să osândească, ci ca lumea să se mântuiască prin El' (n. 3, 17). Deci, 
Mântuitorul vine să mântuiască, nu să osândească lumea. El vine să cheme, să 
vindece pe cei bolnavi, să hrănească pe cei săraci, să îndrepte pe cei rătăciţi, să 
ridice pe cei păcătoşi şi căzuţi, vine să dăruiască viaţă adevărată. 


Sfânta Cruce - izvor de binecuvântare pentru viaţa creştină 
Crucea este lumină şi binecuvântare spre mântuire. Crucea este semnul 


credinţei în iubirea lui Dumnezeu, iubire mai tare decât moartea. De aceea, noi 
am făcut din Cruce semnul mântuirii, 


De aceea, şi biserica este construită sub formă de cruce, iar pe turlele ei se află o 
cruce, care ne aminteşte de iubirea lui Hristos pentru noi. 


Pretutindeni unde locuiesc creştinii adevăraţi întâlnim semnul Crucii 


Să ne ajute bunul Dumnezeu ca să îl iubim pe Hristos Domnul mai mult, ori de 
câte ori vedem Sfânta Lui Cruce, pe biserică şi în biserică, la margine de drum, pe 
morminte sau lângă o fântână. Oriunde vedem Sfânta Cruce, să ne aducem aminte 
cât de mult ne iubeşte Dumnezeu pe noi şi aşteaptă răspunsul nostru. 


Purtăm crucea cu lănţişor la gât de când suntem botezați, ne însemnăm cu semnul 
Sfintei Cruci dimineaţa când ne trezim din somn, seara când ne culcăm, înainte de 
masă şi după masă. Mamele noastre făceau semnul Sfintei Cruci peste pâinea care 
urmează să intre în cuptor, iar ţăranii noştri încrustau semnul Sfintei Cruci pe 
poarta lor, ca să intre pe ea în curte sau în casă ca într-o biserică, ca într-un loc 
sfințit, prin rugăciune şi fapte bune. Noi aşezăm crucea la margine de drum sau la 
răscruce de drumuri, ca să ne aducem aminte de Mântuitorul lisus Hristos, Cel 
Care a zis: 'Eu sunt Calea, Adevărul şi Viaţa' (n. 14, 6). 


Când vedem Sfânta Cruce lângă un izvor sau lângă o fântână sau pe acoperişul 
fântânii, ne aducem aminte de Hristos Cel Care a zis: 'Eu sunt Apa cea vie. Cine 
bea din Apa aceasta nu va înseta niciodată! (cf. In. 4,14). Această apă este harul 
lui Hristos prezent în noi prin lucrarea Sfântului Duh. Sfânta Cruce stă de strajă şi 
la mormintele celor adormiţi în Domnul, pentru a ne aminti că rugăciunea noastră 
pentru ei este mai tare decât moartea. Noi iubim astfel pe cei dragi ai noştri trecuţi 
la Domnul ori de câte ori îi pomenim în rugăciune ori săvârşim un parastas în 
amintirea lor, dăm de pomană săracilor în numele lor sau sădim flori pe 
mormintele lor şi le îngrijim mormintele lor. Crucea iubirii duhovniceşti care este 
mai tare decât moartea şi a bucuriei învierii stă de veghe pe mormintele celor dragi 
ai noştri, părinţi, fraţi şi cunoscuţi, care au trecut la Domnul, întrucât noi aşteptăm 
învierea morţilor şi viaţa veşnică. Crucea de pe mormintele lor ne spune că ne vom 


întâlni cu ei, în iubirea Preasfintei Treimi. Cine L-a iubit pe Dumnezeu în lumea 
aceasta II va iubi şi în veşnicie, pentru că şi Dumnezeu ne iubeşte veşnic. 


lată cât de prezentă este iubirea jertfelnică a Mântuitorului nostru lisus Hristos în 
viaţa noastră, prin semnul Sfintei Cruci. Aceasta ne îndreptăţeşte şi ne îndeamnă să 
cinstim Sfânta Cruce, să ne însemnăm cu semnul Sfintei Cruci, ca iubirea lui 
Dumnezeu să ne ocrotească, să ne dăruiască sănătate, să ne ferească de primejdii, 
de accidente, de rătăciri, să ne scape de întâmplarea cea rea şi să ne păzească de 
toți vrăjmaşii văzuţi şi nevăzuţi. Simţind noi că din Crucea lui Hristos vine bucuria 
Învierii, ne vom ruga mai mult în faţa Sfintei Cruci, vom merge mai des la biserica 
din parohie sau mănăstire, deoarece 


Amin! 


Istorioară - Adevăr sau minciună 


Un tânăr l-a întrebat pe duhovnicul său: 

- Aş vrea să cunosc cât mai multe despre credinţă şi religie. Am citit multe cărți, 
dar nu ştiu care sunt adevărate şi care nu. Unele spun într-un fel, celelalte altfel, eu 
ce să mai cred? 


- Fiule, cea mai mare ispită este cea care îţi încearcă credinţa cu tot felul de idei 
frumos spuse, dar golite de duh. Ți-ar plăcea ca cineva să-ţi dăruiască un măr tare 
frumos, dar când vrei să-l mănânci să vezi că înăuntru-i tot viermănos şi stricat? Ar 
mai fi mărul acela bun de ceva? Aşa sunt şi unele cărți: ţin mintea ocupată cu tot 
felul de idei, dar nu hrănesc şi sufletul. Citeşte cât mai mult, dar caută să fu 
asemenea albinelor, ce trec din floare în floare şi culeg doar nectarul, nu şi alte 
lucruri inutile. Culege şi tu, la rândul tău, nectarul cărților, caută ce-i folositor în 
ele şi de vei şti să găseşti adevărul în cărți, vei şti să-l găseşti şi în viaţă. Păgânii 
spun că religia, credinţa nu este logică. Dar, de fapt, credinţa este mai presus de 
logică. Mintea noastră judecă după cele lumeşti şi nici pe acestea nu-i în stare să 

le cuprindă. Cele cereşti nu pot fi găsite astfel. Nu căuta cu mintea ceea ce trebuie 
să cauţi cu sufletul, fiindcă cele ale sufletului numai cu sufletul le poţi afla. Şi ţine 
minte: degeaba citeşti despre credinţă, dacă nu trăieşti în credinţă! 


"Fără Dumnezeu nu este posibil a-L cunoaşte pe Dumnezeu." 

„Dacă Dumnezeu nu Se descoperă înăuntrul nostru câtă vreme trăim aici pe 
pământ, nu vom putea să-L vedem nici în Cer.” - Părintele Partenie de la Pecerska 

„Dacă mântuirea în Hristos este singurul scop al vieţii noastre, tot ceea ce facem 
poate deveni act de rugăciune. Viaţa noastră cotidiană trebuie să fie o Liturghie 
neîntreruptă" - Părintele Sofronie Saharov 


5% 2% aie 
Povăţuiri duhovniceşti 


„Dacă vrei să ajuţi Biserica, cel mai bine este să cauţi să te îndrepţi pe tine însuţi, 
decât să cauţi să îndrepţi pe alții. 


Dacă te îndrepţi pe tine însuţi, imediat se îndreaptă o părticică din Biserică. Dacă 
aceasta ar fi făcut-o toţi, Biserica s-ar fi îndreptat. 


Insă astăzi oamenii se preocupă de toate celelalte subiecte, dar nu se preocupă de ei 


înşişi. Pentru că a te preocupa de tine însuţi cere osteneală, iar a te preocupa de alţii 
este uşor. 


Dacă ne preocupăm de îndreptarea noastră şi ne întoarcem mai mult spre lucrarea 
lăuntrică decât spre cea exterioară, dând întâietate ajutorului dumnezeiesc, vom 
ajuta pe ceilalți mai mult şi mai eficace. Ba încă, vom avea şi pacea dinlăuntru, 
care va ajuta fără zgomot sufletele ce le vom întâlni, pentru că starea 
duhovnicească lăuntrică trădează virtutea sufletului şi îi schimbă pe ceilalți. 


Când cineva se dăruieşte lucrării exterioare înainte de a ajunge la strălucita stare 
duhovnicească lăuntrică, poate face o oarecare nevoință duhovnicească, dar are 
mâhnire, nelinişte, lipsă de încredere în Dumnezeu şi mereu îşi pierde pacea sa. 


Dacă nu îşi face bine mai întâi lui însuşi, nu poate spune că interesul lui pentru 
binele obştesc este curat. Când se va elibera de omul său cel vechi şi de orice lucru 
lumesc, va avea deja harul dumnezeiesc şi atunci şi el se odihneşte şi odihneşte şi 
orice fel de oameni. 


Dacă însă nu are harul lui Dumnezeu, nu se poate impune nici lui însuşi şi nici pe 
alții nu îi poate ajuta, astfel încât să le aducă folos dumnezeiesc. Trebuie să se 


afunde în har şi după aceea să-şi folosească puterile lui sfințite pentru mântuirea 
celorlalţi.” — Părintele Paisie Aghioritul, “Lucrarea în noi înşine” 

DUMINICA DINAINTEA INALTARII SFINTEI CRUCI, 
CONVORBIREA LUI IISUS CU NICODIM 

Crucii Tale ne închinăm Stăpâne şi Sfânta Inviere a Ta o lăudăm şi o slăvim! 


